^^-•i  /J 


Å 


V^v 


w. 

V 


f. 


.<•'■■ 


^ 


•  i  m 


Jr.-3 


^^ 


H. 


r 


II  ^#«'*.  V  > 


\V 


4 


Digitized  by  the  Internet  Archive 

in  2010  With  funding  from 

University  of  Toronto 


littp://www.arcliive.org/details/erosogmammonskygOOthor 


L^^ 


EROS 


OG 


MAMMON 

SKYGGERIDS 
FRA    PENGEFORVIRRINGENS    TID 

HISTORISK  NOVELLE 

AF 

ALEX.  THORSØE  n. 


H.  HAGERUPS   FORLAG 
KØBENHAVN 


fJ'B 


^ré 


Triers  Bogtrykkeri  (G.L.Lind  &  Numa  Frænkel; 

1904 


I. 

Den  25.  Maj  1811  om  Aftenen  ved  Solnedgang 
bølgede  en  tæt  Menneskemængde  frem  og  til- 
bage paa  Kongens  Nytorv  og  i  den  tilstødende  Del 
af  Bredgade.  Den  stærke  Larm  og  Uro  tydede  paa, 
at  noget  overordentligt  var  paa  Færde,  og  da  alles 
Blikke  var  rettede  mod  det  kgl.  Theater  og  Gjet- 
huset,  kunde  man  paa  Forhaand  vide,  at  her  for- 
beredtes netop  det,  som  havde  hidlokket  de  mægtige 
Skarer.  I  Virkeligheden  skulde  der  ogsaa  bag  hine 
Mure  afholdes  en  Fest,  som  Datiden  tillagde  verdens- 
historisk Betydning,  nemlig:  en  Fest,  som  den  kej- 
serlig franske  Gesandt,  Baron  Didelot  afholdt  i  An- 
ledning af  Kongen  af  Roms  Fødsel,  der  rigtignok 
havde  fundet  Sted  for  henved  et  Par  Maaneder 
siden,  men  den  Gang  bevægede  Efterretningerne  sig 
i  et  langsommere  Tempo  end  nu  til  Dags.  Kongens 
Nytorv  havde  til  Ære  for  Frankrigs  nye  Tronarving 
iført  sig  et  festligt  Skrud.  Flag  vajede  ikke  blot 
fra  Theatret,  Gjethuset,  Charlottenborg  og  Hoved- 
vagten, men  Haus  Hotel,  Erichsens  Palais,  Hotel  du 
Nord,  Thotts  Palais  og  Harsdorffs  Gaard  havde  an- 
lagt det  samme  Smykke,  for  ikke  at  tale  om  nogle 
grønne  Guirlander,  hvormed  Ejeren  af  den  sidst- 
nævnte, Generalkrigskommissær  de  Wint,  havde  prydet 
Facaden. 

Det   var   henimod  Kl.  9;    Solen    var    nu    gaaet 
ned,    det  røde  Skær  i  Vesten  begyndte  at  tabe    sig, 

og  Stjernerne  tittede  frem  paa  den  mørkeblaa 
Himmelgrund,  som  var  skjfri.  Ikke  en  Vind  rørte 
sig,  hvorfor  Flagene  hang  slappe  ned,  og  Larmen 
hørtes  stærkere.  Da  gik  der  paa  en  Gang  en  heftig 
Bevægelse  gennem  Mængden,  og  alle  stirrede  op- 
efter: det  var  Kometen,  som  begyndte  at  komme 
frem,  og  snart  spændte  den  tj^deligt  over  den  halve 
Del  af  Himmelhvælvingen.  Med  sit  store  blaagrønne 
Hoved  og  sin  vældige,  gule  Hale,  gennem  hvilken 
Stjernerne  skimtedes,  frembød  den  et  imponerende 
Skue,  der  blev  virkningsfuldere,  efterhaanden  som 
Himlens  Farvetone  blev  dj^bere. 

»Det  er  et  Tugtens  Ris,  sat  af  Herren,«  sagde 
Skolelæreren  fra  Brøndshøj  til  en  Kapellan,  —  »til 
Tegn  paa  en  frygtelig  Straf  over  Engelskmændene, 
fordi  de  ranede  vor  Flaade.< 

»Den  Komet  bebuder  Napoleons  Fald,«  udbrød 
en  Toldbetjent  til  sin  Sidemand,  en  Kopist.  >Jeg 
hader  Tyrannen,«  tilføjede  han  med  skælvende 
Stemme.  Betjenten  havde  en  Slægtning,  som  den 
franske  Kommandant  i  Hamborg  havde  ladet  skj^de, 
fordi  han  var  greben  i  at  smugle  engelske  Varer  ind. 

»Ja,  saadan  en  Komet  er  nu  altid  Forløberen 
for  noget  uhyre  mærkværdigt,«  lød  en  kvindeUg 
Stemme  fra  en  Lærerinde  ved  Madam  Thonboes 
Institut.  »Før  Cæsars  Død  viste  der  sig  netop  sligt 
et  Himmelsyn.« 

»Før  hvis  Død?«  spurgte  en  nærstaaende  Kusk 
ved  Kongens  Bryghus  sin  Ledsager.  »Hvad  var  det 
for  en,  hun  talte  om?« 

»Det  ved  jeg  s'gu  ikke,«  svarede  denne,  en 
Brændevinsbrænderikarl.  »Men  der  bli'er  saa  varmt 
her!  Aah,  lad  os  faa  en  Taar  af  Lærken  til  at  svale 
os  paa!«  Han  tog  en  lille  flad,  rund  Flaske  op  af 
Trøjelommen.  »Det  er  Gulddraaber,  min  Ven,  de 
staar  nu  i  ti  SkiUing  Snapsen.«  Han  rakte  Kusken 
Lærken,  efter  at  han  først  selv  havde  taget  en  Slurk. 


>Den  Komet  huer  mig  nu  ellers  ikke,«  bemær- 
kede en  Forpagter  fra  Glostrup  til  de  omstaaende. 
»Vor  Præst  forsikrer,  at  den  kan  betyde  Klovsyge 
hos  Kreaturet.« 

»Det  er  troligt  nok,«  sagde  en  gammel  Bonde, 
som  hørte  Ytringen.  »Rasmus  Hjulmands  Søn,  der 
var  med  ved  Stralsund,  fortæller,  at  da  den  sidste 
Komet  viste  sig  i  Westfalen,  døde  Kattene  som 
Fluer.« 

En  høj,  mager,  sortklædt  Mand  med  rynket 
Pande,  graasprængt  Haar  og  flammende  graa  Øjne 
pegede  mod  Kometen  og  raabte  med  skingrende 
Stemme:  »From  its  horrid  hair  shakes  pestilence 
and  war!«  Han  havde  tilbragt  et  Par  Aar  som 
Fange  i  et  af  Prisonskibene  paa  Themsen.  Han  var 
Medlem  af  Frimurerlogen  »Zorobabel  af  Nordstjernen« 
og  havde  der  lært  de  anførte  Ord  af  Milton  at 
kende. 

»God  damm!  det  er  en  Engelskmand!«  raabte 
en  Kapergast;  '»skal  vi  sætte  ham  en  Næve  i 
Skroget!«   .... 

I  dette  Øjeblik  lød  Hurraraab  og  Hujen  fra  en 
Skare  Drenge,  der  trods  Politibetjentenes  Skældsord 
og  Fægten  med  Stokkene  var  krøbne  op  paa  Kristian 
den  Femtes  Rytterstatue  og  sad  overskrævs  paa 
Hesten.  Mængden  dannede  nu  en  uigennemtrængelig 
Ring  omkring  Monumentets  Fod.  Drengene  jublede 
af  Glæde,  da  Begfaklerne  foran  Theatret  og  Gjet- 
huset  blev  tændte. 

Nu  hørtes  Piber  og  Trommer  nede  fra  Gothers- 
gade. Det  var  et  Kompagni  af  Fodgarden,  der  trak 
op.  Der  kom  stærkt  Røre  i  Mængden.  Skingrende 
Hurraraab  lød  fra  Skuderne  i  Nyhavn,  hvor  Skibs- 
drengene hang  i  Masternes  Takkelage  og  svingede 
med  Huerne. 

I  taktfast  Marsch  drog  Garden  forbi  Hoved- 
vagten, hvis  Besætning  gjorde  Honnør,  hen  til  The- 

atret  og  Gjethuset,  foran  hvilket  den  tog  Stilling. 
Der  stod  den  stiv  og  stram.  De  høje  Karle  med 
deres  Bjørneskindshuer,  røde  Kjoler  og  hvide  Bukser 
gjorde  et  fortræffeligt  Indtryk.  Officerernes  snurrende 
Kommandoraab  lød  ud  over  Torvet.  Efterhaanden 
som  Mørket  faldt  paa,  lyste  Faklerne  stærkere,  og 
nu  straalede  snart  en  almindelig  Illumination  fra 
de  omgivne  Palaiers,  Hotellers  og  Herskabsbygnin- 
gers  Vinduer.  Kongens  Nytorv  glimrede  i  en  stor- 
artet Belysning,  over  hvilken  den  mørkeblaa  Himmel 
spændte  sit  stjernebesatte  Telt,  og  over  hvilken  den 
mægtige  Komet  med  sit  blaagrønne  Hoved  svævede. 
I  et  brusende  Kor  blandedes  Mængdens  Stemmer; 
det  steg,  dæmpedes  og  steg,  da  Ekvipagerne  med 
de  indbudne  nu  indfandt  sig  i  hurtig  Rækkefølge. 

Først  kom  den  franske  Gesandt,  Baron  Didelot 
og  Frue  i  Karreth,  forspændt  med  to  prægtige 
Skimler.  Baronessen,  der  tog  sig  pragtfuldt  ud  i 
sin  violette  Silkefløjlsdragt,  nikkede  smilende  til 
Mængden,  der  udbrød  i  Hurraraab.  En  norsk  Stu- 
dent gav  sig  til  at  pibe  i  en  Vægterfløjte,  som  en 
af  de  omstaaende  straks  rev  fra  ham.  Et  Slagsmaal 
vilde  have  rejst  sig,  hvis  Albueforhindringerne  ikke 
havde  været  uovervindelige.  Nu  blev  det  kun  ved 
gensidige  Skældsord. 

Den  gamle  russiske  Gesandt,  Geheimeraad 
Lizakewitz,  viste  sig  i  aaben  Kalesche  med  en 
vældig  Kosak  paa  Forsædet.  Hs.  Ekscellence  saa 
smilende  omkring  sig;  man  hilste  i  Tavshed.  »Rus- 
sernes Venskab  har  ikke  væ't  os  en  tjæret  Spege- 
sild værd!«  sagde  en  Hørkræmmer  og  vandt  al- 
mindelig Tilslutning. 

Den  svenske  Minister,  Baron  Oxenstjerna,  fulgte 
efter.  Hans  yndefulde  Gemalinde,  der  var  iført  en 
blaa  Brokades  Kjole,  tittede  fornøjet  ud  gennem  det 
nedslagne  Vindue,  men  lænede  sig  tilbage,  da  der 
gik  en  uhyggelig  Mumlen  gennem  Mængden.     Sven- 

skerne  var  saa  upopulære  som  vel  muligt,  da  man 
havde  Sverrig  mistænkt  for,  at  det  vilde  skille 
Danmark  af  med  Norge. 

Tordnende  Bifaldsraab  lød,  da  den  spanske 
Gesandt,  Grev  Yoldi,  kom  kørende  i  aaben  Wiener- 
vogn med  to  andalusiske  Heste  for.  Han  saa  glim- 
rende ud  i  sin  guldbroderede  Uniform,  indtog  den 
Holdning,  som  sømmede  sig  en  Grande  af  Spanien, 
men  havde  en  Skelm  i  hvert  af  de  sorte  Øjne.  Han 
hilste  med  Smil  og  Haandbevægelser.  Fra  Kvin- 
derne rundt  omkring  hørtes  Udbrud  af  Henrykkelse 
og  Glæde,  der  kulminerede  i  almindeligt  Bifald,  da 
en  Stemme  raabte:   »Sikken  en  Don  Juan!« 

Den  ene  Ekvipage  rullede  frem  efter  den  anden 
og  forsvandt  gennem  Porten  mellem  Theatret  og 
Gjethuset.  Blandt  Statsministrene  med  deres  Fruer 
vakte  især  Udenrigsministeren,  Niels  Rosenkrantz, 
og  hans  smukke  russiske  Gemalinde,  en  født  Fyrst- 
inde Viasemski,  Opmærksomhed.  Professor  T.  C. 
Bruun,  der  fik  Lejlighed  til  at  veksle  et  Blik  med 
hende,  idet  Vognen  kørte  forbi,  henreves  til  et  be- 
undrende Udbrud  En  Gruppe  Bønder  blottede  ær- 
bødigt Hovederne,  da  Grev  Reventlow  til  Kristians- 
sæde  passerede. 

Nu  lød  stormende  Hurraraab  fra  Bredgade:  det 
var  Majestæterne  og  Kongehusets  Medlemmer,  som 
kom. 

Dronning  Marie  og  den  attenaarige  Kronprin- 
sesse Karohne  saa  smilende  og  straalende  ud.  Fre- 
derik den  Sjette,  der  bar  Æreslegionens  mørkerøde 
Baand,  havde  et  alvorligt  Fysiognomi;  men  hans 
Blik  vidnede  dog  om,  at  den  bragte  Hyldest  gjorde 
hans  Hjerte  godt.  Foran  og  bagefter  Vognen  red 
en  Afdeling  af  Hestgarden.  Det  var  stolte  Karle, 
som  de  sad  der  med  Casque,  gul  Collet  og  dragen 
Klinge. 

I  de  følgende  Ekvipager  saas  Prinserne  Kristian 

og  Ferdinand,  Landgrev  Wilhelm  med  Gemalinde  og 
Svigerinde,  Prinsesse  Juliane. 

Hurraraabene  ombølgede    overalt  de    kongelige. 
Loyaliteten  var  saa  intensiv   som  vel  muligt.     Maje- 
stæter og  Højheder  nikkede  og  hilste  uafbrudt.    Kun. 
Prins  Ferdinand    blev   paa  Kongens  Nytorv   saa  be- 
tagen af  Kometen,  at  han  glemte  Folkejublen. 

Nu  lød  Tappenstregen  og  Klirren  af  Fodgardens 
præsenterede  Geværer.  De  kongelige  Ekvipager 
holdt  i  den  foran  Gjethusets  Indgang  rejste  Porticus, 
over  hvilken  der  var  anbragt  et  mægtigt  Transparent, 
forestillende  Gudinden  Roma.  Optogets  første  spæn- 
dende Akt  var  til  Ende  for  den  ventende  Mængde, 
som  begyndte  at  fordele  sig.  Men  hele  Aftenen 
igennem  samlede  dog  de  illuminerede  Bj-gninger 
talrige  Tilskuere. 

I  det  kgl.  Theater  var  Tilskuerpladsen  om- 
dannet til  en  Balsal,  der,  smykket  med  Blomster- 
guirlander og  prydet  med  danske,  franske  og  øster- 
rigske  Flag,  frembød  et  storartet  Skue  i  den  stærke 
Belysning,  som  Lysekroner  og  Lampetter  kastede 
over  det  hele.  Scenen  forestillede  en  jonisk  Søjlehal 
med  antike  Statuer  ved  Siderne  og  i  Baggrunden, 
gennem  hvilken  der  aabnede  sig  Udsigt  til  et  attisk 
Landskab  med  skovbevoksede  Bjerge  bag  Søens 
mørkeblaa  Flade.  Ved  et  smagfuldt  dekoreret  Galleri 
var  Theatret  sat  i  Forbindelse  med  Gjethuset  eller 
Artilleriskolen,  hvis  store  Sal  var  indrettet  til  Sou- 
peren. Her  stod  Borde  dækkede  til  Kongefamilien, 
det  diplomatiske  Korps,  Ministrene  og  Herrer  og 
Damer  af  de  to  første  Rangklasser.  Bordene  var 
prydede  med  Blomster  i  Vaser,  og  paa  det  kgl. 
Taffel,  over  hvilket  en  af  Flag  dannet  Baldakin  løf- 
tede sig,  stod  en  funklende  Opsats  af  Metal  og  Por- 
cellain.  I  Værelserne  neden  under  skulde  Souperen 
serveres  for  den  øvrige  Del  af  Selskabet. 

Hele  Selskabet    var    samlet   i   Theatersalen,    da 

Majestæterne,  Kronprinsessen  og  de  øvrige  kongelige 
Personer  traadte  ind  i  den.  De  mange  Uniformer, 
Ordensstjerner  og  Damernes  Ij'se  Foraarstoiletter 
med  Blomster  og  Brillanter  gjorde  i  Lj^sekronernes 
Skær  en  imponerende  Virkning.  Kongen  kunde 
ikke  tilbageholde  et  anerkendende  Udbrud.  Kron- 
prinsesse Karolines  milde  blaa  Øjne  straalede  af 
Glæde.  Selskabet  formede  sig  til  en  stor  Halvcirkel 
med  Herrerne  paa  den  ene  Side  og  Damerne  paa 
den  anden.  Efter  at  Baron  Didelot  havde  fore- 
stillet det  franske  Gesandtskabs  Medlemmer  for 
Kongeparret  og  Kronprinsessen,  begav  Kongen  og 
Dronningen  sig  hver  til  sin  Side,  rundt  i  Halv- 
cirklen, af  og  til  vekslende  et  Ord  med  en  enkelt, 
som  de  kendte.  Selskabet  betragtede  imidlertid 
Arrangementets  Dekorationer,  der  dannede  Konver- 
sationsemnet.  Prinserne  og  Prinsesserne  underholdt 
sig  med  Corps  diplomatiques  Damer  og  Herrer. 

Da  Kuren  var  til  Ende,  satte  Processionen  sig, 
ordnet  af  Marskaller,  under  Ledelse  af  Baron  og 
Baronesse  Didelot  i  Bevægelse  til  Souperen.  Efter 
at  Galleriet  var  passeret,  begav  den  første  mindre 
Del  af  Selskabet  sig  til  den  omtalte  Sal,  medens 
Resten  førtes  til  Værelserne  neden  under.  Ligesom 
Kongefamilien  betraadte  Tærskelen,  bruste  Tonerne 
af  et  bag  en  kunstig  Palmelund  skjult  Panharmonikon 
den  i  Møde.  Baron  og  Baronesse  Didelot  sad  ved 
Taflet  ligeoverfor  Kongeparret.  Majestæterne  spurgte 
med  synlig  Interesse  om  den  lille  Konge  af  Roms 
Befindende.  Dronning  Marie  fortalte  Baronessen,  at 
hun  ugentlig  fik  Beretning  fra  Gesandtens  Frue, 
Generalinde  Waltersdorf,  om  Kejserindens  smaa  Ud- 
flugter. Hds.  Majestæt  tilføjede,  at  Kronprinsesse 
Karoline  var  i  Færd  med  at  dreje  en  Elfenbens 
Rangle  til  den  kejserlige  Tronarving. 

Efter  at  en  af  Drouet  komponeret  Napoleons- 
hymne   var   spillet,   rejste  Kong  Frederik  den  Sjette 

sig  og  udbragte  kort  en  Skaal  for  Hs.  kejserlige  og 
kongelige  Majestæt,  hvem  han  betegnede  som  sin 
trofaste  Forbundsfælle  og  sande  Ven  .... 

De  fire  Statsministre:  Rosenkrantz,  Schimmel- 
mann,  Reventlow  og  Moltke  smilte  i  dette  Øjeblik 
ironisk  .  .  . 

Frederik  den  Sjette  ytrede  derpå a  med  en  hjer- 
telig Betoning  Ønsket  om,  at  Tronarvingens  Fødsel 
maatte  blive  til  Dynastiets  Befæstelse,  til  varig 
Lykke    for  det   mægtige  Frankrig  og  dets    allierede! 

Ligesom  Kongen  udtalte  disse  Ord  faldt  en 
lille  sølvforgyldt  Viktoria,  der  kronede  Taffelopsatsen 
foran  ham,  ned  og  trillede  hen  mod  Geheimeraad 
Lizakewitz,  men  under  den  almindelige  Bevægelse 
var  der  ingen,  som  bemærkede  det,  uden  Dronning 
Marie. 

Under  jublende  Hurraraab  saavel  ovenfor  som 
nedenunder  blev  Skaalen  drukket,  saluteret  af  21 
Kanonskud.  Derpaa  spilledes  »Partant  pour  la 
Syrie«.  Konversationen  gik  nu  noget  livligere, 
animeret  af  Champagnen. 

I  bevingede  Ord  foreslog  Baron  Didelot  Skaalen 
for  Frederik  den  Sjette,  hvem  han  berømmede  som 
Frisindets  Monark,  idet  han  havde  løst  Bondens 
Stavnsbaand.  Derefter  lovpriste  han  Kongen  som 
Kejserens  og  Frankrigs  Ven  og  Forbundsfælle,  hvis 
Offervillighed  den  franske  Nation  sikkert  aldrig 
vilde  glemme.  Han  haabede,  at  et  erkendtligt  Minde 
herom  vilde  gaa  i  Arv  til  den  kejserlige  Tron- 
arving. 

Disse  Ord  fremkaldte  en  Taare  i  Kongeparrets 
Øjne.  Stormende  Hurraraab  og  Kanonsalut  lød. 
Da  Selskabet  satte  sig,  løftede  den  østerrigske  Ge- 
sandt, Baron  Binder  Kriegelstein  sit  Glas  og  saa 
paa  Udenrigsminister  Rosenkrantz  med  et  Smil  og 
en  Mine,  somom  han  vilde  sige:  ;  Dette  Haabs  Op- 
fyldelse er  tvivlsomt.« 

Dronning  Marie  talte  med  Baronesse  Didelot 
om  den  lille  Konge  af  Rom.  Det  glædede  hende, 
at  Kejserinden  havde  haft  Kræfter  til  at  besøge 
Havneanlæget  ved  Cherbourg.  Baronessen  svarede, 
at  Ophpldet  i  Rambouillet  havde  gjort  Kejserinden 
særdeles  godt.  Dronningen  bemærkede,  at  hun  som 
tyveaarig  Pige  havde  besøgt  den  store  Park  der  og 
beundret  Schæferiets  Merinosfaar. 

I  Værelserne  nedenunder  var  Konversationen 
ydeFst  livlig,  da  Damerne  gennemgaaende  udmær- 
kede sig  ved  en  skælmsk  Tone  og  et  vindende 
Væsen.  Enkelte  Disputer  tildrog  sig  et  Øjeblik  al- 
mindelig Opmærksomhed.  Frøken  Røpstorf  havde 
vekslet  nogle  Ytringer  med  Universitetets  Rektor, 
Professor  Bugge,  om  Øhlenschlægers  Tragedie 
»Corregio«,  der  nylig  var  gaaet  over  Scenen,  og  ud- 
talte sig  med  største  Beundring  om  Digtningens 
lyriske  Farvepragt.  Bugge,  der  var  Astronom,  fandt 
Tragedien  køn,  særlig  berømmede  han  Skildringen 
i  femte  Akt  af  Regnbuens  Skønhed.  Staldmester 
Røpstorf,  der  sad  ligeoverfor,  var  misfornøjet  med, 
at  Hesten  ikke  var  repræsenteret  paa  Dyremalerierne 
i  Ottawios  Billedsal  i  Parma.  »Hunden  og  Oksen 
har  Øhlenschlæger  omtalt,  men  ikke  Hesten;  det  er 
en  ufattelig  Forglemmelse.« 

To  Hofjægermestre  kom  i  Samtalens  Løb  til  at 
berøre  Prins  Ferdinands  Optagelse  i  Landhushold- 
ningsselskabet. Hs.  Højhed  havde  ytret  sig  med  en 
saadan  Sagkundskab  om  Dyrkningen  af  Runkelroer, 
at  lollandske  Godsejere,  med  Præsident  Collin  i 
Spidsen,  var  bleven  aldeles  forbavsede.  I  Nærheden 
sad  tre  alderstegne  Kammerherrer,  der  forherligede 
Madam  Schall,  hvis  Udførelse  af  Titelrollen  i  Romeo 
og  Giulietta  havde  bragt  dem  alle  i  Glød.  KoUings 
sidste  Ballonopstigning  fra  Rosenborg  Eksercerplads 
var  Samtaleemnet  for  andre.  Nogle  ældre  Par,  der 
sad    overfor    hinanden,    konverserede    med  Henryk- 

kelse  om  en  italiensk  Folkefest,  Konsul  de  Coninck 
nylig  havde  givet  paa  sin  Ejendom  Dronninggaard 
ved  Furesø.  Den  lille  Konstance  de  Coninck  havde 
gjort  megen  Lykke  ved  Fremførelsen  af  en  tæmmet 
Antilop. 

Efter  Souperen  begyndte  Ballet  i  Theatersalen. 
Dronning  Marie  havde  i  Stilhed  jernet  sig.  Første 
Dans  var  en  Polonaise,  i  hvilken  Frederik  den  Sjette 
forte  Baronesse  Didelot;  Gesandten  Kronprinsesse 
Karoline.  Kongen  deltog  med  Liv  i  den  følgende 
Kvadrille  og  bidrog  derved  til,  at  Ballet  i  det  hele 
fik  det  livligste  og  elskværdigste  Præg.  Under  en 
Pause  udførte  Ballettens  Damer  et  af  Galeotti  kom- 
poneret Divertissement,  i  hvilket  de  bekransede  det 
franske  Kejserpars  Buster.  Ballet  begyndte  igen. 
En  interessant  Episode  dannede  en  Fandango,  som 
den  spanske  Gesandt,  Grev  Yoldi,  dansede  med 
Ceremonimester  Råbens  Frue.  Otte  Herrer  og  Damer, 
der  var  klædte  som  jydske  Bønder,  udførte  med 
Liv  og  Lune  den  efter  Napoleon  benævnte  Dans. 

Efter  at  Kongen  havde  deltaget  i  en  ny  Kva- 
drille, bortfjernede  han  og  Kronprinsessen  sig.  Hs. 
Majestæt  bevidnede  forinden  i  de  mest  smigrende 
Udtryk  Baron  og  Baronesse  Didelot  sin  Tilfredshed. 
Dagen  begyndte  at  gry.  En  Time  senere  sluttedes 
Ballet.  I  den  opgaaende  Sols  Straaler  forlod  de 
sidste  Ekvipager  den  storartede  Fest. 


Mængden  var  langsomt  gaaet  fra  hinanden  hen- 
imod  Midnat,  da  Illuminationen  slukkedes,  og  Vægter- 
sangen indbød  til  Hvile.  Man  vilde  samle  Kræfter 
til  den  følgende  Dag,  da  der  skulde  afholdes  en 
Folkefest  paa  Nørrefælled  i  Anledning  af  den  kejser- 
lige Arvings  Fødsel. 

Hovedstadens  Kirker  var  fyldt  til  Højmesse,  da 


15 

man  ventede,  at  Præsterne  i  deres  Prædiken  vilde 
hentyde  til  den  Verdensbegivenhed,  som  i  den  sidste 
Tid  havde  optaget  den  offentlige  Mening  overalt. 
Forventningerne  gik  ogsaa  i  Opfyldelse.  Særlig  Op- 
mærksomhed vakte  den  Prædiken,  Sognepræsten 
ved  Frue  Menighed,  Dr.  theol.  Plum,  holdt.  I 
Kongen  af  Roms  Fødsel  saa  han  et  Tegn  paa,  at 
Helligaandens  Komme,  som  Kristus  bebudede  i 
Evangeliet,  nu  var  forestaaende,  et  Forbud  paa,  at 
Verdensfreden  med  sine  Velsignelser  skulde  ind- 
træde, saa  at  den  stærke  herefter  ikke  mere  skulde 
sætte  sin  Hæl  paa  den  svage,  men  Retfærdighed  og 
Kærlighed  skulde  herske. 

Om  Aftenen  strømmede  tætte  Skarer  ad  Nørre- 
bro ud  til  Fælleden.  Mangfoldige  gjorde  foreløbig 
Holdt  i  Beværtningen  ^>Tre  Hjorter*  paa  Hjørnet  af 
F'arimagsvejen  og  Lindealléen,  hvor  de  styrkede  sig 
ved  en  Snaps  og  et  Glas  Hvidtøl.  De  faa  Bygninger 
paa  Nørrebrogade,  hinsides  Sortedams-  og  Peblinge- 
søen var  smykkede  med  Flag.  Gartner  Mohr  paa 
Ravnsborg  havde  hejst  en  mægtig  Trikolore  ved 
Siden  af  Dannebrog.  Militærhospitalet  paa  Blaa- 
gaard  havde  i  et  Vindue  anbragt  Frederik  den  Sjettes 
og  Napoleons  Buster  omgivne  af  en  Flagdekoration. 
I  Traktørstedet  »Halvmaanen«s  Have  nærved  den 
sydlige  Indgang  til  Fælleden  spilledes  der  Kegler. 
Hver  Gang  '>Alle  Ni<^  faldt,  lod  Hurraraab,  ledsaget 
af  Glassenes  Klang. 

Paa  Nørrefælled  var  der  afpælet  et  stort  Terri- 
torium til  Fyrværkeriets  Afbrænding.  Et  Telt  var 
rejst  for  Kongefamilien.  Rækker  af  Bænke  var  hen- 
satte til  de  indbudte.  Udenom  stod  Mængden,  Hoved 
ved  Hoved.  Som  Brusen  af  et  fjernt  Hav  lød  Sam- 
talen mellem  disse  Tusinder.  Af  og  til,  naar  der 
paa  enkelte  Steder  opstod  stærk  Trængsel,  hørtes 
Skrigen  af  Kvinde-  eller  Barnestemmer.  Hvert  Øje- 
blik kom  det  til  Sammenstød  mellem  Politibetjentene 

og  Kapergaster,  der  havde  taget  sig  adskillige  Glas 
i  »Halvmaanen«  og  nu  begyndte  at  istemme  en  Op- 
sang med  heftige  Armbevægelser.  Eder  og  Forban- 
delser lød,  naar  Ekvipagerne  med  de  indbudte  ind- 
traf, og  Politiet  med  Raab  og  løftede  Stokke  trængte 
Mængden  til  Side. 

Nu  kom  Kongefamilien  i  Karreth,  med  Jægere, 
Hejdukker  og  Løbere,  der  bar  Fakler.  Det  var  et 
imponerende  Optog.  Publikum  udbrød  i  stormende 
Hurraraab.  Kongeparret  steg  ud  og  begav  sig,  efter 
at  Baronesse  Didelot  havde  overrakt  Dronning  Marie 
en  pragtfuld  Buket,  til  Teltet.  Prinserne  og  Prin- 
sesserne fulgte  efter.  Saa  snart  de  kongelige  havde 
indtaget  deres  Pladser  spillede  et  Hornorkester  fra 
en  Tribune  i  Nærheden  en  Festmarsch.  Hidtil  havde 
Himlen  været  overtrukken,  men  nu  begyndte  Sky- 
erne at  fordele  sig.  Stjernerne  tindrede,  og  Kometen 
viste  sig  i  sin  Majestæt  paa  den  mørkeblaa  Himmel- 
grund. En  Mumlen  gik  gennem  Mængden.  Pludselig 
lød  der  tre  Kanonskud:  det  var  Signalet  til  F3T- 
værkeriets  Begyndelse.  De  glimrende  Sole  og  Kas- 
kader, de  højtstigende  Raketter  og  Sværmere  frem- 
kaldte Udbrud  af  Beundring  og  Jubel  blandt  Ung- 
dommen, som  mente,  at  Kometens  Hale  vilde  blive 
ramt.  Slutningsnumret  var  Frederik  den  Sjettes  og 
Napoleons  Initialer  i  Brillantild.  Det  hele  endte 
med  en  Girandol  af  hundrede  Raketter.  Brusende 
Hurraer  lød  hen  gennem  Luften  og  gentog  sig,  da 
de  kongelige  tog  bort.  Snart  laa  Fælleden  igen  hen 
i  Sommernattens  Stilhed. 

I  Traktørstederne  lige  ude  fra  Lille  Ravnsborg 
til  Halvmaanen«^  og  > Tre  Hjorter«  gik  det  derimod 
livligt  og  larmende  til  med  Keglespil,  Billardspil  og 
Punschedrikken.  Det  ene  Glas  efter  det  andet  blev 
tømt  i  Anledning  af  Dagens  Fest,  og  jo  mere  op- 
ildnet Stemningen  blev,  desto  fastere  blev  man  i 
Overbevisningen    om,     at    Frederik    den    Sjette     og 

Napoleon  i  Forening  nok  skulde  faa  Bugt  med  Eng- 
lænderne og  maaske  bombardere  London,  ligesom 
København  var  bleven  det.  I  »Tre  Hjorte«  gaves 
Tonen  an  af  et  Par  Kapergaster,  der  havde  tjent 
en  Sum  Penge  ved  paa  Forhaand  at  sælge  deres 
Part  i  en  kapret  Skibsladning.  De  havde  indbudt 
nogle  af  deres  Kammerater  fra  asiatisk  Kompagni 
og  trakterede  nu  med  den  ene  Bolle  Punsch  efter 
den  anden;  thi  efterhaanden  som  Stemningen  steg, 
forøgedes  Selskabet  baade  med  mandlige  og  kvinde- 
lige Gæster.  Uventet  traadte  en  Spillemand  med 
sin  Ægtehalvdel  ind  i  den  store  Gæstestue.  Han 
haandterede  Violin,  hun  Harpe;  begge  var  kendte 
Gaardmusikanter.  Efter  at  de  hver  havde  faaet  et 
forsvarligt  Glas  Punsch,  spillede  de  efter  Opfordring 
en  Zweitritt,  og  snart  dansede  Matroserne  med  Pi- 
gerne, saa  Gulvet  gyngede.  Lysene  flagrede,  og 
Støvet  stod  i  Skyer,  med  hvilke  Hvin  og  Latter 
blandede  sig.  Udmattet  sank  Selskabet  ned  paa 
Stolene;  Musikanterne  hvilede  og  tog  sig  en  lille 
Forfriskning;  Opvartningsjomfruen  stænkede  Vand 
paa  Gulvet.  To  Skrivere  ved  Brændemagasinet,  som 
hidtil  havde  siddet  i  en  Krog  som  tavse  Tilskuere 
og  tømt  et  Par  Glas  Rompunsch  paa  gamle  Minder 
fra  deres  Fødeby  Itzeho  i  Holsten,  blev  pludselig 
opmærksomme  paa  Harpespillersken  og  betragtede 
hende  nøje. 

>For  Pokker,  Prieme,<;  sagde  den  ene  til  den 
anden,  »det  er  jo  den  krøllede  Amanda,  der  i  Itzeho 
blev  Kurfyrsten  af  Hessens  Elskerinde.« 

»Det  er  det  s'gu  ogsaa,  Heckscher,  hun  er 
ellers  bleven  noget  afmagret  og  sjusket.  Lad  os 
hilse  paa  hende!     Pavsen  er  vel  snart  forbi.* 

De  gik  hen  til  hende.  Ganske  rigtig,  det  var 
Amanda  Schlump  fra  Itzeho,  en  Lj'sestøberdatter, 
der  havde  opofret  sig  for  den  fordrevne  Kurfyrste 
af  Hessen  og   havde    slaaet    sig    ned  i  Itzeho,    men 

Eros  og  Mammon.  2 

var  bleven  svigtet  og  forladt  af  ham.  Hun  besvarede 
sine  Landsmænds  Hilsen  venligt.  Hun  erklærede,  at 
Livets  bitre  Skuffelser  havde  drevet  hende  ind  paa 
Kunstnerbanen.  Nu  vankede  hun  med  Harpen  paa 
Ryggen,  viden  om.  Hendes  Følgesvend  var  en  for- 
henværende Stadsmusikant  i  Rendsborg,  Scherz- 
macher.  Hun  pegede  paa  Violinisten.  Denne  buk- 
kede og  gav  sig  med  venstre  Haand  til  at  sno 
Enden  af  sin  graa  Moustache.  Paa  et  Vink  af 
Prieme  kom  fire  Glas  Punsch.  Heckscher  greb  sit, 
og  idet  han  klinkede  med  Amanda,  udbrod  han: 
>Ja,  de  Mandfolk  er  troløse  som  Skum  paaVandetl-- 
Hun  nikkede,  tømte  Glasset,  stirrede  et  Øjeblik  lige- 
som fraværende  ud  i  Rummet,  tog  Harpen,  into- 
nerede og  sang  med  svag  Rost: 

Es  wechseln  die  Månner 
So  schnell  wie  der  Wind, 
Sie  lieben  und  hertzen 
Manch"  liebendes  Kind. 

Drum  fliehet.  Ihr  Mådchen, 
Die  Månner  geschwind. 
Weil  Månner  nur  Månner 
Und  falsch  dabei  sind  I 


->Vær  De  nu  glad.  Jomfru  Schlump,  at  De  har 
faaet  Erstatning  i  Musikanten   der.^    udbrod  Prieme. 

>  Schlump  macht  Scherz!*  sagde  Heckscher 
leende  og  tog  et  Drag  af  Glasset. 

»Ich  heisse  eben  Scherzmacherl<  bemærkede 
Violinisten  og  klinkede  med  Skriverne. 

I  et  lille  Værelse  ved  Siden  af  rejste  sig  en 
frygtelig  Ordstrid.  Det  var  en  Spanier  og  en  Fransk- 
mand, der  kom  i  Klammeri  sammen.  Den  første, 
en  Smedesvend  fra  Sevilla,  var  bleven  tilbage  her  i 
Landet  for  tre  Aar  siden,  da  de  spanske  Tropper 
gjorde  Oprør.     En    ung  Enke  i  Ringsted  var  bleven 

forelsket  i  ham  og  havde  holdt  ham  skjult,  da  hans 
Landsmænd  førtes  bort.  Franskmanden  var  Pakhus- 
forvalter hos  Grosserer  de  Coninck.  Ved  en  Flaske 
Teneriffa  var  de  komne  i  Disput  med  hinanden 
om  Kampen  mellem  Engelskmændene  og  Fransk- 
mændene i  Spanien.  Forvalteren  forsikrede  pra- 
lende, at  Marskal  Massena  om  kort  Tid  vilde  smide 
Engelskmændene  i  Atlanterhavet  og  rense  baade 
Spanien  og  Portugal  for  det  Rak.  Smedesvenden 
lovpriste  Engelskmændene  som  hans  Landsmænds 
Forbundsfæller  og  raabte  haanligt,  at  Wellington 
nok  skulde  forstaa  at  klø  Franskmændene  af,  lige- 
som han  havde  gjort  ved  Busaco.  Da  Fransk- 
manden stemplede  de  spanske  Guerillabander  som 
Røvere  og  Giftblandere,  blev  Spanieren  rasende. 
Han  sprang  op,  slog  i  Bordet,  saa  Glassene  dansede 
og  raabte  med  flammende  Øjne  Franskmanden  ind 
i  Ansigtet:  »mierda,  picaroU  Forvalteren  knyttede 
Næven  og  vilde  med  Eden  »morbleu!«  lige  til  at 
give  Smeden  en  i  Synet,  da  en  stærk  Gartnerelev 
fra  Mohrs  Have  sprang  hen  og  holdt  hans  Arm 
tilbage. 

>>Stilleher  i  Hallen,*  skreg  han  med  øredøvende 
Stemme;  »glemmer  I,  at  der  er  Damer  her  til  Stede, 
og  tilmed  i  ømme  Situationer!«  Han  pegede  paa 
tre  unge  Fyre,  der  sad  med  deres  Kærester,  fyldige 
Blondiner,  om  Livet  og  smiskede  ad  dem.  Plud- 
selig begyndte  en  af  hine,  en  Isenkræmmersvend 
fra  Kultorvet,  at  synge,  idet  han  løftede  et  Glas 
Punsch  og  saa  med  skælmske  Øjne  omkring  paa 
Pigerne: 


Skaal  for  den  Glut,  hvis  hulde  Smil 
Os  Livets  Byrder  lette; 
For  Lise  først  jeg  klinke  vil, 
Derpaa  for  Henriette. 

2* 

Vi  færdes  i  en  herlig  Flok. 
Bedaarende  og  fine; 
Vi  Snese  har,  dog  langtfra  nok  — 
Skaal,  søde  Ernestine! 

Leende  klinkede  nu  Lise,  Henriette  og  Ernestine 
hver  med  sin  Kæreste  og  derefter  alle  indb3Tdes.  I 
Salen  spillede  Scherzmacher  og  Amanda  Schlump 
op;  det  var  en  hurtig  Vals,  og  nu  gik  Dansen  med 
Eftertryk  og  Kraft,  til  Morgenrøden  farvede  Østens 
Himmel,  og  de  første  Solstraaler  brød  frem. 


I  en  tarvelig  Ejendom  i  Adelgade,  der  var  be- 
boet af  ubemidlede  Familier,  som  her  maatte  nøjes 
med  tre  eller  to  smaa  Værelser,  hvortil  kom  et  lille 
Køkken,  havde  øverst  oppe  Emilie  Fohlmann,  Enke 
efter  en  Kopist  i  Kreditkasse-Direktionens  Bogholder- 
kontor sin  Lejlighed.  Hendes  Mand  var  død  for 
nogle  Aar  siden,  og  hun  havde  efter  det  Tidspunkt 
væsenthg  ernæret  sig  ved  Linnedsyning  og  Broderi; 
thi  hendes  Pension  var  aldeles  utilstrækkelig  til 
Udkommet.  Hendes  Kaar  var  blevne  endnu  værre 
som  en  Følge  af  de  fortvivlede  Pengeforhold,  der 
skyldtes  Krigen  med  England,  hvis  Flaade  greb 
ødelæggende  ind  i  Handel  og  Vandel,  idet  Omsæt- 
ningerne standsedes,  og  Sølvpengene  mere  og  mere 
afløstes  af  Banksedler,  hvis  Værdi  var  synkende. 
Regeringen  betalte  Gager  og  Pensioner  i  Papir,  hvis 
Kurs  Mand  og  Mand  imellem  var  dalet  saaledes,  at 
otte  Rigsdaler  Kurant  i  Sedler  henimod  Midten  af 
1811  kun  var  en  Specie  i  Sølv  værd.  Madam  Fohl- 
mann var  derfor  henvist  til  den  tarveligste  Kost, 
og  da  hun  maatte  arbejde  strengt,  som  oftest  til 
langt  ud  paa  Natten  for  at  friste  Tilværelsen,  var 
hendes  Helbred  bleven  angrebet.     Hun   havde  i  sin 

Ungdom  været  en  smuk  Pige;  nu  gik  hun  i  det 
fem  og  fyrretyvende  Aar.  Det  sorte  Haar  var 
bleven  graasprængt,  de  livlige  blaa  Øjne  havde  tabt 
deres  Glans;  Kinderne  var  indfaldne,  og  Figuren 
ranglet.  Hun  følte  sig  hj^ppig  træt  og  kraftesløs; 
det  var  kendeligt,  at  hendes  Nervesj^stem  var  i  høj 
Grad  svækket. 

Men  i  sin  Fattigdom  og  Modgang  havde  Madam 
Fohlmann  en  Trøst  og  Glæde.  Det  var  en  Student, 
Herman  Ridderstad,  der  nu  var  fire  og  tyve  Aar 
gammel  og  skulde  op  til  theologisk  Embedseksamen. 
Hans  Forældre  var  ukendte;  man  vidste  kun,  at 
hans  Fader  var  en  fornem  Mand.  Kopist  Fohlmann 
havde  faaet  en  Sum  Penge  for  at  tage  ham  til  sig 
og  opdrage  ham  som  sit  eget  Barn.  Da  Ægteskabet 
var  og  blev  barnløst,  viste  Fohlmann  og  Konen 
Drengen  en  Omhu  og  Kærlighed,  som  om  han  var 
deres  egen.  Først  sattes  han  i  en  lille  Skole;  men 
da  han  i  trettenaars  Alderen  ytrede  Lyst  til  at 
studere  og  havde  ypperlige  Anlæg,  indmeldte  Fohl- 
mann ham  i  Schouboes  Institut,  hvor  han  snart 
paa  Grund  af  Flid  og  Dygtighed  kom  til  at  gaa  for 
halv  Pris.  Herman  Ridderstad  var  en  køn  Dreng 
med  livlige  brune  Øjne,  mørkt  krøllet  Haar  og  vel- 
skabt Legemsbygning.  Han  havde  en  aaben,  god- 
modig Karakter,  et  deltagende  Sind  og  var  altid 
venlig  og  imødekommende.  Sine  Plejeforældre, 
hvilke  han  til  sin  Konfirmation  troede,  vare  hans 
rigtige  Forældre,  hang  han  ved  med  inderlig  Hen- 
givenhed. Det  var  et  af  hans  og  hans  Hjems 
stolteste  Øjeblikke,  da  Frederik  den  Sjette,  der  som 
Kronprins-Regent  en  Gang  indfandt  sig  ved  en  Eks- 
amen i  Institutet,  efter  Overhøringen  af  Herman 
udbrød:  »Det  var  dygtigt,  min  Dreng!«  I  Efteraaret 
1805  blev  han  Student  og  fik  ved  den  Lejlighed 
Ros  særlig  af  Historikeren  Professor  Lauritz  Engels- 

toft  og  den  klassiske  Filolog,  Nordmanden  Professor 
Georg  Sverdrup. 

Herman  Ridderstad  valgte  det  theologiske  Stu- 
dium og  tog  fat  paa  dette  med  den  Flid,  som  var 
et  Særkende  for  hans  Karakter.  Der  kom  efter  et 
Par  Aars  Forløb  et  Tidspunkt,  da  han  begyndte  at 
tvivle  om  Rigtigheden  af  sit  Valg:  det  var,  da  han 
hørte  den  filosofiske  Professor  Niels  Treschows 
Forelæsninger  over  den  rene  Fornufts  Kritik.  Men 
da  førte  Forholdene  det  med  sig,  at  han  kom  til 
at  prædike  i  Regentskirken  i  Stedet  for  en  Kam- 
merat. Blandt  Tilhørerne  var  Jens  Møller,  Professor 
i  Theologien;  han  kaldte  efter  Prædikenen  Herman 
Ridderstad  til  sig  og  forsikrede  ham  om,  at  han 
havde  ypperlige  Anlæg  som  Taler  og  utvivlsomt  en 
Fremtid  for  sig  som  Prædikant.  Han  besøgte  der- 
paa  Professoren  i  dennes  Hjem.  Gennem  flere  Sam- 
taler om  Kristendommen  kom  Ridderstad  til  levende 
Erkendelse  af  dens  Sandhed.  Fra  det  Øjeblik  af 
samlede  Herman  sin  Kraft  paa  det  theologiske 
Studium    og  tvivlede  ikke   mere  om  sin  Livsopgave. 

Saa  længe  Kopist  Fohlraann  levede,  kunde 
Herman  hellige  sig  Bogen  uden  at  gribe  til  Selv- 
erhverv; thi  dels  kunde  Plejeforældrene  benytte  den 
Sum,  som  den  hemmelige  Fader  havde  givet  dem, 
dels  havde  de  arvet  nogle  Penge  efter  en  Slægtning, 
der  havde  tjent  dem  ved  Spekulation  med  Kolonial- 
varer, en  Spekulation,  der  stundom  lønnede  sig  ud- 
mærket under  den  fransk-engelske  Søkrigs  Usikker- 
hed. Men  efterhaanden  gik  Midlerne  med,  og  man 
saa  allerede  Kassens  Bund,  da  Fohlmann  blev  over- 
falden af  Gigtfeber,  hvortil  han  havde  faaet  Spiren, 
da  han  1807  under  Københavns  Belejring  af  Eng- 
lænderne gjorde  Tjeneste  i  Livjægerkorpset. 

Skønt  Madam  Fohlmann  plejede  ham  med  den 
Opofrelse  og  Aarvaagenhed,  som  kun  en  kærlig 
Hustru  formaar  at  gøre  det,  og  uagtet  den  ypperlige 

Læge,  Professor  Herholdt,  anvendte  al  sin  Kunst, 
blev  den  syges  Tilstand  dog  snart  haabløs.  I  sine 
rolige  og  lyse  Øjeblikke  bad  Fohlmann  indtræn- 
gende sin  Hustru  og  Herman  om  at  holde  sammen. 
Haabet  om,  at  de  vilde  opfjide  dette  hans  varmeste 
Ønske,  tilføjede  han  med  skælvende  Stemme,  vilde 
han  tage  med  sig  over  i  Evigheden.  Kun  et  Par 
enkelte  fik  Tilladelse  til  at  se  og  tale  med  Fohl- 
mann nogle  Øjeblikke:  det  var  en  Købmand,  Kaspar 
Storch  og  en  Timelærerinde  ved  Navn  Marie  Ager- 
skov. Disse  to,  som  vi  senere  vil  komme  til  at 
stifte  nærmere  Bekendtskab  med,  var  Familiens 
bedste  Venner.  Da  den  sj^ge  ikke  blot  led  fj^sisk, 
men  ogsaa  aandeligt,  idet  Tanken  om,  at  hans  lille 
Kapital  snart  var  fuldstændig  forbrugt,  fyldte  ham 
med  Bekymringer,  aabnede  han  sit  Hjerte  for  Storch. 
Denne,  der  var  sin  Faders,  en  velstaaende  Skibs- 
rheders  Kompagnon,  lovede  at  støtte  Herman  Rid- 
derstad paa  hans  akademiske  Fremtidsbane  Dette 
Tilsagn  var  en  sand  Beroligelse  for  Fohlmann,  der 
tillige  nærede  den  Overbevisning,  at  hans  Hustru 
altid  vilde  have  en  trofast  Veninde  i  Marie  Ager- 
skov, med  hvem  hun  paa  mødrene  Side  var  i  Slægt. 
Kopist  Fohlmann  var  en  troende  Kristen,  omkring 
hvis  Sygeleje  hans  Hustru  og  Herman  hver  Dag 
samledes  til  Husandagt,  der  bestod  i  Oplæsningen 
af  en  Bøn  og  Afsyngelsen  af  en  Salme.  Han  saa 
fuldstændig  fattet  sin  Død  i  Møde;  thi  for  ham 
stod  denne  kun  som  Overgangen  til  et  evigt  Liv, 
hvor  han  skulde  samles  med  Frelseren  og  de  forud- 
gangne  kære.  Og  tænkte  han  paa  Hjemmet,  som 
han  skulde  forlade,  da  tyngedes  han  vel  af  Sorg; 
men  det  var  ham  dog  en  stor  Lettelse,  at  Storch 
og  Jomfru  Agerskov  vilde  staa  hans  efterladte  bi. 

En  Morgen,  efter  at  Fohlmann  havde  tilbragt 
en  meget  urolig  Nat,  kom  Professor  Herholdt.  Den 
syge    betragtede    en  Tid   Lægen,    inden    han    kunde 

kende  denne.  Da  Herholdt  havde  undersøgt  ham, 
kaldte  han  Hustruen  og  Plejesønnen  ind  i  Værelset 
ved  Siden  af.  Her  meddelte  han  dem,  at  Patientens 
Endeligt  var  nær  forestaaende.  De  var  vel  ikke 
uforberedte  paa  dette  Budskab,  men  det  smertede 
dem  alligevel  dybt,  da  de  elskede  den  døende. 
Madam  Fohlmann  og  Herman  tog  nu  Plads  hver 
ved  Siden  af  Sengen  og  sad  der  og  holdt  den  syge 
i  Haanden.  Feberfantasierne  afvekslede  med  en 
søvnlignende  mat  Tilstand.  Da  slog  Fohlmann  plud- 
selig Øjnene  op,  og  der  var  Klarhed  i  hans  Blik 
og  Tanke;  han  trj^kkede  sin  Hustru  og  Plejesøn  i 
Haanden  og  sagde  med  et  Smil  om  de  blege  Læber: 
>Far  vel,  mine  kære,  i  Herrens  Navn!«  Han  luk- 
kede Øjnene,  trak  et  Par  dybe  Aandedrag  og  laa 
ganske  stille.  Døden  var  indtraadt  Hustruen  og 
Herman  knælede  hver  ned  i  Bøn,  kyssede  derefter 
den  Afdøde  paa  Panden,  bredte  Lagnet  over  hans 
Ansigt  og  forlod  Værelset.  Saaledes  var  Kopist 
Fohlmanns  jordiske  Tilværelse  afsluttet.  —  Det 
havde  været  et  Liv  i  Arbejde  og  Kærlighed,  i  Rede- 
lighed og  Tro.  Den  beskedne  Mands  Minde  hædredes 
af  enhver,  som  havde  kendt  ham  nærmere. 

Da  Lægen  og  Begravelsen  var  betalt,  kunde 
Enken  kun  lige  med  Resten  af  Arven  dække  et 
Kvartals  Husleje.  Hendes  Pension  var,  som  anført, 
utilstrækkelig  til  at  leve  af,  og  hun  var  derfor 
fremtidig  henvist  til  sine  Hænders  Gerning.  Til 
hendes  Sorg  sluttede  sig  nu  Bekymringerne  for  Livs- 
opholdet i  Fremtiden.  Det  var  en  Trøst  for  hende, 
da  Herman  meddelte  hende,  at  Købmand  Storch 
havde  tilbudt  ham  en  maanedlig  Pengeunderstøttelse 
til  det  theologiske  Studiums  Fortsættelse,  hvorfor 
han  nu  vilde  kunne  betale  hende  noget  for  Kost 
og  Bolig.  Ved  Siden  af  Herman  Ridderstad  repræ- 
senterede Marie  Agerskov  saa  at  sige  en  Solstraale 
i  Enkemadam  Fohlmanns  Liv;    thi   ved  sit  Smil  og 

sit  elskværdige  Væsen  forstod  hun  at  forjage  Skyg- 
gerne fra  sin  Venindes  Sind.  Da  hun  og  Herman 
Ridderstad,  mellem  hvis  Alder  der  kun  var  et  Par 
Aars  Forskel  følte  sig  gensidig  tiltalte  af  hinanden 
og  derfor  stod  paa  en  venskabelig  Fod,  havde  de 
let  ved  at  forene  deres  Bestræbelser  for  at  berolige 
og  oplive  Enken.  >  Kære  Børn,  <  sagde  hun  stundom 
smilende  og  spøgende,  maaske  har  Forsynet  be- 
stemt jer  to  for  hinanden!«  Marie  Agerskov  rød- 
mede da,  medens  Herman  Ridderstad  straks  hen- 
ledte Samtalen  paa  en  eller  anden  Dagsbegivenhed, 
som  havde  vakt  Husbeboernes  Opmærksomhed. 

Stedet,  hvori  Madam  Fohlmann  boede,  ejedes 
af  en  Prokurator  Arnold  Heise,  en  trediveaarig 
Mand  af  et  ganske  kønt  Ydre.  Han  var  høj,  havde 
et  kraftigt  Haar  og  Fuldskæg  og  førte  sig  med  en 
vis  Anstand.  Hans  graa  Øjne  og  fyldige  Læber 
tj'dede  paa  en  sanselig  Natur;  overfor  Kvinder  af 
et  tiltalende  Ydre  og  med  en  fyldig  Figur  viste  han 
sig  altid  yderst  galant  og  forekommende.  I  Forret- 
ningslivet var  han  beregnende  og  egoistisk,  men 
ved  selskabelige  Sammenkomster  udmærkede  han 
sig  ved  Humør  og  Lune.  Han  var  Ungkarl  endnu, 
men  man  fortalte,  at  han  havde  været  forlovet  et 
Par  Gange.  Motivet  til  Ophævelsen  af  disse  For- 
bindelser mentes  at  være  skuffede  Forhaabninger 
om  en  større  Medgift.  Arnold  Heise  ansaas  af  sine 
Kolleger  for  en  Dygtighed  baade  som  Sagfører  og 
som  Disponent  i  finansielle  Spørgsmaal.  I  Forening 
med  en  ældre  Broder,  der  var  Mægler,  havde  han 
tjent  mange  Penge  ved  Køb  og  Salg  af  Grundejen- 
domme, idet  han  her  med  Fremsyn  havde  forstaaet 
at  benytte  sig  af  de  skiftende  Konjunkturer,  vor 
Krig  med  England  medførte.  Medens  Heise  havde 
Held  med  sig,  gik  det  derimod  Købmand  Kasper 
Storch  ilde.  Han  havde  stukket  en  Sum  i  Udrust- 
ningen   af   et    Par    Kaperfartøjer,     men    disse    blev 

tagne,  og  Tabet  var  stort  for  enhver  af  Aktionærerne. 
Han  havde  dernæst  et  større  Beløb  til  Gode  hos  et 
engelsk  Firma  i  Newcastle;  men  som  en  Følge  af 
Krigen  henstod  Fordringerne  uindfriede,  hvad  der 
beredte  ham  Forlegenheder. 

Kasper  Storch  meddelte  Herman  sine  Tab  og 
tilføjede,  at  han  desværre  saa  sig  tvungen  til  at 
nedsætte  den  Understøttelse,  han  hidtil  havde  været 
i  Stand  til  at  yde  ham.  Herman  viste  sig  som  en 
energisk  og  praktisk  ung  Mand.  Han  tilbød  i 
>  Københavns  Adresse  Comptoirs  Efterretninger ^^  Un- 
dervisning i  Tysk  og  Fransk,  særlig  til  Haandværks- 
svende,  som  vilde  vandre  paa  Professionen.  Han 
henvendte  sig  til  Bestyreren  af  Efterslægtselskabets 
Skole,  Inspektør  Fabricius,  og  fik  der  Timer  i 
Religion  og  Moral.  Det  var  ikke  meget,  denne  Virk- 
somhed indbragte  ham  maanedlig  i  Penge,  men  det 
var  dog  forholdsvis  et  respektabelt  Bidrag,  han 
derved  kunde  yde  Madam  Fohlmann  til  Hus- 
førelsen. 

Madam  Fohlmann  havde  gerne  beholdt  Lejlig- 
heden, der  laa  i  Gothersgade  med  fri  Udsigt  over 
Rosenborg  Eksercerplads;  men  Huslejen  var  hende 
for  høj.  Hun  sendte  da  Prokurator  Heise  en  Op- 
sigelse. Det  Slags  Dokumenter  berørte  ham  altid 
ubehageligt,  og  han  begav  sig  straks  til  hende  for 
at  faa  hende  til  at  tage  Opsigelsen  tilbage.  Som 
Betingelse  herfor  forlangte  hun  et  moderat  Afslag; 
men  han  var  ikke  til  at  bevæge  dertil.  Heise  be- 
klagede sig  over  de  stigende  Skatter,  de  dyre  Repa- 
rationer, det  stagnerende  Forretningsliv,  der  skyldtes 
Krigsbegivenhederne,  og  de  mange  Tab,  som  insol- 
vente Debitorer  havde  paaført  ham.  Medens  han 
var  midt  i  denne  Udvikling,  der  trættede  Madam 
Fohlmann,  traadte  Marie  Agerskov  fra  Køkkenet 
ind  i  Værelset  ved  Siden  af.  Døren  stod  paa  Klem, 
saa    hun    kunde    høre    hvert    Ord,    der    blev    talt   i 

Dagligstuen.  Hun  kunde  straks  kende  Heise  paa 
Stemmen;  thi  hun  havde  mødt  ham  mangfoldige 
Gange  paa  Trappen,  og  ved  enkelte  Lejligheder 
havde  hun  sammen  med  Madam  Fohlmann  vekslet 
nogle  Ord  med  ham.  Marie  Agerskov  vilde  ikke 
forstyrre  Samtalen  ved  at  gaa  ind  og  blev  derfor 
staaende  stille. 

»Nu  kan  De  jo  tænke  over  Sagen,  Madam,« 
sagde  Heise,  »vi  har  endnu  en  Uge  at  løbe  paa. 
Hvor  er  det  dog  en  nydelig  lille  Sortkridtstegning, 
De  har  der  paa  Væggen!  Han  pegede  paa  et  lille 
Billede  af  Marie,  som  Herman  Ridderstad  havde 
tegnet.  Det  er  ganske  sikkert  den  unge  Pige,  jeg 
af  og  til  har  set  Dem  sammen  med?:< 

»Det  er  saamænd  Jomfru  Agerskov,  Hr.  Pro- 
kurator. Det  ligner  hende  udmærket;  ja  hun  er 
rigtignok  en  smuk  Pige,    en   god    og   en  klog  Pige.«^ 

»En  smuk  Pige  er  hun  sandelig,«  udbrød  Heise. 
»Sikken  et  dejligt  hørgult  Haar  hun  har,  og  sikke 
smukke  Former.  «s:  Madam  Fohlmann  blev  lidt  for- 
bavset over  den  pludselige  Affekt,  hvori  Prokuratoren 
kom. 

Marie  inde  i  Værelset  begyndte  at  lytte. 

»Ja  vist,  det  er  en  net  Pige,-  bemærkede 
Enken. 

>Det  er  en  af  den  Slags  Piger,  jeg  synes  om, 
Madam.  Hun  forener  altsaa  Kløgt  med  Skønhed ; 
der  er  sikkert  Liv  og  Glød  i  hende ;  jeg  har 
kunnet  se  det  paa  de  spillende  Øjne,  naar  jeg  mødte 
hende!*    .  .  . 

^^Min  Hermann  sætter  Jomfru  Agerskov  meget 
højt,<^  sagde  Madamen;  »det  er  ogsaa  ham,  der  har 
tegnet  Billedet  der.^    .  .   . 

»Herman,«  gentog  Heise,  »ah,  Herman  Ridder- 
stad! ja,  saa!  den  theologiske  Gransker!  —  det 
stille  Vand  kan  have  stærke  Strømninger  paa 
Bunden.«    .  .  . 

Her  blev  Prokuratoren  afbrudt.  Marie  Ager- 
skov skulde  hen  og  give  en  Time  i  Søstrene  Elkins 
Skole  i  Dronningens  Tværgade,  og  Klokken  mang- 
lede kun  et  Kvarter  i  fuldt  Slag.  I  Dagligstuen  laa 
hendes  Hat  og  Mantille:  hun  var  tvungen  til  at 
gaa  ind. 

Rødmende  viste  hun  sig  for  Prokurator  Heise, 
der  skyndte  sig  med  at  gribe  Mantillen  og  række 
hende  den  med  et  Smil,  der  tydede  paa  mere  end 
almindelig  Hjertevarme.  Hun  nejede  undselig  for 
ham,  nikkede  til  Madam  Fohlmann  og  skyndte  sig 
ud  ad  Døren.  Men  det  endelige  Udfald  af  For- 
handlingerne mellem  Heise  og  Madam  Fohlmann 
blev,  at  han  ikke  vilde  give  et  Afslag  paa  Lejen; 
hun  flj^ttede  da  til  den  nævnte  Bolig  i  Adelgade. 


Hos  Udenrigsminister  Niels  Rosenkrands,  der 
boede  i  Bredgade,  var  der  Soirée  i  Anledning  af 
hans  Frues  Fødselsdag.  Ministeren  havde  sammen 
med  sin  Ægtefælle  tilbragt  en  Ugestid  i  fuldstændig 
Stilhed  paa  sit  Herresæde  Rygaard  ved  Bramsnæs 
Fjord,  i  Nærheden  af  Roskilde.  Opholdet  her  hen- 
regnede Rosenkrands  altid  som  han  plejede  at  sige 
til  de  lykkeligste  »Momenter«  i  sit  Liv.  Paa  Rj^- 
gaard  aandede  han  frit;  han  var  der  fritagen  for 
Hoffets  smaalige  Etikettehensjm,  og  han  kunde  der 
aabenhjertet  udtale  sig  om  Personer  og  Forhold. 
Geheimeraadinde  Rosenkrands  var,  som  tidligere 
berørt,  en  russisk  Fyrstinde,  der  forbandt  Skønhed 
med  sin  fornemme  Byrd.  Hds.  Naade,  født  Barbara 
Viasemski,  var  sig  bevidst,  at  hun  nedstammede  fra 
Rurik,  det  russiske  Riges  Grundlægger,  og  i  den 
stolte  Følelse  heraf  optraadte  hun  noget  reserveret 
i  aristokratiske  Kredse,  hvorimod  hun  blandt  Bor- 
gere og  Bønder  viste  sig   meddelsom  og  nedladende 

paa  den  elskværdigste  Maade.  Ministerens  Otium 
paa  Rygaard  havde  denne  Gang  haft  en  særegen 
Charme,  idet  en  Veninde  af  hans  Frue,  Grevinde 
Katharina  Woronzow  var  i  Besøg  hos  dem.  De  to 
Veninder  kunde  ikke  bUve  trætte  af  at  fortælle 
hinanden  Anekdoter  og  karakteristiske  Smaatræk 
fra  den  abnorme  Kejser  Pouls  Hof.  Czaren,  der 
hadede  den  franske  Revolutions  Idéer  og  Moder  i 
lige  høj  Grad,  gik  i  sit  Raseri  saa  vidt,  at  han 
egenhændig  sønderrev  Dragter  med  fransk  Snit, 
naar  han  saa  dem.  Hs.  Majestæt  havde  saaledes 
næsten  klædt  Fyrstinde  Trubetzskoi  af  paa  Gaden  i 
St.  Petersborg.  Under  en  uventet  Visit  hos  Grev 
Soltikof  havde  han  listet  sig  ind  i  dennes  Sove- 
kammer for  at  undersøge  hans  Klædeskab  og  var 
af  en  Kammerpige  uforsætlig  bleven  lukket  inde  i 
dette,  medens  Grevinden  gjorde  sit  Toilette.  Af 
saadanne  Incidents  kunde  de  to  Veninder  fortælle 
hinanden  en  Mængde ;  men  de  havde  tillige  en 
Række  Barndomsminder  tilfælles.  Grevinde  Wo- 
ronzow var  iøvrigt  paa  Rejse  til  London,  hvor 
hendes  Fader  var  Gesandt.  Hendes  Broder,  der  var 
russisk  General,  vil  vi  senere  komme  til  at  stifte 
Bekendtskab  med. 

I  Udenrigsminister  Rosenkrands  Saloner  sam- 
ledes efterhaanden  et  meget  notabelt  Selskab,  i 
hvilket  første  Rangklasse  var  talrigst  repræsenteret. 
Da  Overceremonimester  v.  Buchwald  traadte  ind, 
vakte  Gensynet  af  ham  almindelig  Glæde  :  han  havde 
nemlig  i  nogen  Tid  været  syg.  Det  var  en  Hemme- 
lighed, at  Grunden  dertil  var  Ærgrelse  over,  at 
Kammerherre  Luhe  ved  en  Kur  havde  trængt  sig 
frem  foran  Kontreadmiral  Ramshardt,  uagtet  han  i 
Rangen  stod  en  Nuance  tilbage  for  ham. 

Glædelig  Overraskelse  vakte  det,  da  Dronnin- 
gens Neveu,  Hertug  Wilhelm  af  Holsteen-Beck,  ind- 
fandt   sig    for    at   lykønske  Geheimeraadinde  Rosen- 

krands.  Hs.  Durchlauchtighed,  en  seks  og  tyveaarig 
Mand,  var  Ritmester  i  Hestgarden.  Det  var  en 
nobel  Skikkelse  med  en  ridderlig  Tænkemaade. 
Efter  at  Hertugen  havde  komplimenteret  Husets 
Frue  og  rakt  hende  en  Blomsterbuket,  forestilledes 
Selskabet  for  ham,  idet  Rosenkrands  førte  ham  om- 
kring. Hs.  Durchlauchtighed  kom  senere  i  Samtale 
med  den  spanske  Gesandt,  Grev  Yoldi,  om  Begiven- 
hederne i  Spanien.  Yoldi  var  den  napoleonske  Kong 
Josefs  Repræsentant.  Hertugen  sympatiserede  med 
det  afsatte  spanske  Dynasti,  og  Spaniernes  Opstand 
mod  det  franske  Herredømme. 

Kong  Josef  repræsenterer  Religionsfrihed,  Op- 
lysning og  Fremskridt,  Deres  Durchlauchtighed,« 
sagde  Grev  Yoldi. 

'^Kan  være,  Deres  Excellence!  men  det  spanske 
Folk  repræsenterer  Troskaben  og  Loj^aliteten, «  sva- 
rede Hertugen  med  stærk  Betoning.  Han  kom  til 
at  se  hen  paa  den  svenske  Gesandt,  Baron  Oxen- 
stierna,  der  i  det  samme  nøs. 

Kort  efter  førte  Geheimeraad  Rosenkrands  den 
gamle  Hertuginde  Karoline  af  Brunsvig-Bevern  ind. 
Hun  boede  paa  Gliicksborg  Slot  og  plejede  et  Par 
Gange  om  Aaret  at  besøge  København.  Hertuginden 
havde  en  udmærket  Hukommelse  og  var  i  Besid- 
delse af  meget  Talent  til  at  fortælle  oplevede  Be- 
givenheder. Da  de  ceremonielle  Hilsener  var  ud- 
vekslede, samledes  de  yngre  Damer  om  hende  og 
lyttede  med  Interesse  til  hendes  Skildring  af  Sølv- 
bryllupet  paa  Augustenborg.  Lidt  efter  lidt  sluttede 
flere  ældre  Damer  sig  til  Kredsen. 

»De  kan  tro,  at  Hertuginde  Luise  Augusta  tog 
sig  yndig  ud,<  begyndte  den  gamle  Durchlauchtighed. 
*  Hendes  Teint  er  beundringsværdig  klar,  og  hendes 
Figur  er  smuk,  skønt  hun  er  fj^ldig.«   .   .  . 

^'Ja,  jeg  mindes  hende  saamænd  tydelig  fra 
hendes    Bryllup    her    ved    Hoffet,«     faldt    Grevinde 

Ahlefeldt,    med    Overtrædelse    af  Konveniensen,    be 
gejstret  ind.      »Hds.  kgl.   Højhed   var  rigtig  nok  den 
nordiske    Venus,     som     man    kaldte    hende.      Kong 
Kristian  den  Syvende    fik    af   lutter  Glæde  over  sin 
dejlige  Datter  et  af  sine  lyse  Øjeblikke.-   .  .  . 

Hertuginde  Karoline  fortsatte:  Midnatten  før 
Højtideligheden  begyndte  Polterabend.  De  skulde 
blot  have  set  det;  tredive  Brudepiger  i  Bondedragt 
overrakte  Hds.  kgl.  Højhed  en  Myrtekrans  med  Sølv- 
blomster. —  Ved  De,  hvem  der  havde  bundet  Kran- 
sen?« spurgte  Hertuginden  med  en  hemmeligheds- 
fuld Mine.  Damerne  trængte  sig  nysgerrig  om 
hende. 

»Det  havde  Datteren,  Prinsesse  Karoline  Amale,« 
—  Hertuginden  gjorde  store  Øjne  og  saa  om- 
kring sig 

»Ja,  den  lille  Prinsesse  har  store  Anlæg.«  ud- 
brød Hedvig  Arensdorf. 

Den  gamle  Hertuginde  fortalte  nu  om  et  komisk 
Maskeoptog,  der  havde  defileret  forbi  Sølvbrude- 
parret. Et  korpulent  Gaardejerpar  fra  Sebbeløv, 
udklædt  som  Harlekin  og  Kolumbine,  havde  vakt 
stormende  Munterhed.  Den  ellers  indadvendte  og 
tørre  Hertug  Frederik  var  kommen  saaledes  til  at 
le,  at  han  næsten  halvkvalt  af  Latter  var  falden 
om  i  Armene  paa  Pastorinde  Meyer. 

Hertuginden  begav  sig,  fulgt  af  Damerne,  ind  i 
et  lille  Kabinet,  hvor  hun  gav  en  detailleret  Skildring 
af  Sølvbrudens  Toilette  lige  fra  inderst  til  yderst. 

Kammerherre  Neergaard  til  Godset  Farve  i 
Holsteen  meldtes.  Geheimeraad  Rosenkrands  ilede 
ham  venligt  i  Møde  og  førte  ham  hen  til  sin  Gemal- 
inde, hvem  Kammerherren  bragte  L^^kønskninger  fra 
sine  personlige  bekendte  blandt  det  slesvig-holstenske 
Ridderskab. 

»Har  Kammerherren  fornylig  talt  med  Baro- 
nesse Brockdorf?«   spurgte  Geheiraeraadinden. 

»Baronessen  ligger  for  Tiden  ved  Badet  i  Trave- 
munde, <   svarede  Neergaard. 

»Ah,  hun  st5^rker  sig  til  sit  Bryllup,«  udbrød 
Rosenkrands  leende. 

»Det  Bryllup  interesserer  mig  meget,  <  bemær- 
kede Grevinde  Woronzow,  der  stod  ved  Geheime- 
raadindens  Side.  »Jeg  er  Veninde  af  Enkebaronesse 
Brockdorf  og  ved,  at  Brudgommen,  Baron  Selby  er 
en  excellent  Mand.« 

>Det  er  Deres  Naades  Broder,  General  Woron- 
zow, der  ventes  i  Besøg  hos  Lewetzow  paa  Ehlers- 
dorf?«   spurgte  Neergaard  Grevinden. 

»Ja,  han  har  i  Sinde  at  overvære  Baron  Selbys 
Bryllup. « 

»Sig  mig,«  hviskede  Overkammerjunker  Cai- 
mette til  Staldmester  v.  d.  Maase,  »hvor  gammel  er 
Bruden,  Enkebaronessen?« 

»Hun  er  otte  og  fyrretyve  Aar,  Deres  Excel- 
lence, og  Brudgommen  er  seks  og  halvtreds.« 

»Det  maa  være  de  sidste  Flammer  fra  en  vul- 
kansk Jordbund!«  udbrød  Galmette  med  et  polisk 
Smil. 

»Det  kan  mulig  blive  en  ypperlig  Raceblanding,« 
sagde  Staldmesteren ;  han  saa  sig  om,  greb  i  sin 
Vestelomme  en  lille  brillantbesat  Snustobaksdaase 
og  tog  en  Pris. 


II. 

Det  østlige  Holsteen  er  saa  herligt  udstyret  fra 
Naturens  Haand,  at  det  maa  henregnes  til  de 
skønneste  Egne  i  Norden.  Man  træffer  der  en  rig 
Afveksling  af  Bakke  og  Dal,  af  Ager  og  Eng,  af 
Skov  og  Sø.  Det  karakteristiske  ved  enhver  af  de 
fire  Aarstider  fremtræder  der  saa  skarpt  og  udpræget, 

at  man  næppe  finder  Magen  dertil  under  samme 
Breddegrad.  Men  hvor  betagende  Naturindtrykkene 
end  kan  være  i  Efteraaret,  Vinteren  og  Foraaret 
med  deres  forskellige  Stemninger,  saa  er  der  dog 
mange,  der  er  tilbøjelige  til  at  betragte  Sommeren 
som  den  mest  henrivende  Aarstid,  naar  den  ind- 
træder i  hele  sin  Fylde.  Og  den  maa  da  ogsaa 
udøve  sin  stærkeste  Virkning  paa  ethvert  Sind,  der 
er  modtageligt  for  Naturlivets  brogede  Mangfoldighed. 
Lad  os  i  Fantasien  betragte  Landskabet!  Solen 
brænder  fra  den  rene  blaa  Himmel,  hvis  Synskreds 
bræmmes  af  hvide  Smaaskyer;  Varmen  kan  være 
trykkende,  men  Bøge-  og  Egeskovene  indbyder  til 
Vandringer  i  deres  kølige,  højtidsfulde  Stilhed. 
Stiger  man  op  paa  Bakketoppene,  skuer  man  derfra 
udover  et  prægtigt  Landskab,  i  hvilket  Blikket 
fængsles  af  et  eller  andet  gammelt  Herresæde,  der 
titter  frem  fra  en  Have  eller  Park.  Tæt  bevoksede 
Kornmarker  og  frodige  Vange  med  det  græssende 
Kvæg  giver  en  Forestilling  om  Jordbundens  Fedme. 
Er  der  Ro  i  Luften,  ser  man  tydeligt,  hvorledes 
Loke  saar  sin  Havre,  et  Syn,  der  kan  virke  for- 
tryllende paa  Beskueren,  naar  det  ledsages  af  Spurve- 
kvidder og  Lærkesang.  Det  er  Dagen  i  al  sin  Her- 
lighed! Men  naar  saa  den  viger,  da  afløses  dens 
Farvetoner  af  andre,  der  tiltaler  Sindet  lige  saa 
stærkt,  ja,  maaske  stærkere.  Efterat  Purpurskæret 
fra  den  nedgaaende  Sol  er  forsvundet,  og  Natten 
efterhaanden  indtræder,  afgiver  de  siv-  og  skov- 
bevoksede Søer  et  underfuldt  Skue.  Den  dunkel- 
blaa  Himmel,  der  afspejler  sig  i  deres  Overflade, 
frembyder  et  Billede,  som  med  sin  Mystik  minder 
om  de  venetianske  Nætter. 


Eros  og  Mammon. 

I  Slutningen  af  den  skønne  Sommertid  1811 
havde  man  meget  travlt  paa  Herresædet  Gulden- 
stein,  der  ligger  en  Mil  Syd  for  Oldenborg  lige  ved 
den  daværende  Hovedlandevej  mellem  denne  By  og 
Neustadt.  Tømrere  var  beskæftigede  med  at  istand- 
sætte Trapperne  i  den  toetages  Hovedbj^gning.  Murere 
og  Malere  arbejdede  ivrigt  paa  at  forskønne  Værel- 
serne, der  i  den  lange  Tid,  de  havde  staaet  næsten 
forladte,  var  blevne  afblegede.  Særlig  Flid  var  der 
anvendt  paa  Udstyrelsen  af  den  i  Stueetagen  belig- 
gende store  Spisesal,  der  efter  den  fuldendte  Re- 
staurering tog  sig  pragtfuldt  ud  med  det  skinnende 
hvide  Stuk,  de  forgyldte  Pilastre  og  de  mørke- 
røde Tapeter.  I  Begyndelsen  af  September  stod 
Guldenstein  fuldt  færdig  til  at  modtage  Brudeparret. 
Thi  det  var  netop  i  Anledning  af  den  naadige  Ejer- 
inde,  Baronesse  Ernestine  Brockdorfs  forestaaende 
Formæling,  at  Reparationerne  havde  fundet  Sted. 

Baronesse  Ernestine  var  en  otte  og  fyrretj^ve- 
aarig  Enke.  Hun  havde  for  over  et  og  tyve  Aar 
siden  ægtet  Geheimekonferensraad  Kai  Rantzau, 
Herre  til  Guldenstein  og  Gaartz,  Klosterprovst  i 
Preetz;  men  efter  et  Par  Aars  Forløb  døde  han. 
Baronesse  Ernestine  sad  barnløs  tilbage.  I  sin  lange 
Enkestand  adspredte  hun  sig  ved  hyppige  Besøg 
hos  Slægtninge  og  ved  Udenlandsrejser.  Det  Indre 
af  Guldenstein  gik  som  Følge  deraf  i  Forfald.  Kun 
de  faa  Værelser,  hun  under  sit  sjeldne  Ophold  paa 
Herresædet  selv  benyttede,  var  udstjTede  med  Kom- 
fort og  Elegance,  idet  Dekoration  og  Møblement  var 
holdte  i  Rokokostil.  Skønt  Baronessen  ikke  stod 
langt  fra  de  halvtreds,  havde  hun  dog  et  saa  friskt 
Udseende,  at  hun  gjorde  Indtryk  af  at  være  en 
Kvinde  i  Midten  af  Trediverne.  Hun  var  velvoksen, 
havde  en  yppig  Figur  og  kun  et  enkelt  Sølvstænk 
laa  i  hendes  sorte  Haar.  Hun  førte  sig  med  Vær- 
dighed og  fornem  Ynde;    hun    var   livlig  i  Samtale, 

og  naar  hun  mente,  at  hun  havde  sagt  noget  inter- 
essant, funklede  hendes  mørkeblaa  Øjne.  Baronessen 
havde  i  sin  Ungdom  besøgt  Paris,  altsaa  i  det  gamle 
bourbonske  Kongedømmes  Tid;  men  Revolutionen 
havde  indgydt  hende,  der  var  af  streng  aristokratisk 
Tænkemaade,  megen  Afsky,  og  med  det  napoleonske 
Kejserdømme  kunde  hun  af  Respekt  for  >rancien 
regime*  heller  ikke  forsone  sig.  Baronesse  Erne- 
stines Rejser,  siden  hun  blev  Enke,  havde  derfor 
gerne  England  til  Maal.  I  London  fik  hun  den 
meget  j'^gre  Grevinde  Katharina  Woronzow,  Datter 
af  den  russiske  Gesandt,  til  Veninde.  Baronessen 
fandt  ogsaa  Behag  i  Gesandtens  unge  Søn,  Grev 
Mikael  Woronzow,  der  ligesom  sin  Fader  var  be- 
gejstret for  engelske  Forhold. 

Uagtet  Baronesse  Ernestine  Brockdorf  nærede 
Uvillie  mod  den  franske  Imperator  og  hans  Vasaller, 
stillede  Forholdene  sig  dog  saaledes,  at  hun  kom  i 
Forbindelse  med  det  napoleonske  Kongehof  i  den 
gamle  hessiske  Hovedstad  Kassel,  hvor  der  var  rejst 
en  Throne  for  Jerome  Napoleon.  Det  skete  gennem 
Venskabet  mellem  hendes  første  Mand  og  Grev  Har- 
denberg,  der  var  Overjægermester  ved  det  saakaldte 
westfalske  Hof. 

Et  af  disse  Besøg  i  Kassel  blev  af  epokegørende 
Betydning  for  hendes  hele  Liv.  Hun  introduceredes 
nemlig  i  Huset  hos  den  danske  Gesandt,  Baron  Karl 
Selby,  og  i  denne  Cirkel  stiftede  hun  Bekendtskab 
med  Gesandtens  Fader.  Neppe  saa  denne  og  Baro- 
nessen hinanden,  før  de  følte  sig  gensidig  tiltrukne. 
Mellem  den  seks  og  halvtredsaarige  Baron  og  hende 
opstod  der  straks  en  paa  Højagtelse  og  Kærlighed 
grundet  Forstaaelse.  Her  var  der  ikke  Tale  om 
erotisk  Flamme;  men  fra  begge  Sider  slog  Hjer- 
terne hinanden  i  Møde.  Under  en  Udflugt  i  For- 
ening med  et  elegant  Selskab,  til  Parken  ved  Wil- 
helmshohe  eller,  som  det  dengang  kaldtes,  Napoleons- 

hohe,  blev  de  forlovede.  I  den  stille  stjerneklare 
Aften  rakte  de  hinanden  Haanden,  og  han  omfav- 
nede og  kyssede  hende.  Forlovelsen  deklareredes 
med  megen  Højtidelighed  ved  en  Dejeuner  hos  den 
unge  Selby,  og  Bryllupet  fastsattes  til  Efteraarets 
Begyndelse. 

Baron  Charles  August  Selby,  der  var  af  engelsk 
Oprindelse,  glimrede  ikke  blot  ved  gammel  Adel, 
men  hørte  ogsaa  til  den  københavnske  Handels- 
stands Koryfæer.  Paa  Spindesiden  førte  han  sin 
Slægt  tilbage  til  Wilhelm  Erobreren,  der  i  det 
ellevte  Aarhundrede  overvandt  den  sidste  angel- 
sachsiske  Konge  og  paasatte  sig  Englands  Krone. 
Ansete  Navne  i  Northumberlands  Aristokrati  var 
blandt  hans  Forfædre.  Han  fik  sit  første  Dannelses- 
grundlag  i  Holland,  kom  som  tyveaarig  Yngling  til 
Danmarks  Hovedstad,  hvor  han  et  Par  Aar  efter 
ægtede  Agent  Borres  Datter,  der  blev  Moder  til  tre 
Børn.  Ved  Dygtighed  og  Held  svang  Selby  sig  op 
til  Chef  for  et  Handelshus,  der  havde  flere  store 
Skibe  i  Søen.  Han  blev  Ejer  af  tre  Herregaarde 
paa  Sjælland  og  optoges  ved  Udgangen  af  det 
attende  Aarhundrede  i  den  danske  Friherrestand. 
Skjoldholderne  i  hans  Vaaben,  en  Bonde  og  en 
Matros,  betegnede  symbolsk,  at  Agerbrug  og  Skibs- 
fart havde  været  Kilderne  til  hans  Velstand.  Men 
Valgsproget  »semper  sapit  syprena«  (o:  Han  finder 
altid  Smag  i  de  højeste  Ting),  tilkendegav  samtidigt, 
at  ogsaa  Aandens  Interesser  var  ham  hellige.  Efter 
Københavns  Bombardement  og  Flaadens  Ran  havde 
Baron  Selby  skænket  Regeringen  en  betydelig  Sum 
Penge  som  Bidrag  til  Opførelsen  af  et  Søværn. 
Frederik  den  Sjette  viste  sin  Erkendtlighed  ved  at 
udnævne  ham  til  Kammerherre.  Saaledes  havde 
Lykken  tilsmilet  Selby,  og  han  bar  ogsaa  sit  graa- 
nede  Hoved,  med  de  kloge  brune  Øjne,  højt.  Han 
følte  sig,    som    man    siger,    og    naar  det   kom   over 

ham,  var  han  kold  og  afvisende :  hans  Hukommelse 
rakte  i  slige  Øjeblikke  kun  meget  kort  tilbage  i 
Tiden.  Et  Par  Aar  var  han  Enkemand;  men  Til- 
værelsen forekom  ham  tom,  naar  han  stod  uden 
Livsledsagerinde.  Da  fandt  han  en  saadan,  som 
fortalt,  i  Baronesse  Ernestine  Brockdorf. 


Den  11.  September  1811  var  en  dejlig  Efter- 
aarsdag.  Himlen  var  klar;  kun  i  Horisonten  saas 
nogle  lette  Fjerskyer,  og  Luftens  Temperatur  var 
særdeles  mild.  Ved  Hansuhn  Kirke,  fem  Fjerding- 
vej Sydøst  for  den  holstenske  By  Lutjenburg,  rørte 
sig  et  overordentlig  stærkt  Liv.  Baron  Selby  skulde 
i  Dag  vies  til  Baronesse  Ernestine  Brockdorf. 

Omegnens  Godsejeraristokrati  var  indbudt  til 
at  overvære  den  kirkelige  Handling  og  deltage  i 
Festmaaltidet  paa  Guldenstein.  Paa  Vejen  mellem 
dette  og  Kirken  havde  Bønderne  rejst  to  Æresporte, 
smykkede  med  Grønt  og  Guirlander  af  Georginer 
og  øverst  prydet  med  et  Vaabenskjold,  hvorpaa 
Forbogstaverne  til  Brudeparrets  Navne  var  anbragte 
i  Roser.  Langs  Vejen  stod  med  større  eller  mindre 
Mellemrum  Grupper  af  de  tilstødende  Sognes  mand- 
lige og  kvindelige  Befolkning  opstillede  for  at  se 
Brudetoget  baade  paa  Ud-  og  Hjemfærden. 

Om  Eftermiddagen  Kl.  2  kørte  Baronesse  Erne- 
stine i  en  med  to  hvide  Heste  forspændt  Karreth 
fra  Guldenstein.  Paa  Bukken  sad  en  med  rød 
Kjole,  Allonceparyk  og  trekantet  Hat  udstyret  Kusk 
og  ved  Siden  af  ham  en  som  Jæger  klædt  Tjener. 
Efter  Baronessens  Vogn  fulgte  en  af  Skimler  trukken 
Karreth,  i  hvilken  de  fire  Frøkner,  der  skulde  fun- 
gere som  Brudepiger,  havde  Sæde.  Bønderne  hilste 
under  Vejs  med  dyb  Ærbødighed;  Konerne  og  Pi- 
gerne   nejede.      Baronessen,    der    især    imponerede 

Kvinderne  ved  sin  kostbare  Dragt,  nikkede  til  begge 
Sider. 

En  halv  Time,  forinden  hun  naaede  Kirken, 
var  Brudgommen  med  sine  Ledsagere  indtruffen. 
Han  havde  i  de  sidste  Dage  opholdt  sig  paa  Herre- 
sædet Farve,  hvis  Ejer  var  Kammerherre  Neergaard, 
der  vilde  føre  ham  til  Altret.  Baron  Selby  betrag- 
tede sig,  lige  før  han  steg  ind  i  Karrethen,  flere 
Gange  i  Spejlet.  Det  forekom  ham,  at  Gallauni- 
formen klædte  ham  ypperligt.  I  tre  Aar  havde  han 
allerede  været  Kammerherre,  og  følgelig  var  han 
vant  til  at  bære  den;  men  aldrig  havde  den  dog  i 
hans  Øjne  haft  den  Betydning,  som  den  havde  netop 
i  denne  Stund.  Han  rettede  paa  den  trekantede 
Hat,  fandt,  at  den  højrøde  guldindvirkede  Kjole 
sad,  somom  den  var  støbt  om  ham,  og  han  var  i 
højeste  Grad  tilfreds  med  de  tætsluttende  hvide 
Kashimirs  Benklæder  og  Silkestrømperne  af  samme 
Kulør.  Tjeneren  aabnede  Døren  til  hans  Kabinet 
og  meddelte  ham,  at  Kammerherre  Neergaard  var 
færdig  til  at  køre. 

Begge  Kammerherrer  steg  ind  i  Karrethen. 
Jægeren  tog  Plads  paa  Bukken  ved  Siden  af  den 
galonerede  Kusk.  Denne  slog  et  vældigt  Smæld 
med  Pisken,  da  Vognen  svingede  ud  af  Gaarden. 
Herresædets  Folk  stirrede  efter  Karrethen.  >Nu 
kører  Baron  Selby  sin  Fremtids  Lykke  i  Møde!< 
det  var  den  Overbevisning,  Tilskuerne  i  Stilhed 
nærede. 

Aldrig  havde  det  Indre  af  Hansuhn  Kirke 
frembudt  et  saa  glimrende  Skue:  Landsbykirken 
var  bleven  forvandlet  til  et  pragtfuldt  Kapel.  Vin- 
duerne var  dækkede  med  folderigt  hvidt  og  grønt 
Draperi,  der  dæmpede  Dagslyset,  saa  at  de  under 
Hvælvingen  ophængte  Lysekroner  straalede  stær- 
kere. Foran  i  Stolene,  paa  begge  Sider  af  Skibet, 
brændte    Vokslys,    og     ved    Alteret     stod    forgyldte 

Kandelabere  med  mangfoldige  Lys.  Det  var  et  Lys- 
hav, hvis  Straaler  brødes  mod  Uniformerne  og 
Toiletterne,  som  Øjet  overalt  mødte  i  Stolene.  Her- 
rerne havde  ifølge  gammel  nedarvet  Skik  taget 
Plads  i  Stolerækkerne  til  højre  for  Hovedindgangen, 
Damerne  til  venstre.  Guldbroderede  Kammerherre- 
kjoler med  Ordensdekorationer  afvekslede  med 
Militæruniformer.  I  den  øverste  Stol  var  der  især 
een  Officer,  der  tiltrak  sig  Opmærksomhed;  det  var 
Grev  Mikael  Woronzow,  russisk  Infanterigeneral. 
Han  kendte,  som  før  omtalt,  Bruden  fra  sin  Faders 
Hus  i  London.  For  Tiden  var  han  Gæst  hos  Kaj 
Lewetzow  paa  Ehlersdorf  i  Omegnen  af  Oldenborg 
og  havde  modtaget  Indbydelse  til  Bryllupet.  Grev 
Woronzow  var,  som  han  sad  der  i  Kirken  med  sm 
ranke  ungdommelige  Skikkelse,  det  blonde  Haar, 
den  høje  Pande  og  romerske  Profil,  en  Personlighed, 
der  udøvede  stærk  Tiltrækning  paa  Damerne,  saavel 
for  de  unges  som  for  de  ældres  Vedkommende. 

Af  Damer  var  her  i  Kirken  et  helt  Flor.  Han- 
suhn  Kirke  indesluttede  i  dette  Øjeblik  Blomsten  af 
det  kvindelige  Aristokrati  i  denne  Egn  af  Holsteen. 
Straalende  Toiletter  lyste  en  i  Møde:  mørkegrønne, 
lysviolette  og  guldbrune  Silkefløjlskjoler  med  Knip- 
lingsbesætninger  vekslede  med  Dragter  af  Silke- 
moirée  og  Atlask.  Over  hele  Forsamlingen  hvilede 
et  Skær  af  Finhed,  en  Duft  af  Fornemhed. 

Pludselig  vendte  alles  Blikke  sig  mod  Hoved- 
indgangen: Brudgommen  viste  sig  ved  Kammerherre 
Neergaards  Side.  De  to  Kammerherrer  gik  med 
værdig  Holdning  op  til  Koret,  hvor  de  tog  Plads  i 
et  Par  Armstole.  Om  Baron  Selbys  Læber  spillede 
et  Smil;  det  tiltalte  ham  at  være  Hovedgenstand 
for  en  saa  notabel  Forsamlings  Opmærksomhed. 
Medens  Neergaard  betragtede  Vinduernes  Draperi 
og  lod  sine  Øjne  glide  hen  over  Damernes  Rækker, 

tog  Selby  en  elegant  indbunden  Salmebog  frem  og 
bladede  i  den. 

Degnen  aabnede  den  store  Kirkedør  og  lukkede 
den  hurtigt  efter  sig,  men  glimtvis  iagttog  man,  at 
Mængden  udenfor  Kirken  var  i  stærk  Bevægelse: 
Bruden  var  ankommen.  Med  ilsomme  Fjed  gik 
Degnen  til  Sakristiet,  hvor  han  underrettede  Sogne- 
præsten, den  velærværdige  Pastor  Klinck,  derom. 
Organisten  fra  Oldenburg  begyndte  et  stemningsfuldt 
Præludium  paa  Orgelet  i  samme  Øjeblik  som  Baro- 
nesse Ernestine  Brockdorf  kom  til  Syne  i  Hoved- 
indgangen, ført  af  Grev  Ludvig  Achotz  v.  Brockdorf 
til  Klethkamp.  Hun  var  i  sin  nedringede  lilla  Silke- 
kjole med  Diademet  om  Panden  og  den  kostbare 
Perlerække  om  Halsen  en  harmonisk  Forening  af 
Værdighed  og  Ynde.  Let  og  graciøst  skred  hun  hen 
ad  Gulvet  ved  Siden  af  sin  Kavaller,  paa  hvis  Bryst 
Storkorset  funklede.  Hun  fulgtes  af  fire  Brudepiger, 
hvoraf  de  tre  var  fra  Herresæder  i  Nærheden, 
medens  den  fjerde,  Frøken  Athalie  Horrach,  var 
opvokset  i  Huset  hos  den  gamle  Baron  Selby.  Ingen 
af  Brudepigerne  fængslede  i  den  Grad  Opmærksom- 
heden som  hun,  der  var  mørk  og  smykket  med 
hvide  Roser  paa  Haaret.  Hun  følte  det,  medens 
hun  passerede  Stolene,  og  slog  Øjnene  ned.  Grev 
Mikael  Woronzow  var  særlig  indtagen  i  hende ;  hun 
forekom  ham  ved  første  Øjekast  at  være  den  mest 
bedaarende  Kvinde,  han  nogensinde  havde  set,  og 
han  havde  dog  bevæget  sig  i  Selskabslivet  lige  fra 
Kaukasus  til  de  skotske  Grampiansbjerge. 

Da  Bruden  med  sine  Ledsagere  betraadte  Koret, 
istemtes  en  Kantate,  under  hvis  sidste  Vers  Pastor 
Klinck  traadte  frem  foran  Alteret.  Brud  og  Brudgom 
førtes  til  dettes  Skranke. 

Pastor  Klinck  var  en  høj,  før  Mand  med  et 
rødligt  Ansigt  og  et  kraftigt  graat  Haar.  Hans  af 
Naturen   stærke  Stemme   var  bleven    yderligere    ud- 

viklet,  da  han  gjorde  Tjeneste  som  Feltpræst.  Fra 
den  Tid  havde  han  bevaret  en  Vane,  han  ikke 
kunde  aflægge.  Om  Søndagen  kom  han  ridende  til 
Kirken.  Iført  Rytterkappe  og  lange  Ridestøvler  med 
Sporer  gik  han  med  Ridepisk  i  den  ene  Haand  og 
en  rund  Hue  i  den  anden  op  ad  Kirkegulvet  og 
ind  i  Sakristiet.  Her  skiftede  han  Dragt  og  viste 
sig  kort  efter  for  Menigheden  i  det  gejstlige  Ornat 
som  den  velærværdige  Pastor.  Som  Prædikant  for- 
stod han  at  fængsle  Menigheden,  skønt  han  talte 
mere  til  Forstanden  end  til  Hjertet.  Han  havde 
altid  en  talrig  Tilhørerkreds.  Pastor  Klinck  besad 
dernæst  en  Egenskab,  der  gjorde  ham  yndet  i  det 
fornemme  Selskab,  til  hvilket  han  gerne  sluttede 
sig.  Han  var  nemlig  godt  inde  i  Rangforordningen ; 
han  var  vel  bevandret  i  Gothakalenderens  fyrstelige 
Genealogi  og  fortalte  med  Lune  Smaatræk  af  Pave- 
hoffets chronique  scandaleuse  i  Renaissancetiden. 

Den  velærværdige  Herre  begyndte  sin  Tale  med 
at  minde  om,  at  han  sidste  Søndag  havde  prædiket 
over  Jesu  Lignelse  om  den  barmhjertige  Samaritan. 
Denne  Lignelse  randt  ham  nu  i  Hu,  da  baade  Brud- 
gommen og  den  ædle  Brud  betragtede  enhver,  der 
trængte  til  Hjælp,  som  deres  Næste.  Var  de  selv 
højt  stillede  og  raadede  over  store  Midler,  saa  an- 
vendte de  ogsaa  disse  til  at  lindre  de  smaas  Nød 
og  afhjælpe  deres  Savn.  Personlig  havde  han  er- 
faret, hvad  Godset  Guldensteins  fattige  i  den  Ret- 
ning fortalte  om  Bruden.  Med  Hensyn  til  Brud- 
gommen havde  han  vel  ikke  hørt  Udtalelser  af 
selve  de  understøttede,  men  Fama  havde  berettet, 
at  han  i  Stilhed  gjorde  meget  godt  i  sin  Kreds.  En 
offentlig  Daad  vilde  dog  Saga  indskrive  med  uud- 
slettelig Skrift  paa  Mindets  Tavle,  og  det  var  det 
store  Offer,  han  havde  bragt  paa  Fædrelandets 
Alter  til  Bygning  af  nye  Krigsskibe.  Pastoren  ud- 
viklede   derefter,    at  Menneskene    ganske    vist    først 

og  fremmest  burde  have  deres  Sind  henvendt  mod 
det  himmelske,  men  de  burde  dog  ogsaa  være  be- 
tænkte paa  det  jordiske,  og  det  ædle  Brudepar 
havde  i  den  Retning  personlig  afgivet  de  herligste 
Beviser.  Klinck  henviste  til  Matrosen  og  Bonden  i 
Selbj^s  Vaaben,  der  var  Symboler  paa  de  Livs- 
virksomheder, paa  Grundlag  af  hvilke  Brudgommen 
havde  hævet  sig  op  til  sin  Samfundsstilling.  Hvad 
den  ædle  Brud  angik,  saa  talte  Guldensteins  bug- 
nende Frugt-  og  Køkkenhave  højt  til  hendes  Flids 
og  Klogskabs  Pris.  Et  saa  udmærket  Brudepar 
maatte  være  rigt  paa  Venskab  fra  mangfoldige  Sider, 
og  naar  han  kastede  sit  Blik  ud  over  den  straa- 
lende  Forsamling,  hvoraf  en  Del  var  kommen  lang- 
vejs fra,  da  erkendte  han  levende,  hvor  højt  skattet 
det  ædle  Brudepar  var.  Pastor  Khnck  gik  derefter 
over  til  at  tale  om  selve  Ægteskabet  og  udtrykte 
som  sin  inderlige  Overbevisning,  at  Parrets  ægte- 
skabelige Samliv  vilde  blive  meget  lykkeligt,  efter- 
som Brudgom  og  Brud  i  deres  hele  Vandel  vilde 
følge  de  ophøjede  Grundsætninger,  som  Jesus  Kristus, 
den  Vise  fra  Nazareth,  havde  opstillet  i  sin  Lære. 
Hs.  Velærværdighed  forrettede  derpaa  Vielsen.  Lieder- 
tafel  fra  Oldenburg  sang  en  Slutningskantate.  Den 
kirkehge  Handling  var  til  Ende. 

Ægteparret  skred  langsomt  ned  ad  Kirkegulvet, 
medens  der  intoneredes  fra  Orgelet.  Alles  Bhkke 
vendtes  mod  Kirkedøren;  da  denne  aabnedes,  saas 
den  med  hvide  Heste  forspændte  Karreth.  Baron 
og  Baronesse  Selbye  steg  ind  og  af  Sted  gik  det  til 
Guldenstein.  Skønt  det  var  Skumring,  stod  Land- 
befolkningen endnu  i  en  tæt  Skare  ved  de  to  Æres- 
porte; den  hilste  de  nj^formælede  med  Hurraraab. 
Baron  Selby  trykkede  sin  Gemalindes  Haand  og  gav 
hende  et  Kys;  de  følte  sig  i  dette  Øjeblik  begge  saa 
lykkelige;    det    stærkt    oplyste  Guldenstein  viste  sig 

for  dem  som  et  Fepalads.     En    varm  Glæde    som  i 
Ungdomstiden  gennemstrømmede  dem  begge. 

Kort  efter  Brudeparret  ankom  Vogntoget,  der 
førte  Følget  og  Gæsterne.  I  Afstand  tog  de  tændte 
Vognlygter,  der  hurtigt  bevægedes  hen  ad  Lande- 
vejen, sig  ud  som  Lygtemænd. 


Den  store  Spisesal  paa  Guldenstein  tog  sig 
straalende  ud,  oplyst  som  den  var  af  en  mægtig 
Metallysekrone  og  en  Mængde  Lampetter;  det  hvide, 
rigt  ornamenterede  Stukloft,  de  forgyldte  Pilastre 
og  de  mørkerøde  Tapeter  fremtraadte  med  dobbelt 
Relief.  Paa  Tapetets  Felter  var  ophængt  Portræter 
af  Sehesteder,  Ahlefeldter  og  Brockdorfer,  der  alle 
havde  været  Ejere  af  Guldenstein.  Det  sidste  Bil- 
lede i  dette  Galleri  var  Portrætet  af  Geheimeraad 
Kay  V.  Rantzau,  Brudens  første  Gemal,  hvis  jor- 
diske Tilværelse  var  bleven  afsluttet  for  atten  Aar 
siden.  I  Salen  var  dækket  et  langt  Taffel,  fra  hvis 
Midte  en  Sølvopsats,  smykket  med  Blomster  og 
Brudeparrets  Vaaben,  hævede  sig.  Servicet  var  af 
Sølv,  Tallerknerne  af  sachsisk  Porcellæn,  Kuver- 
terne var  hundrede  i  Tallet.  Ved  hver  stod  en 
Stol  med  høj  Rj'g  og  Gj^ldenlæders  Betræk;  kun 
Brudeparrets  Stole  var  forgj^ldte  og  betrukne  med 
mørkerødt  Fløjl;  de  bar  begge  en  friherrelig  Krone. 

Selskabet  samledes  i  to  Saloner,  der  efter  Ta- 
peternes Farve  kaldtes  den  blaa  og  den  grønne. 
Damerne  begav  sig  til  den  sidste.  Brudeparret  op- 
holdt sig  i  den  første,  hvor  det  hilste  de  ankomne 
og  modtog  deres  Lykønskning.  I  et  lille  Kabinet 
bag  den  grønne  Salon  var  Brudegaverne  udstillede, 
og  der  funklede  det  af  juvelbesatte  Armbaand  og 
Ringe  og  andre  kostbare  Souvenirs  af  forskellig  Art. 

Som  Ceremonimester  fungerede  en  ung  Baron 
V.  Bechtolsheim ;  han  løste  sin  Opgave  med  Om- 
tanke og  Elegance.  Han  præsenterede  Herrerne  for 
Damerne  og  anviste  Herrerne  deres  Borddamer. 
Fyrst  Woronzow  følte  sig  som  begunstiget  af  Lykken, 
da  han  anmodedes  om  at  føre  Frøken  Athalie  v. 
Harrach.  Selby  havde  anordnet  en  splendid  Banket 
i  Anledning  af  sit  Bryllup  og  for  at  være  sikker 
paa,  at  der  vilde  blive  præsteret  noget  ekscellent 
paa  Kogekunstens  Omraade  havde  han  anmodet 
Prins  Karl  af  Hessen  om  at  maatte  laane  hans 
beundrede  Kok.  Hs.  Durchlauchtighed  havde  naa- 
digst  svaret  Ja. 

Processionen  skred  ind  i  Salen,  som  aldrig 
siden  Geheimekonferensraad  Rantzaus  Tid  havde 
taget  sig  saa  prægtig  ud.  Baron  Selby  bevidnede  i 
den  Anledning  sin  Gemalinde  sin  Beundring  og 
skattede  sig  lykkelig  ved  Tanken  om,  at  han  nu 
var  Guldensteins  Besidder.  Baronessens  Blik  faldt 
netop  paa  Portrætet  af  Geheimekonferensraaden, 
hendes  første  Ægtemand.  Det  forekom  hende,  som 
om  han  saa  paa  hende  med  et  blidt  Smil.  Med 
Vemod  tænkte  hun  et  Øjeblik  paa  ham,  men  hengav 
sig  derefter  til  Nuets  løftende  Stemning.  Denne 
steg  kendelig  hos  de  tilstedeværende,  efterhaanden 
som  de  forskellige  Retter  serveredes,  og  Vinens 
animerende  Virkning  gjorde  sig  gældende. 

Grev  Ludvig  Achatz  v.  Brockdorf  rejste  sig, 
slog  til  Lyd  paa  Glasset  og  saa  med  en  vis  høj- 
tidelig og  værdig  Mine  udover  Forsamlingen.  Straks 
indtraadte  fuldstændig  Stilhed. 

»Højvelbaarne ,  velbaarne  og  ærede  Forsam- 
ling!« sagde  han.  »En  udmærket  Ære  er  bleven 
mig  til  Del.  Da  jeg  forrige  Uge  var  i  København, 
søgte  jeg,  hvad  jeg  naturligvis  altid  under  et  Op- 
hold i  Hovedstaden  gør,  allerunderdanigst  Audiens 
hos    Kong  Frederik  den  Sjette    og    Dronning  Marie. 

Deres  Majestæter  modtog  mig  som  sædvanlig  meget 
naadigt.  Dronningen  især  forhørte  sig  med  megen 
Interesse  om  Forholdene  her  i  Holsten  og  lagde  et 
beundringsværdigt  Kendskab  til  Landet  for  Dagen. 
Hds  Majestæt  blev  meget  opmærksom,  da  jeg  for- 
talte om  det  forestaaende  Bryllup  paa  Guldenstein. 
»Jeg  mindes  Bruden«,  sagde  Dronningen,  »fra  et 
Par  Cirkler  i  Kiel  og  bevarer  hende  i  venlig  Er- 
indring« !« 

Hele  Selskabet  saa  hen  paa  Bruden,  der  rød- 
mende slog  Blikket  ned;  derefter  løftede  hun  det 
med  et  Mine,  der  vidnede  om  Selvfølelse. 

*Hs.  Majestæt,«  fortsatte  Brockdorf,  »berørtes 
meget  behageligt  af  mit  Budskab  om  Formælingen. 
»Baron  Selbj^«,  udbrød  han,  »er  en  af  Landets  for- 
træffelige Patrioter«.« 

Alles  Blikke  vendte  sig  mod  Selby,  hvis  Øjne 
lyste  af  Stolthed. 

»Højvelbaarne  Brud  og  Brudgom!  Jeg  bringer 
Dem  i  Anledning  af  Formælingen  Deres  Majestæter 
Kongens  og  Dronningens  allernaadigste  Lykønsk- 
ning. « 

Brudeparret  rejste  sig  i  Forening  med  hele 
Selskabet. 

»Højtærede  Forsamling,«  vedblev  Brockdorf, 
»vi  slutter  os  visselig  Alle  af  Hjertet  til  den  konge- 
lige Lykønskning,  idet  vi  drikker  et  Glas  med  de 
nyformælede.«  Alle  løftede  Glasset  og  vendte  sig 
mod  Brudeparret. 

Efterat  Tjenerne  havde  iskænket  Champagne, 
rejste  Baron  Selby  sig  og  takkede  i  faa  Ord  Sel- 
skabet for  Lykønskningen. 

Konversationen  tog  atter  Fart.  Fyrst  Woronzow 
sad  i  en  livlig  engelsk  Samtale  med  Frøken  v.  Harrach. 
»Deres  Navn,  Frøken,  minder  mig  om  en  gammel 
adelig  Familie  i  Østerrig.« 

»Det  er  min  Slægt,  Fyrst  Woronzow!  Grev 
Harrach  i  Wien,  den  berømte  Læge,  er  min  Onkel.« 

»Min  Fader  har  omtalt  ham.  Hans  Hus  er  et 
af  de  bekendteste  i  Wien.  Det  er  Samlingssted  for 
videnskabelige  Notabiliteter.« 

»I  den  Kreds  lærte  Baron  Selby  mine  afdøde 
Forældre  at  kende.  Min  Fader,  der  var  Oberst  i 
det  østerrigske  Artilleri,  faldt  i  Slaget  ved  Wagram. 
Min  Moder,  der  var  af  dansk  Oprindelse,  —  hun 
var  fra  Vejle  i  Jylland,  —  bukkede  et  halvt  Aar 
efter  under  for  Sygdom  og  Sorg.« 

Frøken  Harrach  holdt  en  lille  Medaillon,  som 
hun  bar  om  Halsen,  hen  for  Fyrsten.  »Saaledes 
saa  min  Moder  ud,  da  hun  blev  forlovet  med  min 
Fader. « 

»Hvor  hun  var  smuk,«  udbrød  Woronzow.  »De 
ligner  hende  ganske,  Frøken!  De  har  arvet  hendes 
dejlige,  brune  Øjne.« 

Frøken  Athalie  rødmede ;  Fyrstens  Blik  og  hans 
Stemmes  Tonefald  vidnede  om,  at  hendes  Person- 
lighed interesserede  ham  stærkt. 

>Jeg  hører,  at  Frøkenen  er  knyttet  til  Baron 
Selbys  Hus  og  Familie.« 

»Som  lille  Pige  er  jeg  kommen  der  flere  Gange 
i  Besøg,  og  efter  mine  Forældres  Død  har  jeg  stadig 
opholdt  mig  der.  Jeg  kan  næsten  sige,  at  jeg  er 
vokset  op  hos  Baronen.  Han  har  været  mig  i 
Faders  Sted.« 

»En  Lykke  for  Dem,  men  sandelig  ogsaa  for 
ham,«  ytrede  Fyrst  Woronzow.  Frøkenen  svarede 
med  et  Smil,  som  viste,  at  hun  forstod  de  sidste 
Ords  Betydning. 

Efter  Dineren  tog  Selskabet  Plads  i  de  to 
Saloner,  hvor  der  under  livlig  Konversation  blev 
drukket  Kaffe. 

De  nyformælede  takkede  endnu  engang  Her- 
rerne  og   Damerne    for    deres  Nærværelse    og    trak 

sig  derpaa  tilbage.  »Til  Lykke!«  var  det  sidste 
Ord,  der  laa  paa  alles  Læber,  da  man  saa  dem 
forsvinde. 

Nu  brød  Selskabet  op.  Vogn  for  Vogn  kom 
for  Døren.  En  Time  genlød  Gaarden  og  Vejene  af 
Hjulenes  Larm,  Hestenes  Hovslag  og  Piskenes 
Knalden;  saa  blev  alt  roligt.  Lysene  i  Hovedbyg- 
ningen slukkedes ;  fra  et  lille  Kabinet  i  første  Etage 
kunde  man  endnu  skimte  et  svagt  Lysskær;  der 
sad  Baron  Selby  tankefuld  og  betragtede  et  af  Lo- 
renzen malet  lille  Portræt  af  hans  første  Hustru, 
Birgitte  Borre.  »De  lykkelige  Dage,  jeg  henlevede 
ved  hendes  Side,  hører  Fortiden  til,«  sagde  han 
ved  sig  selv.  Han  rejste  sig  og  saa  gennem  Vinduet 
ud  paa  Maanen,  der  netop  nu  stod  op  paa  den 
dunkle,  skyfri  Himmel;  den  var  i  sidste  Kvarter. 
»Nu  er  snart  en  Periode  af  denne  Klodes  Tilværelse 
afsluttet,«  tænkte  han,  »saa  begynder  den  lysende 
og  tiltagende  paa  et  nyt  Løb.  Maatte  det  være  Sym- 
bolet paa  min  Ernestines  og  mit  Fremtidsliv. 

Med  disse  Tanker  gik  Baron  Selby  ind  i  Sove- 
gemakket. 


Nogle  Dage  efter  Bryllupet  var  de  nyformælede 
indbudte  til  en  Frokost  hos  Kammerherre  Neer- 
gaard paa  Farve,  et  Herresæde,  der  ligger  blandt 
smukke  Omgivelser  henved  en  Mil  Vest  for  den 
lille  Stad  Oldenburg.  Fra  Hovedbygningens  Taarne 
havde  man  Udsigt  over  Østersøen.  Paa  Farve  var 
den  Dag  samlet  et  fint  Selskab,  der  bestod  af  ade- 
lige Godsejere  fra  det  oldenburgske  Distrikt  med 
deres  Fruer  og  Døtre.  Kammerherre  Neergaard, 
en  høj  Mand  med  livlige  brune  Øjne  og  med  An- 
sigtstræk, der  vidnede  om  en  jovial  Tænkemaade, 
gik  med  en  særdeles  tilfreds  Mine  omkring  blandt 
de  indbudte.    Ingen  mødte  den  Dag  i  Uniform,  men 

trods  den  sorte  civile  Dragt  tog  Selskabet  sig  allige- 
vel straalende  ud,  hvad  der  vel  væsentlig  skyldtes 
Damernes  forskelligfarvede  Silke-  og  Fløjlstoiletter; 
dog  var  Herredragterne  med  de  skinnende  hvide 
Kalvekryds  og  Ordensdekorationer  ogsaa  af  stor 
Virkning  i  Billedet.  Det  var  længe  siden,  at  den 
store  Selskabssalon  paa  Farve  havde  været  Samlings- 
sted for  en  saa  udsøgt  Kreds. 

Der  indtraadte  nogle  Minutters  Afbrydelse  i 
Konversationen,  da  Baron  og  Baronesse  Selby 
traadte  ind.  Kammerherre  Neergaard  gik  dem 
hjerteligt  i  Møde  og  præsenterede  Selskabet  for  dem. 
Derefter  tog  Samtalen  atter  Fart,  men  standsede 
igen,  da  Tjeneren  meldte:  »Baron  Karl  Selby  og 
Gemalinde.« 

Baronen,  Søn  af  den  lykkelige  Brudgom,  var 
en  tre  og  trediveaarig  Mand,  som  den  Gang  be- 
klædte Posten  som  dansk  Gesandt  hos  Kong  Jerome 
af  Westfalen,  Napoleons  Broder.  Den  unge  Selby 
havde  for  nogle  Aar  siden  ægtet  den  fyldige,  skælmske 
Blondine,  Luise  Falbe,  den  Gang  en  t3^veaarig  Pige. 
I  Anledning  af  Faderens  Formæling  havde  Sønnen 
faaet  Orlov  i  fjorten  Dage;  men  nogle  Vanskelig- 
heder, som  de  franske  Toldautoriteter  i  Hamburg 
forvoldte  ham,  havde  bevirket,  at  han  ikke  var 
kommen  tidsnok  til  at  overvære  Vielsen.  Blandt 
Gæsterne  blev  ingen  gladere  ved  at  se  Baron  Karl 
Selby  end  Grev  Magnus  v.  Dernath  til  Hasselburg, 
dansk  Gesandt  i  Stockholm,  Svoger  til  den  tidligere 
Udenrigsminister,  Grev  Kristian  Bernstorf.  Dernath 
befandt  sig  intet  Sted  bedre  end  paa  sit  Hasselburg 
i  Nærheden  af  Neustadt.  Her  udhvilede  han  sig 
fra  de  diplomatiske  Tvistigheder  og  Bryderier,  og 
dem  var  der  mange  af  paa  den  Post,  som  han 
beklædte. 

Kai  V.  Levetzow  til  Ehlersdorf  traadte  ind  i 
Salen    med   sin  Gæst,    Grev  Mikael  Woronzow,    ved 

sin  Side.  Neergaard  præsenterede  dem  for  Selskabet. 
Alle  Damerne  betragtede  med  Beundring  den  unge 
Russers  slanke  Figur,  ridderlige  Skikkelse  og  noble 
Fysiognomi. 

»Grev  Woronzow  er  en  prægtig  Skikkelse,« 
hviskede  den  unge  Baronesse  Hammerstein  til  Enke- 
grevinde Holstein.  »Kunde  Venus  ikke  godt  blive 
forelsket  i  en  saadan  Adonis?«  »Nej,  en  Adonis  er 
han  ikke,«  svarede  Grevinden,  der  var  noget  tung- 
hør.    Hun  fulgte  ham  ufravendt  med  Øjnene. 

»Men  en  Endymion  da?  Han,  for  hvem  selv 
den  kolde  Diana  kom  til  at  gløde!« 

>Nej,  heller  ikke  den  Sammenligning  passer! 
Jeg  vilde  kalde  Greven  en  Achilles!« 

>Ja,  enAchilles,«  sagde  Baronesse  Hammerstein 
smægtende;  hun  betragtede  Russeren  med  et  svær- 
merisk Blik. 

»Er  Greven  i  Slægt  med  den  russiske  Gesandt 
i  London,  Grev  Somen  Woronzow?«  spurgte  Baron 
Eggers  til  Rosenhof. 

»Det  er  min  Fader,«    svarede  Grev  Woronzow. 

»Ja  saa!  Under  mit  Ophold  i  London  for  seks 
Aar  siden  stiftede  jeg  Bekendtskab  med  deres  Fader 
ved  en  selskabelig  Sammenkomst  hos  vor  Gesandt, 
Grev  Wedel  Jarlsberg.  Vi  mødtes  derefter  et  Par 
Gange  ved  en  Soiree  hos  Premierministeren  Lord 
Grenville.  Endelig  har  jeg  været  Deres  Faders 
Gæst.« 

»Det  glæder  mig  da  dobbelt  at  være  bleven 
forestillet  for  Baronen.« 

»Deres  Fader  var  en  Beundrer  af  Englands 
Forfatning  og  Institutioner.« 

»Deri  sympatiserer  jeg  ganske  med  ham,«  ud- 
ferød  Woronzow  med  Varme. 

»Det  gjorde  jeg  aldeles  ikke,«  sagde  Eggers 
tørt.  »Det  undrede  mig  egentlig  at  træffe  slige 
Anskuelser  hos  en  Russer.  Derimod  delte  jeg  ganske 
Eros  og  Mammon.  4 

Deres  Faders  Interesse  for  Kartoffelavl  og  Have- 
dyrkning. * 

Grev  Woronzow  trak  paa  Smilebaandet.  Da 
han  saa  ud  over  Forsamlingen,  bemærkede  han 
Bevægelse  blandt  Herrerne.  En  ung  Dame  lagde 
Beslag  paa  Opmærksomheden. 

Det  var  Froken  Athalie  v.  Harrach,  der  førtes 
frem  af  Kammerherre  Neergaard  og  præsenteredes 
for  Selskabet. 

Frøkenen  kom  først  nu,  da  hun  var  bleven 
holdt  tilbage  i  Damernes  Toiletværelse.  Her  havde 
Enkegrevinde  Holstein  til  Waterneverstorf  faaet  et 
Anfald  af  Ildebefindende;  men  ved  Athalies  Bistand 
havde  hun  snart  overvundet  det. 

Frøkenen  bar  en  lyseblaa  Fløjlskjole  og  havde 
kun  et  Perlebaand  om  Haaret.  Den  nedringede 
Kjole  med  de  korte  Pufærmer  lod  Hals  og  Arme 
fremtræde  i  deres  plastiske  Skønhed.  Hendes  mørke 
Øjne  lyste,  hendes  Smil  var  yndefuldt,  hendes  Teint 
klar  og  frisk,  hendes  Gang  let  og  elegant.  Saavel 
de  ældre  som  de  yngre  Herrer  følte  sig  magnetisk 
tiltrukne  af  hende. 

»Det  er  dog  en  vidunderlig  dejlig  Taille,  den 
Dame  har,«  sagde  Baron  Eggers  til  ^Yoronzow. 
»Hvem  er  hun?  Jeg  hørte  ikke  hendes  Navn 
tydeligt. « 

»Frøken  Athalie  v.  Harrach,  en  Wienerinde,« 
svarede  Greven  og  betragtede  hende  med  et  varmt 
Blik. 

»Ah,  en  Harrach!«  fortsatte  Eggers,  polerende 
sine  Briller.  »Navnkundig  østerrigsk  Adelsslægt! 
Frøkenen  lever  her  paa  Egnen  ?'^ 

»Hun  er  opvokset  i  Baron  Selbys  Hus  i  Kø- 
benhavn.    Hun  er  forældreløs.« 

>Men  det  er  jo  en  af  Chariterne,<  udbrød  Hof- 
junker  Benzon.  Han  glædede  sig  ojensj'nhg  over, 
at  denne  Sammenligning  var  falden  ham  ind. 

Da  Frøkenen  gratiøst  havde  nejet  for  Selskabet, 
gik  Woronzow  hen  til  hende  og  udtalte  sin  Glæde 
over  Gensynet. 

Kammerherre  Neergaard  opfordrede  Herrerne 
til  at  tage  Damer  til  Bords.  Grev  Woronzow  bød 
øjeblikkelig  Athalie  sin  Arm.  Med  Enkegrevinde 
Holstein  skred  Kammerherre  Neergaard  i  Spidsen 
for  Selskabet  ud  i  Vestibulen  opad  den  store  Trappe 
til  Spisesalonen  paa  første  Sal.  Salonen  tog  sig 
prægtigt  ud  med  Spejlene  i  de  grønne  Vægge,  Lof- 
tets Stukkatur  og  de  lyse  folderige  Damaskgardiner. 
I  det  stærke  Dagslys  funklede  Sølvservicet,  og  Fro- 
kostbordet  gjorde   et   særdeles   indbydende   Indtryk. 

Neergaard  var  den  elskværdigste  Vært,  man 
kunde  tænke  sig.  Han  krydrede  Menuen  med 
humoristiske  Bemærkninger  og  forstod  derved  at 
udbrede  den  livligste  Stemning  omkring  sig.  Han 
anslog  straks  ved  denne  Lejlighed  en  Akkord,  der 
blev  ligesom  Overturen  til  en  utvungen,  spøgefuld 
Konversation  blandt  Kavallerer  og  Damer. 

>Højvelbaarne  Damer  og  Herrer,«  sagde  Neer- 
gaard og  rejste  sig.  »Nu  da  vi  er  samlede  til  denne 
Dejeuner,  som  jeg  haaber  vil  blive  vellykket,  beder 
jeg  Dem  om  først  og  fremmest  at  bringe  de  ny- 
formælede  et  Drikoffer  i  Form  af  denne  Geisen- 
heimer,  som  har  ligget  mindst  ti  Aar  i  Farves  Vin- 
kælder. Lad  os  ønske,  at  Ægteparret,  Baron  Selby 
stedse  paa  sin  Livsbane  maa  se  sig  ledsaget  af 
Hymen,  Ægteskabets  Genius,  med  opadvendt  Fakkel.« 

»Bravo!  Bravo!«  udbrød  Rektoren  ved  Univer- 
sitetet i  Kiel,  Magister  Niemann,  der  følte  sig  over- 
ordentlig tiltalt  af  denne  klassiske  Vending. 

»Ønskede  Kammerherren,  at  Ægteparrets  Sam- 
liv maatte  hengaa  uden  Spektakkel?«  spurgte  den 
tunghøre  Enkegrevinde  Holstein  sin  Sidedame. 
Ytringen,  der  udtaltes  saa  højt,  at  den  kunde  høres 
i  vid  Kreds,  vakte  megen  Munterhed. 

4* 

>Genealogien  vidner  vel,«  fortsatte  Neergaard, 
»at  Brudgommen  ikke  længer  er  nogen  Yngling  og 
Bruden  ikke  nogen  Hebe  .  .  .  .« 

»Superbt!  Superbt!«  faldt  Kai  v.  Lewetzow  ind. 

»Men  han  er  alligevel  endnu  i  Besiddelse  af 
en  Aandsfriskhed  og  Kraft,  der  synes  at  skulle 
kunne  trodse  Tiden,  og  det  samme  gælder  om  hans 
Gemalinde.  Derfor  knytter  vi  skønne  Forhaabninger 
til  denne  Formæling,  og  derfor  ønsker  vi  Ægte- 
parret en  lang,  lang  Livsbane.« 

Selskabet  rejste  sig  og  løftede  Glassene  med 
Blikket  fæstet  paa  de  ny  formælede. 

»Deo  favente!«  sagde  Konsistorialraad  Gruse 
fra  Segeberg  med  malmfuld  Stemme. 

Da  Frokosten  var  endt,  begav  Selskabet  sig  ned 
i  den  store  Have,  hvor  der  skulde  drikkes  Kafife. 
Det  var  et  dejligt  og  varmt  Efteraarsvejr.  Spurvene 
kvidrede  og  i  Bedene  stod  et  duftende  Blomsterflor. 
Gangene  slyngede  sig  hen  mellem  højt  Buskads  og 
Grupper  af  Frugttræer.  Midt  igennem  Parken  gik 
en  Allé  af  Kastanietræer,  som  førte  hen  til  et  stort 
Lysthus  i  kinesisk  Stil;  i  Nærheden  laa  en  lille 
hvid  Bygning,  hvori  der  var  Billardsalon.  Hist  og 
her  paa  Plænerne  stod  Statuer  af  symbolsk  Betyd- 
ning. I  Buskadsets  Udkant  var  der  paa  forskellige 
Steder  i  Parken  gjort  Plads  til  Bænke.  Fra  nogle 
af  disse  havde  man  en  smuk  Udsigt,  medens  man 
ved  at  tage  Plads  paa  andre  unddrog  sig  Opmærk- 
somheden. Damerne  samledes  i  det  kinesiske  Lyst- 
hus, Herrerne  i  Billardsalonen,  paa  hvis  Divaner 
de  i  magelige  Stillinger  nød  en  Cigaret  til  den  ori- 
entalske Drik  og  Likøren. 

Fra  Syracus  havde  Kammerherre  Neergaard 
faaet  tilsendt  en  fin  Muskatvin,  der  serveredes  for 
Damerne.  Disse  drøftede  Tidens  »cronique  scan- 
daleuse«   og  morede  sig  over  at  høre  Brudgommens 

Datter,  Generalinde  Bulow,  fortælle  Historier  fra 
Hofkredsene  i  København. 

Generalinden  havde  under  Frokosten  været 
næsten  tavs.  Hun  var  bleven  ført  til  Bords  af 
Generalmajor  v.  Schulenburg,  og  skønt  hun  havde 
set  adskillige  renommerede  Gourmands  og  Gourmets, 
saa  havde  hun  dog  indtil  dette  Øjeblik  aldrig  mødt 
en  Bordkavaller,  der  førte  Kniv  og  Gaffel  med  en 
saadan  Virtuositet  som  Generalen.  Hvad  denne  i 
kvantitativ  Retning  havde  præsteret  overfor  den 
kogte  Gedde  fra  Wasseker  Sø,  havde  gjort  et  saa 
overvældende  Indtryk  paa  hende,  at  hun  først  kom 
sig  rigtig,  da  Kaffen  og  den  liflige  Muskatvin  saa 
at  sige  løste  hendes  Tunge. 

Generalinde  Biilow  gav  nogle  Historier  til  Bedste 
om  Prins  Christian  Frederiks  fraskilte  Gemalinde, 
den  mecklenborgske  Prinsesse  Charlotte,  der  levede 
i  et  Slags  Internat  i  Palæet  i  Horsens.  Med  Rædsel 
hørte  den  fornemme  Damekreds,  hvorledes  Prin- 
sessen havde  lagt  sig  efter  plebejiske  Manerer  og 
Udtryk.  Hun  anvendte  saaledes  Eder  som  »s'gu« 
og  »Fanden  fløjte  mig!«  Damerne  undrede  sig  over 
den  Natursandhed,  hvormed  Generalinden  kunde 
kopiere  den  bandende  Prinsesse.  Medens  man  fandt 
Hds.  Højheds  Væremaade  i  saa  Henseende  horrible 
og  ikke  skjulte  sin  Afsky,  saa  var  der  andre  Træk 
af  Prinsessen,  der  vakte  Munterhed.  Damerne  kunde 
ikke  tilbageholde  deres  Latter,  da  Generalinden  for- 
talte, hvorledes  Prinsessen  i  et  Selskab  hos  Baron 
Juel  Ryssensteen  havde  givet  Kavallerioberst  v.  Friboe 
et  knaldende  Slag  paa  hans  Derriére,  da  han  bukkede 
sig  for  at  tage  Baronessens  Lommetørklæde  op  fra 
Gulvet. 

Ligesom  Generalinden  havde  endt  sin  Beretning, 
kom  Amtmanden  i  Segeberg,  Kammerherre  v.  Døring 
ind  i  Lysthuset.  Det  var  en  lille  mager  og  vever 
Herre  med  tyndt  graat  Haar  og  store  Bakkenbarter. 

Han  var  en  Velynder  af  det  smukke  Køn,  hvorfor 
hans  brune  Øjne  Wste  med  dobbelt  Livlighed,  naar 
han  var  i  Dameselskab.  Kammerherre  v.  Døring 
havde  i  den  sidste  Tid  været  en  meget  søgt  Person 
ved  de  Fester,  der  gaves  af  Medlemmerne  af  den 
her  paa  Farve  forsamlede  Kreds.  Han  var  nemlig 
vendt  tilbage  fra  et  længere  Ophold  i  Paris,  hvor 
den  danske  Gesandt,  General  Waltersdorf,  der  var 
hans  personlige  Ven,  havde  faaet  ham  introduceret 
ved  det  kejserlige  Hof. 

»Medbringer  Kammerherren  storartede  Indtryk 
fra  Kejserhoffet  i  Paris?«  spurgte  Enkegrevinde 
Holstein.  »Nu  da  Kejserinden  er  en  virkelig  født 
Prinsesse,  kan  man  da  skænke  dette  Hof  nogen 
Opmærksomhed.« 

»Festen  i  Rambouillet  paa  Napoleonsdagen  den 
15.  August  var  noget  af  det  mest  magnifique,  man 
kan  tænke  sig,  Deres  Naade!  Kejserinden  tog  sig 
brillant  ud.« 

»Smuk  er  hun  virkelig  ikke,«  bemærkede  Baro- 
nesse Hammerstein. 

»Deri  kan  Baronessen  maaske  have  Ret;  men 
hun  er  en  majestætisk  Skikkelse  med  en  ædel  Hold- 
ning. Hvilket  dejligt  blondt  Haar!  hvilke  udtryks- 
fulde Øjne!  Og  saa  hendes  Hænder  og  Fødder! 
Nej,  hvor  de  er  plastiske!  Hele  Hoffet  beundrer 
dem ! « 

Damerne  morede  sig  over  Amtmandens  Entu- 
siasme. 

»Har  nogen  blandt  Damerne  i  øvrigt  hørt  om 
den  sidste  store  Verdensbegivenhed?«  spurgte  v. 
Døring. 

»Nej!*  var  det  enstemmige  Kor. 

»Kongen   af  Rom   har   faaet   den  første  Tand.« 

»Var  det  det  hele!«  udbrød  Generalinde  Bulow. 
»Den  Djævleunge!«     Dette    drastiske  Udtrj'k   faldt  i 

god  Jord  hos  dette  Selskab  med  gammelaristokra- 
tiske  Fordomme. 

Kammerherre  Neergaard  viste  sig  foran  Døren. 
»Mine  Damer!«  sagde  han,  »vil  De  ikke  i  dette 
henrivende  Vejr  se  Dem  om  i  Haven  og  Parken! 
Herrerne  er  paa  Vejen  hertil  og  vil  tilbyde  Dem 
Ledsagelse,  hvis  det  maatte  konvenere.« 

Da  Herrerne  nærmede  sig,  traadte  alle  Damerne 
ud  paa  den  brede  Gang  foran  Lysthuset.  Kort  efter 
saa  man  hele  Selskabet  i  Grupper  spadsere  omkring 
i  Haven.  Hist  og  her  tog  snart  Damer,  snart  Herrer 
Plads  paa  en  Bænk,  naar  de  konverserede  om 
Spørgsmaal,  som  interesserede  dem  særligt. 

Paa  en  Bænk  ved  nogle  store  Syrenbuske  sad 
Baronesse  Selbj^  tilligemed  Baronesse  Hammerstein 
og  en  Klosterfrøken  fra  Preetz.  Disse  to  Damer 
vare  umaadelig  nysgerrige  efter  at  faa  noget  at  vide 
om  Hoffet  i  Kassel;  de  havde  hørt  flere  morsomme 
Historier  fra  dette.  Baronesse  Selby,  hvis  Gemal, 
som  berørt,  var  Gesandt  hos  Kong  Jerome  Napoleon, 
havde  i  et  Aar  haft  Lejlighed  til  at  betragte  denne 
paa  nært  Hold.  Livligt  og  skelmsk  kunde  hun  for- 
tælle Anekdoter  fra  Kassel. 

»Er  Kong  Jerome  virkelig  en  saa  stor  Roué, 
som  man  siger?«  spurgte  Klosterfrøkenen. 

»Han  har  mange  Amouretter!« 

»Er  det  sandt,«  faldt  Baronesse  Hammerstein 
ind,  »at  han  hver  Morgen  maa  stj^rke  sig  ved  at 
tage  et  formeligt  Rødvinsbad?« 

»Ja,  i  et  stort  Marmorkar.«  De  to  Damer 
lo  højt. 

>Det  er  et  besynderligt  Hof.  Kong  Jerome 
kreerer  Grever,  Baroner  og  Riddere  over  en  lav 
Sko;  men  De  skulde  blot  vide,  hvad  det  er  for 
Størrelser ! « 

»Ja,    man    behøver    blot  at   tænke  paa  Joakim 

Murat  af  Neapel,  der  nu  bærer  Kongekronen,  skønt 
han  er  Søn  af  en  Værtshusholder!« 

>Hvilken  skrækkelig  Extraction!«  bemærkede 
Klosterfrøkenen. 

^Papa  siger,«  ytrede  Baronesse  Hammerstein, 
»at  Hs.  neapolitanske  Majestæt  maaske  engang  har 
skyllet  Glas  og  Flasker  og  taget  mod  Drikkepenge 
af  Studeprangere.«  Baronessen  ledsagede  denne  Ud- 
talelse med  en  haanlig  Mine. 

>Man  skulde  tro,  at  Verden  var  sin  Undergang 
nær,«  sagde  Baronesse  Selby  med  et  Suk.  »Hof- 
marskalken i  Kassel,  Baron  de  Bouchepor,  ved  De, 
hvad  han  har  været?« 

Begge  Damer  saa  højst  interesserede  ud. 

»Han  er  en  korsikansk  Stratenrøver,  der  har 
ernæret  sig  ved  at  gaa  omkring  og  sælge  Bukseseler 
og  Tændstikker.     Ha,  ha,  ha!« 

>Ja,  det  er  komisk,  men  alligevel  gyseligt,« 
sagde  Klosterfrøkenen. 

I  dette  Øjeblik  kom  Generalinde  Bulow  hen 
til  de  tre  Damer,  som  satte  hende  ind  i  deres 
Konversationsthema. 

»De  kan  nu  sige,  hvad  De  vil  om  Kong 
Jerome,«  ytrede  hun;  »men  i  een  Retning  fort- 
sætter han  dog  med  prisværdig  Konsekvens  den 
gamle  legitimistiske  Tradition.  —  Han  holder  Mai- 
tresser ! « 

»Ja,  Baronesse  v.  Kendelstein,  blandt  andre,c 
indskød  Baronesse  Selby.  »Det  er  naturligvis  et 
anerkendelsesværdigt  Træk  hos  ham.«  —  De  to 
andre  Damer  saa  tavse  hen  for  sig. 

»Det  er  med  hende,«  sagde  Generalinden,  »at 
han  danser  Sjalsdansen.  Forleden  besøgte  jeg  den 
landflygtige  Kurfyrste  af  Hessen  i  Itzeho.  Han  for- 
talte mig  det,  og  ved  Tanken  om  Forholdene  i 
Kassel  skar  han  Tænder  af  Raseri.« 

»Heldigvis    er    dog    Kurfyrstens    Parykstil    for- 

svunden  fra  Kassel,«  udbrød  Baronesse  Selby  leende, 
»nu  lever  Hoffet  der  paa  sardanapalsk  Maner.  De 
skulde  blot  have  set  Kong  Jerorae,  straalende  af 
Diamanter,  spille  i  »Figaros  Bryllup«!  Han  var 
storartet.  —  De  skulde  høre  ham  slaa  Kastagnetter 
i  en  spansk  Dans !  Lad  mig  fortælle  Damerne  noget 
nærmere  om  den  sidste  Rout  ved  Hoffet!« 

Damerne  slog  Parasollerne  op  og  spadserede 
ned  ad  Gangene.  I  lang  Afstand  kunde  man  høre 
Generalindens  Latterudbrud.  Det  var  Tegn  paa,  at 
Baronesse  Selby  gav  noget  morsomt  til  Bedste. 

Kammerherre  v.  Døring  stod  hensunken  i  Be- 
skuelsen af  en  prægtig  Ligustrumhæk,  da  Grev 
v.  Dernath,  den  danske  Gesandt  i  Stockholm,  pas- 
serede forbi  ham.  Døring  vaagnede  op  af  sine  Be- 
tragtninger, nikkede  venligt  til  Greven  og  gik  hen 
ved  hans  Side. 

»Ved  at  se  Greven,«  sagde  Døring,  »kommer 
jeg  til  at  tænke  paa  Kronprinsesse  Desideria  af 
Sverrig.  Jeg  havde  den  Ære  at  blive  præsenteret 
for  hende  i  Paris.  Hun  har  opholdt  sig  der  i  flere 
Maaneder  under  Inkognitoet:  »Grevinde  af  Goth- 
land<i;.     Hun  ynder  nok  ikke  Stockholm?« 

»Nej,  Kammerherre!  Hds.  kgl.  Højhed  skjuler 
det  aldeles  ikke.  I  øvrigt  har  Prinsessen  kun  yderst 
sjeldent  haft  den  Naade  at  konversere  mig.« 

»Føler  De  Dem  tiltalt  af  hende  som  Person- 
lighed?« 

»Nej,  mig  er  hun  usympathetisk.  Jeg  glemmer 
aldrig  hendes  Optræden,  da  jeg  første  Gang  blev 
præsenteret  for  hende  paa  Slottet  i  Stockholm.« 

»Greven  spænder  min  Nysgerrighed,«  udbrød 
V.   Døring. 

»Lad  os  tage  Plads  paa  Bænken  der  henne, 
saa  skal  jeg  fortælle  Dem  mit  Incident!«  De 
satte  sig. 

»Kronprinsessen,*    sagde  Dernath,   »rejste,  som 

De  ved,  gennem  København  til  Sverrig.  Hun  og 
Sønnen,  Prins  Oskar,  fik  fra  Kong  Frederiks  og 
Dronning  Maries  Side  den  mest  forekommende 
Modtagelse.« 

»Ja,  ved  slige  Lejligheder  er  Deres  Majestæter 
uforlignelige,«   bemærkede  v.  Døring. 

^Det  er  ogsaa  min  Svigersøns,  Grev  Bernstorfs 
Mening,  og  han  kender  dog  Forholdene  ved  de 
fleste  Hoffer.  Men,  tænk  Dem,  hun  sagde  ikke  et 
eneste  Ord  til  mig  om  Deres  Majestæter  eller  om 
sit  Ophold  i  København.« 

»Det  var  da  forunderligt!« 

*Sig  hellere  et  Brud  paa  Convenancen,«  ytrede 
Grev  Dernath  heftig.  »Derimod  behagede  det  Hds. 
kgl.  Højhed  at  passiare  nogle  Minutter  med  mig 
om  Hamborg.« 

»Hamborg?« 

>Ja,  Kronprinsessen  kendte  mig  fra  den  Tid, 
jeg  tillige  med  Kaffner  var  attacheret  hendes  Gemal, 
F3Tsten  af  Pontecorvo.  Han  havde  sit  Hovedkvarter 
i  R^invilles  Hotel  ved  Altona.  Fyrstinden  besøgte 
der  sin  Gemal  og  foretog  daglig  Køreture  i  Ham- 
borg.« 

»Siden  den  Tid  er  der  gaaet  tre  Aar,  Hr.  Greve! 
Fyrstinden  er  imidlertid  bleven  Kronprinsesse  af 
Sverrig.     Hvad  sagde  hun  om  Hamborg?« 

»Hendes  kgl.  Højhed  satte  det  over  Stockholm.« 
Et  ironisk  Smil  spillede  om  Dernaths  Læber. 

»Det  er  et  smukt  Par,«  ytrede  han,  idet  han 
pegede  paa  Grev  Woronzow  og  Frøken  v.  Harrach, 
der  fordybede  i  en  Samtale  gik  forbi  i  nogen  Af- 
stand. 

»Maaske  kan  der  blive  et  Ægtepar  af  dem,< 
sagde  Kammerherre  v.  Døring  noget  tørt. 

»Kammerherre  Neergaard  fortalte  mig,«  svarede 
Grev    Dernath,    >at    Woronzow    sværmede    for     en 

Grevinde  Branicka.  Lad  os  gaa  hen  til  Kammer- 
herren! jeg  ser  ham  derhenne  ved  Fontainen.« 

Grev  Woronzow  og  Frøken  v.  Harrach  afbrød, 
da  de  kom  ud  for  det  kinesiske  Lysthus,  deres 
Vandring.  De  tog  Plads  paa  et  Par  Havestole,  og 
Woronzow  fortsatte  sin  Skildring  af  et  Felttog  i 
Kaukasus,  hvori  han  havde  deltaget.  Frøkenen 
lyttede  med  synlig  Interesse  til  hans  Fortælling  om 
Bjerglandets  storslaaede  Natur  og  den  smukke 
tscherkessiske  Befolkning. 

»I  Kaukasus  laa  jo  det  Land  Kolkis,  hvor 
Jason  hentede  det  gyldne  Skind,«  udbrød  Frøken 
V.   Harrach. 

»Jeg  forbavses  over  Deres  Lærdom,«  sagde 
Greven.  Han  greb  hendes  Haand  og  kyssede  den. 
>  Paa  Ehlersdorf  findes  der  nogle  prægtige  kaukasiske 
Alperoser,  som  jeg  har  bragt  min  Ven,  Kai  v.  Le- 
wetzow.  Frøkenen  vil  ikke  nægte  at  modtage  en 
af  dem  som  Tegn  paa  min  Hyldest?« 

Athalie  v.  Harrach  gav  med  en  let  Rødmen  sit 
Samtj^kke  dertil.  »Skal  vi  betragte  de  skønne  Geor- 
giner i  Bedet  ved  Billardsalonen,  Hr.  Greve?  Det 
er  en  Gave  fra  Prins  Karl  af  Hessen  til  Kammer- 
herre Neergaard.  De  er  fra  Haven  ved  Luisen- 
lund.«     Woronzow   og  Frøkenen   begav   sig   derhen. 

De  nyformælede  havde  trukket  sig  tilbage  til 
en  lille  Grotte,  opad  hvis  stensatte  Vægge  tætte 
Efeuranker  snoede  sig.  De  sad  Haand  i  Haand  paa 
en  hvid  Havebænk.  Gennem  en  Aabning  i  Parken 
havde  de  en  smuk  Udsigt  over  Wesseker  Sø.  Efter 
i  nogen  Tid  at  have  betragtet  et  Par  Baade,  som 
for  fulde  Sejl  gled  henover  Søen,  afbrød  Baron 
Selby  Tavsheden. 

»I  Oktober  rejser  vi  altsaa  til  Neapel,  kære 
Ernestine!  I  det  dejlige  Sorrent  vil  vi  tilbringe 
vort  Ægteskabs  første  Tid.«  Han  trykkede  hendes 
Haand. 

I  det  samme  lod  Tonerne  af  et  Valdhorn  fra 
Hovedbygningen.  Det  var  Tegnet  til,  at  hele  Sel- 
skabet skulde  samles.  Kammerherre  Neergaard 
havde  nemlig  bevæget  Komtesse  Holstein  og  Baro- 
nesse Hammerstein,  hvis  Stemmer  var  meget  smukke, 
til  at  synge  et  Par  Duetter  og  Arier  af  Mozart  til 
Klaverakkompagnement. 

Baron  og  Baronesse  Selby  rejste  sig  og  gik 
Arm  i  Arm  op  til  Hovedbygningen. 


III. 

En  Uge  senere  sad  Baron  Selby  i  sit  Arbejds- 
kabinet  paa  Guldenstein.  Det  var  tidlig  For- 
middag. Vejret  var  mildt  og  smukt,  hvorfor  et 
Vindue  ud  mod  Haven  stod  aabent.  Af  og  til  bar 
en  let  Luftning  Duften  af  Efteraarsblomster  ind 
gennem  Vinduet.  Baronen,  der  var  ifort  en  Fløjls 
Slaabrok,  lænede  sig  da  tilbage  i  Stolen  og  ind- 
aandede  med  Behag  Vellugten.  Derpaa  bojede  han 
sig  igen  over  en  aabnet  Mappe  paa  Skrivebordet,  i 
hvilken  han  havde  gemt  det  vigtigste  af  sin  Familie- 
korrespondance. Han  gennemsaa  nogle  Breve,  han 
i  sin  Tid  havde  modtaget  fra  sin  første  Hustrus 
Fader,  Agent  Borre.  Under  Læsningen  gled  et 
Stykke  af  hans  Ungdomsliv  forbi  ham  i  Erindringen. 
»Da  var  jeg  i  Opgang,«  tænkte  han  ved  sig  selv. 
>Nu  har  jeg  naaet  mit  Zenith.  <s^  Baronen  saa  ud 
over  Haven  og  de  omliggende  Marker.  >Jeg  er 
Herre  til  Guldenstein!  Jeg.  Baron  Charles  Josef 
Selby!« 

En  Tjener  traadte  ind  og  meldte,  at  der  var 
ankommen  en  Kobmand  Storch  fra  København;  han 
ønskede  at  hilse  paa  Baronen. 

»Er  han  ridende?«   spurgte  Baronen. 

»Nej,  hverken  ridende  eller  kørende;  han  gør 
Indtryk  af  at  have  gaaet  en  længere  Vej.« 

Købmand  Kaspar  Storch,  hvem  vi  kender  fra 
det  foregaaende,  var  Baron  Selbys  jevnaldrende. 
For  omtrent  fem  og  tredive  Aar  siden  havde  de 
første  Gang  mødt  hinanden  i  Agent  Borres  Hus  paa 
Kristianshavn.  Der  gjorde  de  hinandens  nærmere 
Bekendtskab,  og  der  blev  de  Medbejlere;  thi  begge 
var  de  indtagne  i  Datteren  Birgitte  Kristine.  Hvad 
deres  Ydre  angik,  da  beroede  det  paa  Smagen,  hvem 
man  vilde  give  Fortrinet.  Selby  var  mørk  og  af 
Middelhøjde,  Storch  var  blond  og  velvoksen.  Med 
Hensyn  til  Temperament  var  Selby  reflekterende 
anlagt,  medens  Storch  hørte  til  de  koleriske  Naturer. 
De  var  begge  vel  situerede  unge  Forretningsmænd, 
og  Udsigterne  syntes  at  stille  sig  lige  lyst  for  enhver 
af  dem.  Under  Turneringen  om  den  skønnes  Hjerte, 
blev  imidlertid  Selby  Sejrherren.  Birgitte  Kristine 
følte  sig  mest  tiltalt  af  ham,  og  det  var  nok  muligt, 
at  hans  fine  engelske  Afstamning  virkede  med- 
bestemmende ved  hendes  Valg.  Storch  fik  efter 
Forbindelsen  et  heftigt  Udbrud  af  Sorg;  men  han 
skjulte  det  for  andre  og  kastede  sig  fra  nu  af  fuld- 
stændig ind  i  Forretningslivet,  idet  han  blev  sin 
Faders,  en  velstaaende  Skibsrheders,  Kompagnon. 
Storch  og  Selby  vedblev  at  være  Venner,  men  Ven- 
skabsfølelsen kølnedes  dog  noget  fra  den  sidst- 
nævntes Side,  efterat  han  var  bleven  optagen  i  Fri- 
herrestanden. Kun  i  en  enkelt  Henseende  kom  dog 
aldrig  hos  Selby  Baronen  til  at  fortrænge  Forret- 
ningsmanden: han  mindedes  stedse  med  virkelig 
Anerkendelse,  at  Storch  havde  ydet  ham  en  værdi- 
fuld Bistand  ved  Ordningen  af  et  Par  Pengeanlig- 
gender. 

Aaret  1807  blev  et  Sorgens  Aar  for  Kaspar 
Storch.    Hans  gamle,  men  kraftige  og  rørige  Fader, 

der  under  Englændernes  Belejring  af  København 
gjorde  Tjeneste  i  Livjægerkorpset  som  Befalings- 
mand, faldt  under  Udfaldet  i  Classens  Have.  Hans 
Moder  saaredes  dødeligt  af  en  Bombe  under  Bom- 
bardementet. Da  han  var  eneste  Barn,  tilfaldt  hele 
Arven  ham.  Men  i  Løbet  af  tre  Aar  var  Kapitalen 
næsten  forbrugt,  da  han  stadig  maatte  tage  op  af 
den,  eftersom  det  gik  tilbage  med  Forretningen; 
heri  var  ikke  han  selv,  men  de  ulykkelige  Tids- 
forhold Skyld.  Overalt  paa  Havene  førtes  en  for- 
bitret Kamp  mellem  England  og  Danmark:  danske 
Kapere  og  engelske  Krigsskibe  søgte  gensidig  at 
ødelægge  KofFardifarten ;  Opbringelser  og  Kondem- 
nationer hørte  til  Dagens  Orden.  Forsaavidt  Ud- 
førsel og  Indførsel  ikke  forbødes  af  Regeringen,  var 
de  fuldstændig  prisgivne  Tilfældigheden.  Denne  Til- 
stand medførte,  at  mangfoldige  Købmænd  gik  til 
Grunde,  og  blandt  disse  var  Storch.  I  Aaret  1811 
fik  han  sit  Grundskud.  Han  havde  to  Barkskibe  i 
Søen.  Det  ene  kom  med  en  Ladning  Ris  fra  Va- 
lencia i  Spanien,  det  andet  havde  i  Oporto  indtaget 
et  halvt  Hundrede  Piber  Portvin  af  fin  Kvalitet. 
Paa  Hjemvejen  blev  de  i  Nordsøen  tagne  af  engelske 
Orlogsmænd.  Ladningerne  erklæredes  for  god  Prise, 
og  Skibene  solgtes.  Storch  kunde  ikke  taale  Tabet. 
Han  søgte  og  opnaaede  en  privat  Overenskomst 
med  sine  Kreditorer  og  besluttede  at  drage  til  Tøn- 
ningen  paa  Slesvigs  Vestkyst,  hvor  amerikanske 
Skibe  lossede,  og  hvorfra  der  vedligeholdtes  en 
ganske  livlig  Handel  med  Fastlandet. 

Storch  virkeliggjorde  sin  Plan.  Med  vemodige 
Følelser  forlod  han  København.  Det  gjorde  ham 
især  ondt,  at  han  ikke  længer  kunde  støtte  Herman 
Ridderstad.  Ved  Afskeden  gav  han  ham  en  ganske 
lille  Sum,  dels  i  Sølvpenge,  dels  i  Kurantsedler. 
Han  trykkede  hjertehg  Ridderstads  Haand  og  ud- 
talte Haarbet  om,  at  han  maatte  faa  en  god  Embeds- 

eksamen.  Storch  tilføjede  Ønsket  om,  at  han  engang 
i  Fremtiden  igen  maatte  kunne  blive  den  unge 
Mand  til  Gavn.  Med  den  agende  Hamborgerpost 
reiste  Storch  fra  Hovedstaden. 

Der  var  gaaet    henved    et  Aar   siden  denne  Be- 
givenhed. I  Tønningen  havde  Storch  haft  Held  med 
sig    idet  han  havde  opnaaet  Stilling  som  Fuldmægtig 
paa  et  større  Firmas  Kontor.     Her  gjordes  der,    da 
han    tiltraadte    Posten,    udmærkede    Forretninger    i 
en^^elske    Kolonialvarer,    som    indførtes    om  Bord    i 
am^'erikanske  Fartøjer;    men    da    standsede  Frederik 
den  Sjette  ved   sine  Indførselsforbud   denne  Omsæt- 
ning     Firmaet  tog   imidlertid  ikke  i  Betænkning  at 
drive  Smughandel,  hvad  der  dengang  var  almindelig; 
men   \utoriteterne   kom   paa  Spor  derefter,    og  dets 
Ihændehaver   undgik  kun   ved  et  Held  streng  Straf. 
Da  Forretningen    nu    sygnede    hen,    mistede  Storch 
sin  Stilling.     Han  bestemte   sig  til    at    forlade  Tøn- 
ningen og  vende  tilbage  til  København.    Paa  Rejsen 
dertil  vilde    han   aflægge   et  lille  Besøg  paa  Gulden- 
stein  hos  Baron  Selby,  om  hvis  Bryllup  med  Baro- 
nesse Ernestine  Brockdorf,  han  havde  hørt. 

Med  tilfældig  Lejhghed  kørte  Storch  til  Rends- 
borg,  hvorfra  han  efter  et  Døgns  Ophold  i  en  tar- 
vehg  Gæstgivergaard  begav  sig  til  Kiel.  Her  tog 
han  ud  hos  sin  Ven,  Slotshaveinspektør  Trub,  der 
gav  ham  Anvisning  paa  en  Fragtmand  til  Lutzen- 
burg.  Han  bedede  en  Dag  her  og  begav  sig  saa 
til  Fods  over  Neesendorf  og  Hansuhn  til  Gulden- 
stein  I  sidstnævnte  Landsbys  Kro  traf  han  sammen 
med  Degnen  og  fik  af  ham  en  Skildring  af  Baron 
Selbys  Bryllup,  ligesom  Degnen  ogsaa  meddelte, 
hvad  han  havde  hørt  om  Selskabet  paa  Farve. 

»Selby  er  en  lykkelig  Mand,«  sagde  Storch  ved 
sig  selv.  Han  lod  sin  Ransel  staa  i  Kroen  og  til- 
traadte den  følgende  Morgen  en  Time  efter  Sol- 
opgang Vandringen.    Han  var  iført  brun  Kjole,  rød- 

tærnet  Vest,  lysegraa  Benklæder  og  Kravestøvler. 
Paa  Hovedet  bar  han  en  bredsk^^gget  Cylinderhat. 
Da  Vejret  var  mildt,  havde  han  lagt  sin  blaa  Che- 
nille  over  den  venstre  Arm;  i  sin  højre  holdt  han 
en  Stok  med  Metalknap.  Han  gik  hurtigt  og  var 
støvet  og  noget  forpustet,  da  han  naaede  Gulden- 
stein. 

»Er  Baron  Selby  til  Stede?«  spurgte  han  Tje- 
neren ved  sin  Indtræden  i  Vestibulen. 

»Jeg  antager,  at  den  højvelbaarne  Kammerherre 
og  Baron  er  nærværende,«  lød  Svaret.  »Hvem  maa 
jeg  i  saa  Tilfælde  melde?« 

Storch  opgav  Stand  og  sit  Navn  med  den  Til- 
føjelse, at  han  var  fra  København. 

»Lad  ham  komme  ind,«  sagde  Selby,  da  Tje- 
neren meldte  Storch.  Han  rejste  sig  og  stillede  sig 
ved  Siden  af  Lænestolen. 

Storch  traadte  ind,  gik  med  fremstrakt  Haand 
hen  til  Baron  Selby  og  sagde  med  høj  Stemme  og 
glad  Mine:   »Til  Lykke,  min  kære  Baron  Selby!« 

Baronen  takkede  med  et  fornemt  Smil  og  be- 
svarede svagt  det  varme  Haandtryk. 

»Du  har  vel  ikke  glemt  din  gamle  Ven  og  tid- 
ligere Handelsfælle,  Kasper  Storch?« 

»Nej,  jeg  erindrer  Dem  godt,«  svarede  Selby 
noget  køligt.      »Vil  De  behage  at  tage  Plads!« 

Det  slog  naturligvis  Storch,  at  Selby  besvarede 
hans  »Du«  med  »De«.  »Skal  jeg  fjerne  mig  øje- 
blikkelig,« var  hans  første  Tanke;  men  han  om- 
bestemte sig  og  tog  Plads  paa  en  Tabouret.  Selby 
satte  sig  i  Lænestolen. 

Storchs  Øjne  faldt  paa  Portrætet  af  Birgitte 
Borre,  Selbys  første  Hustru. 

»Mindes  De,  Baron  Selby,  ikke  tydeligt  vore 
første  Ungdomsmøder  hos  Agent  Borre?«  tog  Storch 
Ordet. 

»Nej,«    svarede  Selby  skyndsomt,    »jeg  tilstaar, 

Hr.  Storch,  at  jeg  husker  dem  ikke.  Fortiden  be- 
skæftiger overhovedet  ikke  mine  Tanker.  Mit  Sind 
er  ganske  henvendt  paa  Fremtiden.  Lad  os  holde 
Agent  Borre  udenfor  vor  Samtale!« 

»Hr.  Baronen  vil  tilgive,  at  jeg  berørte  For- 
tiden. Jeg  har  Tilbøjelighed  til  at  dvæle  ved  den, 
da  Fremtiden  ikke  synes  at  love  mig  noget  godt.* 
»Har  De  endnu  Forretning  i  København?« 
^Nej,  mine  Skibe  har  Engelskmændene  taget, 
og  min  øvrige  Virksomhed  —  her  blev  Storch 
harmfuld  og  hidsig  —  er  bleven  ødelagt  som  Følge 
af  Frederik  den  Sjettes  afsindige  Handelspolitik!« 

^ Vogt  Dem,  Hr.  Storch!«  raabte  Selby,  idet  han 
for  op  fra  Stolen.  ^Jeg  taaler  ikke  et  eneste  ned- 
sættende Ord  om  vor  allernaadigste  Konge,  Folkets 
ædle,  højsindede  Fader!« 

Storch,  der  havde  rejst  sig,  vedblev  med  sit- 
rende Stemme:  »Jeg  kan  ikke  fortie  det,  Hr.  Baron, 
Regeringspolitiken  har  ruineret  mig  som  Handels- 
mand.« 

»Tag  igen  Plads,  Hr.  Storch,«  sagde  Selby  i  en 
rolig  Tone.  De  satte  sig  begge.  Baronen  bladede 
i  den  foran  ham  hggende  Korrespondance.  Han 
standsede  ved  et  Brev,  som  han  eftertænksomt  gen- 
nemlæste. Pludselig  lagde  han  det  fra  sig  og  vendte 
sig  mod  Storch.  -De  er  altsaa  en  ruineret  Mand?« 
sagde  han  med  en  vis  Deltagelse. 

»Det  er  det  rette  Udtryk,  Hr.  Baron!  I  Tøn- 
ningen,  hvorfra  jeg  kommer,  fik  jeg  mit  sidste 
Grundskud.«  Storch  fortalte  derpaa  om  sit  Op- 
hold   i    den    nævnte   By    og    sin    Rejse    til   Gulden- 

stein. 

»Dette  Brev,«  med  disse  Ord  pegede  Selby  paa 
det  nævnte  Dokument,  »minder  mig  igen  om  den 
væsentlige  Tjeneste,  De  viste  mig  for  fem  Aar  siden 
ved  Ordningen  af  den  Heinzelmannske  Pengeaffære. 

Eros  og  Mammon.  ^ 

Jeg  vil   vise  Dem   et  Tegn    paa    min  Erkendtlighed, 
hvis  De  vil  modtage  det.« 

Selby  lukkede  en  Skuffe  op  og  fremtog  en  stor 
grøn  Fløjelspung.  Storch  anede,  at  han  vilde  give 
ham  Penge.  I  Betragtning  af  hele  den  Modtagelse, 
han  havde  faaet,  havde  han  først  i  Sinde  at  afvise 
en  saadan  Gave,  men  da  han  i  samme  Nu  kom  til 
at  tænke  paa,  at  han  muligen  kunde  foretage  en 
heldig  Spekulation  med  en  lille  Sum,  skiftede  han 
Beslutning. 

5 Som  et  Udtryk  for  min  Tak  rækker  jeg  Dem 
her  hundrede  Species  i  Dukater.  Kan  jeg  yderligere 
gavne  Dem,  Storch,  skal  det  glæde  mig.*  Disse  Ord 
udtalte  Selby  med  en  venlig  Betoning. 

Storch  tog  Pungen.  »Jeg  takker  Dem,  Baron 
Selby!  Maatte  nu  blot  denne  Sum  blive  mit  Held!« 

»Det  haaber  jeg  for  Dem,«  svarede  Selby.  Han 
rejste  sig  og  rakte  sin  Haand  ud  mod  Storch.  Denne 
Gang  trykkede  han  Storchs  Haand  med  Varme.  Men 
straks  efter  vendte  han  tilbage  til  sin  tidligere  for- 
nemme Holdning. 

Neppe  bemærkede  Storch  dette,  før  han  skynd- 
somst bad  Baronen  om  at  hilse  Hds.  Naade  Baro- 
nessen og  formelde  hende  hans  Lykønskning.  Med 
et  Farvel  og  et  Buk  forlod  han  Kabinettet. 

Baron  Selby  aandede  noget  lettere,  da  han  var 
bleven  ham  kvit.  Han  ringede  paa  Tjeneren,  der 
nu  skulde  være  ham  behjælpelig  med  Toilettet  til 
Frokostbordet. 

Storch,  der  nu  havde  iført  sig  Chenillen,  da 
Temperaturen  forekom  ham  at  være  bleven  lavere, 
gik  nynnende  en  gammel  Klubvise  tilbage  til  Han- 
suhn.  En  halv  Mils  Vej  fra  denne  Landsby,  hvor 
Vejen  gjorde  en  Svingning  omkring  et  lille  Krat, 
kom  en  ældre,  graahaaret  Herre  i  mørkegrøn  Uni- 
form   med    sølvhvide   Knapper    ridende    mod    ham. 

Herren  red  i  Skridtgang  og  vendte  sig  just  om  i 
Sadlen  for  at  betragte  Krattets  Træer,  da  der  plud- 
selig faldt  et  Skud  fra  disse.  Det  var  en  Skytte, 
som  var  paa  Jagt.  Ved  Knaldet  blev  Hesten  sky, 
kastede  sig  til  venstre  og  satte  i  strakt  Løb. 

Herren,  der  sad  med  løse  Tøjler,  kom  ved 
denne  Bevægelse  ud  af  Ligevægten.  Under  hans 
stærke  Heldning  til  højre  gled  hans  venstre  Fod  ud 
af  Stigbøjlen ;  han  greb  fat  i  Manken.  Han  svævede 
øjensynlig  i  stor  Fare.  Storch  var  straks  klar  over 
Situationen.  Han  kastede  i  et  Nu  Chenillen  og 
Stokken,  løb  resolut  skraas  hen  mod  Hesten,  greb 
nu  med  et  sikkert  Blik  og  fast  Haand  i  Hovedtøjet 
og  standsede  den. 

»Usigelig  Tak  for  Deres  behjertede  Handling!« 
sagde  Herren  med  kort  Aandedræt.  >Hvad  er  Deres 
ærede  Navn?« 

»Det  glæder  mig,  at  jeg  har  formaaet  at  hjælpe 
Dem  ud  af  Kniben.  —  Jeg  er  Købmand  Kaspar 
Storch  fra  København.« 

»Mit  Navn  er  Hofjægermester  Rosen,  Over- 
førster. « 

Storch  tog  ærbødig  Hatten  af.  Rosen  besvarede 
Hilsenen  paa  militær  Vis  ved  at  føre  sin  højre 
Haand  op  til  Kasketten. 

»Jeg  maa  nu  komplettere  min  Mundering,« 
sagde  Storch  spøgende.  Han  gik  hen  til  Chenillen, 
som  han  iførte  sig,  og  tog  sin  Stok.  Rosen  red 
efter  ham. 

»Desværre,  Hr.  Storch,  har  jeg  i  Øjeblikket 
ikke  en  eneste  Erindring  hos  mig,  som  jeg  kan 
give  Dem.« 

Storch  gjorde  en  afvisende  Bevægelse  med 
Haanden. 

»Maaske  kan  vi  genses  i  København;  naar  jeg 
kommer  dertil,    hvad  der    just    ikke   hører   til  Sjel- 

5' 

denhederne,  skal  jeg  aflægge  Deres  Forretning  en 
Visit.« 

»Det  skal  være  mig  en  Ære  at  hilse  paa  Hof- 
jægermesteren, Forretning  har  jeg  for  Tiden  ikke, 
men  jeg  agter  at  etablere  en.« 

»Endnu  engang  min  forbindtligste  Tak,  Hr. 
Storch.  Som  sagt,  jeg  besøger  Dem,  naar  jeg 
kommer  til  København.«  Hofjægermesteren  tog  sin 
Tegnebog  frem  og  noterede  Storchs  Navn. 

Med  et  varmt  Haandtryk  skiltes  de.  Rosen 
fortsatte  sit  Ridt,  men  denne  Gang  med  Opmærk- 
somheden henvendt  paa  Hesten.  Storch  vandrede 
til  Hansuhn.  Han  smilte  ved  Tanken  om,  at  Rosen 
vilde  opsøge  hans  Forretning  i  København.  »Nu, 
det  kan  jo  være,«  mumlede  han,  »at  de  halv- 
andet Hundrede  Specier  kan  hjælpe  mig  til  en 
saadan. ' 

I  Landsbykroen  traf  han  en  Skipper  fra  Hei- 
ligenhafen,  der  i  længere  Tid  med  Held  ved  Natte- 
tid havde  befordret  Passagerer  ombord  i  en  stor 
Baad  over  til  Lolland.  De  engelske  Krydsere  gjorde 
jo  paa  den  Tid  Farvandene  usikre.  Ethvert  Skib, 
der  sejlede  om  Dagen,  var  udsat  for  at  blive  ind- 
hentet og  opbragt.  Storch  sluttede  en  Overens- 
komst med  Skipperen  om  at  blive  sat  over.  Han 
maatte  dog  efter  Ankomsten  til  Heiligenhafen  for- 
blive en  Uge  i  den  lille  Stad;  thi  først  rasede  et 
Par  Døgn  en  heftig  Efteraarsstorm,  dernæst  viste 
et  Par  engelske  Luggere  sig  udenfor  i  Østersøen  og 
krydsede  et  Par  Dage  frem  og  tilbage.  Med  stor 
Interesse  var  Storch  Vidne  til  en  lille  Kamp  mellem 
Skibene  og  Strandbatteriet  paa  Holmen  nord  for 
Heiligenhafen.  Ingen  af  de  to  kæmpende  Parter 
tilføjede  hinanden  synderlig  Skade. 

En  Skolelærer,  der  ogsaa  var  Tilskuer,  begyndte 
at  fortælle  om,  hvorledes  den  danske  Admiral  Gabel 
for  et  Hundrede  Aar  siden    havde   slaaet   en  svensk 

Flaade  i  disse  Farvande.  Hos  en  Købmand  i  Hei- 
ligenhafen  vekslede  Storch  nogle  af  sine  Dukater  i 
Sølvmønt, 


IV. 

En  mørk  Aften  i  Begyndelsen  af  Oktober,  da 
Vinden  var  sj^dvestlig,  sejlede  Skipperen  med 
Storch  om  Bord  ud  fra  Heiligenhafen  og  satte 
Kursen  mod  Nj'sted  paa  Lolland.  Fartøjet  med- 
førte som  Fragt  nogle  Ankere  Cognac  til  en  Køb- 
mand i  nævnte  By  foruden  et  Par  Kasser  franske 
Manufakturvarer.  Himlen  var  skybedækket,  og  ikke 
en  eneste  Stjerne  kunde  skimtes,  men  Skipperen, 
der  var  vant  til  Farten,  havde  stadig  paa  Fornem- 
melsen, om  Skuden  befandt  sig  i  den  rigtige  Ret- 
ning. Han  bød  Storch  et  Glas  Cognac,  tømte  selv 
et  og  passede  med  stor  Aarvaagenhed  Sejlene  og 
Roret.  Den  usøvante  Passager  stirrede  ud  i  Mørket 
og  saa  med  et  spørgende  Blik  snart  paa  Bølgerne, 
snart  paa  Styrmanden.  Denne  tog  sig  en  Skraa  og 
bemærkede  med  et  Smil,  at  Storch  kunde  være 
ganske  rolig:  de  klarede  nok  Admiral  Saumarez's 
Flaade.  Det  var  Chefen  for  den  engelske  Orlogs- 
eskadre,  der  krydsede  i  Østersøen  for  at  beskytte 
de  engelske  Handelsskibe  mod  de  danske  Kanon- 
baade  og  Kapere.  Storch  svarede,  at  Saumarez's 
Navn  var  ham  bekendt.  Skipperen  fortalte,  at  han 
selv  havde  set  ham  for  en  tre  Aar  siden,  da  Admi- 
ralen tog  Chefen  for  det  spanske  Hjælpekorps- 
General  Romana,  om  Bord  i  sit  Flagskib  ved  Spods- 
bjerg paa  Langeland.  »Jeg  var  den  Gang  Fisker 
der,«  tilføjede  Skipperen.  Han  blev  derefter  tavs 
og  var  fuldstændig  optagen  af  Navigeringen.  Storch 
svøbte  sin  Kappe  om   sig,    lagde  sin  Rejsetaske  paa 

et  af  Ankrene,  støttede  sit  Hoved  mod  det  og  faldt 
i  Søvn.  Da  han  vaagnede,  var  det  Daggry;  et  Par 
Timer  efter  viste  Kirketaarnet  i  Nysted  sig,  og  efter 
en  vellykket  Sejlads  naaedes  henimod  Middag  den 
lille  By.  Paa  Gæstgivergaarden  der  traf  Storch  en 
Bonde,  der  skulde  køre  til  Sundby  Færge.  For  et 
Par  Skilling  Lubsk  tog  han  Storch  og  dennes  Kuffert 
med  paa  Vognen.  Færgeturen  over  til  Nykøbing 
paa  Falster  gik  hurtigt,  og  her  var  Storch  saa 
heldig  straks  at  finde  en  Befordring  til  Gaabense. 
Den  følgende  Dag  passerede  han  med  Færgen  herfra 
til  Vordingborg. 

Med  Personpost  tog  Storch  over  Rønnede  til 
København.  Vejret  var  klart  og  mildt;  Vejen  gaar 
mellem  smukke  Egne,  med  livlig  Afveksling  af  Skov 
og  Ager,  Bakke  og  Dal.  Alt  spillede  i  Efteraarets 
brogede  Farver;  Solstraalen  legede  med  Træernes 
rødlig-gule  Løv,  midt  i  det  falmende  Grønne.  Paa 
Dagvognen  havde  Storch  kun  en  enkelt  Rejsefælle: 
en  Gaardmand  fra  Kallehave,  der  af  en  Bonde  at 
være  var  særdeles  opvakt  og  havde  fulgt  godt  med 
Aviserne.  Han  stod  ved  Landeværnet  og  havde 
været  med  i  det  berømmelige  Slag  ved  Køge  1807. 
Han  stoppede  sin  Pibe  med  et  Surrogat  for  Tobak, 
som  dengang  formedelst  Indførselsforbudene  var  en 
overordentlig  dyr  Artikel,  og  begyndte  nu  at  for- 
tælle Storch  om  det  lolland-falsterske  og  det  mønske 
Landeværns  Mj^tteri  nævnte  Aar,  da  General  Oxholm 
skulde  føre  det  til  Køge. 

»Jeg  ved  nok,  de  nægtede  at  følge  ham,«  sagde 
Storch. 

»Ja,  Hans  Madsen  paa  Klintholm  holdt  saa- 
mænd  en  helt  oprørsk  Tale.  Men  det  hjalp,  da 
Generalen  fik  Folkene  til  Vogns  i  Vordingborg,  og 
kørte  her  Nord  paa  med  dem;  men  der  var  rigtig- 
nok baade  Trompetblæsere,  Trommeslagere  og  Violin- 
spillere i  Spidsen.« 

»Jeg  har  set  General  Oxholm  mange  Gange  i 
København,«  sagde  Storch.  »Han  er  gift  med  Dat- 
teren af  en  Planter  paa  St.  Croix,  en  stor  Forret- 
ningsmand.« 

»Ja,  saa!  Jeg  har  ellers  været  sammen  med 
Generalen  paa  Nysø,«  sagde  Bonden.  »Han  besøgte 
af  og  til  Baron  Stampe,  hos  hvem  jeg  var  Tjener.« 

Storch  fortsatte  saa  hurtigt  som  muligt  Rejsen 
fra  Køge  til  Roskilde,  hvor  han  paa  Postgaarden 
havde  et  Møde,  der  interesserede  ham  i  højeste 
Grad  og  vakte  gamle  Minder  hos  ham.  Her  traf 
han  nemlig  Madam  Fohlmann,  der,  efter  at  Herman 
Ridderstad  havde  faaet  gratis  Lejlighed  i  Efterslægt- 
selskabets Skolebygning,  havde  bosat  sig  i  St.  Jørgens- 
bjerg.  Hun  havde  her  godt  at  bestille  som  Syerske, 
eftersom  hun  kunde  sætte  Figur  paa  Pigerne,  selv 
om  de  havde  mindre  god  Skabelon.  Storch  spurgte 
efter  Jomfru  Marie  Agerskov  og  blev  glad  ved  at 
erfare,  at  hun  ikke  blot  havde  faaet  forøget  Time- 
tal i  Søstrene  Elkins  Institut,  men  at  hun  under- 
viste Datteren  af  en  Kaptajn  Therkelsen  i  Fransk, 
hvad  der  betalte  sig  godt.  Jomfruen  havde  iøvrigt 
besøgt  Madam  Fohlmann  en  Ugestid  sidste  Sommer. 

Da  Madamen  ytrede,  at  Storch  naturligvis 
jævnlig  havde  haft  Brev  fra  Herman  Ridderstad, 
var  Svaret  bekræftende. 

»Inden  ret  længe  skal  min  kære  Plejesøn  være 
Kandidat,«  udbrød  Storch.  »Gid  han  saa  snart 
kunde  havne  i  et  Præstekald.« 

Madam  Fohlmann  indbød  Storch  til  at  se  det 
lille  hyggelige  Hjem,  hun  havde  arrangeret  sig  paa 
> Bjerget«.  I  en  Times  Samtale  drøftede  de  For- 
tidens Erindringer.  Om  Aftenen  gennemgik  Storch 
i  Tankerne,  før  han  lagde  sig  til  Hvile,  de  Omskif- 
telser, han  havde  oplevet,  siden  han  havde  forladt 
København.  I  Fantasien  saa  han  en  Række  Billeder 
af  sit  Liv  i  Tønningen  og  Holsten   drage    forbi   sig. 

Saa  tænkte  han  paa  Madam  Fohlmann ;  det  forekom 
ham,  at  Mødet  med  hende  var  ligesom  Tegnet  paa, 
at  et  nyt,  mærkehgt  Afsnit  af  hans  Tilværelse  vilde 
oprinde. 

I  København  tog  Storch  foreløbig  ind  i  Raus 
Hotel  paa  Kongens  Nytorv  og  besluttede  at  gaa  til 
Agent  Erichsen  den  følgende  Dag.  Agent  Erich 
Erichsen,  et  af  de  store  Navne  fra  den  saakaldte 
glimrende  Handelsperiode  fra  Slutningen  af  det 
attende  Aarhundrede,  hørte  endnu  til  de  højtansete 
Firmaer,  skønt  det  som  en  Følge  af  Krigen  med 
England  kun  var  en  svag  Afglans  af,  hvad  det  tid- 
ligere havde  været.  Erichsen  havde  været  en  Ven 
af  Storchs  Fader  og  kendte  Sønnen  personlig. 

Efter  at  Kaspar  Storch  om  Morgenen  i  Hotellet 
havde  tilladt  sig  den  store  Nydelse  at  drikke  en 
Kop  Kaffe,  der  som  en  Følge  af  Konjunkturerne 
stod  højt  i  Pris,  og  efter  at  han  havde  studeret 
Kurslisten  i  »Dansk  Statstidende«,  begav  han  sig 
til  Kontorerne  i  Erichsens  Palais.  Han  traf  ikke 
Agenten,  da  denne  som  en  Følge  af  det  blide  Efter- 
aar  endnu  ikke  havde  forladt  sin  Landejendom 
Hellerupgaard  og  ikke  kom  til  Byen  den  Dag. 
Storch  navngav  sig  for  Fuldmægtigen  med  Tilføj- 
elsen af,  at  han  vilde  skrive  til  Agenten. 

Men  han  forandrede  sin  Beslutning,  gik  over 
til  Hotellet,  hvor  han  skiftede  Kappe  og  Hat  og 
tiltraadte  gennem  Østerport  en  Fodvandring  til 
Hellerupgaard.  Medens  han  spadserede  henad 
Strandvejen,  randt  mange  kære  Ungdomsminder 
ham  i  Hu,  deriblandt  Erindringen  om  de  Dyrehavs- 
ture,  han  havde  gjort  i  Forening  med  sine  For- 
ældre og  senere  med  Fohlmanns.  Han  var  saa 
fordybet  i  disse  Tanker,  at  han  hverken  lagde 
Mærke  til  den  klare  blaa  Himmel  og  den  milde 
Efteraarstemperatur  eller  til  de  faa  Køretøjer  og 
Fodgængere,   som    passerede  forbi  ham.     Lidt  forbi 

»Slukefter  Kro«  bøjede  han  af  til  venstre  og  gik 
gennem  Parken  op  til  Hellerupgaard.  Erichsen  var 
heldigvis  hjemme;  men  Tjeneren  anmodede  Storch 
om  at  vente  i  Spisestuen,  da  der  netop  var  en 
Herre  hos  Agenten. 

Storch  tog  Plads  i  en  Lænestol  og  betragtede 
Billederne  paa  Væggen.  Det  var  for  største  Delen 
Kobberstik  efter  hollandske  Mesteres  Stillelivsbilleder, 
og  Motiverne  var  tagne  enten  fra  Køkkenet,  Spise- 
kammeret eller  Vinkælderen.  Dekorationen  stod  saa- 
ledes  i  Samklang  med  Værelsets  Anvendelse.  Storch 
var  just  fordybet  i  Beskuelsen  af  en  Kopi  af  den 
hollandske  Mester  Boelema's  Maleri  »Resterne  af  et 
Frokostbord«,  da  Samtalen  i  Værelset  ved  Siden  af 
blev  højrøstet  og  patetisk. 

»Jeg  takker  Deres  Højvelbaarenhed,«  hørte  man 
Erichsen  sige,  »for  de  mange  opbyggelige  Timer, 
De  har  skænket  mig  i  Frue  Kirke.  Blandt  Deres 
Taler  vil  Prædikenen  om  Farisæeren  og  Tolderen 
stedse  blive  mig  uforglemmelig.« 

»Himlens  Veje  ere  uransagelige,  min  kære 
Agent,«  lød  Svaret,  »hvem  skulde  have  troet,  at 
jeg  var  bleven  kaldet  til  Fyens  Bispestol.  Det  gør 
mig  ondt,  ja  meget  ondt,  at  jeg  skal  forlade  mine 
Venner  her  i  København;  men  jeg  haaber,  at  jeg 
fremdeles  skal  kunne  virke  sammen  med  dem  for 
Fattigvæsenets  og  Almueskolevæsenets  Reform.« 

»Jeg  skal  for  Fattigvæsenets  Vedkommende 
altid  staa  som  Raadgiver  til  Deres  Højvelbaarenheds 
Disposition.  < 

»Tak,  min  kære,  kære  Agent,  og  Farvel!« 

Døren  aabnedes  paa  vid  Gab  af  Erichsen. 
Storch  rejste  sig.  Den  gejstlige  blev  staaende  paa 
Tærskelen,  tog  sig  med  højre  Haand  til  Panden, 
lukkede  Øjnene  og  efter  nogle  Sekunders  Forløb 
udbrød  han  med  et  veltilfreds  Smil:   »Heureka!« 

Erichsen  og  Slorch  saa  spørgende  og  uforstaa- 
ende  paa  hinanden. 

»Ah,  undskyld  mig,  mine  Herrer,  fordi  jeg  et 
Øjeblik  var  fraværende.  Det  var  et  Citat  af  Juvenal, 
der  netop  faldt  mig  ind,  og  hvori  han  mødes  i 
Tanken  med  Persius.« 

Erichsen  hjalp  den  gejstlige  Kappen  paa,  hvor- 
efter han  med  et  »Herren  være  med  Dem,  kære 
Agent,«   gik. 

»Men  hvad  ser  jeg,  Storch!«  udbrød  Erichsen. 
»Undskyld,  fordi  De  kom  til  at  vente.  Det  var 
Provst  Plum  ved  Frue  Kirke,  der  var  i  Afskedsvisit 
hos  mig.  Han  rejser  nu  som  Biskop  til  Odense, 
min  Fødeby,  hvor  han  vil  mødes  med  Slægtninge 
af  mig.     Hvad  er  ellers  Deres  Ærinde?« 

»Jeg  søger  en  Plads  i  Deres  Forretning,«  var 
Svaret. 

»Det  er  maaske  tvivlsomt,  om  jeg  kan  gøre 
noget  i  den  Retning  for  dem,  Storch;  men  lad  os 
tale  nærmere  sammen  derom.  Vi  kan  tage  Plads  i 
Verandaen ;  der  er  en  behagelig  Varme,  og  Udsigten 
over  Parken  til  Øresund  er  saa  smuk.« 

Erichsen  og  Storch  satte  sig  i  en  rørflettet  Sofa 
ved  et  lille  rundt  Bord,  hvorpaa  Tjeneren  stillede 
en  Bakke  med  en  Flaske  Graves  og  to  Glas.  Storch 
gav  en  Skildring  af  sit  Ophold  i  Tønningen. 

»I  Tønningen,«  udbrød  Erichsen  med  løftet 
Stemme,  »ja,  der  var  indtil  for  et  Aar  siden  Affærer 
at  gøre!«  Den  lille,  trivelige  Agents  brune  Øjne 
spillede  livligt.  »Sikken  Trafik  med  Nordamerika- 
nerne! Tænk,  hvilke  Ladninger  af  Kaffe,  Bomuld 
og  Tobak!  Toldintraderne  løb  aarlig  op  til  langt 
over  en  halv  Million  slesvigholstensk  Kurant!  Stor- 
artet, Storch!  jeg  siger  storartet!«  Agenten  greb 
Flasken  og  fyldte  Glassene. 

»Men  Tønningens  Guldalder  er  forbi,«  sagde 
Storch  med  et    mørkt  Blik.     »Kongen    har    forbudt 

Skibe  under  nordamerikansk  Flag  at  anløbe  Tøn- 
ningen.  Smugleri  og  Ulykker  blev  Følgen  deraf.  — 
En  afsindig  Politik!«  vedblev  Storch  i  ophidset 
Stemning,  »ødelæggende  for  Landet  og  for  Under- 
saatternes  Velfærd!« 

»Stille,  stille,  Storch!«  tog  Agenten  til  Orde, 
lagde  Haanden  paa  hans  Skulder  og  saa  ham  ind  i 
Øjnene.      »Vi  lider  alle   under  Kontinentalsystemet.« 

»Det  skal  efter  Sigende  blive  værre  endnu 
baade  med  Indførsels-  og  Udførselsforbudene.« 

»Kongen  har  jo  allerede  resolveret,  at  intet 
Skib,  som  er  ladet  med  Kolonialvarer,  maa  have 
Adgang  til  hans  Lande.«  Erichsen  løftede  Glasset, 
klinkede  med  Storch  og  fortsatte:  »Her  i  denne 
Veranda  har  jeg  siddet  for  en  halv  Snes  Aar  siden 
og  frydet  mig  ved  Synet  af  mine  Skibe,  naar  de 
vendte  hjem  fra  Ostindien.  Som  Svaner  gled  de 
forbi  derude  paa  det  blaa  Sund,  og  de  rummede 
Guldæg!  Skaal!«     De  tømte  Glasset. 

»Og  blot  for  at  tækkes  Napoleon  tilintetgør 
Kongen  sit  Riges  Handel,«   sagde  Storch  hidsigt. 

»Hs.  Majestæt  har  sikkert  kun  med  blødende 
Hjerte  bestemt  sig  dertil;  men  han  kan  jo  ikke 
trodse  den  mægtige,  der,  hvad  Øjeblik  det  skal 
være,  kan  tage  baade  Hertugdømmerne  og  Jylland.« 

Denne  Udtalelse  gjorde  Storch  eftertænksom. 
Efter  nogen  Tavshed  spurgte  han:  »Deres  Forbin- 
delser med  Preussen  har  De  vel  bevaret,  Hr. 
Erichsen?« 

»De  er  bleven  forøgede.  Min  Kornudførsel 
dertil  er  betydelig,  og  jeg  har  Leverancen  af  saltet 
Flæsk  og  Fedtstoffer  til  Troppekorpset  i  Nørre- 
jylland.« 

»Har  Agenten  saa  ikke  Anvendelse  for  mig  i 
Bogføringen?« 

»Der  er  Sandsynlighed  for,  at  den  ene  af  mine 
Bogholdere,    gamle  Jardin,    snart  træder  tilbage,  da 

hans  Syn  er  begyndt  at  blive  meget  svagt,  og  De 
skal  da  faa  Pladsen,  Storch!  Jeg  glemmer  ikke,  at 
De  er  Søn  af  min  gode  Ven.  Foreløbig  kan  De 
assistere  Jardin  ved  Revisionen,  som  han  netop  er 
i  Færd  med.« 

Storch  takkede  Agenten.  Denne  klinkede  med 
ham,  rakte  ham  Haanden  til  Afsked  og  gik  ind  i 
sit  Arbejdsværelse. 

Saaledes  var  Storch  igen  kommen  i  Virksomhed. 
Paa  Hjemvejen  til  København  gjorde  han  sin  finan- 
sielle Status  op.  Han  havde  endnu  50  Species  i 
Kontanter ;  det  var  til  Dagens  Kurs  det  samme  som 
800  Rigsdaler  i  Kurantsedler.  Storch  følte  sig  be- 
trj^gget;  det  var  længe  siden,  at  hans  Sind  havde 
været  saaledes  i  Ligevægt.  Efter  at  han  havde 
hvilet  sig,  besøgte  han  henad  Aften  Herman  Ridder- 
stad. Paa  Vejen  til  denne  gik  han  ind  i  Brummers 
Boglade  paa  Østergade  og  købte  der  et  Eksemplar 
af  Øhlenschlågers  »Correggio«.  Dette  overrakte  han 
sin  unge  Ven,  efter  at  den  første  hjertelige  Hilsen 
var  udvekslet.  Ridderstad  blev  overordentlig  glad, 
da  han  hørte,  at  Storch  skulde  tiltræde  en  Virk- 
somhed paa  Erichsens  Kontor.  De  samtalede  der- 
paa  om  Storchs  Liv  i  Tønningen;  idet  Enkeltheder, 
som  ikke  var  berørte  i  Brevveksling,  fremdroges  og 
drøftedes.  Ridderstad  skildrede  sin  Beskæftigelse 
som  Timelærer.  Han  havde  godt  at  bestille  baade 
i  Efterslægtselskabets  Skole  og  i  sit  Hjem.  Nylig 
havde  han  faaet  en  indbringende  Information,  idet 
han  daglig  skulde  gennemgaa  Lektier  med  en  Søn 
af  Kaperkaptajn  Therkelsen.  Han  var  saa  optagen, 
at  han  ikke  kunde  give  flere  Timer,  hvis  det  the- 
ologiske  Studium  skulde  passes. 

Da  Storch  spurgte,  hvilke  Professorer  han  følte 
sig  mest  tiltalt  af,  svarede  han,  af  Peder  Erasmus 
Muller  og  Jens  Møller.  I  den  sidstnævntes  Hus  var 
han  af  og   til  Gæst.     Han    berømmede  Jens  Møllers 


77 

store  Forelæsningstalent.  Erasmus  Muller  skattede 
han  højt  som  Lærer;  men  han  satte  ham  dog  især 
højt  som  Historiker.  Ridderstad  følte  sig  blandt  de 
theologiske  Discipliner  især  hendragen  til  Kirke- 
historien. Storch  glædede  sig  i  sit  stille  Sind  over 
at  høre  Ridderstad  fortælle;  han  var  stolt  af  den 
unge  Mand,  hvem  han  betragtede  som  sin  Myndling. 
Storch  var  udelukkende  Forretningsmand  og  kendte 
hverken  det  theologiske  Studium  eller  dets  Pro- 
fessor. Men  da  Ridderstad  omtalte  Jens  Møller, 
udbrød  han:  »Ja,  han  er  mig  ikke  ganske  fremmed ; 
hans  Fader  var  Præst  i   Karrebæk!«^ 

Da  Storch  ytrede  Tvivl  om,  at  Ridderstad  fik 
Tid  til  at  læse  »Correggio«,  sagde  Studenten  med 
Varme:  »Om  jeg  saa  skal  tage  Natten  til  Hjælp,  vil 
jeg  læse  den  dejlige  Digtning.  Jeg  har  set  Tragedien 
paa  Theatret.  Foersom  som  Antonio  og  Madam 
Heger  som  Maria  vil  blive  mig  uforglemmelige.« 

»Har  Du  for  nyhg  set  Madam  Fohlmann  og 
Jomfru  Agerskov?«   spurgte  Storch. 

»Naar  Madammen  kan  komme  med  en  privat 
Befordring,  ser  hun  ind  til  mig,  der  kan  vel  være 
en  fjorten  Dages  Tid  imellem.  Sidste  Gang  fulgte 
Jomfru  Agerskov  med  herop.« 

»Det  skal  glæde  mig  at  gense  Jomfruen,«  sagde 
Storch;   »det  var  baade  en  køn  og  en  god  Pige.« 

»Lad  os  tilføje,«  fortsatte  Ridderstad,  »at  Jom- 
fru Agerskov  er  en  begavet  og  kundskabsrig  Pige. 
Hun  har  saamænd  Elementerne  baade  af  den  franske 
og  den  engelske  Grammatik  godt  inde.« 

Idet  Storch  vendte  sig  paa  Stolen,  faldt  hans 
Øje  paa  en  større  Sortkridtstegning  mellem  Vinduet 
og  Væggen.  »Men  der  har  Du  jo  igen  tegnet  Jom- 
fruen!« udbrød  Storch.  »Du  har  gjort  Dig  megen 
Umage,  kan  jeg  se;  Sympathien  har  naturligvis  i 
det  Tilfælde  ogsaa  meget  at  sige.«  Han  saa  spør- 
gende paa  Ridderstad. 


78 

Denne  afficeredes  af  Storchs  Blik  og  blev  noget 
rød.  For  at  henlede  Tanken  paa  et  andet  Emne 
stoppede  han  en  Pibe  til  Storch  og  tændte  sig  selv 
en.  »Nu  skal  De  smage  det  allernyeste  Surrogat 
for  Tobak,  Onkel!«  —  det  var  det  Navn,  hvormed 
han  hj'ppigt  betegnede  sin  Velgører.  —  »Det  er  et 
Præparat  af  Kirsebærblade.« 

»Forinden  jeg  gik  herhen,  saa  jeg  paa  en  lille 
Udstilling  af  forskellige  Surrogater,«  sagde  Storch. 
»En  Handelsrejsende  fra  Flensborg  anbefalede  dem. 
Blandt  dem,  der  tog  dem  i  Øjesjm,  var  ogsaa  Pro- 
kurator Heise.  Har  Du  set  ham  siden  Fohlmanns 
Tid?« 

»Af  og  til,  Onkel!  Jeg  træffer  sammen  med 
ham  paa  Gianelli's  Kafé,  hvor  han  er  Stamgæst. 
En  Aften  i  Vinter,  da  jeg  var  til  Bal  i  Klubben 
»Enigheden«,  mødte  jeg  ham.«  Ridderstad  tav 
nogle  Øjeblikke,  hvorefter  han  fortsatte:  »Der  var 
ogsaa  Jomfru  Agerskov.  Heise  dansede  Vals  og 
Kvadrille  med  hende.« 

>Ja,«  bemærkede  Storch;  »Heise  er  Jurist, 
Forretningsmand,  Danser  og  Skuespiller.  Han  har 
gjort  stormende  Lj^kke  i   »Holbergs  Minde«.« 

»Hans  Kløgt  anerkender  jeg,«  sagde  Ridderstad ; 
»men  han  er  mig  langtfra  nogen  sympatetisk  Per- 
sonlighed.« 


Et  ejendommeligt  Liv,  der  spillede  i  mange 
forskellige  Farver,  rørte  sig  den  Gang  i  Nyhavn, 
dog  ikke  paa  den  saakaldte  Charlottenborgs  Side. 
Her  havde  det  kgl.  Kunstakademi  sit  Sæde  i  Slottet; 
her    tronede    antike    Kunstværker   i   stille   Majestæt, 

og  om  hele  Bygningen  stod  en  vis  Glans,  som  af- 
tvang selv  de  profaneste  Blikke  Respekt.  Til  denne 
Nutidsstemning  sluttede  sig  for  den  gamle  Generations 
Vedkommende  Minderne  om  den  Tid,  da  Frederik 
den  Femte  som  Kronprins  og  hans  yndefulde  Gemal- 
inde, den  engelske  Prinsesse  Luise,  havde  deres 
Residens  paa  Charlottenborg.  Da  bølgede  et  fint  og 
fornemt,  et  glimrende  kostumeret  og  rigt  dekoreret 
aristokratisk  Samfund,  hvis  Skæmt  ikke  overskred 
Etikettens  Former,  gennem  de  straalende  Sale. 
Passerede  man  Charlottenborg,  havde  man  den  bo- 
taniske Have,  hvortil  den  tidligere  Slotshave  nu  var 
omdannet.  Bag  den  skumle  Mur,  som  adskilte  den 
fra  Gaden,  udfoldede  sig  her  i  det  frie  og  i  Vækst- 
husene en  rig  Flora,  lige  fra  det  høje  Nordens 
Erika  til  den  tropiske  Zones  Palme,  en  Plante- 
verden, som  i  Aarets  lyse  Tid  udfoldede  hele  sin 
Farvepragt  og  Duft.  Endelig  kom  Indgangen  til 
Gammelholm,  til  det  berømmelige  Bremerholm,  hvor 
Kristian  den  Fjerde  saa  gerne  færdedes.  Her  mødte 
Øjet  et  Kompleks  af  Magasiner  og  Værksteder;  men 
saa  man  fra  denne  Plads,  hvor  der  nu  herskede 
forholdsvis  Stilhed,  over  mod  Flaadens  Leje,  da 
grebes  Hjertet  af  Sorg;  thi  Svanereden  var  tom. 
For  fire  Aar  siden  havde  Englænderne  bortført 
Danmark — Norges  stolte  Orlogsflaade  og  derved  be- 
røvet os  det  Vaaben,  som  skulde  sikre  Forbindelsen 
mellem  Tvillingrigerne.  Kanonbaade  og  Kaperfartøjer 
var  nu  det  Redskab,  hvormed  vi  bekæmpede  Fjen- 
dens Rangskibe,  og  mangen  Stordaad  udøvedes;  men 
Haabet  om  Orlogsflaadens  Genopstandelse  var  ikke 
uddød.  Derfor  var  et  lille  Linieskib,  som  kort  før 
nærværende  Tidspunkt  var  løbet  af  Stablen,  sym- 
bolsk bleven  kaldet  »Fønix« ;  thi  man  forventede, 
at  Flaaden,  ligesom  denne  Eventyrets  Fugl  vilde 
stige  fornyet  frem  af  sin  Aske. 

Medens  Nyhavn    paa  Charlottenborgs  Side   saa- 

ledes  fortrinsvis  indbød  til  historisk-poetiske  Betragt- 
ninger, var  det  ganske  andre  Tanker,  som  vaktes 
hos  Beskueren ,  naar  han  betraadte  Nyhavn  paa 
Bj^ens  Side.  Det  Liv,  der  rørte  sig  her,  modtog 
Farve  og  Tone  fra  Havnens  Skibe,  fra  Briggerne, 
Skonnerterne  og  Jagterne,  som  laa  her  for  at  losse. 
Vel  var  som  en  Følge  af  Kontinentalsystemet  og 
Søkrigen  Handelen  stærkt  lammet,  men  alligevel 
listede  Amerikanere  sig  herind,  og  Trafiken  med 
Svenskerne  var  stundom  ret  levende.  Af  Jagter  fra 
Hertugdømmerne  og  Provinsbyerne  ankom  ved  For- 
og  Efteraar  et  ret  betydeligt  Antal,  idet  de  forstod 
at  smutte  bort  fra  de  britiske  Orlogsmænd,  og  stun- 
dom løb  ogsaa  en  Skude  fra  Norge  ind  i  Havnen. 
Kaperfartøjerne  plejede,  naar  de  vendte  tilbage  fra 
Fangst  at  ankre  op  paa  Indrerheden,  hvor  de  da 
laa  som  rovgriske  Falkeunger,  ventende  paa  det 
Øjeblik,  da  de  atter  skulde  udspile  Vingerne  til 
Flugt  hen  over  Havet.  I  Nyhavn  paa  Byens  Side 
var  om  Dagen  en  ustandselig  Summen,  Larmen  og 
Raaben,  blandet  med  Støjen  af  Vognhjuls  Raslen 
paa  Stenbroen  og  den  dumpe  Lyd  af  rullende  Fu- 
stager. En  Lugt  af  Tjære,  Fedevarer,  tørret  Fisk 
og  Sæd  stod  ud  over  Havnen,  over  hvilken  Røgen 
fra  Skibenes  Kabysser  bredte  et  let  Slør.  I  hver 
anden  Stue  og  Kælder  i  Husrækken  langs  Bolværket 
var  der  Beværtning.  Blandt  disse  saakaldte  Skipper- 
huse var  der  tre,  som  havde  farligt  Ry,  nemlig: 
>St.  Croix«,  ^Constantia«  og  »Novilla«,  der  hen- 
holdsvis besøgtes  af  Amerikanere,  Ostindiefarere  og 
Svenskere;  men  Selskabet  i  enhver  af  dem  var 
ellers  stærkt  blandet.  Kapergasterne  havde  vel  deres 
Stamknejpe  i  »Brokkensbod«  ved  Toldboden;  men 
de  kom  ogsaa  i  Nyhavn,  særlig  i  den  sidstnævnte 
Beværtning.  Fra  alle  Skipperhusene  stod  om  Af- 
tenen en  Stegeos  ud  over  Gaden,  og  et  forvirret 
Kor  af  Stemmer  lød    gennem  de    halvaabnede  Døre 

og  Vinduer.  Engelsk,  Plattysk,  Svensk,  Norsk  og 
forskellige  danske  Dialekter  hørtes  mellem  hver- 
andre. Slag  i  Bordene,  Trampen  i  Gulvet,  Klirren 
med  Glas,  Banden,  Hosten  og  skrallende  Latter  af- 
vekslede med  skurrende  Violinspil,  falsk  Sang  og 
skingrende  Kvindestemmer.  Stundom  lød  Uroen 
som  en  stille  Brusen,  men  saa  rejste  der  sig  et 
frygteligt  Spektakkel:  Bordene  skødes  voldsomt  til 
Side,  Stolene  blev  væltede.  Spark  og  »Skaller«  ud- 
deltes, Næveslagene  faldt  til  Akkompagnement  af 
Eder,  Skraal  og  Hvin;  Dørene  fløj  op  og  de  besej- 
rede kastedes  som  forrevne  Vrag  ud  paa  Gaden, 
hvor  de  hilstes  af  hylende  Drenge  og  Lediggængere. 
Endelig  kom  Gadekommissæren  og  fik  tilvejebragt  Ro. 

Storch  havde  lejet  sig  et  Par  Værelser  med  en 
Alkove  i  Store  Strandstræde  hos  en  Enke  efter  en 
Koff"ardikaptajn;  hendes  Mand  var  falden  i  engelsk 
Fangenskab  og  død  i  et  af  de  saakaldte  Prisonskibe 
paa  Themsen.  Naar  Storch  havde  endt  sit  Arbejde 
paa  Kontoret  og  nydt  sit  tarvelige  Aftensmaaltid, 
plejede  han  at  gaa  en  Tur  ud  i  Byen,  og  det 
morede  ham  da  at  spadsere  forbi  Skipperhusene  i 
Nyhavn  for  at  betragte  det  bevægede  Liv  der.  En 
Aften  standsede  han  udenfor  Novilla«  og  lyttede 
til  en  svensk  Drikkevise,  hvis  Omkvæd  blev  sunget 
i  Kor,  sekunderet  af  Glassenes  Klang.  Lystigheden 
inde  i  Beværtningen  morede  ham.  Som  han  stod 
der,  følte  han  pludselig  et  Haandslag  paa  Skulderen 
og  en  Stemme  udbrød:  »God  Aften,  Købmand  Storch  !« 
Han  vendte  sig  og  saa  en  Styrmand  Arildsen  fra 
Tønningen,  med  hvem  han  havde  stiftet  Bekendtskab 
under  Opholdet  i  denne  By. 

»Er  det  Dem,  Arildsen!«  udbrød  Storch  for- 
bavset.     »Hvorledes  kommer  De  her?« 

»Vi  ligger  her  i  Havnen  med  Skonnerten  »Bo- 
thilda«   fra  Kappelen.     Der  har  jeg  Hyre  for  Tiden. 

Eros  og  Mammon.  6 

Vi    har    losset  Fedevarer.     Om    et   Par  Dage    sejler 
vi  igen.« 

>Hør,  Arildsen!  De  maa  fortælle  mig  noget  om 
vore  fælles  bekendte  i  Tønningen.  Gaar  Smug- 
handelen med  Hamborg  endnu?  Hvordan  har  Køb- 
mand Kuster  og  hans  Kompagnon  det?'< 

»Smughandelen  trives  fortræffeligt,  skønt  der  er 
Livsfare  forbunden  dermed.  Generalguvernøren, 
Marskal  Davorest,  lod  for  kort  Tid  siden  en  stak- 
kels Djævel,  som  tredie  Gang  blev  greben,  uden 
Barmhjertighed  skj^de  ned.  Kvinderne  smugler  en- 
gelske Artikler  ind  under  deres  Skørter.« 

»Tror  De,  at  Kuster  kan  holde  sig,  efter  at 
det  er  forbudt  Amerikanerne  at  handle  paa  Tøn- 
ningen?« 

»Ja,  Kuster  klarer  sig  nok;  for  Talent  har  han, 
og  nu  har  han  ikke  arvet  saa  lidt  efter  Sviger- 
faderens Død.« 

»Ja  saa!  jeg  havde  nok  Lyst  til  at  høre  lidt 
nærmere  om  alt  dette!« 

-»Lad  mig  indbj^de  Dem  paa  en  Grog  her  i 
»Novilla«.  Jeg  plejer  at  komme  her.  Til  Gaarden 
findes  et  Par  Smaaværelser,  hvor  man  kan  sidde 
1  Ro.« 

Storch  fulgte  ind  med  Arildsen.  Saa  snart  de 
aabnede  Døren,  slog  en  Dunst  af  Grog  og  en  tæt 
Piberøg  dem  i  Møde  fra  et  stort  fire  Fags  Værelse, 
som  var  oplj^st  af  en  Olielampe  under  Loftet  og 
nogle  Lampetter  paa  de  blaamalede  Vægge,  der  var 
prydede  med  kolorerede  Træsnit,  fremstillende  Op- 
trin af  Krigen  med  Englænderne.  Midt  paa  Gulvet 
stod  et  stort  rundt  Bord,  omgivet  af  Stole;  i  Bag- 
grunden et  firkantet  Bord  foran  en  med  Læder  be- 
trukken Sofa.  Ved  Vinduespillerne  og  langs  Væggen 
lige  overfor  var  smaa  Borde  med  Taburetter  an- 
bragte. Lokalet  var  fuldt,  enhver  Plads  besat.  Ved 
Skænken   stod   en   ældre,    mager  og  rødnæset  Mand 


83 


med  en  strikket  Kalot  paa  det  graasprængte  Hoved, 
og  ved  hans  Side  stod  en  trivelig  Kone  med  buttede 
Kinder  og  kraftige  bare  Arme.  De  havde  travlt  med 
at  ekspedere  den  Grog  og  Punsch,  der  blev  forlangt 
af  de  larmende,  grinende  Gæster,  som  smøg  deres 
Kridtpiber  og  kærtegnede  Opvartningspigerne,  naar 
disse  bragte  dem  de  bestilte  Varer.  Blandt  Pigerne 
var  der  især  to,  der  gjorde  Lykke,  Ulla  og  Fredrika, 
begge  fra  Blekingen,  begge  blaaøjede,  lyshaarede  og 
yppigt  byggede.  De  var  kvikke  i  deres  Bevægelser 
og  hurtige  i  deres  Svar,  og  trykkede  en  Matros  dem 
for  haardt,  fik  han  i  Reglen  en  velment  Lussing. 
Selskabet  i  Storstuen  bestod  i  Aften  af  Svenskere, 
nogle  Amerikanere  og  en  Skare  Søfolk  fra  Slesvig 
og  Holsten.  Deres  Stemmer  lød  højrøstet  imellem 
hverandre,  og  den,  der  traadte  ind,  fik  straks  Ind- 
trykket af  en  babylonisk  Sprogforvirring. 

Arildsen  førte  straks  Storch  gennem  Storstuens 
Taage  ind  i  et  Bagværelse,  der  gennem  en  Døraab- 
ning  stod  i  Forbindelse  med  et  andet.  I  dette,  som 
var  stærkt  oplyst,  sad  om  et  langagtigt  Bord  et  grog- 
drikkende Selskab  af  seks  Personer  og  betragtede  to 
Tærningespillere,  der  kastede  højeste  Øje  om  Penge. 
Indsatsen  var  stadig  en  Mark  Lybsk.  Alle  de  til- 
stedeværende prøvede  vekselvis  Lykken  med  den  ene 
af  Øjeblikkets  Spillere,  en  velvoksen  Mand,  klædt  i 
mørkeblaat,  med  en  rød  Sømandsskjorte  og  en  blank 
Kasket  paa  Hovedet.  Han  røg  af  en  lille  Merskums- 
pibe; han  talte  Plattysk  og  Dansk  med  holstensk 
Betoning.  Under  selve  Spillet  var  der  Tavshed;  men 
hver  Gang  den  ene  af  Parterne  vandt,  rejste  der  sig 
et  Bifaldsraab  mod  Sejrherren,  som  klinkede  med 
Selskabet  og  rekvirerede  en   ny  Omgang 

Arildsen  og  Storch  tog  Plads  i  det  ydre  Værelse 
ved  et  lille  Bord  under  en  Lampet.  Døraabningen 
til  Storstuen  var  halvt  dækket  ved  et  Gardin,  hvad 
der  dæmpede  Støjen  derindefra  en  Smule.    Den  lyt- 

tende  kunde  tydeligt  høre,  hvad  der  blev  sagt  i  det 
inderste  Værelse  ved  de  spillendes  Bord.  Arildsen 
forlangte  en  Flaske  Madeira.  Det  var  den  Vin.  for 
hvilken  »Novilla«  havde  vundet  særlig  Ry  blandt 
Søfolkene.  Værten  havde  sluttet  Akkord  om  Le- 
veringen af  Drikkevarer  med  nogle  Kapere,  og  hvad 
han  af  den  Vej  fik,  solgte  han  med  en  storartet 
Avance. 

Just  som  Arildsen  og  Storch  var  kommen  til 
Sæde,  og  Opvartningspigen  havde  bragt  dem  det 
forlangte,  kastedes  Gardinet  til  Side  og  tre  Mænd  i 
Pjækkert,  med  Kabuds  og  med  høje  Støvler  traadte 
ind.  De  havde  et  forsorent  Udseende;  de  var  rød- 
blissede i  Ansigtet  og  satte  sig  støjende  om  et  Bord 
ligeoverfor  vore  to  Gæster.  Efter  at  den  ene  af 
dem  med  Stentorstemme  havde  forlangt  Grog,  men 
med  > dobbelt  Væge«,  begyndte  de  at  tale  om  deres 
sidste  Bedrift.  De  hørte  til  Besætningen  paa  Kaperen 
»Provestenen«,  der  havde  taget  en  med  Manufaktur- 
varer ladet  engelsk  Brig  ved  Anholt.  De  havde 
gjort  en  god  Forretning ;  thi  efter  at  Priserettens 
Dom  var  falden,  og  Ladningen  var  bleven  solgt, 
havde  hver  Mand  af  Besætningen  faaet  femhundrede 
Rigsdaler  for  sin  Part.  Det  var  tredje  Gang  i  Løbet 
af  det  sidste  Halvaar,  at  deres  Kaptajn  havde  haft 
Heldet  med  sig.  De  tre  Søfolk  tændte  Kridtpiberne 
og  drøftede  Enkelthederne  i  Kampen  ved  Anholt. 
De  berømmede  den  Dygtighed,  hvormed  Kaper- 
kaptajnen og  Styrmanden  havde  brugt  Riflen,  og 
det  vilde  Mod,  hvormed  Lars  Fisker  fra  Sletten 
havde  betjent  sig  af  Huggerten,  saa  at  tre  Mænd 
var  blevne  ukampdygtige. 

Arildsen  havde  imidlertid  givet  Storch  en  Skil- 
dring af  Forholdene  i  Tønningen,  da  en  Stemme  i 
Værelset  ved  Siden  af  raabte  under  almindelig  Til- 
slutning: 

>Hør,    Kadreier!     De  er  Fanden  forhyre  mig  i 

Pagt  med  den  skinbarlige  Satan !  De  vinder  jo  i 
hver  en  Omgang;  den  ene  Mark  efter  den  anden 
triller  i  Lommen  paa  Dem!<' 

»Ja,  det  er  Fanden  selv,  der  vender  Tærninger 
for  Dem.<^   brummede  en  anden  Stemme. 

'Lad  os  slaa/<  sagde  Kadreieren  til  sin  Side- 
mand; vinder  jeg.  renuncerer  jegl- 

»Vel,  vi  slaar/<  udbrød  Sidemanden.  Han  kastede 
Tærningerne  og  fik  4. 

Kadreieren,  en  dreven  Spiller,  sikker  paa  Taget, 
kastede;  Tærningen  viste  kun   1. 

Bifald  hilste  Sidemanden.  Grogglassene  blev 
tømte,  en  nj'  Omgang  rekvireret;  Stemningen  be- 
gyndte at  blive  høj. 

Jeg  holder  en  Daler  Kurant  paa  næste  Kast,« 
sagde  en  tredje. 

Kadrejeren  nikkede.  Tærningerne  rullede,  han 
vandt. 

'>Ja,  bi  du!  vi  skal  nok  aale  dig!«  raabte  en 
fjerde,  der  var  rød  i  Kammen  baade  af  Grog  og 
Ærgrelse. 

Spillet  fortsattes  under  stigende  Lidenskab. 

Selskabets  ophidsede  Stemning  vakte  Arildsens 
og  Storchs  Opmærksomhed;  de  satte  sig  saaledes, 
at  de  kunde  se  ind  i  Værelset.  Storch  blev  for- 
bavset, da  han  i  Kadreieren  genkendte  Prokurator 
Heise.  Denne  kastede  af  og  til  et  flj'gtigt  Blik  paa 
Storch,  men  vidste  ikke,  hvem  han  var;  dels  havde 
de  i  over  et  Aar  ikke  set  hinanden,  og  dels  havde 
Storch  lagt  sig  Fuldskæg  til. 

:.  Har  De  tit  truffet  Kadreieren  hernede  ?«  spurgte 
Storch. 

»Hver   Gang   jeg    har   været   her.     Han  er  Ka- 
dreier  og  Kommissionær  og  hedder  nok  Heinse«  .  .  . 
Kadreier    og    hedder    Heinse?     Er  her  nogen, 
som  kender  ham  nærmere?« 

»Det   tror  jeg  næppe.     Han  skal  høre  hjemme 

i  Taarbæk;  men  for  Resten  er  han  født  i  Slesvig; 
han  taler  jo  ogsaa  Plattysk  som  en  indfødt.« 

»Han  gør  vel  gode  Forretninger? 

>  Ja,  hernede  tjener  han  s'gu  mange  Penge.  Han 
er  altid  saa  forbandet  heldig  i  Tærningespil,  og  han 
gaar  aldrig  herfra  uden  med  en  god  Gevinst.  Det 
summer  op  i  Ugens  Løb.  For  Øjeblikket  spiller 
han  med  nogle  Slesvigere  og  blanker  dem  nok 
ordentlig  af  for  deres  lybske  Marker.  Læg  Mærke 
til  den  Opvartningspige,  som  kommer  der!* 

Storch  saa  paa  Opvartningspigen  Ulla,  der 
bragte  en  Bakke  med  sjy  Glas  Grog  ind  til  Sel- 
skabet. Samtidig  fik  de  tre  Mand  fra  Kaperskuden 
tre  store  Snapse  Kognac.  Da  Fredrika  satte  Bakken 
paa  Bordet,  tog  den  ene  hende  under  Hagen  og 
gav  hende,  inden  hun  kunde  værge  sig,  et  Smæk- 
kys, som  hun  gengældte  med  en  venskabelig  Lus- 
sing.    Skraldende  Latter  lød  fra  Storstuen. 

Storch  havde  imidlertid  set  Ulla  bøje  sig  ned 
mod  Heise.  Medens  han  tog  hende  omkring  Livet, 
hviskede  hun  noget  ind  i  Øret  paa  ham.  Han 
smiskede  til  hende;  hun  kyssede  et  Par  Gange  paa 
Fingeren  ad  ham,  da  hun  gik. 

Ser  De,  Storch,  mellem  de  to  er  der  en  hem- 
melig Kontrakt.  Ved  Hjælp  af  hende  arrangerer 
han  Spillepartier.  Kadreieren  er  storartet  i  Lands- 
knægt, og  hun  skaffer  ham  her  ude  det  ene  Parti 
efter  det  andet  ^ 

Her  maa  indsk3'des  den  Bemærkning,  at  Kon- 
trakten mellem  Kadreieren  og  Ulla  ogsaa  angik 
Drikkevarerne.  Det  Glas  Grog,  han  fik,  var  altid 
den  rene  Limonade  mod  det,  som  serveredes  for 
de  andre. 

»Hvem  spiller  Kadreieren  med?«   spurgte  Storch. 

»Helst  med  Skippere  fra  Hertugdømmerne;  det 
er  nemhg  Folk  med  Penge  paa  Lommen,  og  han 
spiller  altid  højt« 

»Er  han  ærlig,  eller  snyder  han?« 

>Jeg  tror  det  sidste.  Denne  Ulla  lister  sig  tit 
om  bag  de  spillende  og  gør  Tegn  til  ham.  Jeg  har 
lagt  Mærke  dertil,  da  jeg  en  Aften  sad  her  og  ob- 
serverede Spillet  meget  nøje  « 

'>Hvor  højt  spilles  der?« 

>Naar  Kadreieren  har  faaet  Dampen  op  hos 
sine  Medspillere  ved  Hjælp  af  Grog,  bliver  Indsat- 
sen gerne  en  lybsk  Kurantseddel,  et  »Skatkammer- 
bevis«, som  det  hedder.« 

»Hvad  lyder  det  paa?« 

»Halvtredje  Rigsdaler  lybsk  Kurant.  Kadreieren 
kan  paa  en  Aften  stikke  flere  saadanne  til  sig.« 

»Taber  han  tit?'^ 

»Næsten  aldrig.  Og  sker  det,  betaler  han  med 
danske  Kurantsedler,  idet  han  dog  giver  den  vin- 
dende en  Opgæld.  Men  hvordan  den  skal  regnes 
ud,  maa  Fanden  vide.<^ 

Storch,  der  som  Forretningsmand  var  nøje  inde 
i  Tidens  forviklede  Pengeforhold,  kunde  af  Fortæl- 
lingen slutte,  at  Heise  maatte  liste  sig  betydelige 
Summer  til,  idet  han  benyttede  sig  af  de  andres 
Omtaagethed  og  Ullas  List.  Paa  dette  Tidspunkt 
var  nemlig  Papirspengenes  Kurs  saaledes,  at  seks 
Hundrede  Daler  i  Sedler  i  dansk  Kurant  kun  havde 
en  Værdi  af  hundrede  Species  i  Valuta,  medens  de 
slesvigholstenske  Kurantsedler  stod  pari  med  rede 
Sølv. 

»Ja,  ja,«  sagde  Arildsen,  »den  Kadreier  tjener 
s'gu  godt  paa  sine  Manøvrer.  Jeg  smigrer  mig  nu 
med,  at  jeg  har  kigget  ham  rigtig  i  Kortene;  men 
tilsyneladende  gaar  det  hele  jo  ærligt  og  gemj^tligt 
til.     Skaal,   Storch!« 

»Tak,  Arildsen!«  De  tømte  det  sidste  Glas  Vin. 
I  det  samme  sang  den  ene  af  de  tre  Kapere,  idet 
han  løftede  Glasset  mod  den  ene  Opvartningspige, 
der  kiggede  ind  i  Værelset: 

»Nankin  og  Fløjl  til  Skørt  og  til  Trøje 
Gier  jeg  min  Rikke;  en  Lj^st  for  mit  Øje 
Er  det  at  se  saadan  pyntet  min  Snut. 
Saa  gaar  der  Fut  i  en  Kapergasts  Krudt.« 

Denne  Strofe,  der  blev  sungen  med  en  kraftig, 
hæs  Barytonstemme,  bragte  hele  Selskabet  i  »No- 
villa«  til  at  le  af  fuld  Hals.  Storch  og  Arildsen  for- 
lod under  dette  Optrin  Skipperhuset  og  tog  paa 
Gaden  venligt  Afsked  med  hinanden. 

Om  Morgenen  tidligt,  just  som  Storch  havde 
nydt  sin  Agernkaffe,  fik  han  Besøg  af  Ridderstad, 
der  kom  for  at  indbyde  ham  til  en  Skovtur  om  tre 
Dage. 

>En  Skovtur!«  udbrød  Storch  smilende.  »Gør 
Du  Udflugter  af  den  Art?^ 

»Det  er  ikke  mig.  Onkel,  som  arrangerer  Turen, 
»det  er  Kaptajn  Ole  Therkelsen,  med  hvis  Søn  jeg 
gennemgaar  Lektier,  Kaptajnen  kom  op  til  mig  i 
Gaar  med  Indbydelsen,  Vi  talte  lidt  sammen ;  han 
spurgte  mig  en  Smule  nærgaaende  om  mine  private 
Forhold. 

Da  han  erfarede,  at  De  havde  interesseret  Dem 
for  mig,  og  da  han  havde  hørt,  hvem  De  var, 
sagde  han  med  et  glad  Smil:  >Hr.  Storchs  Fa' er 
kendte  jeg  godt,  en  dygtig  Rheder,  en  god  Mand; 
han  lod  sit  Liv  for  Fædrelandet.  Det  vilde  være 
mig  kært  at  stifte  personlig  Bekendtskab  med  Søn- 
nen. Vil  De,  Ridderstad,  bede  ham  fra  mig  at  tage 
Del  i  vor  Skovtur  paa  Onsdag.  Et  Afslag  skulde 
gøre  mig  ondt.« 

»Kender  Du  Therkelsens  Omgangskreds?« 

»Nej,  men  jeg  fik  i  Gaar  at  vide,  at  Jomfru 
Agerskov,  der  læser  Sprog  med  Therkelsens  Datter, 
skal  med.  Prokurator  Heise,  der  har  afviklet  en 
Affære  for  Therkelsen,  er  ogsaa  indbudt.  < 

»Jomfru  Agerskov!«  bemærkede  Storch;  »det 
var    jo    rart!    Med    hende    har  jeg   endnu  ikke  talt 

efter  min  Tilbagekomst  her  til  Byen.  Hvorfra  gaar 
Turen?« 

»Fra  Therkelsens  Bolig  i  Borgergade  til  Grøn- 
dalshuset!« 

»Saa  vil  jeg  støde  til  der  præcis  Kl.  12.  Jeg 
vil  nemlig  gerne  konferere  med  Agent  Erichsen  paa 
Hellerupgaard  Onsdag  Morgen,  før  han  tager  her 
ind  til  Kontoret.« 

»Vel,  Onkel!  jeg  skal  ordne  det  hele.< 

Med  disse  Ord  forlod  Ridderstad  sin  faderlige 
Ven  og  begav  sig  ud  til  sin  Virksomhed  som  Time- 
lærer. 


V. 

Den  følgende  Onsdag  var  der  stærk  Bevægelse  i 
Borgergade  udenfor  Kaptajn  Therkelsens  Sted 
nærved  Dronningens  Tværgade.  Der  holdt  fire  hol- 
stenske Vogne,  paa  hvis  Sæder  et  helt  Selskab  tog 
Plads.  Kaptajnen  foretog  en  Skovtur  i  Anledning 
af  sin  Kones  Fødselsdag.  Paa  første  Vogn  havde 
tre  Musikanter  faaet  anvist  Plads.  En  nysgærrig 
Menneskemængde  havde  samlet  sig  ved  Togets  Bort- 
kørsel. 

Ved  Solopgang  havde  det  skj^lregnet,  og  alt 
havde  tydet  paa,  at  Vejret  skulde  blive  uheldigt. 
Men  da  indtraadte  pludselig  en  Forandring.  Vinden 
vendte  sig,  Regnskyerne  adsplittedes,  og  Vejret  blev 
roligt  og  mildt.  Mindet  om  Regnskyllet  var  endnu 
de  opsvulmede  Rendestene,  hvis  Brætter  var  revne 
med  af  Strømmen,  men  nu  efter  Gadekommissærens 
Befaling  anbragtes  paa  rette  Sted. 

Efterhaanden  begyndte  Livet  i  Gaden  at  røre 
sig  stærkere  og  stærkere.  Kælderhalsene  aabnedes, 
Butikkerne    lukkedes    op,     Tranlygterne    slukkedes. 

Snart  afløstes  Dæmringen  af  den  klare  Dag.  Solen 
skinnede  fra  en  skyfri  Himmel,  Færdselen  blev 
livlig.  Mænd,  Koner,  Piger  og  Børn  søgte  til  Ud- 
salgene i  Stuer  og  Kældere  Mælkekuske  fra  Landet 
kørte  gennem  Gaden  og  falbød  deres  Varer,  andre 
Køretøjer  fulgte  efter  med  Pindebrænde  og  Tørv. 
Til  Vognenes  Rumlen  paa  den  ujævne  Stenbro  slut- 
tede sig  Fiskerkonernes  Raaben  med  Torsk  og  Rød- 
spætter, og  midt  i  dette  Kor  af  kvindelige  Discanter 
lød  af  og  til  en  Sandmands  hæse  Bas.  Overalt 
snakkedes  og  handledes  der.  Nu  kom  Brygger- 
vognene  med  Tønder  til  Spækhøkere  og  Øltappere, 
og  samme  Steds  hen  styrede  Karle  fra  Brænderi- 
erne med  et  Anker  Brændevin  paa  Skulderen.  I 
Værtshusene  indfandt  Stamgæsterne  sig  og  tændte 
Piben,  efter  at  de  havde  nj'dt  deres  varme  Mælk 
eller  01.  I  Etagerne  aabnedes  Vinduer.  Mænd  med 
Nathue,  Koner  med  Natkappe,  Jomfruer  med  ud- 
slaget Haar  stak  Hovederne  ud  for  at  kigge  lidt 
paa  Livet  i  Gaden.  Mangen  Jomfru  faar  Hovedet 
til  sig  i  en  Fart,  naar  hun  i  Genboens  Vindue  faar 
Øje  paa  en  ung  Mand,  som  betragter  hende  med 
nysgerrige  Blikke. 

Solen  har  naaet  sin  halve  Middagshøjde,  Færd- 
selen bliver  tættere  og  mere  broget.  Ud  og  ind 
gaar  det  hos  Kræmmere,  Haandværkere  og  Tobaks- 
handlere, hos  hvilke  sidste  man  forsyner  sig  med 
Surrogater,  hvis  man  ikke  har  Raad  til  at  købe 
virkelig  Tobak.  Hist  og  her  paa  Fortogene  standses 
de  passerende  af  Jøder,  der  falbyder  forskelligt- 
farvede  Baand  og  Flortørklæder,  og  næppe  er  man 
gaaet  klar  af  dem,  før  man  løber  paa  en  Madam, 
der  sælger  Bændler,  Knapper,  Smaaspejle,  Sakse  og 
Fingerbøller,  som  findes  i  en  Kurv,  hun  bærer  paa 
Armen. 

Fra  disse  Nødvendighedsgenstande  henledes 
Tanken    med    et    til    den    kunstneriske    Sfære,    idet 

man  ser  en  Gibser,  der  paa  sit  Hoved  bærer  et 
Brædt  med  Figurer,  blandt  hvilke  Napoleon  i  for- 
skellige Udgaver  er  stærkest  repræsenteret.  Plastiken 
forma'ardog  ikke  ret  længe  at  tage  vort  Sind  fangen, 
thi  nu  henvender  Omgivelserne  sig  til  vor  musikalske 
Sans  Gaardsangerne  foredrager  med  mere  eller 
mindre  velklingende  Stemme,  til  Akkompagnement 
af  Violin,  deres  Sange  af  baade  muntert  og  sørgeligt 
Indhold.  Man  standser  et  Øjeblik  udenfor  Porten 
og  lytter;  en  Visekælling  benytter  sig  straks  af 
Situationen  og  vil  prakke  en  sine  Viser  paa,  da 
hun  mener,  at  man  nu  er  oplagt  til  at  købe.  Fra 
Musernes  Region  stiger  vi  ned  til  de  mathematiske 
Beregningers  Felt,  idet  vi  støder  paa  en  skindmager 
Person,  der  sælger  Almanakker. 

Pludselig  viger  Mængden,  der  færdes  paa  Gaden, 
til  Side  for  en  Landauer,  forspændt  med  to  smukke 
brune  Heste,  som  køres  af  en  livréklædt  Kusk.  Det 
er  Etatsraad  Drabye,  Chef  for  et  anset  Handelshus; 
han  kører  med  sin  Frue  og  sine  to  Døtre  ud  til 
deres  Landsted  i  Nærheden  af  Lyngby.  Handels- 
konjunkturerne  havde  vel  i  de  sidste  Aar  været 
slette  for  Drabye;  men  han  havde  i  Fortiden  samlet 
Skatte,  paa  hvilke  han  nu  tærede.  Der  sad  han  i 
sin  Pelsværkskappe  og  saa  med  en  selvbehagelig 
Mine  paa  Gadelivet.  Hans  Døtre  var  iført  Silke- 
kaaber  og  Capothatte  og  underholdt  sig  livligt  med 
hinanden  om  en  thé  dansant,  hvori  de  Aftenen  for- 
inden havde  deltaget  hos  Kommerceraad  Holm. 
Etatsraadinden  bladede  i  en  lille  Inventarie-Bog  for 
at  erfare,  om  der  paa  Landstedet  var  glemt  Gen- 
stande, som  skulde  ind  til  Byen. 

Hestene,  som  løb  i  jævnt  Trav,  maatte  pludselig 
standse  et  Kvarters  Tid,  da  en  Vogn  med  et  Halm- 
læs var  væltet  midt  paa  Gaden.  Etatsraaden  stak 
misfornøjet  Hovedet  ud  af  Vinduet  og  bandede  sagte. 

Etatsraadinden  lod  sig  ikke  forstyrre  i  sine  Under- 
søgelser af  Mobilierne. 

Frøknerne  var  derimod  med  levende  Interesse 
Vidne  til  et  lille  Folkelivsbillede.  Vognen  passerede 
netop  et  Logishus,  der  havde  Tilladelse  til  at  holde 
offentlig  Dans  et  Par  Gange  om  Ugen.  Dette  Sted, 
som  i  Folkemunde  gik  under  Navnet  >  Vipstjerten < , 
var,  naar  der  vankede  en  Svingom,  stærkt  besøgt 
af  Matroser  og  Piger  af  lidt  løs  Beskaffenhed.  Som 
Logishus  var  det  i  Stand  til  at  j'de  Gæsterne  Natte- 
kvarter,  naar  disse  overvældedes  af  Punschsens 
Virkninger  og  Dansens  Anstrengelser.  To  Par  viste 
sig  i  Gangdøren,  ligesom  Etatsraadens  Vogn  kom 
forbi.  Det  var  to  Matroser  med  deres  udkaarede 
—  i  det  mindste  i  denne  Havn.  De  var  noget 
utidige;  men  Morgensnapsen  havde  aabenbart  livet 
lidt  op  paa  Humøret.  De  kærtegnede  Pigerne,  der 
i  deres  Kattunskjoler  med  simple  røde  Shawler  saa 
meget  forpjudskede  ud.  Da  Matroserne  fandt,  at  de 
ikke  var  muntre  nok,  kildede  de  dem  i  Siden. 
Pigerne  gav  sig  til  at  hvine  og  løb  ned  ad  Gaden. 
Matroserne  efter  dem !  Da  lød  et  almindeligt  Latter- 
udbrud henne  i  Gaden:  de  var  alle  fire  tumlede 
omkuld  i  Halmen. 

»Det  var  et  Modstykke  til  »high  life«,  bemær- 
kede den  ene  Frøken  Drabye. 

Nu  lød  der  en  Tromme  og  en  Pibe.  Det  var 
Jægerkompagniet  af  Prins  Kristian  Frederiks  Regi- 
ment, som  kom  marscherende.  Færdselen  i  Gaden 
standsede,  hvor  det  drog  forbi. 

Alle  Vinduer  var  fulde  af  Tilskuere.  Soldaterne 
marscherede  taktfast  med  stram  Holdning.  Godt  tog 
de  sig  ud  i  de  røde  Kjoler  med  de  grønne  Rabatter 
og  de  runde  Hatte  med  grønne  Fjer.  Kompagniet 
skulde  ud  paa  Blegdamsfælleden,  hvor  det  tillige- 
med et  Par  andre  Troppeafdelinger  skulde  præsen- 
teres for  Kommandanten.  Almindelig  Opmærksomhed 

tildrog  sig  Kaptajnen,  den  fireogtyveaarige  Prins 
Bentheim  Steinfurth,  der  havde  et  martialsk  Ud- 
seende. Jomfruerne  i  Vinduerne  fandt  ham  baade 
imponerende  og  indtagende.  En  Gibser  standsede 
og  betragtede  ham  med  Beundring:  »Hvilken  Helte- 
skikkelse!« sagde  han  ved  sig  selv;  »gid  jeg  havde 
hans  Statuette  paa  mit  Brædt;  med  den  kunde  jeg 
gøre  Forretning!« 

Men  tilbage  til  Kaptajn  Ole  Therkelsen! 

Therkelsen  havde  været  Matros  om  Bord  i  et 
af  Agent  Duntzfeldts  Skibe,  men  paa  Hjemrejsen 
fra  en  spansk  Havn  blev  Barken  tagen  af  en  engelsk 
Orlogsmand  og  indbragt  til  Portsmouth.  Skib  og 
Ladning  konfiskeredes  og  solgtes.  Besætningen  fik 
Tilladelse  til  at  vende  hjem.  Therkelsen  var  gift 
med  en  Skomagersvends  Datter  ved  Navn  Jensine, 
en  firskaaren  blond  Kvinde,  og  levede  Ij^kkeligt  med 
hende.  De  havde  to  Børn,  en  køn,  mørkøjet, 
brunet  Pige,  der  paa  dette  Tidspunkt  var  i  sit 
tj^vende  Aar  og  en  Søn  ved  Navn  Adolf,  der  var  i 
Konfirmationsalderen.  Sigrid  var  en  velbegavet 
Pige;  men  hun  havde  kun  nydt  en  ganske  tarvelig 
Undervisning  i  det  søsterlige  Velgørenhedsselskabs 
Skole. 

Naar  Ole  Therkelsen  tidligere  vendte  tilbage 
fra  en  Rejse,  havde  han  altid  nogle  Silketørklæder 
og  Nipssager  med  til  sin  Jensine  og  Sigrid;  men 
denne  Gang  kom  han  tomhændet.  Hans  Kone,  der 
var  overtroisk,  saa  deri  Forbudet  paa  Ulykker,  og 
hun  fik  Ret;  thi  under  de  forstyrrede  Søfartsforhold 
blev  det  ikke  muligt  for  Therkelsen  at  faa  Hyre. 
Ole  Therkelsen,  Kone  og  Datter  førte  en  haard 
Kamp  for  Tilværelsen.  Han  tog  alt  det  tilfældige 
Arbejde,  der  forefaldt:  han  savede  og  kløvede  Brænde 
og  gav  sig  endogsaa  af  med  at  rense  Kakkelovne. 
Jensine  hængte  Gardiner  op  og  gik  til  Haande  med 
al    indvendig    Gerning;    Sigrid    fik    nogle    SkiUinger 

daglig  for  at  spadsere  med  en  Embedsmands  Børn. 
Men  hverken  Therkelsen  eller  hans  Kone  havde 
stadig  Beskæftigelse,  og  naar  de  saaledes  gik  ledige, 
blev  Livet  dobbelt  drøjt.  Fra  deres  lille  Hjem  i 
Adelgade  maatte  de  ofte  for  Spotpris  bortsælge 
Møblerne.  Kun  de  allernødvendigste  beholdt  de  til- 
bage. Klæder  og  forskellige  Husholdningsgenstande 
sattes  paa  Assistentshuset.  Jensine  brast  i  Graad, 
da  Therkelsen  tog  to  smukke  ornamenterede  Lj^se- 
stager  for  at  laane  paa  dem:  disse  Stager  havde 
hendes  Bedstemoder  foræret  hende  ved  Sigrids 
Daab.  Men  Lj'sestagerne  kunde  jo  undværes,  efter- 
som Ølflasker  kunde  gøre  Tjeneste  i  Stedet.  Leve- 
maaden  var  som  en  Følge  af  de  stigende  Torve- 
priser saa  tarvelig ,  som  den  paa  nogen  Maade 
kunde  være.  01  traadte  i  Stedet  for  Kaffe;  Kød  og 
Flæsk  hørte  til  de  største  Sjældenheder  og  kunde 
kun  faas  i  en  lille  Kvantitet,  naar  Ægteparret  havde 
haft  en  god  Arbejdsdag;  den  sædvanlige  Kost  var 
Grød,  Vælling  og  Fedtgrever,  hvilke  sidste  kunde 
spises  til  det  bare  Brød;  en  Artikel  som  Smør 
kendtes  ikke  hos  Fattigfolk. 

Therkelsen  og  hans  Kone  sørgede  hyppigt  dybt 
over  de  trange  Kaar:  de  kunde  længe  sidde  tavse, 
stirrende  hen  for  sig.  Men  aabnedes  saa  Døren  og 
Sigrid  traadte  ind,  kom  det  fattige  Hjems  gode 
Engel.  Hun  saa  Forældrenes  Smerte,  og  det  stak 
hende  i  Hjertet;  men  hun  forstod  at  beherske  sig 
og  at  holde  sine  Taarer  tilbage.  Smilende  kyssede 
hun  sin  Fader  og  Moder,  fortalte  dem,  hvad  Nyt 
hun  havde  hørt  i  Byen,  sang  med  sin  nette,  friske 
Stemme  en  Vise,  og  bragte  tilsidst  Forældrene  bort 
fra  de  mørke  Tanker. 

En  Dag,  da  Therkelsen  gik  gennem  Store  Kongens- 
gade, mødte  han  Søren  Lind,  der  som  Understyr- 
mand havde  gjort  en  Bejse  sammen  med  ham  til 
Madeira.    Lind  havde  et  oprømt  Udseende,  nynnede 

en  lystig  Melodi  og  smiskede  til  et  Par  kønne 
Tjenestepiger,  som  gik  forbi  ham,  just  i  det  Øjeblik, 
han  fik  Øje  paa  Therkelsen. 

»God'da,  Therkelsen!«  udbrød  han.  Nu  har 
jeg  set  mange  dejlige  Fruentimmer  paa  min  Vej; 
men  den  Pige  der,  som  gaar  nærmest  Husrækken, 
er  dog  noget  af  det  nysseligste,  der  er  kommen  i 
mit  Farvand. '< 

»Jeg  kender  hende  tilfældig,«  sagde  Therkelsen; 
»det  er  Stuepigen  hos  Billedhugger  Dijon  i  Gothers- 
gade. « 

'>Naada!  der  har  han  s'gu  en  god  Model,  naar 
han  skal  gøre  en  Gallionsfigur !  Naa,  hvordan  gaar 
det,  Therkelsen ?'< 

'Elendigt,   Lind!   elendigt !< 

*Hvad  for  noget?  Men  saa  er  det  maaske  en 
Himlens  Styrelse,  at  jeg  træffer  Dig  her.  Mulig 
kan  jeg  hjælpe  Dig  til  at  klare  Skærene.  Men  lad 
mig  høre  noget  nærmere  om  din  Malhør.  Kom, 
lad  os  gaa  ind  i  Værtshuset  »Stadt  Riga«  her  lige 
ved  Dronningens  Tvergade!« 

Et  Øjeblik  efter  befandt  de  sig  i  Værtshuset, 
hvor  en  tæt  Røg  fra  Kridtpiber  og  Lugten  af  branket 
Fedt  slog  dem  i  Møde. 

»To  Glas  Grog!«   raabte  Lind  til  Værten. 

Denne  bragte  det  forlangte.  Lind  tog  Skraaen 
ud  af  Munden.      »Skaal,  Therkelsen!« 

Ole  Therkelsen  gav  nu  en  kort  Skildring  af 
sin  Skæbne.  Lind  hørte  opmærksomt  efter  og  blev 
noget  bevæget;  thi  han  havde  et  medfølende  Hjerte. 

-Ja,  saa,«  sagde  han,  da  Therkelsen  havde 
endt;  »din  Journal  er  da  foreløbig  til  Ende.  Men 
nu  spørger  jeg  dig,  om  du  vil  have  Hyre  hos 
mig  ? « 

»Hos  dig,  Lind?«  sagde  Therkelsen  med  et 
forbavset  Blik. 

»Ja,  jeg   er  bleven  Kaperkaptajn,    skal  jeg  for- 

tælle  dig.  Grosserer  Binder  har  som  Entreprenør 
indbudt  til  Dannelsen  af  et  Selskab,  der  har  taget 
Aktier  i  en  Kaperekspedition,  der  nu  skal  ud!'^ 

>Aa,  det  var  ham,  der  tjente  saa  glubsk  paa 
fire  Oksehoveder  Rødvin,  som  han  for  Spotpris  af- 
købte en  Kapergast.  Kendte  du  Kapergasten?  Det 
var  Fisker  Gummesen  fra  Snekkersten.« 

>Nej,  jeg  kendte  ham  ikke.  Men  hør  nu  videre! 
Aktietegningen  er  gaaet  brillant.  Binder  har  an- 
skaffet en  Kutter,  som  han  har  døbt :  ^  Peter  Flyver« ; 
den  fører  ti  Kanoner,  og  Besætningen  er  tredive 
Mand.  Binder  har  taget  mig  til  Kaptajn  ^  Lind 
rettede  sig,  da  han  sagde  disse  Ord. 

»Jeg  mangler  endnu  et  Par  Mand,  inden  min 
Besætning  er  fuldtallig.  Gaar  du  ud  med  mig,  Ther- 
kelsen, har  du  Hyre  paa  Stedet.« 

>Ikke  et  Øjeblik  betænker  jeg  mig,  men  slaar 
øjeblikkelig  til,«   sagde  Therkelsen  med  Eftertryk. 

»Der  har  du  ti  Daler  i  Haandpenge.«  Lind 
betalte  ham  Pengene  i  Kurantsedler.  De  to  Sømænd 
rejste  sig  og  forlod  Værtshuset  »Stadt  Riga'<. 

Dette  Møde  fik  store  økonomiske  Følger  for 
Familien  Therkelsen.  Saa  snart  Entreprenøren  havde 
stillet  den  befalede  Kaution,  stak  »Peter  Flj^ver«  i 
Søen  og  blev  et  af  de  Kaperfartøjer,  der  havde 
størst  Held  med  sig.  Lind  tog  flere  engelske  Brigger, 
Skonnerter  og  Slupper,  ladede  med  Jern,  Tjære, 
Salt,  Vin  eller  Kolonialvarer.  De  værdifulde  Lad- 
ninger solgtes,  efter  at  Priserettens  Dom  var  falden, 
og  indbragte  store  Summer,  der  fordeltes  mellem 
Rhederiet  og  Kaperens  Besætning.  Ole  Therkelsen, 
der  ved  enhver  Lejlighed  lagde  Mod  og  Snedighed 
for  Dagen,  vandt  et  saadant  Ry,  at  Kong  Frederik 
den  Sjette  endog  en  Dag  ved  Taflet  nævnte  hans 
Navn  med  Anerkendelse  i  Forbindelse  med  Linds. 
Paa  en  Ekspedition  saaredes  Lind  livsfarligt  under 
en    hidsig    Kamp    med    en   engelsk  Lugger   udenfor 

Køge.  Therkelsen  blev   hans  Eftermand  som  Kaper- 
kaptajn. 

Fra  fattige  Kaar  kom  Therkelsen  op  i  Rigdom 
og  Overflod.  Familien  flyttede  ind  i  en  stor  første 
Sals  Lejlighed  ved  Dronningens  Tvergade;  Værel- 
serne blev  flot,  men  alt  andet  end  smagfuldt  ud- 
styrede med  Møbler  fra  et  Fallitbo  efter  en  Gros- 
serer. Madam  Therkelsen  gjorde  det  ene  Gilde  efter 
det  andet,  særlig  for  at  vise  sig  for  sine  Venner  og 
bekendte.  Ole  Therkelsen  var  altid  livlig  og  snak- 
som. Madamen  klædte  sig  i  Silke  og  Fløjl;  men 
en  hurtig  tiltagende  Førhed  skæmmede  hendes  Ydre, 
og  det  røde  Ansigt  vidnede  i  Forening  med  de  grove 
Hænder  om,  at  hun  i  sin  Tid  havde  været  meget 
udsat  for  raa  Luft  og  havde  maattet  tage  fat  Med 
en  vis  Selvfølelse  traadte  hun  ind  i  sin  Loge  i  første 
Etage  i  det  kgl.  Theater  og  blev  altid  staaende  nogle 
Minutter  ved  Logens  Rand,  for  at  Publikum  kunde 
beundre  hendes  persiske  Shawl,  hendes  Guldsmykker 
og  Ringe.  Var  der  en  Justitsraadinde  eller  en  anden 
Dame  med  en  Titel  i  Logen,  søgte  hun  at  komme 
til  at  veksle  nogle  Ord  med  hende,  og  under  slige 
korte  Samtaler  lod  hun  Øjnene  gaa  om  for  at  se, 
om  man  lagde  Mærke  til  hende. 

Var  Madam  Therkelsen  efter  at  være  kommen 
paa  den  grønne  Gren  bleven  glimresyg  og  vigtig, 
saa  var  hendes  Datter  Sigrid  i  Modsætning  hertil 
tilbageholdende  og  beskeden  baade  i  Optræden  og 
Dragt.  Som  oftest  saa  man  hende  iført  en  sort 
fransk  Merinoskjole,  højhalset  med  hvid  kruset 
Strimmel.  Hun  bar  intet  paa  sit  brune  Haar,  der 
paa  Grund  af  Fylde  og  Skønhed  heller  ikke  trængte 
til  noget  Smjkke.  Sigrid  havde  hverken  Ørelokker 
eller  Fingerringe;  hun  forsmaaede  hele  det  Apparat, 
hvormed  Datidens  velstaaende  Damer  udstyrede  sig ; 
men  hun  havde  til  Gengæld  Friskhed,  Ynde  og  en 
smuk  Figur. 

Eros  og  Mammon.  7 

Hun  havde,  som  tidligere  omtalt,  gaaet  i  det 
søsterlige  Velgørenhedsselskabs  Skole;  men  efter  at 
Therkelsen  var  bleven  »Pengematador«,  fandt  Madam 
Therkelsen,  at  der  var  to  Ting,  hendes  Datter  nød- 
vendigvis maatte  lære,  nemlig:  Klaverspil  og  frem- 
mede Sprog,  især  Fransk.  Man  kunde  jo  ikke  vide, 
hvad  Fremtiden  gemte  i  sit  Skød  for  Sigrid;  maaske 
kunde  hun  blive  gift  med  en  højere  Embedsmand  i 
Admiralitetskollegiet,  og  mulig  kunde  hun  komme 
til  Hoffet.  Ole  Therkelsen  samstemmede  aldeles 
med  sin  Kone.  Han  henvendte  sig  til  Prokurator 
Heise,  der  havde  været  ham  behjælpelig  i  et  Par 
Vekselaffærer,  og  anmodede  ham  om  at  anbefale 
en  Lærerinde. 

Heise  henviste  ham  til  Jomfru  Agerskov,  der 
saaledes  kom  til  at  undervise  Kaperkaptajnens  Datter 
i  Fransk.  Bekendtskabet  mellem  Lærerinden  og 
Madam  Therkelsen  førte  saa  til,  at  Herman  Ridder- 
stad efter  Jomfruens  Anbefaling  kom  til  at  gennem- 
gaa  Lektier  med  Sønnen  Adolf. 

Fra  denne  Afvigelse  fra  selve  Fortællingens 
Gang,  som  vi  ikke  har  kunnet  undgaa,  følger  vi  nu 
Familien  Therkelsen  i  Skoven. 

De  tre  holstenske  Vogne  rullede  i  dejligt  Sol- 
skinsvejr hen  ad  Strandvejen;  paa  den  første  Vogn 
sad  de  tre  Musikanter,  en  Lejetjener  og  en  Pige, 
hvilke  sidste  skulde  besørge  Borddækningen.  De 
øvrige  Passagerer  paa  Vognen  var  et  midaldrende 
Gaardmandspar;  det  var  Slægtninge  paa  Madam 
Therkelsens  Side.  Paa  Vognen,  der  fulgte  efter,  sad 
Selskabets  Elite,  nemlig:  Therkelsen  med  Kone, 
Datter  og  Søn,  en  Veninde  af  Jomfru  Therkelsen, 
Marie  x\gerskov,  Herman  Ridderstad,  Prokurator 
Heise  og  en  Søn  af  den  tidligere  nævnte  Kaper- 
kaptajn Lind  ved  Navn  Ludvig;  han  var  Matros  og 
jævnaldrende  med  Ridderstad.  I  de  to  sidste  Vogne 
kørte  Mænd  og  Kvinder  af  Therkelsens  Venner,  der- 

iblandt  fire  unge  Piger,  livoraf  de  to  lærte  Mad- 
lavning i  Landgrev  Wilhelms  Køkken,  de  to  andre 
syede  Pynt  hos  Modehandlerinde  Grahn  paa  Store 
Købmagergade. 

Da  Vogntoget  havde  passeret  Svanemøllen,  gav 
Kaptajn  Therkelsen  gennem  en  lille  Raaber  Befaling 
til  Holdt. 

»Nu  skaffer  vi  lidt!«  sagde  han  med  høj  Røst. 
Tjeneren  og  Pigerne  aabnede  Magasinet  i  Vogn- 
sæderne og  fremtog  fire  Flasker,  der  fordeltes  mellem 
Vognene :  det  var  Kirsebærvin  af  Madam  Therkelsens 
eget  Fabrikat. 

»Nu  drikker  vi  foreløbig  et  Glas,«  sagde  Ther- 
kelsen;  »det  er  Velkomstskaalen!« 

Den  tømtes. 

»Maa  jeg  saa  bede  Herskaberne  om  at  admini- 
strere Flaskerne  til  privat  Brug!« 

Nu  drak  man  paa  alle  Vognene  et  lille  Bæger 
med  hinanden;  der  kom  mere  Fart  i  Samtalen,  især 
da  Musikanterne  istemte  en  lystig  Melodi. 

Fra  Øresund  luftede  det  friskt;  Himlen  var 
skyfri,  Fuglene  kvidrede;  det  var  den  smukkeste 
Efteraarsdag,  man  kunde  tænke  sig. 

Tonerne  bølgede  ud  i  Luften  og  smeltede  lige- 
som sammen  med  Fuglesangen. 

Efter  at  Toget  var  kommet  et  Stj^kke  forbi 
»Slukefter«,  udfor  Øregaard,  gjordes  atter  et  lille 
Holdt. 

Adolf  Therkelsen,  den  unge  Lind  og  en  af 
Passagererne  fra  sidste  Vogn  sprang  af,  løb  til  en 
Trægruppe  ved  Vejen  og  tog  nogle  Bøgekviste,  som 
de  fordelte  blandt  Selskabet. 

Atter  satte  man  sig  i  Bevægelse ;  Musiken  spillede 
'> Danmarks  dejligst  Vang  og  Vænge«,  Selskabet  istemte 
Sangen.  Therkelsen  skræmmede  med  sin  buldrende 
Bas  et  Par  Køer  ved  Vejkanten,  saa  de  bissede  hen 
over  Engen,  til  stor  Morskab  for  alle. 

7* 

Selskabet  kørte  gennem  Charlottenlund  lige  hen 
til  Grøndalshuset,  hvor  Hestene  spændtes  fra,  og 
Ægteparret  Therkelsen  traf  Aftale  med  Lejeren  om 
Arrangementet  for  Dagen. 

»Jeg  foreslaar,«  sagde  Kaptajnen,  »at  vi  spad- 
serer en  Times  Tid  omkring  i  Skoven,  medens 
Folkene  pakker  ud,  og  alt  er  gjort  i  Stand  til  Fro- 
kosten. « 

>Til  den  Tid  maa  Kammerherrens  ogsaa  være 
her,«   sagde  Madam  Therkelsen. 

»Kammerherrens?«  spurgte  Prokurator  Heise. 

»Kammerherre  Thranes,«  svarede  Kaptajnen. 
»Og  Deres  Onkel  er  jo  sikker  nok,  ikke  sandt,  Hr. 
Ridderstad?« 

»Han  er  her  præcis  Kl.  12  « 

Selskabet  gik  op  imod  Charlottenlund  Slot.  Da 
det  var  lige  i  Nærheden  af  det,  kom  Købmand 
Storch.  Ridderstad  forestillede  sin  Onkel  for  Ægte- 
parret Therkelsen.  Storch  hilste  derefter  paa  de 
øvrige  under  et. 

Turen  genoptoges.  Storch  og  Therkelsen  var 
snart  i  Passiar  med  hinanden  om  hins  Fader,  den 
gamle  Skibsrheder.  Ridderstad  fulgtes  med  Marie 
Agerskov,  Heise  med  Sigrid  Therkelsen.  Hendes 
Broder  Adolf  holdt  sig  til  den  unge  Lind.  Da  de 
stod  foran  Slottet  spurgte  Adolf,  efter  hvem  dette 
var  opkaldt.  Et  Øjeblik  herskede  almindelig  Tavs- 
hed. Da  sagde  Ridderstad:  »Det  er  sikkert  efter 
Kristian  den  Sjettes  Søster.« 

»De  er  jo  et  sandt  Konversationsleksikon!«  ud- 
brød Marie  og  smilte  anerkendende  til  ham.  Heise 
lagde  Mærke  til  hendes  Udtrj^k  og  trak  Øjenbrjmene 
sammen. 

»Det  er  et  kønt  lille  Slot,«  sagde  Kaptajnen, 
»men  dets  Indre  blev  saa  skammelig  ramponeret  af 
Engelskmændene,  da  de  var  her  for  fire  Aar  siden; 
de  slog  Spejle,  Borde  og  Stole  i  Stykker.« 

Selskabet  fortsatte  Vejen  til  Jægersborg  Allé, 
hvis  Lindetræer  beundredes,  selv  i  deres  noget  fal- 
mede Efteraarsdragt.  Man  spredte  sig  over  Marken 
til  begge  Sider.  Heise  plukkede  nogle  Bellis  og 
vilde  Stedmodersblomster,  som  stod  i  Græsset,  bandt 
dem  sararaen  til  en  lille  Buket  og  rakte  denne  til 
Marie  Agerskov  raed  et  syrapatetisk  Smil.  Paa  Til- 
bagevejen til  Grøndalshuset  fik  han  det  raaget  saa- 
ledes,  at  han  kora  til  at  gaa  ved  hendes  Side. 
Ridderstad  fulgte  bag  efter  raed  Sigrid,  nøje  iagt- 
tagende Prokuratoren,  der  førte  sin  Sag  raed  Huraør 
og  Virtuositet. 

Marie  Agerskov  tog  sig  raed  sit  hørgule  Haar 
og  sine  klare  blaa  Øjne  nj^delig  ud.  Hun  bar  en 
raørkegrøn  Kjole,  der  klædte  hende  fortræ ffehgt  og 
lod  hendes  sraukke,  yppige  Figur  korame  til  sin 
Ret.  Paa  Hovedet  havde  hun  en  rund  Fløjlshue, 
sora  forhøjede  hendes  pikante  Udseende.  Jo  mere 
Heise  saa  paa  hende,  desto  mere  tiltrækkende  blev 
hun  i  hans  Øjne.  Ridderstad  begyndte  at  blive 
skinsyg;  hans  Blik  skærpedes  for  enhver  af  deres 
Miner  og  Bevægelser. 

^HarDe  tit  besøgt  Skoven  i  Soraraer?«  spurgte 
Heise. 

>Kun  en  enkelt  Gang,  Hr.  Prokurator.  Jeg  var 
saa  heldig  at  se  Kronprinsesse  Karoline  og  Prin- 
sesse Juliane,  der  kora  kørende  gennera  Skoven  her. 
Der  fortælles,  at  de  skulde  besøge  Grev  Bernstorf 
paa  Slottet.- 

>^Blev  De  imponeret,  Jomfru  Agerskov?* 

»Det  var  en  prægtig  Ekvipage,  og  Prinsesserne 
var  rigt  og  elegant  klædte.  Jeg  tilstaar,  jeg  ynder 
kostbare  og  smagfulde  Dragter.  Det  er  maaske  en 
Faible,  raen  jeg  kan  ikke  gøre  ved  det.« 

^Men  det  vidner  jo  ora,  at  De  har  æstetisk 
Smag,    Jorafru   Agerskov.     De    to    kongelige    Damer 

maatte  for  øvrigt  ønske  sig,  at  de  havde  Deres  Per- 
sonlighed.« 

Marie  Agerskov  slog  rødmende  Blikket  ned. 
Derefter  betragtede  hun  Blomsterne  og  bortledende 
Opmærksomheden  fra  sig  selv,  ytrede  hun:  »Disse 
Smaablomster  forekommer  mig  at  være  ligesom  en 
Afskedshilsen  til  den  bortdragende  Sommer.« 

»Fint  og  poetisk  tænkt,«  sagde  Heise,  Han 
løftede  paa  Hatten  for  at  yde  hende  en  lille  Høflig- 
hedstribut. 

Ridderstad  blev  saa  afficeret  af  dette,  at  han 
nogle  Øjeblikke  tabte  Traaden  i  Konversationen 
med  Signe. 

Da  Selskabet  kom  til  Grøndalshuset,  forefandt 
man  et  bugnende  Bord,  rigt  besat,  men  ingenlunde 
smagfuldt  dækket. 

I  samme  Øjeblik  rullede  en  aaben  Kalesche 
ind  paa  Pladsen.  Therkelsen  og  Hustru  ilede  hen 
til  den  for  at  hjælpe  en  korpulent  Mand  og  Kvinde 
ud  af  den.  Det  var  Kammerherre  Thrane  og  hans 
Frue. 

Han  var  en  lille,  korthalset  Herre  med  et  ild- 
rødt Ansigt  og  et  tykt,  busket  graat  9aar.  Hans 
Dragt:  brun  Kjole  med  Sølvknapper,  sorte  Knæ- 
benklæder og  hvide  Silkestrømper  sluttede  tæt  om 
hans  trivelige  Skikkelse. 

»Jeg  siger  Tak!  min  go'e  Kaptajn!«  udbrød 
han  med  ravjydsk  Betoning,  idet  han  fik  Fodfæste 
og  slap  Therkelsens  Arm. 

Kammerherreinden,  en  fyrretyveaarig  Kvinde, 
fremviste  endnu  Resterne  af  fordums  Skønhed:  et 
sort,  fj'ldigt  Haar  og  et  Par  livlige  brune  Øjne; 
men  stærk  Fedme  skadede  Indtrykket  af  hendes 
Personlighed.  Hun  var  iført  en  sort  Silkefløjels 
Kjole,  havde  en  tyk  Guldkæde  om  Halsen  og  Fing- 
rene   tæt    besatte    med    Ringe.      Therkelsen    maatte 

rykke  sin  Kone  til  Undsætning,  da  hun  skulde  assi- 
stere Kammerherreinden  ved  Nedstigningen. 

»Det  er  ogsaa  væmmeligt,  De  skal  ha'e  saadant 
Postyr  med  mig,«   mumlede  hun. 

Ridderstad,  Storch  og  Marie  Agerskov  saa  paa 
de  nysankomne  med  en  vis  Forbavselse.  Heise  be- 
tragtede dem  med  et  stille  ironisk  Smil.  Hele  den 
ydre  Apparition  stod  i  saa  udpræget  Modsætning  til 
Titel  og  Stand.  Den  øvrige  Del  af  Selskabet  stirrede 
med  en  vis  Ærefr\'gt  paa  det  fornemme  Par. 

»Kammerherre  og  Kammerherreinde  Thrane,« 
sagde  Therkelsen  med  høj  Røst,  præsenterende  de 
nye  Gæster. 

Thrane  vinkede  med  Haanden;  Fruen  satte  en 
Lorgnet  for  Øjnene  og  lod  Blikket  glide  rundt. 

»Det  er  s'gu  blevet  et  rigtigt  Stadsvejr  i  Dag,« 
sagde  Kammerherren.  »Det  havde  jeg  Fanden  fløjte 
mig  inte  ventet  i  Morges,  da  det  formelig  regnede 
Skomagerdrenge  ned.« 

»Saa  lummert  det  er  blevet,«  ytrede  Kammer- 
herreinden, »jeg  forsikrer,  jeg  blev  saa  sjafFert,  da 
jeg  kørte  herhen,  at  jeg  mir  nichts,  dir  nichts  be- 
gyndte at  svede.«  Hun  tog  en  Vifte  frem,  som  hun 
havde  hængende  i  en  Silkesnor,  slog  den  ud  og  be- 
gyndte at  vifte  sig. 

»Maa  jeg  bede  Kammerherren  og  hendes  Naade 
om  foreløbig  at  tage  Plads  paa  Granbænken  der 
henne.  Vi  skal  straks  have  os  en  Bid  Frokost.« 
Therkelsen  bød  Kammerherreinden  Armen  og  led- 
sagede hende  til  Bænken. 

Ridderstad  havde  efter  det  første  Øjebliks  For- 
bavselse staaet  tavs  og  ligesom  sammensunken  i 
sig  selv. 

Jomfru  Agerskov  bemærkede  det;  hun  gik  hen 
til  ham  og  sagde  med  et  Smil,  idet  hun  saa  venligt 
paa  ham:  »Kære  Hr.  Ridderstad !  jeg  hår  en  Hilsen 
at   bringe    Dem    fra  Madam  Fohlmann ;    men    siden 

faar  vi  nok  Lejlighed  til  at  tale  sammen  nogle  Se- 
kunder i  Fortrolighed  derom.«  Derpaa  søgte  hun 
hen  til  Sigrid  Therkelsen. 

Maries  Blik  og  Hjertelighed  i  Stemmen  forjog 
Mismodets  og  Tvivlens  Skygger  af  Ridderstads  Sind 
og  gengav  ham  den  tidligere  Frejdighed. 

»Sig  mig,  hvem  er  egentlig  Kammerherre  Thrane, 
og  hvor  stammer  han  og  hans  Frue  fra?«  spurgte 
Storch  Prokurator  Heise. 

;>De  mindes  vel  nok,  at  der  for  et  Par  Aar 
siden  udkom  en  Forordning,  ved  hvilken  man 
kunde  blive  Adelsmand  ved  at  skyde  en  Fond  ind  i 
Banken ! < 

»Ja,  i  Kraft  af  den  fik  vi  vist  et  Par  nye 
Grever  og  Baroner.« 

»Det  var  ogsaa  en  Maade,  hvorpaa  Regeringen 
skaffede  sig  Indtægt  i  de  bedrøvehge  Tider.  Paa 
den  Maade  købte  Thrane,  oprindelig  Arbejdsmand 
paa  Holmen,  senere  Kaper  og  derefter  Grundejer 
og  Krøsus,  sig  Kammerherretitlen.  Det  var  Madam- 
men, der  satte  det  i  ham.- 

>  Fundamentet,  hvortil  han  støtter  sig,  er  vel 
Kurantsedler?«  sagde  Storch;  »men  det  er  rigtignok 
et  skrøbeligt  Grundlag.« 

»Det  tænker  hverken  han  eller  hun  paa;  de 
siger  bare:   »Lad  staa  til!« 

Nu  gik  alle  til  Bords.  Therkelsen  førte  Kammer- 
herreinden, Storch  bød  Madam  Therkelsen  Armen. 
Heise  var  paa  Vej  til  Marie  Agerskov,  men  Ridder- 
stad kom  ham  i  Forkøbet,  hvorfor  han  valgte  Jomfru 
Sigrid.  Da  hele  Selskabet  var  bænket,  begyndte 
Musikanterne  at  spille;  thi  Kaptajnen  havde  forlangt 
Taffelmusik. 

Efter  Spadsereturen  smagte  Maden  fortræffeligt. 
Drikkevarerne,  der  bestod  af  Rødvin,  Portvin  og 
Madeira,    blev   nydt  i  rigeligt  Maal  af  Mændene,    og 

blandt  Kvinderne  udmærkede  enkelte,  deriblandt 
Kammerherreinden,  sig  ogsaa  i  den  Retning. 

Pludselig  rejste  Kammerherren  sig  og  gav  et 
Vink  til  Musiken,  der  holdt  inde.  »Anledningen  til, 
at  vi  her  er  samlede,«  sagde  han  med  høj  og  stærk 
Stemme,  »er  Madam  Therkelsens  Geburtsdag.  Det 
er  en  vældig  Højtid  baade  for  ham  selv  og  Venner. 
Kaptajn  Therkelsen  er  dygtig;  men  havde  hun  inte 
hjulpet  ham  med  at  holde  Kursen,  ha'de  Skuden 
sikkert  faaet  Lækager  paa  adskillige  Skær  og  var 
gaaet  til  Bunds.  At  Therkelsen  flyder  saa  nydeligt 
ovenpaa,  er  s'gu  i  meget  Madamens  Fortjeneste. 
Vi  siger  alle  sammen  Tak  til  hende  og  til  Lj^kke. 
Hun  leve  I  < 

Tre  Hurraraab  fulgte.  Musiken  spillede  en 
Fanfare. 

»Kammerherren  er  storartet  skaaren  for  Tunge- 
baandet!*  raabte  den  unge  Lind,  idet  han  satte  det 
tømte  Glas  fra  sig. 

Kaptajnen  og  hendes  Naade  tømte  flere  Glas 
Portvin  med  hinanden.  Hds.  Naade  blev  snaksom 
og  højrøstet;  hun  forsikrede  Therkelsen,  at  det  var 
den  bedste  Frokost,  hvortil  hun  nogensinde  havde 
»vaaren  ,  og  hun  havde  dog  ellers  »væt«  til  et 
>  ustyrligt <    Tal. 

Kaptajnen  nikkede  til  hende  og  erklærede,  at 
hendes  Ros  smigrede  ham,  for  hun  var  en  Dame, 
som  forstod  sig  paa  de  Dele.  >Ja,  det  er  jo  inte 
saa  underligt,*  tilføjede  han;  »for  Deres  Naade  har 
da  i  sin  Tid  lavet  megen  god  Mad  i  Køkkenet  hos 
Greven  paa  Bregentved.  <^ 

Denne  Ytring  faldt  naturligvis  ikke  i  god  Jord 
hos  Kammerherreinden;  hun  havde  i  sin  Tid  været 
Andenpige  i  bemeldte  Herskabskøkken,  men  hun  lod, 
som  om  hun  ikke  mærkede  Finten  og  løftede  leende 
Glasset  mod  Madam  Therkelsen,  idet  hun  udbrød: 
»Skaal,  Madam  Therkelsen!« 

»Ja,  Skaal!«  raabte  den  unge  Lind,  »baade  for 
Madamen  og  hendes  ærede  Mand!«  Glassene  blev 
tømte  under  h^deligt  Bifald  fra  hele  Selskabet. 
Ridderstad  og  Jomfru  Agerskov  saa  hen  paa  Kam- 
merherreinden og  vekslede  et  ironisk  Øjekast  med 
hinanden. 

»Har  Deres  Naade  ikke  i  Sommer  været  Gæst 
paa  Løvenborg?«  spurgte  Heise  med  en  skalkagtig 
Mine. 

»Nej,  Hr,  Prokuratori  men  jeg  har  i  Hunde- 
dagene logeret  paa  Blæsenborg.« 

»Kammerherreinden  maa  undskylde;  men  det 
Sted  kender  jeg  ikke!« 

>;Ih!  da  er  det  Sted  da  bekendt  nok,«  udbrød 
Gaardmandskonen;  hun  saa  forundret  paa   Heise. 

»Nu  er  der  en  Skaal,  De  maa  drikke  sammen 
med  mig,«  tog  Therkelsen  til  Orde;  »den  er  for 
Hr.  Ridderstad,  der  er  en  dygtig  Lærer  i  Viden- 
skaberne for  min  Søn.  Tak,  fordi  De  har  hjulpet 
ham  paa  ret  Køl,  saa  han  skæ'r  en  nydelig  Fart! 
Tak,  fordi  De  gav  mig  Anledning  til  at  hilse  paa 
Deres  ærede  Onkel,  Hr.  Storch.« 

Medens  Therkelsen  holdt  denne  lille  Tale,  Ij^k- 
kedes  det  Heise  at  fange  Marie  Agerskovs  Blik.  Han 
løftede  sit  Glas  imod  hende  og  sagde  med  dæmpet 
Stemme: 

»Dette  Bæger  helliger  jeg  Chariternes  Søster!« 
Han  førte  Glasset  til  sine  Læber. 

Marie,  der  var  animeret  af  Vinen,  besvarede 
smilende  hans  Skaal  og  satte  sit  Glas  med  et  ven- 
ligt Nik. 

Dette  Optrin  hengik  ikke  ubemærket  for  Rid- 
derstad, skønt  han  havde  Blikket  rettet  mod  Ther- 
kelsen. Han  følte  en  sammensnørende  Fornemmelse 
ved  Hjertet,  medens  han  i  Forening  med  Storch 
kvitterede  for  Skaalen;  men  han  skjulte  det  bag  et 
tvungent    SmiL       Han     klinkede     med    Marie,     der 

hviskede  til  ham,  at  Anerkendelsen  glædede  hende 
hjerteligt. 

Efter  Forslag  af  Madam  Therkelsen  blev  der 
nu  drukket  en  Skaal  for  Jomfru  Agerskov,  som 
gjorde  Sigrid  saa  ferm  i  Fransk.  Ridderstad  klin- 
kede med  hende  og  tømte  Glasset  i  Tavshed. 

>Har  De  ikke  et  eneste  Ord  tilovers  for  mig, 
Ridderstad?«   spurgte  hun  skufTet. 

-Undskjid,  Jomfru  Agerskov!  jeg  spekulerede 
just  paa  en  fransk  Bogtitel,  der  i  Øjeblikket  ikke 
vilde  falde  mig  ind.  Nu  har  jeg  den;  den  lyder: 
»les  liaisons  dangereuses.« 

Marie  Agerskov  studsede,  blev  eftertænksom, 
derefter  bleg:  hun  forstod  Allusionen. 

Efter  Bordet  holdt  hun  sig  udelukkende  til  Da- 
merne og  konverserede  med  Sigrid  Therkelsen. 

Herrerne  havde  taget  Plads  paa  et  Par  Bænke 
under  de  store  Træer  og  passiarede,  medens  de 
nippede  til  en  Likør  og  røg  en  Cigar,  hvad  der 
paa  det  Tidspunkt  var  en  sjælden  Nydelse. 

Ridderstad  havde  under  Samtalen  i  Reglen 
Blikket  henvendt  paa  Marie,  og  hver  Gang  han  saa 
paa  Heise,  opdagede  han,  at  det  samme  var  Til- 
fældet med  denne. 

Da  det  Kl.  5  begyndte  at  mørknes,  holdt  Vog- 
nene parate  til  Hjemturen.  Marie  Agerskov  fik 
Plads  mellem  Madam  Therkelsen  og  Datteren.  Ved 
Ankomsten  til  Therkelsens  Hjem  i  Borgergade  sam- 
ledes hele  Selskabet  i  hans  Sal,  hvor  der  blev 
drukket  et  Glas  Vin,  forinden  man  skiltes.  Slut- 
ningsnumret  var  et  Hurra  til  Ægteparret  Therkelsen. 

Jomfru  Agerskov  fulgtes  efter  Ønske  til  sit 
Hjem  i  Sværtegade  af  Adolf  Therkelsen. 

Da  hun  fik  ordnet  sit  Aftentoilette,  satte  hun 
sig  i  en  Armstol  og  tænkte  paa  Dagens  Begiven- 
heder Hun  fandt,  at  Ridderstads  Adfærd  til  Slut- 
ning  havde   været   saa  besynderlig      Det  var  hende 

tillige  klart,  at  Heise  gjorde  Kur  til  hende.  Naar 
hun  sammenholdt,  hvad  hun  havde  oplevet  paa 
Turen,  kom  hun  til  den  Erkendelse,  at  Ridderstad 
holdt  af  hende,  at  han  nærede  mere  end  Venskabets 
Følelser  for  hende.  »Det  er  da  Skinsyge,«  sagde 
hun  ved  sig  selv,  »der  lagde  ham  den  mærkelige, 
ja  krænkende  Allusion  paa  Læben  « 


VI. 

Marie  Agerskov  boede  til  Leje  hos  en  Fuld- 
mægtig i  Rentekamret,  Hjort,  som  var  gift 
med  en  holstensk  Dame,  med  hvem  Marie  stod  paa 
en  venskabelig  Fod.  Det  sammenknyttende  Baand 
imellem  dem  var  deres  fælles  Interesse  for  Musik; 
de  spillede  begge  godt  paa  Guitar.  Hjort,  der  var 
juridisk  Kandidat,  kendte  fra  Studenteraarene  Pro- 
kurator Heise ;  hans  Kone  havde  nogle  Gange  været 
sammen  med  Madam  Fohlmann  i  Selskab  hos  en 
Landmaaler  Morville. 

Jomfru  Agerskov  havde  travlt  den  største  Del 
af  Dagen,  dels  med  Undervisning  i  den  tidligere 
nævnte  Skole,  dels  med  sin  private  Elev,  Sigrid 
Therkelsen.  Sin  Fritid  i  Aftentimerne  anvendte  hun 
enten  til  Læsning  af  Øhlenschlåger  eller  til  Guitar- 
spil. Da  hun  havde  en  smuk  Sangstemme,  sang 
hun   stundom  Duetter  med  Madam  Hjort. 

En  Aften,  da  hun  sad  alene  og  lod  Fingrene 
glide  hen  over  Guitarens  Strenge,  idet  hendes  Tanke 
skiftevis  dvælede  ved  Ridderstad  og  Heise,  bankede 
det  paa  hendes  Dør.  Da  hun  lukkede  op,  stod  en 
høj,  mager,  midaldrende  Mand  foran  hende.  Efter 
at    hun    havde    besvaret    hans  Spørgsmaal,    om  det 

var  Jomfru  Agerskov,  bekræftende,  '"f »»^J^";;^;;^^^ 
ne  bad  ham  tage  Plads  paa  en  Stol  ved  lienQes 
ime  Bord     medens   hun   satte  sig  selv  overfor  ham 

"'  'f^t.n'^  Ser  Heise,  Broder  til  Proku- 
rator Heise,  som  De  kender.  Min  Broder  har  givet 
S  Anvisning  paa  Dem,  da  De  maaske  v.lde  ass - 
stere  mig  i  et  Forretningsanliggende  —  naturligvis 
tor  et  sømmeligt  Honorar.« 

Jomfru  Agerskov  blev  nysgerrig.  »Hms  det 
horerTnd  undrer  mit  Fag  og  ikke  overstiger  mine 
Evner,«  bemærkede  hun.  • .    .n    „„ 

.Jeg  er  knyttet  som  et  Slags  Associe  til  en 
Silke-  og  Lærredskræmmer  paa  Østergade,  og  vi 
har  gode  Forbindelser  baade  i  Cambrai  og  Lyon^ 
Men  '°  onsker  nu  at  komme  i  F.o---t"-^^-^i  * 
Hus  i  Bryssel.  Dertil  behøver  vi  en  Translatrice, 
vil  De  paatage  Dem  Arbejdet  som  saadan?-^ 

.Handelsterminologien  er  jeg  30  rigtig  noK  ikke 

"'"'IjTg's'kal    sende  Dem    en  Vejledning    i    fransk 
Handelskorrespondance. « 

»Nuvel!  lad  mig  forsøge  det!«  .,,„„, 

»De    hører   saa    nærmere    fra    mig  .   Morgen^« 

»,    ZVviXl  rmste  si«      Paa  Dørtærskelen    vendte 

han' sTg  o     udb  ød-   >Det  er  sandt,  jeg  skulde  bringe 

Dem   en   Hilsen   fra   min  Broder  og  takke  Dem  for 

'''^'^Marie  Agerskov  takkede  igen,   rodmede  og  blev 

"°''DSr°syslede    hendes  Tanker  med  den    nye 
Virksomtd,    som    nu    skulde   aabne  sg  fo^  hende 
Hun  tog  et  fransk  Leksikon   ned  fra    sin    ''He  »og 
hylde    og    begyndte    at    blade    i    det.      Dermed    gik 
Dagen  til  Ende. 

Det  var  en  ret  livlig  Handelskorrespondance 
Marie  Agerskov  her  kom  til  at  besørge.  Med  Frank- 
rig var  Forbindelsen  uhindret;  thi  den  danske  Re- 
gering havde  jo  tiltraadt  Kontinentalsj^stemet.  Dertil 
kom,  at  Lubeck,  Hamborg  og  Tysklands  Nordsøkyst 
var  indlemmede  i  det  napoieonske  Kejserrige.  I 
Begyndelsen  havde  Marie  Vanskelighed  ved  at  finde 
det  rette  tekniske  Udtryk,  men  ved  Hjælp  af  Svar- 
skrivelserne kom  hun  hurtigt  ud  over  det.  Hun 
blev  snart,  som  en  *commis  voyageur*  vilde  sige, 
rutineret.  For  hver  Korrespondance  fik  hun  Hono- 
raret prompt,  og  det  var  rundhaandet.  Hun  be- 
mærkede, at  Kvitteringen  stadig  var  udfærdiget  af 
Prokuratoren  paa  Broderens  Vegne.  Heise  behøvede 
kun  at  betale  hende  Honoraret  i  Kurantsedler;  men 
da  disses  Kurs  var  saa  variabel,  viste  han  hende 
det  Hensyn  og  den  Interesse  at  erlægge  en  Tredie- 
del  af  Beløbet  i  Species. 

Marie  var  glad,  for  saa  vidt  som  hun  tjente 
Penge,  og  hun  var  i  den  Retning  Prokuratoren  for- 
bunden; men  hun  tænkte  dog  stadig  paa  Ridder- 
stad, og  hver  Gang  hun  mindedes  den  reserverede 
Stemning  og  mærkelige  Tavshed,  han  havde  udvist 
overfor  hende  ved  Skovturens  Slutning,  faldt  der 
ligesom  en  Skj^gge  over  hendes  Sind.  Hun  nærede 
ikke  blot  Højagtelse,  men  egentlig  den  varmeste 
Sympathi  for  ham,  og  derfra  er  der  ikke  langt  til 
Hjertets  fulde  Hengivelse. 

En  Dag,  da  hun  gik  til  Søstrene  Elkins  Skole, 
mødte  hun  ham.  Han  havde  nogle  Bøger  under 
Armen  og  var  paa  Vejen  til  Universitetet.  Vejret 
var  køligt,  og  hun  havde  en  elegant  Jaket  paa,  som 
hun  nj^lig  havde  anskaffet  sig.  De  standsede  gen- 
sidig.   Ridderstad  betragtede  hendes  Dragt. 

>Det  er  længe  siden,  jeg  har  hilst  paa  Dem, 
Hr.   Ridderstad!« 

>Jeg  har  trukket  mig    fuldstændig  tilbage  i  mit 

Sneglehus  og  har  ikke  en  Gang  endnu  besvaret 
Madam  Fohlraanns  Brev,  som  jeg  fik  for  otte  Dage 
siden  .  .  .- 

»De  har  travlt  med  Deres  Eksamen,  kan  jeg 
tænke?« 

»Netop!  den  lægger  Beslag  paa  hver  Time,  jeg 
har  tilovers  fra  Informationerne.  Men  maa  jeg  gra- 
tulere Dem,  Jomfru  Agerskov !  jeg  hører  gennem 
min  Onkel,  Storch,  at  De  er  bleven  Handelskorre- 
spondent  for  Mægler  Heise,  Prokuratorens  Broder.« 

»Det  er  jeg.  Ridderstad!  Virksomheden  inter- 
esserer mig;  den  har  desuden  hjulpet  mig  over 
nogle  pekuniære  Vanskeligheder,  som  altid  falder  i 
ubemidledes  Lod.« 

»Deres  Jaket  der  kunde  saamænd  baade  Kron- 
prinsesse Karoline  og  Prinsesse  Juliane  være  tjent 
med,«  bemærkede  Ridderstad  med  et  let  ironisk 
Smil. 

Ytringen  fremkaldte  Mindet  om  Skovturen.  Marie 
Agerskov  rødmede. 

»Nuvel,«:  fortsatte  Ridderstad,  »Jaketten  klæder 
Dem  nydeligt  og  forhøjer  Deres  naturlige  Ynde. 
Hans  Hjertes  Strenge  begyndte  at  vibrere. 

> Farvel,  Ridderstad!  og  til  Lj^kke  med  Deres 
Eksamen!«  Hun  rakte  ham  sin  Haand,  og  idet 
hun  saa  ham  ind  i  Øjet,  tilføjede  hun:  »Det  ønsker 
jeg  Dem  af  mit  ganske  Hjerte!« 

Han  takkede  med  et  varmt  Haandtryk.  Saa 
gik  de  hver  sin  Vej;  men  i  Tanken  dvælede  de 
længe  hos  hinanden. 


Prokurator  Heise  og  Fuldmægtig  Hjort,  der 
begge  var  Medlem  af  Klubben  »det  borgerlige  Sel- 
skab«,   mødtes    her    en  Aften.     Efter    at    de    havde 


112 


udvekslet  nogle  almindelige  Talemaader  med  hin- 
anden, vilde  Hjort  tage  en  Avis;  men  Heise  holdt 
ham  fast. 

»Kære  Fuldmægtig  Hjort,«  sagde  Prokuratoren, 
»i  Studentertiden  talte  vi  saa  hyppig  med  hinanden, 
nu  er  det  snart  en  Begivenhed,  naar  vi  ses.  Vi 
traf  engang  sammen  i  Pløen  i  Holsten,  hvor  De 
var  i  Sommerbesøg  hos  Deres  Kones  Familie;  men 
vi  fik  lige  hilst  paa  hinanden.  Hør,  De  kunde 
maaske  give  mig  en  lille  Oplj'sning.« 

»Det  er  muligt,  Prokurator,  lad  os  tage  Plads!« 

»Jeg  hører,  at  Jomfru  Marie  Agerskov  bor  hos 
Dem,  og  det  var  jo  derfor  tænkeligt,  at  De  har 
hørt  hende  tale  om  en  Madam  Fohlmann,  en  ældre 
Veninde  af  hende?« 

»Madam  Fohlmann!  Ja,  hun  kommer  baade  til 
Jomfru  Agerskov  og  til  os ;  min  Kone  kender  hende 
nemlig  personlig.« 

»Ja  saa!  afdøde  Kopist  Fohlmann  var  flere  Aar 
Lejer  i  min  Ejendom  i  Adelgade;  men  Enken  kunde 
ikke  beholde  Lejligheden.  Det  gjorde  mig  hjertehg 
ondt  for  hende,  for  hun  er  en  flittig  og  sjelden 
respektabel  Kone.« 

»Hun  bor  nu  i  Roskilde;  men  en  Gang  imellem 
besøger  hun  Jomfru  xAgerskov,  og  saa  aflægger  hun 
ogsaa  os  en  lille  Visit.« 

^Har  De  set  hende  for  nylig  eller  venter  De 
hende  snart?  Jeg  skal  sige  Dem,  jeg  kunde  maaske 
skaffe  hende  et  lille  Gratiale  fra  den  kgl.  Chatol- 
kasse.« 

»Det  vilde  sandelig  være  en  stor  Velgerning 
mod  hende.  Min  Kone  havde  hørt,  at  hun  vilde 
komme  her  til  Byen  i  næste  Uge.« 

»Jeg  skal  nok  faa  hende  i  Tale.  —  Besøger  De 
fremdeles  Deres  Hustrus  Slægtninge  i  Holsten  om 
Sommeren?« 

»Jeg    vilde    gerne.      Men    danske    Kurantsedler 

vil  man  jo  ikke  tage  derovre,  og  Species  har  jeg 
ikke.« 

»Men  De  kan  faa  slesvigholstensk  Kurant  hos 
mig,  Hjort!  Jeg  vil  veksle  Dem  et  Beløb  i  Sedler 
paa  de  blideste  Kursbetingelser.« 

»Hvor  min  Kone  vil  blive  henrykt  ved  Tanken 
om,  at  hun  kan  komme  til  at  gense  sine  Forældre! 
Jeg  er  Dem  meget  forbunden,  Heise!« 

»Jeg  faar  et  Indfald,  Hjort!  Jeg  kan  jo  tale 
med  Madam  Fohlmann  i  Deres  Hjem,  og  samtidig 
kan  vi  to  afgøre  Forretningen  med  hinanden.« 

»Det  er  et  Ord!    De  skal  saa  høre  fra  mig.« 


Marie  Agerskov  fortsatte  imidlertid  Handels- 
korrespondancen  for  Silke-  og  Lærredsfirmaet.  Dette 
opnaaede  den  attraaede  Forbindelse  med  Huset  i 
Bryssel  og  gjorde  udmærkede  Forretninger  i  Knip- 
linger og  Mouseliner.  Da  Mægler  Heise  næste  Gang 
indfandt  sig  med  Honoraret,  erklærede  han,  at  Fir- 
maet tillagde  hende  som  Korrespondent  Æren  af, 
at  Affærerne  var  gaaede  saa  kulant.  Han  overrakte 
hende  en  Pakke  fra  Firmaet  og  anmodede  hende 
om  at  modtage  dens  Indhold  som  et  Tegn  paa  dets 
Erkendtlighed.  Mægleren  forlod  hende  med  en 
Hilsen  fra  sin  Broder. 

Marie  Agerskov  aabnede  Pakken  og  saa  til  sin 
Forundring  og  Glæde  et  hvidt  ostindisk  Shawl  af 
meget  fin  Kvalitet  og  inden  i  det  to  Silketørklæder. 
Hun  havde  vanskelig  ved  at  forstaa  denne  Flothed 
fra  Firmaets  Side  og  stod  i  Betragtning  herover, 
da  det  bankede  paa  Døren.  Det  var  Madam  Fohl- 
mann. 

Eros  og  Mammon.  8 

»Du  kommer,  kære  Anna,  i  et  højtideligt  Øje- 
blik for  mig,«  sagde  Marie  smilende.  »Vil  Du  se. 
Dette  er  en  Present  til  mig.< 

Madam  Fohlmann  slog  Hænderne  sammen  i 
Forbavselse,  og  da  hun  hørte,  hvordan  det  forholdt 
sig,  udbrød  hun:  »Mage  til  Kræmmer  findes  der 
ikke  i  Danmark!«  Efter  at  hun  en  lille  Stund 
havde  betragtet  Shawlet  nærmere,  sagde  hun  be- 
tænkelig:   »Der  stikker  da  ikke  noget  under?^ 

»Jo,  to  Silketørklæder,'  sagde  Marie  leende. 
»Du  ved,  jeg  holder  af  Stads,  og  jeg  nægter  ikke, 
at  jeg  er  henrykt  over  Gaven. <- 

»Jeg  maa  tale  med  Hr.  Hjort,  og  hvis  han  ikke 
er  hjemme,  med  hans  Kone.  Han  har  skrevet  til 
mig  og  ønsker  at  tale  med  mig.« 

»Konen  er  hjemme.« 

Madam  Fohlmann  gik  ind  til  hende  Kort  efter 
vendte  de  begge  tilbage. 

»Vor  fælles  Veninde  bliver  her  Dagen  over  i 
Morgen,«  sagde  Madam  Hjort.  »De  tilbringer  nok 
Aftenen  inde  hos  os  sammen  med  hende?« 

Marie  Agerskov  takkede.  Saa  snart  hun  var 
ene  med  Madam  Fohlmann,  fortalte  hun  naturligvis 
denne  den  sidste  Tids  Oplevelser.  Derpaa  gik  de  ud 
i  Byen.  Først  til  en  Traadhandler,  hvor  Madam 
Fohlmann  gjorde  Indkøb. 

Hjorts  I3agligstue  havde  den  nævnte  Aften  et 
hyggeligt  Udseende.  Udenfor  var  det  sludfuldt  Vejr; 
men  Loftslampen  udbredte  sit  klare  Skær  i  det  rum 
melige  Værelse,  hvis  Vinduer  var  dækkede  med 
lange,  grønne  Gardiner.  Paa  de  graafarvede  Vægge 
hang  nogle  Familieportrætter  og  et  Par  Kobberstik, 
der  fremstillede  Optrin  af  Napoleon  Bonapartes  ita- 
lienske Felttog.  Den  rummelige  Sofa  og  det  øvrige 
mahognimalede  Møblement  var  i  Empirestil.  Paa 
Vinduespillen  hang  et  Konsoispejl,  indfattet  i  orna- 
menteret, forgyldt  Ramme.  Midt  paa  Bordet  stod  en 

smagfuld   Porcellainsopsats,    som  Ægteparret    havde 
faaet  i  Bryllupsgave. 

Heise  kom  nøjagtig  til  det  af  Hjort  fastsatte 
Tidspunkt  og  gik  ind  med  ham  i  hans  lille  Arbejds- 
værelse. Fuldmægtigen  erklærede,  at  et  Besøg  i  Pløen, 
hvortil  han  iøvrigt  var  sikker  paa  at  opnaa  Direk- 
tørens Tilladelse,  vilde  koste  ham  to  Hundrede  Daler 
slesvigholstensk  eller  lubsk  Kurant;  men  den  Sum, 
han  havde  til  sin  Raadighed  beløb  sig  kun  til  to 
Hundrede  Daler  dansk  Kurant,  hvis  Kurs,  som  be- 
kendt, varierede  med  Konjunkturerne. 

»Naar  De  til  det  Tidspunkt,  De  skal  rejse, 
deponerer  nævnte  to  Hundrede  Daler  hos  mig,  skal 
De  faa  to  Hundrede  Daler  liibsk  Kurant  udbetalt  i 
Sedler.  De  forrenter  hele  denne  Sum  med  seks 
Procent  og  afdrager  den  sukcessive,  som  det  kon- 
venerer Dem.  Men  De  vil  finde  det  rimeligt,  at 
jeg  ved  Udbetalingen  betinger  mig  en  Provision.« 

»Naturligvis,«  sagde  Hjort,  »De  viser  mig  allige- 
vel en  stor  Tjeneste;  thi  min  Kone  faar  derved  et 
brændende  Ønske  opfjddt.« 

»Naar  De  ønsker  det,  kan  vi  udfærdige  Doku- 
mentet paa  mit  Kontor.« 

»De  skal  have  Tak  for  Deres  Velvilje!  Men  nu 
hører  jeg  Madam  Fohlmanns  og  Jomfru  Agerskovs 
Stemmer  derinde  .   .  .* 

»Det  er  virkelig  ogsaa  Jomfru  Agerskov!«  ud- 
brød Heise  med  glædestraalende  Blik. 

Fuldmægtig  Hjort  gik  ind  til  Damerne.  Han 
bød  dem  velkommen  og  bad  Madam  Fohlmann  om 
at  træde  ind  i  hans  Arbejdsværelse,  hvor  hun  vilde 
erfare,  hvad  det  var  for  en  Sag,  han  i  almindelige 
Udtryk  havde  berørt  i  sit  Brev. 

Madam  Fohlmann    blev   forbavset  ved  Synet  af 
Heise,    og    hendes  Forbavselse  steg,    da    hun  hørte 
at  han  bestræbte  sig  for  at  skaffe  hende  et  Gratiale. 
Hun  havde  nemlig  ikke  glemt,  at  han  havde  nægtet 

hende  et  Afslag  paa  Lejen,  da  hun  kom  til  at  staa 
som  Enke,  og  naar  hun  siden  da  havde  tænkt  paa 
ham,  havde  han  staaet  for  hendes  Bevidsthed  som 
utjenstvilhg  og  pengegrisk.  Madam  Fohlmann  fik  i 
sin  Glæde  et  Anfald  af  Tvivl  om,  at  det  vilde  kunne 
lykkes  Heise  at  naa  det  bebudede  Maal;  men  han 
beroligede  hende  med  den  Forsikring,  at  han  havde 
et  bestemt  Løfte  fra  Kabinetskassereren,  Etatsraad 
Bugge.  Madam  Fohlmann  takkede  Heise  med  et 
varmt  Haandtryk,  og  denne  erklærede,  at  hun  skulde 
høre  skriftligt  fra  ham,  saa  snart  hun  kunde  ind- 
sende sin  Ansøgning.  Hun  rejste  sig  med  den  stille 
Tanke,  at  Heise  ikke  blot  var  en  dygtig  Prokurator, 
men  ogsaa  et  ædelt  Menneske.  Men  hun  kunde  dog 
ikke  rigtig  faa  i  sit  Hovede,  hvorfor  han  pludselig 
var  begyndt  at  interessere  sig  saa  levende  for  hende. 

Madam  Fohlmann  og  Prokurator  Heise  traadte 
ind  i  Dagligstuen,  hvor  Hjort  havde  forberedt  Jom- 
fru Agerskov  paa,  at  hun  vilde  faa  en  god  Bekendt 
at  se.  Ved  Synet  af  Heise  blev  hun  unægtelig  over- 
rasket, og  en  let  Rødme  tegnede  sig  paa  hendes 
Kinder.  Han  mærkede  det,  men  frejdig  og  smilende 
strakte  han  Haanden  ud  imod  hende,  og  da  de 
havde  vekslet  Hilsen,  satte  de  sig  overfor  hinanden. 

Heise  aabnede  sin  Konversation  med  en  Lov- 
tale over  Jomfru  Agerskovs  eminente  Dygtighed  som 
Handelskorrespondent.  Da  hun  fandt  hans  Udtalelse 
overdreven,  gentog  han  med  fast  Betoning  sin  Ros 
og  tilføjede,  at  han  kun  havde  udtalt  sin  Hjertens 
Mening.  Hun  ytrede  sin  Glæde  over,  at  det  var 
lykkedes  hende  at  tilfredsstille  Firmaet  fuldstændig. 

»Det  har  De  sandelig,«  sagde  Prokuratoren,  >og 
da  det  er  mig,  der  har  skaffet  Dem  Stillingen,  anser 
De  det  vel  ikke  for  indiscret  af  mig,  at  jeg  berører 
den  Gratifikation,  som  Firmaet  sendte  Dem!< 

Marie  svarede  ikke ;  hun  blev  noget  forlegen. 

»Man  spurgte,   om   jeg  kendte  Deres  Smag,    og 

efter  hvad  De  sagde  den  Dag  i  Skoven,  følte  jeg 
mig  overbevist  om,  at  de  valgte  Ting  vilde  tiltale 
Dem.« 

»Jeg  tilstaar  min  Skrøbelighed,  Prokurator  Heise ! 
jeg  sætter  overordentlig  Pris  paa  Pynt  og  elegante 
Dragter.  Gaven  glædede  mig  umaadeligt.  Har  De 
haft  Indflydelse  paa  Valget  af  den,  vidner  jeg,  at 
De  har  en  sjelden  fin  Smag.« 

Han  lænede  sig  nogle  Øjeblikke  tilbage  i  Stolen 
og  betragtede  i  Tavshed  Marie  Agerskov,  der  aab- 
nede  en  Mappe,  der  laa  foran  hende  paa  Bordet, 
og  udtog  deraf  nogle  kolorerede  Træsnit.  Han  be- 
undrede hendes  rene  Profil,  den  smukt  formede 
Pande,  om  hvilken  det  fyldige,  hørgule  Haar  hvæl- 
vede sig,  den  ranke  Holdning  og  den  smukke  fyl- 
dige Figur.  Den  sorte  Merinoskjole  med  det  smalle 
blaa  Silkebaand  om  Halsen  klædte  hende  ypperligt. 

Hun  rakte  ham  et  af  Billederne.  » Det  er  Genfer- 
søen  med  Omgivelser,«  sagde  hun.  *Hvem  der 
kunde  komme  dertil!  jeg  har  hørt  saa  megen  Tale 
om  den.« 

»Digterne  skildrer  jo  i  begejstrede  Udtryk  Kystens 
Skønhed.  De  kan  tro.  Jomfru  Agerskov,  jeg  havde 
ogsaa  Lyst  til  at  komme  til  Schweiz.  Men  oprigtig 
talt,  det  maatte  være  i  Selskab  med  et  Menneske, 
der  havde  Følelse  for  Naturen  og  æstetisk  Sans, 
saaledes  som  De  besidder  den.« 

Han  bøjede  sig  med  et  Smil  over  imod  hende. 

»Jeg  smigrer  mig  med,  at  den  Egenskab,  De 
der  berørte,  ikke  er  mig  ganske  fremmed.«  Marie 
Agerskov  fremtog  et  nyt  Billede.  >Her  ser  De  Tuile- 
rierne  i  Paris  med  Rue  de  Rivoli.  Betragt  Menneske- 
mængden og  en  Afdeling  af  Kejsergarden,  som  kommer 
marscherende!« 

»Ypperligt  Perspektiv,«  udbrød  Heise,  »og  Skarp- 
hed i  Tegningen !« 

»Søstrene  Elkins,    i   hvis  Skole    jeg   underviser, 

har  foretaget  en  Udflugt  til  Paris.  Hvem  der  kunde 
rejse  dertil,  spadsere  om  i  denne  Verdensstad  og 
maaske  se  Napoleon!  Men  sligt  naas  ikke!«  tilføjede 
hun  med  et  Suk. 

»I  det  Tilfælde  tror  jeg,  at  jeg  kunde  være 
Dem  en  ret  god  >guide«.  Jeg  har  nemlig  for  et 
Par  Aar  siden  opholdt  mig  der  en  fjorten  Dages 
Tid.  Det  er  iøvrigt  muligt,  at  De  snarere,  end  De 
tror,  kunde  faa  Deres  Ønske  opfjddt.« 

»Hvorledes  det,  Hr.  Heise ?<; 

»Enkegrevinde  Holstein  Holsteinborg,  hvem  jeg 
har  den  Ære  at  kende  personlig,  rejser  til  Paris. 
Hun  ønsker  sikkert  en  Selskabsdame  og  kunde  ikke 
vælge  nogen  bedre  end  Dem.« 

»Men  jeg  kan  virkelig  ikke  forlade  min  Skole.« 

»De  kan  stille  en  Vikar,  Jomfru  Agerskov,  og 
da  et  Ophold  i  Frankrig  vilde  gavne  Dem  i  sproglig 
Retning  og  skaffe  Dem  forøget  Virksomhed  her 
hjemme,  saa  tillader  De  mig  nok,  at  jeg  bliver 
Parthaver  i  Spekulationen.  Jeg  skaffer  Vikaren  og 
betaler  vedkommende,  og  saa  kan  De  altid  saldere 
mig. « 

Denne  Udtalelse  vakte  de  tilstedeværendes  Op- 
mærksomhed. Hjort  og  Hustru  tilkastede  hinanden 
et  Blik,  der  talte  om  Prokuratorens  Forelskelse. 
Madam  Fohlmann  saa  spørgende  paa  Marie  Ager- 
skov, der  med  en  undselig  Mine  svarede:  »De  er 
altfor  god,  Hr.  Heise;  men  Deres  noble  Tilbud  kan 
jeg  virkelig  ikke  tage  imod.« 

»Ja,  ja!  betænk  Dem!  Jeg  staar  ved  mit  Ord. 
Det  skulde  glæde  mig  hjerteligt,  hvis  jeg  kunde 
gøre  Dem  en  Tjeneste  i  saa  Henseende.« 

Ved  Aftensbordet  gik  Konversationen  livligt. 
Heise  fortalte  den  ene  Anekdote  efter  den  anden 
om  bekendte  Mænd  og  gjorde  det  paa  en  særdeles 
humoristisk  Maade,  f.  Eks.  om  Sjællands  Biskop 
Munter,    som    undertiden    ikke   kunde   huske,    hvad 

han  selv  hed,  om  om  afdøde  Arveprins  Frederik, 
der  havde  spurgt,  hvoraf  Vejrhanen  vidste,  fra  hvad 
Kant  Vinden  blæste.' 

Heise  gjorde  den  Aften  megen  Lykke  i  det  lille 
Selskab,  og  han  var  tilmed  optraadt  i  Velgørerens 
Rolle.  Da  han  gik,  var  det  ingen  tom  Talemaade, 
naar  Hjort  og  Hustru  udtalte  Ønsket  om  at  se  ham 
oftere.  Madam  Fohlmann  bevidnede  ham  ved  Af- 
skeden sin  Erkendtlighed.  Marie  Agerskov  trykkede 
hans  Haand  og  takkede  ham  med  et  velment  Smil 
for  al  hans  Elskværdighed. 

Arnold  Heise  fjernede  sig  med  en  inderlig  til- 
freds Mine:  det  forekom  ham,  at  han  med  Hensyn 
til  Jomfruen  nu  snart  maatte  staa  ved  sine  Ønskers 
Maal. 

Men  da  Marie  Agerskov  i  sit  Værelse  var  bleven 
alene  med  Madam  Fohlmann,  der  skulde  tilbringe 
Natten  der,  vaagnede  et  Mylr  af  Tanker  hos  hende. 
Medens  hendes  Veninde  sov  trygt,  kunde  hun  ikke 
falde  i  Søvn. 

Hun  fandt,  at  Heise  var  en  statelig  Skikkelse 
og  en  interessant  Personlighed;  han  havde  Sans 
baade  for  det  aandelige  og  det  materielle;  han  be- 
vægede sig  med  Sikkerhed  i  Selskabslivet,  og  han 
var  —  det  var  den  Hovedbetragtning,  hvori  hendes 
Refleksioner  tilsidst  samlede  sig  —  stærkt  indtaget 
i  hende.  Men  inderst  i  hans  Blik  var  der  alligevel 
et  sjæleligt  Udtryk,  der  virkede  frastødende  paa 
hende ;  det  var,  som  om  hans  Øjnes  Dyb  talte  Selv- 
kærlighedens og  Sanselighedens  Sprog.  Hvor  ganske 
anderledes  var  ikke  Herman  Ridderstad!  Hjertets  og 
Karakterens  Renhed  var  hos  ham  hævet  over  enhver 
Tvivl.  Han  var  aandelig  begavet  og  paalidehg  i  hele 
sin  Færd;  han  var  deltagende  af  Sind  og  sympate- 
tisk af  Ydre.  Det  var  Marie  Agerskovs  Tanker  om 
ham  og  hertil  kom,  at  han  var  saa  at  sige  en  Søn 
af    den    afdøde    Fohlmanns  Hus,    at    han    saa    med 

Kærlighed  hen  til  Enken,  og  at  han  i  det  beskedne 
og  stille  Hjem  altid  med  inderlig  Sympathi  var 
traadt  hende,  sin  egen  Veninde,  i  Møde. 

Medens  Marie  Agerskov  syslede  med  disse  Tan- 
ker, meldte  Trætheden  sig  med  stigende  Styrke,  og 
hun  sov  ind.  Mulig  spandt  i  Drømme  Fantasien 
ubunden   og  regelløst  videre  paa  Dagens  Tankevæv. 


I  April  1812  blev  Herman  Ridderstad  theologisk 
Kandidat  med  Karakteren  laudabilis.  Hans  bedste 
Fag  var  Exegese  og  Kirkehistorie.  Hans  Præstation 
i  det  første  af  disse  havde  været  saa  fortræffelig,  at 
Professorerne  efter  Eksaminationen  havde  bevidnet 
ham  deres  Anerkendelse.  Rygtet  herom  udbredte 
sig  i  de  akademiske  Kredse,  og  det  varede  ikke 
længe,  inden  han  fik  et  Par  Manuducenter.  Ridder- 
stad havde  ved  Absolveringen  af  denne  Eksamen 
naaet  et  stort  Maal  paa  sin  Livsbarte,  og  Embeds- 
vejen laa  ham  nu  aaben.  Men  det  stillede  sig  den 
Gang  saaledes,  at  Udsigterne  til  en  snarlig  Ansæt- 
telse i  et  Præstekald  just  ikke  var  lyse.  Ridderstad 
maatte  altsaa,  indtil  han  kunde  komme  i  Embede, 
søge  privat  Erhverv.  Han  havde  jo  heldigvis  sine 
Timer  i  Skolen,  og  Informationer  savnede  han  ikke. 

Skønt  Ridderstad  saaledes  godt  kunde  leve  i 
København,  higede  han  dog  efter  at  komme  bort 
derfra.  Han  ønskede  en  Plads  paa  Laddet,  ikke 
som  Kapellan  hos  en  Sognepræst,  ej  heller  som 
Huslærer  hos  et  Herskab,  men  som  privat  Sekretær 
hos  en  Godsejer,  der  hørte  til  Adelen  eller  til  en 
af  de  højere  Rangklasser. 

I  Anledning  af  sin  Eksamen  havde  Ridderstad 
modtaget  en  Række  Lykønskninger  fra  Venner  og 
bekendte,    deriblandt    en    fra    Heise.     Storch   havde 

erklæret,  at  han  til  Ære  for  ham  vilde  afholde  en 
lille  Fest  i  sit  Hjem,  hvortil  han  vilde  indbyde 
nogle  faa  Venner.  Men  herom  skulde  Ridderstad 
faa  nærmere  Besked. 

En  Dag  i  Maj  kom  et  Bud  med  en  lille  Billet 
op  til  Ridderstad  og  udbad  sig  som  Svar  mundtlig 
Besked.  Skrivelsen  var  fra  Professor  Jens  Møller, 
der  anmodede  K^andidaten  om  at  se  hen  til  ham. 
Ridderstad  svarede  Budet,  at  han  vilde  indfinde  sig 
hos  Professoren  om  et  Par  Timer. 

Det  var  en  glædelig  Efterretning,  der  ventede 
ham.  Jens  Møller  meddelte  ham  nemlig,  at  han 
kunde  skaffe  ham  en  behagelig  og  vellønnet  Stilling. 
Hans  Ven,  Justitsraad  Leigh  Smith,  der  i  Fjor  havde 
købt  Godset  Bækkeskov  i  Nærheden  af  Præstø, 
ønskede  nemlig  en  Privatsekretær  og  havde  bedt 
ham.  Professoren,  om  at  anbefale  en.  Jens  Møller 
havde  da  erklæret,  at  Kandidat  Ridderstad  efter 
hans  Overbevisning  vilde  kunne  gøre  ypperlig  Fyl- 
dest i  en  saadan  Stilling,  og  Smith  havde  da  ønsket, 
at  netop  han  vilde  overtage  den.  Professorens  Spørgs- 
maal,  om  Ridderstad  vilde  have  Posten,  besvaredes 
uden  Betænkning  bekræftende. 

»Sæt  Dem  saa  selv  i  Forbindelse  med  Gods- 
ejeren,« sagde  Professor  Møller. 

Ridderstad  takkede  ham  varmt  for  den  Inter- 
esse, han  havde  vist  ham.  Jens  Møller  erklærede, 
at  det  havde  været  ham  en  stor  Glæde,  at  han 
havde  kunnet  gøre  noget  for  en  saa  dygtig  ung 
Mand. 

Herman  Ridderstad  lagde  Hjemvejen  over  et 
Stykke  af  Volden  for  i  en  Times  Tid  at  nyde  den 
friske  Natur  i  den  solklare  Dag.  Han  spadserede 
under  Voldliniens  prægtige  Linde  og  Ahorntræer; 
han  gik  op  paa  Brystværnets  og  Bastionens  Sti, 
hvorfra  han  havde  Udsigt  over  Glaciet  og  de  den 
Gang  sparsomt  bebyggede  Forstæder. 

Denne  Dag  bebudede  i  sin  Stilhed  og  Skønhed 
Sommerens  kommende  Fylde.  Herman  Ridderstad 
indaandede  Duften  fra  Træerne  og  lyttede  til  Smaa- 
fuglenes  Kvidren.  Et  Øjeblik  forekom  det  ham, 
som  om  Livet  nu,  da  han  var  bleven  Kandidat, 
maatte  ligge  lyst  og  smilende  foran  ham;  men  saa 
kastede  Tanken  om  Marie  Agerskov  ligesom  en 
Skygge  ind  i  hans  Fremtidsbillede.  Han  elskede 
hende,  og  han  vidste,  at  hun  nærede  levende  Sym- 
pathi  for  ham,  og  dog  var  han  bange  for  at  tabe 
hende.  Arnold  Heise  viste  sig  som  en  truende  Skik- 
kelse i  hans  Betragtningers  Baggrund. 

Da  Ridderstad  traadte  ind  i  sit  Værelse,  fik 
han  at  vide,  at  Storch  havde  været  der.  En  Seddel, 
der  var  stillet  paa  Skrivetøjet,  indeholdt  en  Ind- 
bj^delse  til  den  følgende  Aften;  Madam  Fohlmann 
og  Marie  Agerskov  vilde  komme.  Ridderstad  tak- 
kede i  et  Par  Linier  og  meddelte,  at  han  havde 
faaet  en  Stilling  som  Privatsekretær  hos  Justitsraad 
Leig  Smith  paa  Bækkeskov.  Han  skrev  et  Brev  til 
sin  eventuelle  Principal,  hvori  han  til  Slutning  med- 
delte, at  han  agtede  at  tage  med  den  lollandske 
Post  anden  Dag  i  Juni.  Ridderstad  afsendte  de  to 
Skrivelser  med  et  Bud,  der  tillige  skulde  gaa  hen 
til  Kaptajn  Therkelsen  og  faa  at  vide,  naar  det  var 
ham  belejligt  at  modtage  en  lille  Visit. 


Madam  Fohlmann  var  den  første,  som  indfandt 
sig  hos  Storch.  Efter  at  de  havde  berørt  deres 
fælles  Erindringer,    kom    deres  Samtale   til  at  dreje 


sig  om   Heise. 


»Der  er  ingen  Tvivl  om,    at   han  er  forelsket  i 
Jomfru   Agerskov,«    sagde    Madam    Fohlmann,     -det 

kunde  man  da  se  med  et  halvt  Øje  den  Aften  hos 
Hjort.« 

»Heise  er  en  dygtig  Mand  i  sit  Fag,«  sagde 
Storch,  > sikkert  er  han  ogsaa  formuende,  og  han 
ser  jo  godt  ud ;  men  Jomfru  Agerskov  bør  have  en 
bedre  Mand  .  .  .« 

»Bedre?«  afbrød  Madamen  ham,  »han  har  ny- 
lig vist  mig  megen  Deltagelse.« 

»Hans  Pengebegærlighed  gør  ham  stundom 
haardhjertet  og  hensjmsløs.  Jeg  kender  et  Par 
yngre  Folk  i  meget  smaa  Kaar.  Manden  er  Tegne- 
lærer, og  Konen  bidrog  ved  Information  i  Klaver- 
spil til  Underholdet;  men  Heise,  som  havde  en  Sum 
Penge  tilgode  hos  dem,  gjorde  Indførsel  i  Boet  og 
tog  Klaveret,  da  de  ikke  kunde  betale.  Og  det 
kunde  han  gøre,  skønt  der  var  to  Børn.« 

»Det  var  forfærdelig  ukristeligt  handlet!« 

»Han  er  ogsaa  en  lidenskabelig  Fruentimmer- 
jæger.  Jeg  ved,  at  han  har  en  Kærlighedsforbindelse 
med  en  Opvartningspige  i  et  Skipperhus,  og  der  er 
fortalt  mig,  at  han  har  flere.« 

»Er  det  ikke  Overdrivelse,  Hr.  Storch?* 

»Sligt  burde  jeg  maaske  ikke  have  talt  om; 
men  naar  jeg  har  gjort  det,  er  det  udelukkende  af 
Interesse  for  Jomfru  Agerskov.  løvrigt  sætter  jo 
Ridderstad  overordentlig  Pris  paa  hende;  han  nærer 
utvivlsomt  i  sit  stille  Sind  Ønske  om  at  faa  hende 
til  Hustru.« 

Næppe  havde  Storch  udtalt  disse  Ord,  før  det 
bankede  paa  Døren.  Det  var  Ridderstad  og  Kap- 
tajn Therkelsen  med  Kone  og  Datter,  der  kom.  Et 
Øjeblik  efter  indfandt  Marie  Agerskov  sig. 

Da  alle  havde  taget  Plads,  blev  der  ombudt 
The,  en  paa  dette  Tidspunkt  dyr  Artikel,  da  den 
kostede  25  Daler  Kurant  Pundet.  Saa  snart  den 
var  drukken,    samtaltes    der  om  nogle  Emner,    som 

i  de  sidste  Dage  havde  sysselsat  visse  Kredse  i 
Byen. 

Therkelsen  vilde  saaledes  vide  Besked  om  den 
nylig  nedsatte  Varekontrol-Kommission,  der  skulde 
hindre  Handel  med  Ting,  hvis  Indførsel  var  for- 
budt 

Storch  udtalte  sig  med  en  vis  Forsigtighed,  hvad 
der  ogsaa  var  tilraadeligt  om  Regeringsforanstaltnin- 
ger  paa  hint  Tidspunkt;  men  han  skjulte  ikke,  at 
den  tvungne  Anmeldelse  af  Varebeholdningerne  var 
nærgaaende  og  krænkende.  Kommissionen  havde 
jo  Ret  til  at  stikke  sin  Næse  ikke  blot  i  Købmæn- 
denes Lagre,  men  ogsaa  i  Privatfolks  Spisekamre. 

»Kontrolørerne  endevender  endog  Sengeklæderne 
for  at  finde  forbudne  engelske  Varer,«  sagde  Ther- 
kelsen; »de  tager  s'gu  endogsaa  Pomader  og  lugtende 
Vande. « 

»Det  første  er  nu  Overdrivelse,«  sagde  Storch. 
»Men  det  er  ellers  gaaet  to  Urtekræmmere  paa 
Købmagergade  og  en  Isenkræmmer  i  Pilestræde  galt. 
Deres  Beholdninger  af  »fjendtlige«  Varer  var  større, 
end  de  opgav,  og  Konfiskation  samt  Mulktering  blev 
Følgen.     De  er  alle  tre  ruinerede.« 

»Hvor  længe  mon  de  Tilstande  skal  vare  ved!« 
sagde  Therkelsen. 

Storch  blev  heftig  og  glemte  sig  selv.  »Indtil 
Afsindet  har  ødelagt  Landet  fuldstændigt,«  raabte 
han  med  et  harmfuldt  Blik.  I  samme  Øjeblik  vaag- 
nede  han  dog  til  Besindelse.  Han  ytrede  henkastende : 
»Napoleon  tvinger  ogsaa  Regeringen  længere  frem, 
end  den  selv  vil.  Har  De  for  Resten  hørt,  Ther- 
kelsen, at  det  snart  vil  blive  Dem  forbudt  at  give 
Deres  Tjener  Fjer  i  Hatten,  og  Sølvtresserne  skal 
afløses  af  Uldsnorer.« 

Therkelsen  lo.  »Det  vil  blive  et  Tordenslag  for 
Kammerherre  Thrane,«  ytrede  han  med  et  polisk 
Smil  til  sin  Kone. 

En  Pause  i  Samtalen  indtraadte.  Derpaa  spurgte 
Marie  Agerskov  Ridderstad,  om  han  havde  over- 
været de  Massmannske  Skolers  Aarsfest  i  Trinitatis 
Kirke, 

»Mo'er  og  jeg,«  sagde  Sigrid  Therkelsen,  »saa 
de  kongelige  køre  derhen.  Jeg  nejede,  saadan  som 
min  Danselærer  havde  vist  mig  det,  og  Dronningen 
nikkede  saa  venligt  til  mig.« 

»Jeg  har  saamænd  hørt  Pastor  Massmann  præ- 
dike i  Frederikskirken,«  ytrede  Storch.  »Forleden 
gik  jeg  forbi  ham  paa  Gaden;  han  fulgtes  med  en 
Mand  fra  Heiligenhafen,  som  jeg  tilfældigvis  kendte.« 

»Hvad  Nytte  gør  egentlig  disse  Søndagsskoler'/ 
sig  os  det,  Bidderstad!«   sagde  Marie  Agerskov. 

»I  den  halve  Snes  Aar,  de  har  eksisteret,  er 
omtrent  halvtredje  Tusinde  unge  Haandværkere  i 
disse  Skoler  bleven  undervist  i  Skrivning  og  Reg- 
ning aldeles  gratis«   .  .   . 

»Aldeles  gratis?«  faldt  Therkelsen  ind;  »det  er 
jo  storartet!« 

»Storartet!«  gentog  Madam  Fohlmann. 

»Slige  Søndagsskoler  fremmer  Oplysningen  blandt 
Haandværkerstanden,«  sagde  Jomfru  Agerskov,  »men 
den  trængte  ogsaa  til  det;  jeg  har  set  mange  Svende, 
som  hverken  kunde  læse  eller  skrive.« 

»For  den  Slags  Stiftelser  maa  man  være  Frede- 
rik den  Sjette  enten  direkte  eller  indirekte  erkendt- 
lig,« sagde  Ridderstad.  »Nationen  føler  vel  haardt 
Virkningen  af  Krigen  med  England  —  her  vendte 
han  sig  mod  Storch  —  men  den  bør  aldrig  glemme, 
at  det  var  ham,  der  ophævede  Stavnsbaandet,  for- 
bød Negerhandelen,  ophjalp  Almueundervisningen 
og  gjorde  Hæren  national.« 

»Men  Du  holder  jo  formelig  et  historisk  Fore- 
drag, Herman,«  bemærkede  Storch  med  et  ironisk 
Smil,  der  ikke  tydede  paa  Begejstring  for  Frederik 
den  Sjette. 

Ridderstad  forstod  hans  Minespil.  »Saadan 
som  jeg  dømmer  her,«  vedblev  Kandidaten,  »har 
ogsaa  Professorerne  Jens  Møller  og  Kali  udtalt  sig 
overfor  mig.  Jeg  siger,  at  det  er  skønt  at  gavne  de 
fattige  og  forladte.« 

Idet  Ridderstad  udtalte  disse  Ord,  lyste  hans 
Øjne.  Følelsen  af  den  gode  Sag,  han  her  forsvarede, 
ligesom  opildnede  ham.  Marie  Agerskov  betragtede 
ham.  I  denne  Stund  forekom  han  hende  saa  ædel; 
det  var,  som  om  noget  af  hans  Hjertevarme  med- 
delte sig  til  hende,  og  hun  følte  sig  løftet  og  hen- 
dragen til  ham. 

»Maa  jeg  saa  bede  Dem  om  at  gaa  til  Bords  og 
tage  til  Takke  med  Anretningen  hos  en  Pebersvend,« 
sagde  Storch. 

I  Stuen,  hvor  der  spistes,  stod  paa  en  Kom- 
mode en  Del  Nipsgenstande,  særlig  af  kinesisk  Fabri- 
kat, hvoriblandt  en  lille  Kassette  af  Sandeltræ,  to 
Miniaturvaser  og  et  Par  Statuetter  af  Porcellæn  samt 
enkelte  lakerede  Sager  vakte  Damernes  Beundring. 
Idet  man  tog  Plads  ved  Bordet,  ved  hvilket  Ridder- 
stad sad  mellem  Madam  Fohlmann  og  Jomfru  Ager- 
skov, gav  Therkelsen  sig  til  at  tale  om  den  kinesiske 
og  ostindiske  Handel  for  en  halv  Snes  Aar  siden. 

»Det  var  Tider,«  sagde  han,  »da  vi  havde  Gros- 
serere her  i  København,  og  da  der  tjentes  Penge. 
Hvad  mener  De  om  Duntzfeldt,  min  kære  Hr. 
Storch?« 

»Det  var  Sølv-  og  Guldalderen,«  svarede  denne. 
»Duntzfeldt,«  tilføjede  han  henvendt  til  Ridderstad, 
»sagde  altid,  at  Paktolus,  der  førte  Guldsand  med 
sig,  var  den  eneste  Flod  i  Geografien,  som  inter- 
esserede ham!« 

Efter  at  Madamerne  Therkelsen  og  Fohlmann 
havde  vekslet  nogle  Repliker  med  hinanden  om 
Dyrtiden,  og  korset  sig  over,  at  Pundet  af  Oksekød 
nu  var  gaaet  op  til  over  tre  Mark,  benyttede  Ridder- 


127 

stad  et  Øjebliks  Pavse  til  at  fortælle  Rygter  om 
Prinsesse  Julianes  forestaaende  Formæling.  Man 
havde  nok  hørt,  at  hun  skulde  giftes  med  en  Prins 
Wilhelm  af  Hessen-Filipsthal;  men  hvem  han  egent- 
lig var,  vidste  man  aldeles  ikke  Kidderstad  var  alt 
andet  end  bevandret  i  Prinsens  Familieforhold ;  men 
han  kunde  dog  meddele,  at  Prinsen  var  en  fjern 
Slægtning  gf  Prinsesse  Charlottes  Mand. 

Der  blev  skænket  et  Glas  Madeira.  Storch  tog 
nu  Ordet,  idet  han  opfordrede  Selskabet  til  i  For- 
ening med  ham  at  ønske  Herman  Ridderstad  til 
Lykke  dels  i  Anledning  af  den  fortræffelige  Eksamen, 
dels  fordi  han  saa  hurtigt  havde  faaet  Ansættelse. 
Storch  udtalte  sig  med  Anerkendelse  om  Ridderstad 
som  Personlighed  og  tilføjede,  at  alle  havde  givet 
ham  det  bedste  Lov  som  Lærer.  Storch  tilføjede 
Haabet  om,  at  Stillingen  pna  Bækkeskov  maatte  til- 
tale ham,  og  at  han  maatte  gøre  god  Fjddest  i  den. 

»Herman  Ridderstad,«  sagde  Storch  til  Slutning 
med  bevæget  Stemme,  »Du  forlader  os  snart;  men 
altid  vil  jeg  —  og  med  Madam  Fohlmann  og  Jomfru 
Agerskov  er  vel  det  samme  Tilfældet  —  følge  Dig  i 
Tanken  og  bevare  ægte  venskabelige  Følelser  for 
Dig.     Herren  være  med  Dig,  Herman!« 

Skaalen  blev  drukken  med  hjertelig  Tilslutning. 
Da  Ridderstad  vendte  sig  med  sit  Glas  mod  Marie 
Agerskov,  bemærkede  han,  at  en  Taare  tindrede  i 
hendes  Øjne. 

Efter  Bordet  underholdt  Therkelsen  Selskabet 
med  nogle  Kaperhistorier,  hvoraf  en  enkelt  gjorde 
Effekt.  Han  fortalte,  at  en  fransk  Kaper  i  Nord- 
søen havde  anholdt  en  engelsk  Brig,  men  ladet 
denne  slippe  mod  at  beholde  Pengekassen  og  Kap- 
tajnens Kone,  i  hvem  Kaperchefen  pludselig  blev 
forelsket.  Stor  var  dennes  Forbavselse,  da  han  op- 
dagede, at  den  skønne  var  en  Handelskommis  fra 
Boulogne,    der  havde  set  Lejlighed  til  at  flygte  paa 

den  Maade  for  at  unddrage  sig  den  napoleonske 
Militærudskrivning. 

»Men  hvad  blev  der  af  den  skønne?«  spurgte 
Sigrid  leende 

»Hun  sprang  fra  Borde  en  Nat  ved  Hirsholmene, 
blev  Krambodsvend  i  Frederikshavn  og  er  nu  et 
respektabelt  Hosekræmmerfirma  i  Aalborg.« 

»Det  er  da  nogle  nysselige  Smaating,  De  der 
har  staaende,  Hr.  Storch!«  sagde  Madam  Therkel- 
sen, hun  pegede  paa  Kommoden. 

Storch,  der  kunde  se  paa  hende,  at  en  af  disse 
Genstande  vilde  være  kærkommen,  tog  en  lille  kine- 
sisk Æske  af  Skildpaddeskal  og  forærede  hende  den. 

»Denne  Æske,«  sagde  han  med  et  humoristisk 
Smil,  »skal  have  tilhørt  Prinsesse  Hungiu,  Kejser 
Kanghis  Datter.  Hun  flygtede  bort  med  en  portu- 
gisisk Urtekræmmer  fra  Macao,  og  ved  Auktionen 
over  hendes  Efterladenskaber  solgtes  den  til  en  hol- 
landsk Matros,  af  hvem  jeg  købte  den.« 

Madam  Therkelsen  betragtede  smilende  Æsken, 
vendte  og  drejede  den  flere  Gange  i  Haanden  og 
udbrød:  »Før  var  den  hos  Prinsessen  af  Kina,  nu 
skal  Du  ha'e  den  til  Snustobaksdaase,  lille  Therkel!« 

Sigrid  fik  en  lille  Kniv  med  ornamenteret  Blad 
og  Elfenbensskaft,  og  den  smukke  Vifte  raktes  Marie 
Agerskov,  som  blev  henrj^kt  over  den;  thi  den  var 
baade  smagfuld  og  kostbar,  og  Finhed  i  Toilettet 
var  nu  en  Gang  hendes  Sværmeri. 

Medens  Storch  trak  et  Par  Kommodeskuffer  ud 
og  foreviste  forskellige  Snurrepiberier,  som  han  i 
Tidens  Løb  havde  samlet,  deriblandt  en  af  Støvlet- 
kathrines  Krøllepinde,  talte  Ridderstad  med  Marie 
Agerskov  om  sin  forestaaende  Afrejse. 

»De  kommer  nu  saa  langt  bort  fra  os.  Ridder- 
stad, saa  vi  ser  Dem  formodentlig  aldrig  mere?« 

»Bækkeskov  ligger  jo  ikke  langt  fra  Præstø,  og 
dertil  er  der  vel  herfra  en  halv  Snes  Mil.« 

>Saa  maa  man  køre  med  Deligence  og  Dag- 
vogn; hvorledes  skulde  jeg  dog  faa  Raad  til  saadan 
en  Rejse!« 

»Jeg  kan  maaske  snart  faa  et  Præstekald  i  Nær- 
heden; saa  skal  jeg  hente  Dem  med  egne  Heste  og 
Vogn,«  sagde  Ridderstad  smilende. 

»Hvor  der  maa  være  dejligt  i  en  Præstegaard 
paa  Landet !  Jeg  kan  ikke  tænke  mig  noget  yndigere 
end  at  leve  i  landlig  Stilhed,  midt  i  Naturens  Skød, 
omgiven  af  Mark  og  Skov,  af  Engens  og  Havens 
Blomster,  i  sine  kæres  Kreds  .  .  .«  Disse  Ord  ud- 
talte Marie  med  Varme;  derpaa  blev  hun  tavs  og 
stirrede  hen  for  sig. 

Ridderstad  tog  hendes  Haand.  »Det  er  Præste- 
gaardslivets  Idyl,  Marie,  De  der  dvæler  ved;  men 
lad  os  dernæst  betone  Præstens  høje,  aandelige 
Kald.  Gives  der  noget  skønnere  og  mere  opløftende 
end  under  Kirkens  Hvælvinger  at  være  sammen  i 
Tanken  med  Kristus  og  Apostlene,  at  leve  med  dem 
paa  de  Steder,  som  ved  dem  har  faaet  verdens- 
historisk Præg,  og  at  forkynde  Menigheden,  hvad  de 
har  talt  og  skrevet.« 

>Nej,«  svarede  Marie,  »det  er  Diamanten,  men 
det  andet  er  den  dejlige  Indfatning!«  Hendes  Blik 
mødtes  med  Ridderstads ;  de  gav  hinanden  et  Haand- 
tryk;  det  var,  som  om  den  gensidige  Forstaaelse 
var  fuldstændig. 


Aftenens  Hovednydelse  blev  Marie  Agerskovs 
yndefulde  Foredrag  til  Guitarspil  af  Weyses  smukke 
Melodi  i  Syngestykket  »Faruk«:  »Risler  alle  Bølger 
smaa.« 

Ridderstad  tog  derefter  Afsked  med  Gæsterne 
og  lovede,  at  de  snart  skulde  høre  fra  ham  gennem 
Storch.      Therkelsen     fulgte    Madam    Fohlmann    og 

Eros  og  Mammon.  9 

Jomfru  Agerskov  til  Regnegade,  hvor  de  skiltes,  idet 
enhver  gik  til  sit. 

Da  Ridderstad  var  ene  med  Storch,  3'trede  han 
efter  nogen  Tids  Tavshed:  »Nu,  da  jeg  forlader 
Dem  og  mine  Venner,  føler  jeg  dobbelt,  hvor  meget 
jeg  holder  af  Marie  Agerskov.  Til  Dem,  Storch,  min 
faderlige  Beskytter,  betror  jeg  dette  mit  Hjertes  An- 
liggende.« 

»Hun  er  en  udmærket  Pige,  og  jeg  ønsker 
inderligt,  at  hun  maa  blive  knyttet  til  Dig;  men  jeg 
er  bange  for,  at  denne  Prokurator  Heise  gør  hende 
fortumlet  i  Hovedet!* 

»Hvorledes  det,  Onkel?« 

»Hun  holder  af  Stads,  min  kære  Søn,  og  Heise 
har  i  sine  Penge  et  mægtigt  Fortrin  for  Dig,  naar 
det  kommer  an  paa  at  aabne  hende  glimrende  Ud- 
sigter og  lokke  hende.« 

»Marie  lader  sig  vel  ikke  lokke  eller  blænde  af 
det  usle  Mammon,«  udbrød  Ridderstad  heftigt  og 
med  en  mørk  Mine. 

>Vær  blot  rolig,«  sagde  Storch,  idet  han  lagde 
sin  Haand  paa  hans  Skulder;  »det  gør  hun  for- 
haabentlig  ikke.  Men  Mammon,  eller  Dukater  og 
Species  er  i  disse  Tider  just  ikke  saa  usselt.«  Ved 
denne  sidste  Ytring  spillede  et  ironisk  Smil  om 
Storchs  Læber. 

»Tilgiv  mig,  Onkel!  jeg  blev  opbrusende;  men 
Tanken  om  slige  Manøvrer  vækker  min  Harme!« 


Et  Par  Dage  efter  det  lille  Selskab  hos  Storch 
begav  Ridderstad  sig  til  Postgaarden  for  at  lade  sig 
indskrive  som  Passager  med  den  lollandske  Post. 
Da  han  drejede  om  Hjørnet  paa  Østergade  og  Køb- 
magergade mødte  han  Sigrid  Therkelsen  og  hendes 
Moder;  de  standsede. 

»Saa  skulde  vi  da  ses  endnu  en  Gang,  før  De 
tager  fra  Byen,  Hr.  Ridderstad!«   sagde  Sigrid. 

»Naar  jeg  kommer  igen,  haaber  jeg,  at  Jomfru 
Agerskov  har  faaet  en  rigtig  flink  Elev  ud  af  Dem, 
saa  De  selv  kan  optræde  som  Francaise!« 

*  Sigrid  smilte  fornøjet.  »Vi  kan  saamænd  hilse 
Dem  fra  Jomfruen,«  sagde  Madam  Therkelsen.  »Vi 
har  været  hos  hende  i  Formiddags.« 

»Hendes  Værtinde,  Madam  Hjort,  havde  Fød- 
selsdag, og  hun  var  sammen  med  os  til  Kaffe,«  til- 
føjede Sigrid. 

»De  skulde  have  set  et  Armbaand,  hun  har 
faaet,«   sagde  Madamen. 

»Hvem?   Værtinden?«   spurgte  Ridderstad. 

»Nej,  nej!  Jomfru  Agerskov!  Tænk  Dem,  det 
dejligste  og  kostbareste  Guldarmbaand,  besat  med 
Rubiner.    Det  betaler  sig  rigtignok,  det  Skriveri!« 

»Skriveri?«   gentog  Ridderstad. 

»Ja,  Moder  mener  en  fransk  Korrespondance, 
som  Jomfru  Agerskov  fører  for  et  Silkefirma.  Det 
er  saa  udmærket  fornøjet  med  Jomfru  Agerskov  og 
har  givet  hende  flere  Presenter.« 

»Ja,  hun  har  faaet  det  kostbareste  ostindiske 
Shawl  og  de  dejligste  Silketørklæder;  men  Guld- 
armbaandet  er  dog  det  prægtigste.  Hun  viste  os  det 
saamænd  altsammen,«  sagde  Madam  Therkelsen 
ivrigt. 

»Jomfru  Agerskov  skriver  fortræffeligt  Fransk,« 
ytrede  Ridderstad;  han  paatog  sig  en  rolig  Mine 
og  skjulte,  hvor  ubehageligt  han  berørtes  af  Efter- 
retningen.« 

>Ja,  det  kan  nu  være  godt  nok  med  Firmaet, 
som  det  hedder,«  vedblev  Madammen.  »Men  den 
meget  omtalte  Prokurator  Heise  er  ogsaa  nok  med 
i  Spillet.     Det  mente  da  Madam  Hjort.« 

»Ti  stille.  Moder!  hvad  angaar  den  Sag  os!« 
sagde  Sigrid. 

Ytringen  skar  Ridderstad  i  Hjertet.  Han  af- 
brød Samtalen  og  skiltes  fra  den  unge  Pige  og 
hendes  Moder  med  et  hjerteligt  Levvel. 


Forinden  Afrejsen  vilde  Ridderstad  kigge  op  i 
Klubben  >det  borgerlige  Selskab«.  Da  han  var  paa 
Trappens  øverste'''*Åfsats ,  hørte  han  en  komme 
nedenfor.  Han  vendte  sig  og  saa  efter  vedkom- 
mende; det  var  Prokurator  Heise. 

I  Klubbens  Rj^geværelse  fandt  Ridderstad  et 
Selskab  i  ivrig  Diskussion.  Det  bestod  af  Boghandler 
Brummer,  Hotelejer  Kummel  og  en  Lærer  ved 
Basedows  Institut  ved  Navn  Brachvogel,  Seminarist 
fra  Kiel. 

Der  taltes  om  de  truende  Krigsudsigter  i  Eu- 
ropa; thi  Spændingen  mellem  Frankrig  og  Rusland 
blev  øjensynlig  mere  spændt  for  hver  Dag,  der  gik. 

»Lad  bare  Verdensmagterne  tørne  sammen,« 
sagde  Kummel;  »for  saa  faar  vi  forhaabentlig  Ende 
paa  den  utaalelige  Tilstand,  hvori  vi  Gæstgivere 
lever. « 

»Hvad  mener  De  egentlig  med  det?«  spurgte 
Brummer. 

»Jeg  forstaar  det  godt,  Hr.  Kummel,«  udbrød 
Brachvogel.  »Enten  sejrer  Napoleon  eller  ogsaa 
falder  han;  men  i  begge  Tilfælde  faar  vi  Fred,  og 
saa  befries  Handelen  fra  de  trykkende  Baand,  det 
forbandede  Kontinentalsystem  paalægger  den.« 

»De  har  den  korrekte  Opfattelse,  Hr.  Brach- 
vogel, De  har  sat  Dem  ind  i  Situationen,«  sagde 
Kummel.  »Livet  er  næppe  til  at  holde  ud  for  en 
Vært;  daglig  klager  Gæsterne  over  Optrækkeri,  men 
hvad  skal  man  gøre!« 

»Ja,   men   en  Kop  Kaflfe   eller  The  og  en  Cigar 

staar    min    Sandten    ogsaa   i    en    forskrækkelig    høj 
Pris,«  bemærkede  Brummer. 

»Mener  De,  at  man  kan  levere  det  billigere, 
naar  Pundet  af  Kaffe  koster  seks  Daler  og  af  Sukker 
over  tre?  Et  rygeligt  Pund  Tobak  faar  jeg  ikke 
under  nogle  og  tyve  Mark  i  Indkøb.  Surrogaterne 
bryder  Gæsterne  sig  ikke  om.« 

I  Begyndelsen  af  dette  Replikskifte  var  Heise 
traadt  ind  i  Værelset.  Hans  Hilsen  til  de  tilstede- 
værende blev  køligt  besvaret  af  Ridderstad. 

»I  Tilfælde  af  Krig  holder  Danmark  vel  fast 
ved  sin  Alliance  med  Frankrig,«  sagde  Kiimmel. 

»Utvivlsomt,«  sagde  Brummer.  Han  saa  sig 
omkring  og  tilføjede  med  en  hemmelighedsfuld 
Mine:  »Kammerjunker  Waltersdorf  ved  Gesandt- 
skabet i  Paris  mødte  i  Gaar  i  min  Boglade  Sekretær 
i  det  udenlandske  Departement,  Sick.  De  hviskede 
noget  til  hinanden,  som  jeg  ikke  kunde  undgaa  at 
høre,  og  jeg  fik  ud  af  det,  at  Forbundet  med  Na- 
poleon bliver  fornyet.« 

»Ja,  desværre!«  sagde  Heise,  der  nu  blandede 
sig  i  Samtalen. 

»Det  er  Deres  Ord,  ikke  mine,  Hr.  Prokurator !« 
sagde  Brachvogel.   »De  ser  vist  skarpt  paa  Sagerne!« 

»Det  er  let  nok  at  kritisere,«  tog  Ridderstad  til 
Orde;  jeg  beklager  iøvrigt,  at  Geheimestatsminister 
Rosenkrans  ikke  benytter  Prokurator  Heise  som 
Raadgiver!«  Heise  havde  udtalt  hin  Ytring  med  en 
overlegen,  haanhg  Mine,  der  havde  irriteret  Ridder- 
stad, hvis  Skinsyge  straks  var  bleven  vakt  ved  Synet 
af  ham. 

»Behold  De  Deres  sarkastiske  Bemærkninger 
hos  Dem  selv,  Hr.  Ridderstad!  Husk,  De  er  Theolog, 
og  som  saadan  maa  De  være  skaansom,  mild  og 
kristelig!«  Idet  Heise  kom  med  denne  Ytring,  an- 
vendte han  en  faderlig  formanende  Tone,  der  bragte 
Selskabet  til  at  le. 

Ridderstad  blev  ophidset. 

»Vær  De  selv  kristelig,  Hr.  Prokurator!  men 
det  glemmer  De  i  Deres  Transaktioner;  thi  der  er 
De  listig,  egennyttig  og  hensynsløs  lige  til  det 
yderste ! « 

>Hvad  siger  De,  sølle  Ridderstad!«  udbrød 
Heise  og  rejste  sig  i  hele  sin  Højde. 

»Jeg  har  givet  Dem  det  Skudsmaal,  De  for- 
tjener,« sagde  Ridderstad,  »og  nu  kan  De  jo  reflek- 
tere over  det!« 

Med  disse  Ord  ilede  Ridderstad,  efter  at  han 
havde  bukket   for  det  øvrige  Selskab,    ud  af  Døren. 

»Skudsmaal!«  raabte  Prokurator  Heise  efter 
ham.  »Vær  overbevist  om,  at  jeg  skal  kvittere  for 
Modtagelsen ! « 


VII. 

Nær  ved  Præstø  Fjord  ligger  Herresædet  Bække- 
skov.  Naar  Sjælland  lyser  i  sin  Sommerpragt, 
hører  Bækkeskov  og  Omegn  til  et  af  de  mest  idyl- 
liske Punkter  paa  Øen.  Højt  og  frit  hæver  den  i 
italiensk  Renaissancestil  opførte  Bygning  sig  frem 
over  Skoven,  Kornmarkerne  og  Engene,  gennem 
hvilke  et  Par  Smaabække  udgyder  sig  i  Præstø 
Fjord.  Fra  øverste  Stokværk  i  Herresædet  er  der 
en  henrivende  Udsigt  over  denne  til  Fedet,  Rone- 
klint og  Møen  i  det  fjerne.  Det  sjællandske  Land- 
skab med  sine  Skove  og  Kirker,  sine  Byer  og  Møller 
udbreder  sig  her  i  hele  sin  F3^1de  for  Beskuerens 
Blikke.  Man  kan  ikke  tænke  sig  noget  skønnere 
Syn  end  Præstobugt,  naar  dens  Flade  ligger  stille  i 
Sollyset,  og  Skibene  for  fulde  Sejl  glider  hen  over 
den;  eller  naar  Maanen  og  Stjernerne  i  Nattens 
Tavshed    og    Fred    spejler    sig    i    dens    mørkeblaa 


135 

Vande.  Det  er  intet  Under,  at  disse  Egne  danner 
en  af  Hovedskuepladserne  for  de  hemmeligheds- 
fulde Begivenheder  i  de  danske  Sagns  og  Eventyrs 
Verden. 

Paa  Bækkeskov  modtoges  Herman  Ridderstad 
af  den  nye  Ejer,  Justitsraad  Leigh  Smith,  en  Mand 
midt  i  Trediverne,  velvoksen,  brunhaaret  og  blaaøjet, 
med  et  jovialt  Smil  om  Læberne.  Han  var  det  fore- 
gaaeude  Aars  Vinter  bleven  Enkemand,  idet  han 
havde  mistet  sin  elskværdige  Hustru,  Marie  Anna, 
født  de  Goninck.  Hendes  yngre  Søster,  Caroline, 
opholdt  sig  nu  i  Svogerens  Hus,  og  der  var  dem, 
som  ymtede  om,  at  der  vilde  blive  et  Par  ud  af 
de  to. 

Justitsraaden  erklærede  straks  ved  Modtagelsen, 
at  Ridderstad  burde  sættes  lidt  ind  i  Bækkeskovs 
Historie,  for  at  han  kunde  tiltræde  sin  Stilling  med 
den  rette  historiske  Andagt. 

»For  en  seksten  Aar  siden,«  sagde  han,  »købtes 
Gaarden  af  den  rige  Agent  Charles  Selby,  der  op- 
højedes til  Baron.  Ham  har  De  maaske  hørt  omtale, 
Hr.  Sekretær?« 

»Han  var  i  sin  Tid  en  god  Ven  af  min  Onkel, 
nuværende  Bogholder  Storch  hos  Agent  Erichsen. 
Han  giftede  sig  anden  Gang  i  Fjor,  idet  han  blev 
viet  til  Enkebaronesse  Brockdorf.« 

»Herren  er  nok  stiv  i  sin  Genealogi!  Det  er 
Baronen,  der  har  opført  den  smukke  Hovedbygning 
og  indrettet  den  saa  prægtigt.  Han  havde  udmærket 
Forstand  paa  engelsk  Landvæsen,  hvorfor  han  refor- 
merede Agerbruget  grundigt  her  paa  Godset.« 

»Og  Justitsraaden  fortsætter  i  hans  Spor?« 

»Det  gør  jeg;  men  tager  mig  hvert  Fremskridt 
i  Agerkulturen  ad  notam.  Min  Gaard  og  min  Hol- 
berg, næst  min  Bibel,  det  er  mine  Hovedinteresser.* 

Justitsraaden  pegede  paa  en  Boghylde,  hvorpaa 
Holbergs  Værker  stod,  indbundne  i  Pragtbind.   »Hver 

Dag    læser   jeg    et   Afsnit    af   Holbergs  Skrifter,    og 
aarlig  valfarter  jeg  til  hans  Grav  i  Sorø.« 

>Hans  >  Heltes  og  Heltinders  sammenlignende 
Historie*  hører  til  min  bedste  Læsning,  Hr.  Justits- 
raad. « 

>To  af  Komedierne  skal  man  altid  læse,  min 
unge  Mand;  det  er  »den  vægelsindede«  og  >den 
stundesløse«  ;  de  indeholder  et  kraftigt  Medikament 
mod  disse  Lyder.  Nu  skal  jeg  iøvrigt  sætte  Dem 
ind  i  Forretningerne.« 

Ridderstad  benyttede  sin  Fritid  til  Spadsereture 
i  den  smukke  Omegn.  Han  gik  ned  til  Stranden, 
hvor  han  tit  henimod  Aften  tog  Plads  paa  en  lille 
Bænk.  Her  sad  han  og  saa  ud  over  Fjorden, 
medens  han  i  Tankerne  var  hos  sine  Venner  i  Kø- 
benhavn. Marie  Agerskov  dvælede  han  da  særlig 
ved.  Men  havde  Mindet  om  hende  i  nogen  Tid 
vakt  Lys  og  Glæde  i  hans  Sind,  saa  steg  pludselig 
Billedet  af  Heise  op  i  hans  Bevidsthed,  og  han 
overfaldtes  nu  af  den  Uro  og  Bitterhed,  som  Tanken 
om  en  farlig  Medbejler  altid  vækker  hos  den  unge 
elskende. 

Til  andre  Tider  udstrakte  Ridderstad  sin  Fodtur 
til  Tappenøje  Kro  ved  Præstø  Fjorden,  der  nød  en 
vis  Anseelse  og  besøgtes  af  en  Mængde  Fiskere  og 
Søfolk  fra  Byen.  De  drøftede  ved  deres  Grog  og 
Kridtpibe  Kaperekspeditionerne  og  Kanonbaadskrigen 
mod  Englænderne.  Anledningen  dertil  frembød  navn- 
lig de  Konvoyer  af  engelske  Koffardiskibe,  der  viste 
sig  ude  i  Præstø  Bugt,  under  Beskyttelse  af  britiske 
Orlogsmænd,  som  hørte  til  Admiral  Saumarez's 
Østersøflaade. 

En  Morgen,  da  Ridderstad  begav  sig  til  Kon- 
toret, kom  Justitsraad  Leigh  Smith  imod  ham  med 
en  Mine,  der  tydede  paa,  at  noget  vigtigt  var  paa 
Færde. 

»Vi  faar  Gæster,  fornemt  Selskab,  i  Overmorgen, 

Ridderstad!  Baron  Selby,  der  for  Øjeblikket  op- 
holder sig  paa  sit  Gods  Ourupgaard  paa  Falster, 
skriver  mig  til,  at  han  med  sin  Gemalinde  befinder 
sig  paa  Rejsen  til  København.  De  rejser  i  Forening 
med  General,  Grev  Woronzow  og  hans  forlovede, 
Frøken  Athalie  Harrach,  Kammerherre  Neergaard 
til  Farve  og  Hofjægermester  Rosen.  Selby  har  Lyst 
til  at  aflægge  mig  en  Visit  paa  sin  tidligere  Ejendom 
og  spørger  mig,  om  det  er  mig  belejligt  at  modtage 
ham  og  hans  Ledsagere. 

»Et  Par  af  Navnene  kender  jeg  godt,«  sagde 
Ridderstad;  »min  Onkel,  Storch,  har  omtalt  Neer- 
gaard og  Rosen,  især  den  sidste,  flere  Gange  for 
mig.« 

»Vi  maa  indrette  Værelser  for  dem  i  andet 
Stokværk;  men  Generalen,  mener  jeg,  skal  have 
min  Lejlighed  her  i  Stuen.  Saa  har  han  jo  Adgang 
til  Bibliotheket,  hvis  han  skulde  faa  Lyst  til  at 
læse.« 

Justitsraaden,  Ridderstad  og  hele  Personalet  i 
Bækkeskovs  Hovedbj^gning  fik  nu  travlt  med  at 
ordne  alt  til  Herskabernes  Modtagelse.  Leigh  Smith, 
der,  medens  Travlheden  stod  paa,  stadig  havde 
spækket  sine  Udtalelser  og  Befalinger  med  holbergske 
Udtryk,  udbrød,  idet  han  strakte  sig  i  en  Lænestol: 
>Nu  er  jeg  ma  foi  parat  til  den  store  Staats-  und 
Hauptaction !« 

Tidlig  Eftermiddag  kørte  Selskabet  i  to  aabne 
Kaleschevogne  op  foran  Herresædet  og  modtoges 
ved  Hovedindgangen  af  Justitsraaden,  der  havde  sin 
Svigerinde,  Frøken  de  Coninck,  ved  sin  Side.  Bag 
dem  stod  Herman  Ridderstad. 

Bækkeskov  blev  nu  i  en  fjorten  Dages  Tid 
Skueplads  for  et  selskabeligt  Liv,  rigt  paa  Adspre- 
delser af  forskellig  Art,  saasom  Udflugter  til  et  Par 
af  de  nærliggende  Herresæder,  Sejlture  paa  Fjorden 
og  Aftensammenkomster. 

Grev  Woronzows  forlovede,  den  smukke  og 
yndefulde  Athalie  Harrach,  hvem  vi  kender  fra  det 
foregaaende,  fandt  meget  Behag  i  den  livlige  Karoline 
de  Coninck.  Baron  Selb}^  havde  som  Gaardens  tid- 
ligere Ejer  mangfoldige  Ting  at  tale  om  med  Justits- 
raad  Smith,  og  da  der  her  drøftedes  Emner,  som 
Kammerherre  Neergaard  ogsaa  interesserede  sig  for, 
færdedes  han  meget  sammen  med  de  to. 

Grev  Woronzow,  som  af  Hensyn  til  sin  for- 
lovede havde  lært  at  tale  Dansk,  vilde  have  været 
henvist  til  nærmere  Samkvem  med  Ridderstad,  hvis 
der  ikke  den  følgende  Morgen  var  ankommen  en  Kam- 
merjunker Bentzon,  hvem  Smith  med  sin  sædvanlige 
Gæstfrihed  havde  bevæget  til  at  blive  der  en  Del  af 
Ferien. 

Ridderstad  fik  derved  Lejlighed  til  at  slutte  sig 
til  Hofjægermester  Rosen,  en  jævn  og  gemytlig  Mand, 
der  saa  med  de  venligste  Blikke  paa  Kandidaten, 
saa  snart  han  erfarede,  at  denne  var  en  Plejesøn 
af  Købmand  Storch,  som  i  sin  Tid  havde  udfriet 
ham  af  en  meget  alvorlig  Fare  ved  Guldenstein  ovre 
i  Holsten. 

Hvad  endelig  Baronesse  Ernestine  Selby  angik, 
saa  stillede  det  sig  saa  heldigt,  at  hun  ved  Sel- 
skaberne paa  Bækkeskov  underholdtes  paa  den  be- 
hageligste Maade  af  to  af  Omegnens  Sognepræster, 
først  af  Pastor  Wedel  i  Everdrup,  siden  af  Pastor 
Hensemann  i  Baarse.  Wedel  var  en  i  sit  Fædreland 
vidt  berejst  Mand,  der  havde  skildret  sine  Udflugter 
til  Rigets  forskellige  Provinser,  og  han  kunde  rigtig 
konversere  med  Baronessen  om  holstenske  Herre- 
gaarde. Hensemann  havde  studeret  nogen  Tid  ved 
Universitetet  i  Kiel  og  kendte  personlig  den  elsk- 
værdige Digter  Mathias  Claudius,  i  hvis  folkelig- 
gemytlige Poesi  Baronessen  fandt  megen  Morskab. 
Hun  blev  henrykt  en  Aften,  da  Hensemann  reciterede 
»Urians  Reise  ura  die  Welt«  og  sang  »Rheinweinlied«. 

Efterhaanden  som  Personlighederne  i  et  Selskab 
fra  forskellige  Kanter  lærer  hinanden  at  kende, 
vaagner  der  gensidige  Sj^rapathier  hos  dem,  og  der 
viser  sig  aandelige  Tilknytningspunkter,  som  senere 
bringer  dem  til  at  søge  hinanden.  Det  var  Til- 
fældet med  Herman  Ridderstad  og  Athalie  Harrach. 
Historie  og  Musik  var  hans  Yndlingsemner,  og  netop 
i  disse  Interesser  mødtes  han  med  hende.  Hun 
kendte  det  gamle  Nordens  Helteskikkelser,  saaledes 
som  de  fremtraadte  i  Øhlenschlågers  og  Grundtvigs 
Digtninger,  og  de  havde  begejstret  hende.  Hun 
dyrkede  Guitarspil  og  foredrog  med  Følelse  og  Smag 
Arier  af  tjske  og  italienske  Komponister. 

Naar  Ridderstad  tjattede  til  disse  Sange,  stod 
Marie  Agerskov  levende  for  ham  i  Erindringen: 
han  betragtede  da  den  fremmede  Frøken  med  et 
udpræget  sj^mpatetisk  Blik.  Dette  bemærkede  Grev 
Woronzow  og  blev  skinsyg  over,  at  Athalies  Smil 
til  Ridderstad  vidnede  om  mere  end  almindelig  In- 
teresse for  denne.  Greven  blev  endnu  stærkere 
afficeret  af  den  venskabelige  Tone,  der  ytrede  sig  i 
Forholdet  mellem  hans  forlovede  og  Ridderstad,  da 
de  under  et  Besøg,  som  Selskabet  aflagde  hos  Thotts 
paa  Lindersvold,  for  en  Tid  afsondrede  sig  fra  det 
øvrige  Selskab  og  spadserede  konverserende  med 
hinanden  om  i  Havens  Gange. 

Ridderstad  var  paa  sin  Side  bittert  stemt  mod 
Woronzow,  da  denne  under  en  Samtale  med  Leigh 
Smith,  i  hvilken  Politiken  berørtes,  havde  ytret  sig 
med  en  vis  ironiserende  Haan  om  Frederik  VI, 
uden  at  dog  Udtalelsen  havde  indeholdt  noget  direkte 
Angreb. 

Til  virkelig  Underholdning  for  Selskabet  paa 
Bækkeskov  var  det,  naar  Baron  Selby  fortalte  om 
sin  Bryllupsrejse  i  Tj^skland  og  Italien,  hvad  han 
gjorde  paa  en  tør  og  humoristisk  Maade.  Morsomt 
skildrede   han   sit  Ophold  ved  det  westfalske  Hof  i 

Kassel,  hvis  chronique  scandaleuse  var  særdeles 
righoldig.  Han  sammenlignede  Kong  Jerome,  Napo- 
leons Broder  med  Sardanapal,  men  betonede,  at  der 
var  den  Forskel  mellem  dem,  at  Hs.  assyriske  Maje- 
stæt ikke  tog  Rødvinsbade. 

Hoffet  i  Neapel  havde  Selby  ogsaa  besøgt,  og 
han  havde  haft  den  Ære  at  blive  præsenteret  for 
Kong  Joakim  Murat.  »Napoleon  kalder  ham  Theater- 
kongen,«   sagde  Selby. 

»Jeg  foretrækker,«  ytrede  Woronzow  med  haan- 
lig  Mine,  »at  kalde  ham  »Staldmesteren,«  hvad  de 
dannede  Kredse  i  Neapel  gør.« 

> Murat  er  dog  en  tapper  Soldat  og  en  glim- 
rende Ryttergeneral,«  sagde  Ridderstad  med  dæmpet 
Stemme  til  Rosen,  der  nikkede  bekræftende. 

Dagen  efter  modtog  Ridderstad  et  Brev  fra 
Storch,  hvori  denne  udtalte  sig  med  Tilfredshed 
om  sin  Stilling  hos  Agent  Erichsen,  som  endog 
havde  aabnet  ham  Udsigt  til  Gagetillæg.  Derefter 
meddelte  han,  hvad  der  i  Løbet  af  den  sidste 
Tid  havde  tildraget  sig  indenfor  hans  Omgangs- 
kreds. 

Han  fortalte,  at  Prokurator  Heise  havde  ind- 
budt Hjorts  og  Jomfru  Agerskov  til  en  Udflugt  til 
Roskilde,  hvor  de  havde  haft  Madam  Fohlmann 
med  paa  en  Køretur  til  Boserup  Skov. 

Heise  havde  forinden  Hjemturen  givet  en  splendid 
Aftensmad  i  Gæstgivergaarden  »Prinsen«  og  vist  sig 
saa  elskværdig,  at  Damerne  havde  været  henrykt 
over  ham.  Storch  erklærede  i  Brevet,  at  Heise 
naturligvis  havde  forbundet  en  eller  anden  hemme- 
lig Hensigt  dermed;  thi  han  plejede  aldrig  at  gøre 
noget  omsonst;  men  ingen  havde  endnu  set  Tegn, 
der  kunde  forklare  Hensigten. 

Derpaa  bragte  Storch  Efterretning  om,  at  Marie 
Agerskov  stod  i  Færd  med  at  forlade  København. 
Hun  havde  nemlig  modtaget  en  Stilling  som  Lærer- 

inde  hos  Pastor  Kruse  i  Højelse  ved  Koge.  Paa 
Spørgsmaalet,  hvorfor  Jomfru  Agerskov  saa  hurtigt 
havde  besluttet  sig  til  at  opgive  Virksomheden  i 
Hovedstaden,  havde  Madam  Hjort  svaret  Storch,  at 
hendes  Helbredstilstand  gjorde  Landluften  til  en 
Nødvendighed  for  hende. 

Ridderstad  blev  underlig  til  Mode  ved  Mod- 
tagelsen af  denne  Meddelelse.  Hans  Skins3^ge  vaag- 
nede  ved  Tanken  om,  at  Heise  gjorde  alt  for  at 
indynde  sig  hos  Marie  og  havde  opnaaet  hendes 
Anerkendelse.  Nu  vilde  hun  forlade  København 
eller  var  maaske  allerede  langt  derfra;  men  gjorde 
hun  det  for  ganske  at  unddrage  sig  sine  tidligere 
Venner  og  for  at  kunne  hellige  sig  Heise  ganske? 
Det  Spørgsmaal,  der  muligen  kunde  besvares  be- 
kræftende, vakte  hans  Harme  og  jog  Hede  i  hans 
Blod.  Men  han  maatte  betvinge  sig;  thi  endnu 
vidste  han  intet  med  Sikkerhed,  og  desuden  bød 
Hensynet  til  Omgivelserne  og  Anstandens  Former 
ham  at  optræde  med  Ligevægt  i  Sindet. 

Saaledes  gik  Ridderstad  og  rugede  over  mørke, 
skinsyge  Tilbøjeligheder,  som  dog  af  og  til  opkla- 
redes af  lyse  Tankeglimt,  at  mulig  lod  han  sig 
skræmme  af  tomme  Indbildninger.  Imidlertid  hen- 
gled  Dagene  paa  den  vante  Vis:  der  blev  gjort  alt 
muligt  for  at  underholde  Gæsterne,  og  disse  nød 
skæmtende  Tilværelsen,  der  kom  dem  i  Møde  i  saa 
tiltalende  og  lokkende  Farver. 

Den  selskabelige  Himmel  var  saa  lys  og  klar; 
men  da  fordunkledes  den  pludselig  af  en  mork  Sky 
med  et  knitrende  Lyn  og  et  Tordenbrag,  der  bort- 
vejrede Glæden  og  adsplittede  Gæsterne. 

Damerne  var  en  Eftermiddag  ude  at  sejle  paa 
Fjorden  i  en  stor  Baad,  der  førtes  af  Kammerjunker 
Bentzon,  som  var  en  udmærket  Navigatør. 

Herrerne  sad  i  en  Halvkreds  paa  Havestole 
under  et  mægtigt  Lindetræ  i  Parken.    Det  var  varmt 

og  stille  Vejr.  Konversationen  drejede  sig  om  poli- 
tiske Emner,  blandt  andet  om  den  forestaaende  Krig 
mellem  Frankrig  og  Rusland.  Grev  Woronzcw 
havde  i  Haanden  en  elegant  Stok  af  Ibenholt,  hvor- 
med han  af  og  til  tegnede  Figurer  i  Gruset.  Over- 
for ham  sad  HoQægermester  Rosen  og  Sekretær 
Ridderstad.  I  det  inderste  af  Kredsen  havde  Neer- 
gaard, Selby  og  Justitsraad  Smith  Plads. 

Der  havde  været  Tale  om  Fregatten  »Najaden«s 
Kamp  ved  Lyngør  i  Norge  med  det  engelske  Linie- 
skib »Dictator«,  hvorom  der  nj^lig  var  indløbet 
Efterretning.  »Najaden«  forvandledes  til  et  bræn- 
dende Vrag;  men  Kaptajn  Holm  og  Mandskabet 
havde  vist  et  beundringsværdigt  Heltemod,  Leigh 
Smith  havde  næppe  endt  Beretningen  om  Kampen, 
før  Hofjægermester  Rosen  udbrød  begejstret,  at  de 
danske  og  norske  Sømænd  havde  her  mindet  om 
Kæmperne  i  det  gamle  Norden. 

> Denne  Kamp,  mine  Herrer,«  vedblev  Rosen, 
»er  et  storslaaet  Vidnesbyrd  om,  at  Fjenden  vel  kan 
udøse  gamle  Danmarks  Blod,  men  han  kan  aldrig 
saare  dets  Ære!« 

»Det  var  som  talt  ud  af  mit  Hjerte,  Hr.  Hof- 
jægermester!« sagde  Ridderstad;  han  rejste  sig  og 
trykkede  varmt  Rosens  Haand. 

»Udgydelsen  af  det  Blod,«  ytrede  Woronzow 
koldt  og  overlegent,  »kunde  have  været  sparet;  det 
er  flydt  til  ingen  Nj-tte.« 

Ridderstad,  der  denne  Dag  havde  haft  en  af 
sine  mørke  Timer,  blev  irriteret  af  denne  Udtalelse. 
»Det  undrer  mig  højlig,  Grev  Woronzow,  at  høre 
Dem  som  Officer  udtale  Dem  saa  blodløst  og  spids- 
borgerligt om  denne  glimrende  Kamp!« 

»Hvad  siger  De,  Hr.  Sekretær!«  Woronzow^ 
rejste  sig  og  saa  med  udfordrende  Mine  paa  Rid- 
derstad. De  øvrige  tilstedeværende  stirrede  hen  paa 
Greven. 

Ridderstad   betragtede  denne   med  et  fast  Blik. 

Efter  et  Øjebliks  Tavshed  indtog  Greven  igen 
sin  tidligere  Holdning.  »Kongen  af  Danmark, ^^ 
ytrede  han,  »burde  snarest  muligt  ende  denne 
taabelige  Krig,  slutte  Fred  med  England  og  forene 
sig  med  Fastlandets  Magter  mod  Napoleon«   .  .  . 

»Altsaa  bryde  med  sin  gamle  Forbundsfælle!« 
raabte  Rosen. 

Neergaard  nikkede  bifaldende  til  den  russiske 
General.  Selby  og  Justitsraaden  forholdt  sig  ube- 
vægelige og  tavse. 

»Det  gjorde  Frederik  den  Sjette  bedst  i,«  sagde 
Woronzow;  thi  ellers  falder  han  som  et  Offer  for 
den  franske  Usurpators  Egoisme  og  hidfører  sit 
Lands  Ruin«   .  .  . 

»Men  Kongen  har  altid  villet  Folkets  og  Landets 
Vel,«   faldt  Rosen  ind  med  Varme. 

»Jeg  beklager,  at  hans  Forstand  ikke  har  holdt 
Skridt  med  hans  Hjerte,«  bemærkede  Woronzow. 

Ridderstad,  der  i  Skolen  havde  lært  at  forher- 
lige Frederik  VI  som  Bondestandens  Befrier  og  Vel- 
gører, harmedes  over  den  Mangel  paa  Ærefrygt, 
hvormed  den  russiske  General  omtalte  Kongen.  I 
sin  Vrede  udbrød  han:  »De  berørte  Napoleons  Ego- 
isme, Hr.  Greve!  men  De  glemte  at  tilføje  noget 
om  Deres  egen  Kejsers«   .   .  . 

Generalen  rejste  sig  og  raabte:  »Hvem  vover 
at  sige  en  eneste  krænkende  Ytring  om  Hs.  Maje- 
stæt, Kejser  Alexander  den  Første,  min  ophøjede 
Herre ! « 

>Jeg  vover,«  fortsatte  Ridderstad,  »at  paastaa, 
at  Czaren  har  behandlet  min  ædle  ophøjede  Herre, 
Kong  Frederik  den  Sjette,  skammeligt !  Han  lokkede 
ham  med  tomme  Løfter  under  vor  Krig  med  Sverrig, 
men  kastede  ham  bort  som  en  presset  Citron  og 
brød  sit  Ord,  da  han  ensidig  sluttede  Fred  med 
den  svenske  Regering«   .  .  . 

>De  er  fræk  nok  til  at  sigte  Czaren,  det 
mægtige  Ruslands  Enehersker,  for  Lumskhed  og 
Bedrag!« 

Ridderstad  stod  roligt,  og  ligesom  Russeren 
havde  endt,  sagde  han:  »Om  Deres  Enehersker  gen- 
tager jeg  med  Napoleon:  »Grattez  le  Russe  et  vous 
avez  le  Barbare!« 

»Morbleu!«  raabte  Russeren  rasende  og  løftede 
Stokken  mod  Ridderstad,  som  om  han  vilde  tilføje 
denne  et  Slag.  Men  i  samme  Nu  greb  Ridderstad 
fat  i  Stokken,  rev  den  ud  af  Haanden  paa  Generalen, 
knækkede  den  mod  sit  Knæ  og  kastede  Stykkerne 
hvert  til  sin  Side. 

Almindelig  Bestj^rtelse  .  .  .  Alle  sprang  op. 

»Hvilken  Fornærmelse  mod  Grev  Woronzow, 
mod  Generalen!«  raabte  Neergaard. 

»Sikken  plebejisk  Raahed!«  sagde  Baron  Selby, 
hvid  i  Ansigtet  af  Vrede. 

»Forlad  os  øjeblikkelig,  Sekretær  Ridderstad!« 
raabte  Justitsraad  Leigh  Smith.  Han  beklagede 
dybt  overfor  Grev  Woronzow,  at  sligt  var  sket  paa 
hans  Grund.  Han  følte  sig  som  Vært  dj^bt  krænket 
og  saaret. 

Ridderstad  fjernede  sig  hurtigt,  fulgt  af  Hof- 
jægermester Rosen,  der  ønskede  at  tale  nogle  Ord  i 
Enrum  med  ham. 

Da  Kammerjunker  Bentzon  vendte  tilbage  med 
Damerne,  fandtes  Herrerne  i  en  noget  trykket  Stem- 
ning, men  man  bevarede  Tavshed  om  det  fore- 
faldne Optrin.  Kort  efter  indfandt  Velærværdig- 
hederne Wedel  og  Hensemann  sig.  De  fik  snart 
Konversationen  i  Gang  blandt  Selskabet,  som  nu 
helt  var  samlet  i  Haven. 

Frøken  Athalie  v.  Harrach  spurgte  den  vidt- 
berejste Pastor  Wedel,  om  han  havde  været  i  Hor- 
sens. Han  svarede  bekræftende,  hvorefter  hun  — 
af  Hensyn    til    sin    forlovede,    Grev   Woronzow  — 

ønskede  nogle  Meddelelser  om  de  russiske  Prinser 
og  Prinsesser  i  Horsens.  Hs.  Velærværdighed  for- 
talte kort  og  med  megen  Diskretion,  hvad  han  vidste 
om  den  længstlevende  af  dem,  Prinsesse  Katharina, 
hvem  han  havde  set.  Det  interesserede  Grev  Woron- 
zow  at  erfare,  at  disse  kejserlige  Børns  Tante,  Dron- 
ning Juliane  Marie,  havde  været  Katharina  den 
Andens  Veninde. 

Kammerherre  Neergaard  henvendte  sig  til  Pastor 
Hensemann  med  Spørgsmaalet,  om  han  havde  hørt 
Pastor  Mynster  prædike,  medens  han  var  Præst  i 
Spiellerup.  Paa  en  Ridetur  sammen  med  Baron 
Selby  var  han  netop  Dagen  forinden  kommen  igen- 
nem nævnte  Landsby.  Hensemann  svarede,  at  Myn- 
ster baade  som.  Personlighed  og  Prædikant  var  en 
af  de  mest  fremragende  Mænd,  han  havde  set  og 
hørt.  Kammerherren  burde  læse  hans  fortræffelige 
»  Spiellerupsprædikener.  <i 

Neergaard  tog  sin  Tegnebog  frem  og  noterede 
sig  disse,  idet  han  sagde:  »Docent  Dahlmann 
ved  Kiels  Universitet  har  engang  sagt  om  Mynster: 

»So  Etwas  haben  wir  in  Deutschland  gar  nichts.« 
»Skal    Kammerherren    ikke    ogsaa    læse    noget 

af  Grundtvig?«    spurgte    Karoline    de   Coninck    smi- 
lende. 

»Jeg    har    i    mit    Bibliothek    hans    »Optrin    af 

Kæmpelivets   Undergang   i   Norden,«    sagde   Justits- 

raaden. 

I  det  samme  kom  Hofjægermester  Rosen  tilbage. 

Han  tog  Plads  ved  Siden  af  Smith. 

»Kæmpelivets  Undergang!«  gentog  Rosen.    »Det 

forekommer  mig,    at  det  lige  er  begyndt,«    tilføjede 

han  ironisk. 

Om  Aftenen    var  Selskabet    samlet   i  Salen    ud 

imod    Haven.     Lysekronen    var    tændt.      Vinduerne 

stod    aabne.      Fra    Træerne    og    Blomsterne    i    den 

Eros  og  Mammon.  10 

store  Plæne    strømmede    en    forfriskende  Duft    ind. 
Fra  den  morkeblaa,  skyfri  Himmel  h^ste  Maanen. 

Athalie  Harrach  tog  sig  henrivende  smuk  ud 
*i  en  lyseblaa  Silkekjole.  Hun  foredrog  til  Guitar- 
spil en  italiensk  Serenade  og  et  Par  Barcaroier, 
hvilke  sidste  vakte  Kammerjunker  Bentzons  Begej- 
string, 

Baronesse  Selby  forsikrede,  at  hun  under 
Spillet  og  Sangen  havde  troet  sig  henfl3i;tet  til 
Sorrento,  saa  illuderende  havde  det  virket  paa 
hende. 

»Maaske  forvandledes  ogsaa  Selby  til  Lazzaron 
for  Baronessen,«  udbrød  Rosen. 

Denne  Ytring  vakte  almindelig  Munterhed. 
»De  er  en  bufifo  burlesco,   min  gode  Hofjæger- 
mester,«  bemærkede  Baron  Selby  spøgende. 

Efter  Optrinet  med  Grev  Woronzow  viste  Rid- 
derstad sig  ikke  mere.  Ifølge  en  stiltiende  Over- 
enskomst talte  ingen  af  de  tilstedeværende  om, 
hvad  der  havde  fundet  Sted.  Justitsraad  Leigh 
Smith  gav  ham  Afsked,  men  med  et  Kvartals  Gage. 
Da  Gæsterne  forlod  Bækkeskov  for  at  rejse  til 
København,  kom  Rosen  til  Ridderstad,  der  siden 
Scenen  i  Haven  ikke  havde  vist  sig  for  nogen. 

»Jeg  sætter  Pris  paa  Deres  Loyalitet  mod  Kon- 
gen,« sagde  Hofjægermesteren  til  ham;  »men  vogt 
Dem  herefter  for  overilede  Skridt!  Kan  jeg  for- 
øvrigt gøre  noget  for  Dem,  skal  det  være  mig  kært. 
I  Hovedstaden  træffes  jeg  hos  Kammerherre  Buch- 
wald ved  Holmens  Kanal.« 

Herman  Ridderstad  takkede  Hofjægermesteren 
hjerteligt.  Den  Godhed,  der  havde  lyst  ud  af  hans 
Øjne,  havde  gjort  et  styrkende  Indtryk  paa  ham.  I 
hans  Sind  kæmpede  modsatte  Følelser  med  hinanden: 
snart  angrede  han  sin  Hidsighed,  snart  fandt  han, 
at  han  kun  havde  lydt  Ærens  og  Sandhedens  Bud. 
Men  nu  stod  han  uden  Stilling;  Fremtiden  forekom 

ham  usikker  og  mørk;    han    følte   sig   beklemt    om 
Hjertet,  og  det  var,  som  om  alt  Haab  havde  forladt 

Da  lysnede  det  pludselig  op  i  hans  Smd :  der 
kom  et  Brev  til  ham;  -  det  var  fra  Marie  Ager- 
skov ! 

Han  blev  glædelig  overrasket.  Da  han  var 
hendes  gamle  Ven  og  bekendt  fra  Kopist  Fohlmanns 
Hus,  hed  det  i  Brevet,  følte  hun  sig  paa  en  vis 
Maade  forpligtet  til  at  meddele  ham,  at  hun  havde 
forladt  København  og  taget  Huslærerindepladsen 
hos  Pastor  Kruses  i  Højelse.  Bevæggrunden  til 
hendes  Skridt  vilde  han  ved  Lejlighed  kunne  faa  at 
vide  af  Madam  Fohlmann.  Marie  Agerskov  udtalte 
Haabet  om,  at  Ridderstad  befandt  sig  godt  i  sin 
nye  StilUng.  Hans  Kundskaber  og  Dygtighed  maatte 
jo  kvahficere  ham  tilJustitsraadens  Anerkendelse  og 
Tilfredshed.  Til  Slutning  ytrede  Marie  en  Forvent- 
ning om,  at  Ridderstad  vilde  se  ind  i  Højelse  Præste- 
gaard,  hvis  hans  Vej  nogensinde  faldt  der  forbi. 
Hs.  Velærværdighed,  Pastor  Kruse,  skrev  hun,  er 
en  digterisk  begavet  Mand,  og  en  fortræffelig 
Prædikant.  Hun  ønskede,  at  Ridderstad  kunde  faa 
ham  at  høre   og   stifte  personligt  Bekendtskab  med 

ham.  . 

I  den  blandede  Sindsstemning,  hvori  Ridder- 
stad befandt  sig,  gjorde  disse  Linier  et  opløftende 
Indtryk  paa  ham.  Brevet  var  fra  hende!  Hun 
havde  ham  altsaa  i  sin  Tanke!  Ved  hendes  Side 
vilde  han  føle  sig  modig  og  stærk;  sammen  med 
hende  troede  han  sig  i  Stand  til  at  kunne  løse  en 
betydningsfuld  Opgave  indenfor  det  Fag,  han  havde 

Lig'e  forinden  Herman  Ridderstad  skulde  forlade 
Bækkes\ov,  gik  han  om  Morgenen  kort  efter  Sol- 
opgang ud  i  Parken,  hvor  han  besteg  en  Bakke, 
hvorfra    der    var    fri  Udsigt   over  Præstø  Fjord    og 

10* 

det  omliggende  Landskab.  Dagens  Stjerne  lyste  fra 
den  med  lette  Fjerskyer  bræmmede  Himmel  og 
kastede  sine  gj^ldne  Straaler  hen  over  den  blaa 
Vandflade,  der  var  glat  som  et  Spejl.  Hist  og  her 
laa  en  Jagt  for  Anker,  og  fra  Fedet  skød  et  Par 
Fiskerbaade  ud,  som  gled  stille  hen  over  Fjorden. 

Nu  beg^^ndte  Kirkeklokkerne  ovre  i  Jungshoved 
at  lyde:  deres  Toner  bares  hen  gennem  den  klare 
Morgenluft,  og  et  Andagtens  Skær  bredte  sig  ud 
over  den  friske,  blomstervirkede,  duftende  Natur. 
I  et  saadant  Øjeblik  føler  Mennesket,  at  der  strøm- 
mer en  guddommelig  Livsfylde  gennem  Tilværelsen, 
og  det  giver  sig  hen  til  den  evige  Aand,  som  om- 
fatter alt  med  sin  Kærlighed.  Ridderstad  foldede 
sine  Hænder  og  bad  i  sit  stille  Sind  det  guddomme- 
lige Forsyn  om  at  tage  ham  i  sin  Varetægt. 

Han  forlod  nu  i  en  tryggere  Stemning  Bække- 
skov.  Muligen  kunde  han  faa  Vanskeligheder,  ufor- 
udsete Ulykker  at  kæmpe  mod  paa  sin  fremtidige 
Bane;  men  Maries  Brev,  som  han  gemte  paa  sit 
Bryst,  forekom  ham  at  være  den  Talisman,  der  vilde 
hjælpe  ham  ud  af  alle  Kriser. 


VIII. 

Med  Justitsraad  Leigh  Smiths  Befordring  kørte 
Ridderstad  til  Køge.  Under  Vejs  bededes  der 
i  Rønnede  Kro,  hvor  der  blev  indtaget  en  Forfrisk- 
ning. I  Gæstestuen  sad  nogle  Bønder,  der  ved  et 
Glas  01  og  en  Pibe  Tobak  talte  om  Høstudsigterne. 
Et  Par  sjællandske  Landeværnsmænd,  som  kom  fra 
en  Begravelse  i  Herfølge,  traadte  ind  i  Stuen.  Den 
afdøde  havde,  ligesom  de  selv,  taget  Del  i  Slaget 
ved  Køge  for  fem  Aar  siden.     Landeværnsmændene 

tog  Plads  hos  Bønderne,  og  fra  Begravelsen  førtes 
Samtalen  over  til  hin  Begivenhed,  der  havde  vakt 
Haan  og  Spot  i  Hovedstaden,  men  for  Omegnens 
Landbefolkning  stod  som  en  Bedrift,  der  nok  for- 
tjente en  vis  Agtelse  og  Anerkendelse,  naar  man  tog 
Hensjm  til  Fjendens  vældige  Overlegenhed.  En 
Gaardmand  fra  Vester  Egede  forherligede  Fægtningen 
paa  Herfølge  Kirkegaard,  der  havde  dannet  Kam- 
pens Efterspil.  De  to  Landeværnsmænd  berømmede 
netop  den  afdøde  for  den  tapre  Modstand,  han  paa 
Kirkegaarden  havde  gjort  mod  et  Par  af  Oberst 
Altens  Husarer.  Herman  Ridderstad  lyttede  med 
Interesse  til  Samtalen.  Han  kom  til  at  tænke  paa, 
at  Slaget  ved  Køge  dog  havde  haft  en  sand  Helte- 
daad  at  opvise:  Kaptajn  Qvistgaards  uforfærdede 
Selvopofrelse. 

Det  var  en  Søndag  Eftermiddag,  at  Ridderstad 
ankom  til  Køge.  Befolkningen,  hvoraf  en  stor  Del 
netop  kom  tilbage  fra  Gudstjenesten  i  Kirken,  var  i 
stærk  Bevægelse.  Hist  og  her  var  der  hejst  Flag 
paa  Stang;  en  Mængde  Bønder  med  deres  Koner 
og  Døtre  færdedes  paa  Hovedgaden.  Mandskabet 
af  det  borgerlige  Artillerikorps  viste  sig  i  Uniform. 
Kaptajnen,  der  var  iført  blaa  Kjole  med  sort  Rabat, 
hvide  Benklæder  og  rund  Hat  med  Guldsnor  og 
Fjer,  gik  med  stram  militær  Holdning  hen  ad  Gaden. 
Alle  vendte  sig  og  stirrede  med  en  vis  respektfuld 
Mine  efter  ham. 

Ridderstad  mærkede,  at  der  var  noget  usæd- 
vanligt paa  Færde.  Paa  et  Spørgsmaal  til  en  Borger 
fik  han  til  Svar,  at  Prins  Kristian  af  Hessen  om 
Eftermiddagen  skulde  mønstre  Kystmilitsen  paa 
Sletten  Nord  for  Byen. 

Ridderstad  tog  ind  i  Gæstgivergaarden  paa  Tor- 
vet, hvor  han  bestilte  sig  et  Værelse.  I  den  store 
Stue  og  i  det  tilstødende  Billardværelse  var  der 
mange  Gæster.     Forretningen    med  Drikkevarer   gik 

livligt;  af  og  til  maatte  Vinduerne  op,  for  at  Tobaks- 
røgen kunde  trænge  ud.  Billardspillet  vakte  Latter 
og  højrøstet  Samtale  blandt  de  spillende  og  Til- 
skuerne. Ridderstad,  der  satte  sig  ved  et  lille  Bord 
og  fik  en  Kop  Kaffe,  syntes,  at  en  af  Stemmerne 
var  ham  bekendt. 

Pludselig  kom  en  ung  Mand  med  en  Queue  i 
Haanden  til  Sjme  i  Døren  til  Gæstestuen. 

»Opvarter,«  raabte  han,  »bring  to  Glas  Grog, 
men  lad  det  gaa  lidt  hurtigt!  —  Hvem  ser  jeg,« 
udbrød  han,  idet  han  fik  Øje  paa  Ridderstad;  Hr. 
Kandidaten!    De  her?« 

»God  Dag,  Lind!«  udbrød  Ridderstad;  >det  er 
længe  siden,  vi  har  set  hinanden.« 

»Sidst  var  det  paa  Therkelsens  Skovtur  til 
Grøndalshuset  i  Charlottenlund.  Det  er  nu  den 
anden  bekendte  fra  København,  jeg  har  truff"et  paa 
i  Dag.     Prokurator  Heise  er  her  ogsaa!« 

»Prokurator  Heise?«  gentog  Ridderstad. 

^^Ja,  han  ligger  her  paa  Gæstgivergaarden.  Men 
lad  os  tale  lidt  sammen,  Hr.  Kandidat!  Jeg  er  straks 
færdig  med  Partiet  herinde.« 

»Saa  venter  jeg  Dem  paa  mit  Værelse;  det  er 
Nr.  5!« 

En  Times  Tid  senere  sad  Ridderstad  og  Lind 
i  livlig  Samtale  med  hinanden.  Efter  at  den  første 
havde  fortalt,  at  han  nu  begav  sig  til  København 
for  at  genoptage  sin  tidligere  Virksomhed  som 
Lærer,  spurgte  han  Lind,  om  denne  var  i  Sejlads, 
og  han  ønskede  at  vide  noget  om  Therkelsens. 

Sømanden  svarede,  at  Kaptajnen  havde  haft  et 
Par  betj^delige  Pengetab.  Han  havde  saaledes  været 
Hovedaktionær  i  et  Kaperskib  ved  Navn  »Perlen«, 
men  den  var  bleven  tagen  af  Engelskmanden;  ikke 
blot  var  Skuden  gaaet  fløjten,  men  en  kontant  Sum 
i  Species  og  Skillemønt  var  bleven  Fjendens  Rov. 
Derpaa  havde  Therkelsen  sammen  med  nogle  Køb- 

mænd  fra  Svendborg  købt  og  armeret  et  Fartøj. 
De  satte  hver  tusinde  Daler  i  det,  tog  Kaperbrev 
paa  det  og  stillede  Kautionen;  »Mageløs«  kaldte  de 
Skibet.  Men  da  Kaptajnen  overtraadte  Bestemmel- 
serne for  Kaperfarten,  tabtes  Kautionen,  og  da  Sku- 
den kom  ind  til  København,  viste  det  sig,  at  den 
var  raadden  i  Bunden  og  ubrugelig.  Det  var  en 
mageløs  Affære,  ikke  sandt!  Stakkels  Therkelsen! 
nu  maa  han  knibe  paa  Mønten.  Før  var  det  saa 
flot.  Det  gør  mig  ondt  for  Jomfru  Sigrid,«  tilføjede 
Lind  med  en  Betoning,  som  vidnede  om,  at  han 
havde  Interesse  for  hende. 

»De  har  selv  gjort  Tjeneste  om  Bord  i  en 
Kaper?«   spurgte  Ridderstad. 

»Ja,  men  jeg  blev  ked  af  det.  Den  Hyre  er 
for  risikabel.  Vel  kan  der  tjenes  stj-rtende,  men 
man  er  ogsaa  udsat  for  at  lemlæstes  eller  slæbes 
til  England  i  Prison.  Nej,  jeg  har  opgivet  Sø- 
væsenet. 

*Hvad  Stilling  har  De  nu  valgt?    Lind!« 

»Jeg  har  en  Fætter,  som  er  Købmand  her  paa 
Pladsen,  og  jeg  er  traadt  ind  i  hans  Forretning  som 
Prokurist  mod,  at  jeg  satte  nogle  Skillinger,  som 
jeg  havde  tjent  ved  Kaperiet,  i  den.  Naa!  Ge- 
schåften  kaster  ret  ordentlig  af  sig,  vel  at  mærke, 
naar  man  er  om  sig.  Man  maa  være  sin  egen 
»commercial  traveller«,  som  Engelskmændene  siger.« 

»Er  Deres  Fætter  Søn  af  Deres  Farbroder?« 

»Nej,  af  min  Morbroder.  Han  hedder  Post. 
En  dygtig  Mand  er  han  især  i  Manufakturfaget. 
Men  det  forstaar  sig,  jeg  virker  jo  af  alle  Kræfter 
her  paa  Egnen  for  at  skaffe  ham  Afsætning.  Det 
gælder  om  at  kildre  Fruentimmernes  Forfænge- 
lighed og  vække  deres  Pyntesyge,  saa  faar  man 
Handel!« 

»Ja,     men  Stadsen    er    en    dyr  Artikel   i  denne 

Tid,  og  Pengene  kniber  det  med,«  sagde  Rid- 
derstad. 

»Inte  blandt  Bønderne,  Hr.  Ridderstad!  de 
faar  s'gu  saa  meget  for  Kornet,  mindst  en  halv 
Snes  Daler  for  en  Tønde  Rug  og  16  Daler  for 
Hvede.« 

» Men  saa  er  til  Gengæld  alt,  hvad  de  skal  købe 
i  Staden,  saa  dyrt.« 

»Bønderne  hjælper  sig  udelukkende  med,  hvad 
Gaarden  selv  frembringer,  Fruentimmerpjmt  natur- 
ligvis undtagen.  Pigerne  skal  ha'e  smukke  Shawler, 
Tørklæder,  Tyller  o.  s.  \.<-^ 

»Bønderpigerne  gør  ligefrem  et  velhavende  Ind- 
tryk, naar  man  ser  dem  ved  en  festlig  Lejlighed, 
som  nu  her  i  Dag.< 

»Naar  vi  Handelsmænd  blot  kan  skaffe  Varerne, « 
sagde  Lind;  »men  det  gaar  nok,  naar  man  bare  er 
om  sig  og  ser  sit  Snit  til  at  forsyne  Lageret.« 
Disse  sidste  Ord  ledsagedes  af  en  fiffig  Mine  og  et 
lunt  Smil. 

Nu  lød  Kanonskud.  Folk  strømmede  over  Tor- 
vet; Bevægelsen  i  Byen  forstærkedes;  det  var  Prins 
Kristian  af  Hessen,  der  kom. 

Hs.  Durchlauchtighed,  der  var  Generalløjtnant, 
kommanderede  Reserven  for  det  paa  Sjælland  lig- 
gende Troppekorps.  Han  havde  faaet  det  Hverv  at 
inspicere  Kystmilitsen  og    overvære   dens  Manøvrer. 

Prins  Kristian,  der  var  Broder  til  Dronning 
Marie,  var  for  nylig  bleven  knyttet  endnu  nærmere 
til  Kongefamilien.  Hans  Forlovelse  med  den  nitten- 
aarige  Kronprinsesse  Karoline  var  deklareret,  og 
som  Kongens  Svigersøn  var  han  som  selvskreven 
til  at  være  populær  blandt  de  loyale  Borgere. 

Ridderstad  og  Lind  tog  straks  ved  Lyden  af 
Kanonskudene  Afsked  med  hinanden  med  Haabet 
om  et  glædeligt  Gensyn.  Ridderstad  forlod  kort 
efter  sit  Værelse  og  gik  ud  for  at  se  paa  Manøvren, 


153 


Paa  Sletten  mod  Nord,  hvor  der  dengang  fandtes 
henved  en  halv  Snes  Stubmøller,  var  en  betydelig 
Mængde  Mennesker  fra  By  og  Land  forsamlet;  Ung- 
dommen sad  i  Klynger  paa  Møllernes  Opgangstrapper 
eller  i  Lugerne. 

Stemningen  var  oprømt.  Nysgerrigheden  alminde- 
lig, og  Folkevittigheden  gav  sig  Udtryk  i  Ytringer, 
som  vakte  Latter  og  Bifaldsraab. 

»Hvor  bli'r  Prinsen  af?-  spurgtes  der  høj- 
røstet. 

>Han  er  gaaet  hen  i  Borgermesterens  Have  for 
at  plukke  Køge-Kirsebær  til  Kaveline,«  svarede  en 
Stemme. 

»Ska'e  hun  inte  osse  ha'e  et  Par  Køge-Hand- 
sker?« lød  det. 

»Jo,  og  en  Køge-Kage  i  Tilgift!«    udbrød  en. 

»Skaal,  Svoger!  sa'e  Kongen  til  sin  Svigersøn, 
de  drak  et  Glas  Køge-Øl  sammen,«  skreg  Værtshus- 
holder Svamp  med  hæs  Røst. 

»Han  skulde  s'gu  klare  Stemmen  lidt  med  Køge- 
Balsam,«  bemærkede  en. 

Slige  Ytringer  lød  just  snart  hist  snart  her 
blandt  den  bølgende  Mængde,  da  den  pludselig  ud- 
brød i  Hurraraab :  to  Hundrede  Mand  Kystmilits, 
under  Kommando  af  Major  Bassewitz,  rykkede  ind 
paa  Sletten.  Bevæbningen  bestod  af  Geværer,  Sabler, 
Høgafler,  Knipler  og  Spyd,  men  Mandskabet,  der 
indbefattede  alle  Aldre  lige  fra  det  tyvende  til  det 
halvtredsindstyvende  Aar,  tog  sig  godt  ud  i  de  blaa 
Trøjer,  de  hvide  Benklæder  og  de  runde  Hatte  med 
en  Fjer  i. 

De  marschcrede  i  Sektionskolonne  til  Lyden  af 
Trommer  og  under  Mængdens  Bifaldsraab  og  Dren- 
genes Hurraer  hen  til  Strandkanten,  hvor  de  for- 
merede Linie  foran  Kystsignalerne,  høje  Stænger 
med  Halmknipper  eller  Tjæretønder  paa  Toppen. 
Mængden   trængte    frem    mod    Militsen,    da  Konerne 

og  Pigerne  vilde  være  deres  respektive  Mænd  eller 
Kærester  saa  nær  som  muligt,  men  nu  viste  Køge 
Politistyrke  sig.  Den  talte  kun  to  Politibetjente  og 
tre  Vægtere;  men  det  skal  vidnes  til  dens  Ros,  at 
den  forstod  at  holde  Mængden  i  den  tilbørlige  tak- 
tiske Afstand  fra  Kystværnets  væbnede  Sønner. 

Pludselig  raabte  Urmager  Tidemand  saa  højt, 
at  det  kunde  høres  viden  om :  »Jeg  tror,  min  Sand- 
ten, at  de  mander  Ræ'er  derude!« 

Han  satte  en  Kikkert  for  Øjnene  og  pegede  ud 
mod  Køgebugt.  Alle  stirrede  ud  i  den  angivne  Ret- 
ning, hvor  de  ellers  ikke  saa  synderlig  andet,  end 
hvad  de  hele  Tiden  havde  iagttaget  og  derfor  kun 
havde  betragtet  vanemæssigt 

Derude,  omtrent  ud  for  Skoven  ved  Billesborg, 
laa  en  Konvoi  af  Handelsskibe.  Lige  i  Nærheden 
havde  en  engelsk  Fregat  og  en  Orlogsbrig  kastet 
Anker.  Disse  hørte  til  den  af  Admiral  Saumarez 
befalede  Østersøflaade.  Koffardiskibene  ventede  kun 
paa  gunstig  Vind  til  Hjemfarten.  Fra  Skibene  havde 
man  iagttaget  Sammenstimlingen  og  Bevægelsen  ved 
Strandkanten  og  tog  den  nu  nøjere  i  Øjesyn  fra 
Ræer  og  Skanse. 

Fra  Konvoien  derude  i  Bugten  vendte  Opmærk- 
somheden sig  nu  mod  Byens  Port,  hvorfra  der 
løftede  sig  tordnende  Hurraraab.  Kystmilitsen  for- 
merede Linie,  Trommerne  hvirvlede,  Trompeterne 
skingrede  —  Hs.  Durchlauchtighed,  Prins  Kristian, 
kom  ridende  i  Spidsen  for  en  lille  militær  Suite. 

Efter  ham  fulgte  i  en  aaben  Kalesche  Amtman- 
den i  Præstø  Amt,  Grev  Danneskjold-Samsøe  og 
Byfogden  i  Køge,  Kancelliraad  Crell.  De  røde 
Uniformer,  Epauletterne  og  de  trekantede  Hatte  med 
Fjer,  gjorde  stærkt  Indtrj^^k  paa  Mængden,  hvis 
Opmærksomhed  dog  væsentlig  optoges  af  Kongens 
Svigersøn.' 

Hs.    Durchlauchtighed    tog    med    sine   Officerer 

Stilling  paa  en  lille  Ophøjning  i  Terrænet,  og  nu 
begyndte  Øvelserne. 

Først  exerceredes  der.  Skytterne  stod  paa 
Fløjene  med  de  uregelret  væbnede  mellem  sig. 
Geværexercitsen  var  nogenledes ;  men  Marschøvel- 
serne  lod  en  Del  tilbage  at  ønske  i  Retning  af  Hur- 
tighed og  Taktfasthed.  Men  Villighed  og  Liv  skor- 
tede det  alligevel  ikke  paa,  om  end,  som  et  Par 
Hestehandlere  blandt  Tilskuerne  bemærkede,  en  Del 
af  det  ældre  Mandskab  var  bleven  temmelig  bovlam 
eller  spattet. 

Under  Rodemarschen  tiltrak  de  unge  Milits- 
mænd fra  Lellinge  sig  Opmærksomheden  ved  deres 
Sikkerhed  og  Præcision.  Det  var  gennemgaaende 
kønne  Karle,  og  da  Prinsen  nikkede  bifaldende  til 
dem,  brast  Konerne  og  Pigerne,  der  stod  i  Nær- 
heden af  dem,  i  Graad  af  bare  Glæde,  og  de  gamle 
Fædre  følte  sig  stolte. 

Nu  supponeredes,  at  en  stærkere  Fjende  gjorde 
Landgang  i  Mørkningen.  Det  højtidelige  Øjeblik  var 
altsaa  kommet:  Kystmilitsen  skulde  vise,  at  den  i 
paakomne  Tilfælde  havde  Greb  paa  Løsningen  af 
sin  Opgave;  spændt  Opmærksomhed  herskede  blandt 
Tilskuerne. 

En  Militsmand  viste  sig  til  Hest  ved  Kystsig- 
nalet, tændte  Halmknippet  i  Brand  og  jog  af  Sted 
til  det  næste  Signal.  Trommerne  hvirvlede ;  Trompet- 
fanfarer blæstes,  og  Klokkerne  i  de  bagved  liggende 
Kirketaarne  begyndte  at  klemte,  saa  snart  Signalet 
iagttoges.  Hele  Kystmilitsen  kaldtes  saaledes  under 
Vaaben  og  til  det  truede  Punkt. 

Indtil  Foreningen  med  den  bagved  værende 
Styrke  var  iværksat,  dækkedes  Retræten  af  Skjiter- 
nes  Ild,  hvorefter  der  blæstes  til  Angreb,  og  under 
et  vældigt  Krigshyl  styrtede  hele  Militsen  frem  med 
fældede  Vaaben.  Fjenden  kastedes  ud  i  Vandet, 
talrige  Fanger    gjordes   og    mange  Baade   erobredes. 

Et  Sejersraab  lød  fra  Kystmilitsens  Rækker  og  gen- 
toges af  Mængden,  der  svingede  med  Hatte,  Huer 
og  Kasketter. 

Efter  Kampen  red  hans  Durchlauchtighed  hen 
forbi  Fronten,  standsede,  takkede  Befalingsmænd  og 
gemene  og  tilføjede,  at  hans  Melding  om  Manøvren 
vilde  glæde  Hs.  Majestæt.  Begejstrede  Hurraraab 
for  Frederik  den  Sjette  fyldte  Luften. 

Efter  et  kort  Ophold  hos  Kancelliraad  Crell 
tog  Prins  Kristian  af  Hessen  i  Forening  med  Grev 
Danneskjold  Samsøe  til  Vallø,  hvor  han  vilde  gøre 
Hds.  Naade  Dekanessen  sin  Opvartning. 

Herman  Ridderstad  havde  fulgt  hele  det  mili- 
tære Skuespil  med  megen  Interesse  Det  var  første 
Gang,  han  havde  set  Kystmilitsen  manøvrere,  hidtil 
havde  den  ligesom  Landeværnet  været  en  ukendt 
Institution  for  ham.  Han  havde  som  Københavner 
kun  overværet  Studenterkorpsets  og  Livjægernes 
Exercits.  Til  disse  to  Korpsers  Oprettelse  havde 
Krigen  med  England  ogsaa  givet  Anledning.  Paa 
Nørrefælled  havde  han  overværet  en  Revue,  som 
Kongen  holdt  over  Livjægerne.  Det  var  i  afdøde 
Kopist  Fohlmanns  Dage.  Han  fulgtes  den  Gang  med 
Fohlmanns  og  Jomfru  Marie  Agerskov. 

Han  mindedes  hende  saa  tj^deligt:  hun  havde 
set  saa  nydelig  ud  i  sin  hvide  Kjole,  det  røde  Silke- 
baand  om  Livet  og  Straahatten  paa  Hovedet.  Skæmt 
og  Alvor  havde  vekslet  i  hans  Samtale  med  hende, 
og  lige  vindende  havde  hendes  Væsen  været  i  begge 
Retninger.  Ved  denne  Lejlighed  havde  hun  gjort  det 
første  d3^be  Indtryk  paa  ham.  Nu  gik  han  her  i 
den  for  ham  fremmede  By;  med  Tanken  henvendt 
mod,  hvad  der  var  sket  paa  Bækkeskov  følte  han 
sig  ene  og  forladt;  han  længtes  saa  inderligt  efter 
et  Væsen,  til  hvem  han  kunde  slutte  sig.  Hans 
Kærlighed  til  Marie  Agerskov  vaagnede  stærk  og 
varm.      »Hun    er   jo   i   min  Nærhed,«    sagde    han  i 

sit  stille  Sind  til  sig  selv;  »gid  jeg  kunde  mødes 
med  hende;  jeg  vilde  da  erklære  mig  aabent  overfor 
hende.« 

Ridderstad  gik,  da  han  kom  til  Gæstgiver- 
gaarden,  et  Øjeblik  ind  i  Gæstestuen.  I  et  Værelse, 
der  laa  ved  Siden  af  denne,  hørte  han  højrøstet 
Tale;  det  forekom  ham,  at  Prokurator  Heises  Stemme 
lød  iblandt. 

»Der  er  nok  Selskab  derinde?«  sagde  han  til 
Opvarteren. 

>Ja,  det  er  Prokurator  Heise  fra  København, 
der  spiller  Whist  med  tre  Forpagtere  her  fra  Om- 
egnen.« 

»Det  er  et  storartet  Held,  De  sidder  i,  Proku- 
rator!« hørte  man  en  af  de  spillende  udbryde  med 
tykt  Mæle;  »De  vinder  s'gu  den  ene  Rubber  efter 
den  anden ! « 

»De  blanker  os  godt  af,«  sagde  en  anden,  idet 
han  bistert  slog  i  Bordet. 

»Saa  sagte!  saa  sagte!«  ytrede  en  tredje  spil- 
lende; »Prokuratoren  fortjener  ogsaa  en  lille  Op- 
muntring. Vi  skylder  ham  Erkendtlighed  for  den 
Dygtighed,  hvormed  han  varetog  vore  Interesser  i 
Proprietær  Hornsylds  Efterladenskaber;  men  det 
Tab,  han  forleden  fik  ved  Glim  Mølles  Brand,  maa 
vi  beklage.« 

>Jeg  har  ærgret  mig  baade  gul  og  grøn  over 
den  Affære,«  sagde  Heise  og  satte  højre  Fod  haardt 
i  Gulvet.  »Jeg  assurerede  blot  een  Dag  for  sent, 
og  det  var  for  at  ordne  en  anden  Sag,  der  ikke 
bragte  mig  stort  andet  end  Lamperøg.« 

»Lad  os  faa  nok  en  Rubber,«  lød  det  fra  For- 
pagteren.    Der  blev  givet  Kort. 

Ridderstad  trak  sig  tilbage  til  sit  Værelse.  Hos 
Opvarteren  erkyndigede  han  sig  om  Vejen  til  Højelse. 
Det  var  hans  Agt  at  aflægge  en  Visit  i  Præstegaarden 
den  følgende  Dag.    Han  tænkte  paa  Marie  Agerskov 

og  glædede  sig  til  Gensynet,  idet  han  dog  bebrejdede 
sig,  at  han  kom  uanmeldt.  Med  Velbehag  dvælede 
han  ved  Fortidens  Minder  fra  Omgangen  med  hende. 
Men  af  og  til  forstyrredes  han  af  den  højrøstede 
Tale  fra  Spilleværelset,  som  lød  over  til  ham.  Han 
følte  sig  snart  træt  og  gik  til  Ro. 

Lige  forinden  han  sov  ind,  hørte  han  Pro- 
kurator Heise  udbryde  i  en  skarp  Tone:  >Har  jeg 
en  Medbejler,  det  være  sig  paa  det  ene  eller  det 
andet  Omraade,  sparer  jeg  intet  Middel,  forstaar  sig 
juridisk,  for  at  faa  Bugt  med  ham!« 

Der  var  efter  Dagens  Slid  og  Uro  bleven 
Stilhed  i  Gæstgivergaarden;  i  den  maaneklare  Nats 
Fred  laa  alle  i  Søvn,  der  af  og  til  forstyrredes 
af  en  Hunds  Gøen,  en  Hests  Vrinsken  eller  en  Kos 
Brølen. 

Herman  Ridderstad  drømte,  at  han  gik  ved 
Marie  Agerskovs  Side  i  en  Have;  ad  en  Gang,  der 
snoede  sig  imellem  grønne  Plæner  med  pragtfulde 
Blomsterbede,  kom  de  ind  i  et  tæt  Buskads  og 
derfra  førte  Vejen  ind  i  en  Skov,  i  hvilken  der 
herskede  et  uhyggeligt  Mørke.  Hun  forsvandt  for 
ham,  og  da  han  ilede  tilbage  for  at  finde  hende, 
var  det,  som  om  der  pludselig  udbredte  sig  en 
sumpig  Grund  for  hans  Fødder.  Han  traadte  ud 
paa  den,  han  sank  dybere  og  dybere  ned  gennem 
Hængedyndet,  alt  sortnede  for  ham;  da  glimtede 
det  pludseligt,  og  et  Stykke  af  den  blaa  Himmel 
viste  sig  for  ham.  Den  bratte  Overgang  fra  Skræk 
til  Glæde  vækkede  ham;  han  hørte  Hanen  gale, 
men  faldt  straks  hen  i  Slummer  igen. 

Imidlertid  havde  Prokurator  Heise  tilbragt  et 
Par  Timer  af  Natten  med  at  gennemgaa  Papirer  og 
tælle  Penge.  Han  beboede  Værelset  ved  Siden  af 
Ridderstads;  men  de  var  gensidig  uvidende  herom. 
Heise  var,  hvad  han  plejede  mindst  et  Par 
Gange  aarlig,    kommen    ned  til  Køge    for    at    ordne 

PengeafFærer  for  nogle  Bønder  i  Beverskovs  og 
Stevns  Herreder.  Da  Stadens  Kæmner  var  hans 
gode  Ven  og  stod  i  Forretningsforbindelse  med  ham, 
benyttede  han  dennes  Kontor  et  Par  Timer  For- 
middag og  Eftermiddag.  Under  den  herskende 
Pengeforvirring,  da  forskellige  Repræsentativer  var 
i  Omløb,  og  da  Forholdet  mellem  rede  Penge  og 
Banksedler  undergik  store  og  pludselige  Svingninger 
som  en  Følge  af  de  højst  usikre  Handelsforhold  og 
de  skiftende  politiske  Konjunkturer,  trængte  Bøn- 
derne til  juridisk  Vejledning  især  i  Sager,  hvor  det 
drejede  sig  om  Penge.  Landprodukternes  Torvepris 
steg  den  Gang,  efterhaanden  som  Banksedlernes 
Værdi  sank,  og  Bønderne  kunde  derfor  tage  betj'de- 
lige  Summer  ind  for  deres  Heste,  Kvæg,  Korn  og 
andre  Frembringelser. 

Heise  gjorde  nu  sine  Klienter  klog  paa,  at  de 
skulde  benjnte  Øjeblikket  til  Opsigelse  og  Betaling 
af  de  Penge,  de  havde  staaende  i  deres  Gaarde. 
Saaledes  klarede  flere  Bønder  deres  Gæld  med,  hvad 
de  havde  faaet  ind  for  et  Par  Plage  eller  nogle 
Stude,  ja,  de  fik  endog  noget  tilovers.  Det  var  en 
Periode,  da  Debitor  jublede,  hvorimod  Kreditor 
fældede  Taarer,  skønt  han  havde  Haanden  fuld  af 
Banksedler.  De  glade  Bønder  betalte  naturligvis 
med  bredt  Smil  Prokurator  Heise  den  forlangte 
Provision ;  men  han  ønskede  helst  denne  i  Form  af 
Sølvværdigenstande,  og  en  Kvota  af  sit  Salær  for- 
drede han  i  Valuta. 

Saaledes  gi  orde  Prokuratoren  altid  en  glim- 
rende Forretning,  og  Bønderne,  der  ikke  gennem- 
skuede Situationen,  lovpriste  i  høje  Toner  hans 
Uegennytte  og  ægte  menneskelige  Tænkemaade. 
Heise  havde  netop  denne  Gang  hjulpet  et  Par 
Bønder  med  Afgørelsen  af  deres  Prioritetsgæld;  den 
følgende  Dag  skulde  Sagen  bringes  i  endelig  Orden 
i  Kæmnerens  Kontor.     Nu    saa    han    her  i  Nattens 

Løb  endnu  en  Gang  Papirerne  igennem.  Derpaa 
stak  han  de  Penge,  han  havde  vundet  i  Whist- 
spillet, i  sin  Pung,  lagde  denne  og  Brevtasken  under 
Hovedpuden  og  gik  i  Seng.  Han  sov  længe.  I 
Drømme  forekom  det  ham,  at  han  endnu  sad  ved 
Spillebordet  med  de  tre  Forpagtere,  der  slog  i 
Bordet,  stampede  i  Gulvet  og  raabte:  »Sikket  Svine- 
held De  har!«  Da  han  op  paa  Formiddagen  kom 
ind  i  Gæstestuen,  spurgte  han  Opvarteren,  hvem 
der  boede  i  Værelset  ved  Siden  af  hans.  Han  fik 
at  vide,  at  der  havde  boet  en  Kandidat  Ridderstad. 
»Skulde  det  være  ham?«   spurgte  han  sig  selv 

Ridderstad  havde  imidlertid  om  Morgenen  Kl.  8 
tiltraadt  sin  Vandring  fra  Køge  til  Højelse,  en 
Spadseretur  paa  over  en  Mil.  Vejret  var  klart  og 
friskt;  i  Horisonten  viste  sig  nogle  hvide  Skyer; 
Drosler  og  Spurve  sang;  paa  Markerne  var  Karle 
og  Piger  i  fuld  Gang  med  Hvedehøsten.  Ridderstad 
tændte  sin  Pibe  og  skred  i  en  alvorsfuld  Stemning 
frem  ad  Vejen.  Paa  hans  ene  Side  udbredte  Øre- 
sund sin  blanke  Flade,  paa  den  anden  havde  han  i 
Afveksling  Mark,  Skov  og  Buskads ;  lige  foran  ham 
hævede  Højelse  Kirke  sig  paa  en  Bakke. 

Der  i  Præstegaarden  vilde  han  nu  møde  den 
Veninde,  som  saa  sjelden  havde  været  ude  af  hans 
Tanker,  som  han  havde  længtes  efter  at  se  igen, 
og  som  sikkert  under  hans  nuværende  trj^kkende 
Forhold  kunde  blive  ham  en  moralsk  Støtte  af  væ- 
sentlig Betj^dning.  Var  der  nogen,  som  kunde  gen- 
give ham  et  frejdigt  Syn  paa  Livet,  maatte  det 
være  hende. 

I  Præstegaarden  modtoges  Ridderstad  af  Pastor- 
inden,  en  venlig  midaldrende  Dame,  der  modtog 
ham  forekommende.  Efter  at  hun  havde  hørt  hans 
Navn,  Stilling  og  Ærinde,  og  hvor  han  kom  fra, 
forsikrede  hun,  at  hans  Besøg  vilde  glæde  dem  alle. 
Præsten   lod    hun  straks  kalde;    men  da  Ridderstad 

hørte,  at  Jomfru  Agerskov  var  beskæftiget  med  Un- 
dervisningen, ønskede  han  først  at  se  hende,  naar 
denne  var  endt. 

Pastor  Kruse  var  en  Mand  lige  i  Begyndelsen 
af  Halvtredserne  og  sad  paa  ottende  Aar  i  Embedet. 
Han  havde  en  tiltalende  Personlighed,  et  livfuldt 
Øje,  udtrykte  sig  med  Lethed  og  Smag  og  var  en 
virkelig  dannet  Mand.  Baade  han  og  Hustruen 
fandt  Behag  i  Ridderstad,  hvis  Blik  vidnede  om  et 
godt  Hjerte;  han  tog  sig  desuden  saa  køn  ud  i  sin 
mørkeblaa  Kjole  med  de  blanke  Knapper. 

Efter  at  Ridderstad  havde  drukket  en  Kop 
Kaffe  og  faaet  en  af  Præstens  Merskumspiber  tændt, 
indbød  Kruse  ham  til  en  lille  Spadseretur.  De  besaa 
Kirken,  betragtede  Udsigten  fra  Taarnet  og  gik  til- 
bage til  Haven,  hvor  de  tog  Plads  i  Lysthuset. 
Ridderstad  havde  undervejs  fortalt  Kruse  Hoved- 
trækkene af  sin  Biografi,  og  Præsten  havde  under 
Fortællingen  paa  humoristisk  Vis  indskudt  Med- 
delelser om  sit  eget  Studenterliv.  Det  interesserede 
ham  at  høre,  at  Ridderstad  havde  været  paa  Bække- 
skov  og  der  stiftet  Bekendtskab  med  Præsterne 
Wedel  og  Hensemann,  med  hvilke  han  selv  var 
truffet  sammen  flere  Gange. 

Pastor  Kruse  spurgte  Ridderstad,  om  han  ikke 
havde  været  sammen  med  Mynster  i  Spiellerup,  der 
hørte  til  hans  Ungdomsvenner  fra  København.  Kan- 
didaten svarede,  at  han  ikke  havde  besøgt  hans 
Kirke,  men  han  kendte  hans  dybsindige  Prædiken. 
Mynster  var  nu  en  af  Hovedstadens  ypperste  Præ- 
dikanter, hvem  de  theologiske  Studenter  især  hørte. 
Kruse  bekræftede  dette.  Han  talte  om  sin  tidligere 
Omgang  med  Mynster,  da  denne  boede  hos  sine 
Forældre  paa  Frederiks  Hospital.  Kruse  var  stolt 
af,  at  han  var  den  første,  der  havde  gjort  Mynster 
fortrolig  med  Shakespeare. 

Ved  Tilbagekomsten    til   Præstegaarden    traadte 

Eros  og  Mammon.  11 

Marie  Agerskov  Ridderstad  i  Møde  i  Døren  til  Daglig- 
stuen. 

»Her  bringer  jeg  Dem  en  gammel  Ven  og  be- 
kendt,« sagde  Kruse  smilende.  >>Vi  har  faaet  os  en 
fornøjelig  Samtale.  Jeg  maa  sige.  at  Kandidaten  er 
fulgt  godt  med  baade  i  Theologien  og  Historien. <i 

Marie  rakte  rødmende  Haanden  ud  mod  Rid- 
derstad og  takkede  ham  for  Besøget.  »Det  var 
rigtig  kønt  af  Dem,«  sagde  hun,  »at  De  benjttede 
Lejligheden  til  at  se  ud  til  mig  nu,  da  De  opholder 
Dem  i  Køge.« 

»Jeg  vilde  naturligvis  ikke  rejse  til  København, 
Jomfru  Agerskov,  før  jeg  havde  hilst  paa  Dem,  da 
De  var  lige  i  Nærheden.« 

»Er  det  ikke  interessant,  Kruse!«  sagde  Pastor- 
inden,  »at  Kandidaten  har  været  i  Huset  hos  afdøde 
Kopist  Fohlmann,  hvem  min  Moder  kendte  saa  godt. 
Enken  er  Jomfru  Agerskovs  Veninde.« 

»Kopisten  husker  jeg  tydeligt,«  svarede  Præsten. 

Det  fælles  Bekendtskab  banede  hurtigt  Vejen 
for  en  livlig  Samtale.  Denne  fortsattes  under  Mid- 
dagsmaaltidet.  Da  Kruse  hørte,  at  Ridderstad  vilde 
tilbage  samme  Eftermiddag,  udbrød  han:  »Det 
træffer  netop  saa  heldigt,  at  Jomfru  Agerskov  og 
jeg  skal  ind  til  min  Købmand  i  Køge.  De  kører 
da  med  os.« 

Ved  Kaffen,  der  blev  nydt  i  en  stor  Stue  mod 
Haven,  talte  Pastorinden  og  Marie  Agerskov  med 
hinanden  om  et  Selskab,  der  nylig  var  bleven  holdt 
hos  Godsejer  Carlsen  paa  Gammel  Køgegaard.  Der 
var  blevet  danset  i  Pavillonen  i  Haven,  og  der 
havde  været  flere  unge,  rigtig  smukke  Piger,  der- 
iblandt to  københavnske  Damer,  der  var  i  Besøg 
paa  Lellingegaard.  Arrangementet  havde  været  saa 
overordentlig  smagfuldt. 

»Københavnerindernc  overstraalede  rigtignok 
alle  de  andre, <i   sagde  Jomfru  Agerskov. 

»Nej,  lille  Agerskov, <'  sagde  Pastorinden,  »der 
tager  De  fejl ;  de  var  slanke  og  velvoksne ;  men  skal 
man  tale  om  frisk  Teint  og  smuk  Figur,  da  stod 
de  sandelig  tilbage 

»Det  var  Theroser  ved  Siden  af  Tulipaner,« 
udbrød  Pastor  Kruse  leende. 

»De  var  maaske  en  Inkarnation  af  fransk  Ele- 
gance og  engelsk  Flirt.«  bemærkede  Ridderstad. 

»Maaske,«  gentog  Marie  skelmsk.  »De  var  i 
ethvert  Tilfælde  pikante,  og  deres  engelske  Silke- 
musselins Toiletter  var  noget  af  det  yndigste,  jeg 
kan  tænke  mig.« 

»De  ved  jo,  lille  Agerskov, <-  sagde  Pastorinden, 
»at  jeg  er  ingen  Ynder  af  elegante  Toiletter,  eller 
lad  os  heller  bruge  Udtrykket  Dragter.  Liljens  og 
Markblomstens  simple  Skønhed  staar  i  mine  Øjne 
højt  over  al,  selv  kongelig  Glimmer  og  Pragt.« 

»Den  Betragtning  gaar  jeg  gerne  ind  paa,« 
svarede  Marie;  *men  jeg  skjuler  ikke,  at  jeg  svær- 
mer for  fine  Toiletter.  Hvem  der  havde  en  Silke- 
musselins Kjole!«   udbrød  hun  med  et  Smil. 

»De  maa  vente,  lille  Jomfru  Agerskov, <^  sagde 
Præsten,  »indtil  Forbudet  mod  Indførsel  af  Musselin 
og  slige  Varer  bliver  hævet.  Det  er  ellers  mærke- 
ligt, at  man  alligevel  ser  saa  mange  engelske  Tøjer, 
hvis  Import  ellers  er  forbudt.  Man  skulde  sandelig 
tro,  at  der  drives  Smugleri.« 

Pastor  Kruse  kaldtes  ind  i  sit  Kontor  i  Em- 
bedsforretninger. Hans  Hustru  maatte  ud  i  Køk- 
kenet for  at  tale  med  et  Par  Gaardmandskoner  om 
det  forestaaende  Høstgilde.  Imidlertid  gik  Herman 
Ridderstad  og  Marie  Agerskov  sammen  ud  i  Haven, 
hvor  de  satte  sig  paa  en  lille  Høj,  hvor  der  stod 
Bænke  omkring  et  Stenbord,  og  hvorfra  der  mellem 
Tjørnebuskene  var  Udsigt  til  Køge  Bugt.  Vejret  var 
stille  og  mildt. 

»Da  vi  nu  er  ene,  Jomfru  Agerskov,«   begyndte 

Ridderstad,  »vil  jeg  først  og  fremmest  benytte  Øje- 
blikket til  at  takke  Dem  for  det  Brev,  De  sendte 
mig ! « 

»Da  De  altid,  Ridderstad,  har  vist  mig  Venskab 
og  Interesse,  følte  jeg  det  som  en  Pligt  at  under- 
rette Dem  om,  at  jeg  havde  forladt  København  og 
var  bleven  Lærerinde  her  hos  Pastor  Kruse.« 

»Det  var  opmærksomt  af  Dem.  Blev  De  træt 
af  Skoleundervisningen  i  København?« 

Marie  rødmede  og  sad  en  Stund  tavs.  'Mine 
Nerver  trængte  til  Landluft,«  svarede  hun. 

»Heldigvis  traf  Brevet  mig,  medens  jeg  endnu 
var  paa  Bækkeskov.  Jeg  har  forladt  det;  jeg  er 
ikke  mere  Sekretær  hos  Justitsraad  Smith.«  Ridder- 
stad holdt  inde  og  saa   hen  for  sig. 

»De  har  allerede  opgivet  Stillingen?  —  Vi  var 
alle  sammen  saa  glade  over,  at  De  havde  faaet 
den.«     Hun  saa  spørgende  paa  ham. 

»Sandheden  er.  Jomfru  Agerskov,  at  jeg  er 
bleven  afskediget.« 

»Afskediget!«  udbrød  hun  forbavset.  »Det  er 
mig  en  Gaade!  en  Mand  med  Deres  Dygtighed  og 
Egenskaber  .   .   .  afskediget!« 

Ridderstad  fortalte  hende  om  Sammenstødet 
med  den  russiske  General,  Grev  Woronzow;  han 
udmalede  det  med  livlige  Træk;  hun  Ij^ttede  spændt 
til  hans  Fremstilling. 

»Det  var  Patriotisme  og  Loyalitet  mod  Kongen, 
der  bragte  mig  til  at  blusse  op,<  sagde  han  med 
stærk  Betoning.  »Jeg  beklager  min  overilede  Op- 
træden;   men  jeg    ser  roligt  tilbage  paa  Motiverne.« 

Ridderstad  blev  bevæget. 

»Motiverne  var  ædle,«  sagde  Marie  og  rakte 
ham  Haanden;  »det  vil  Hjertekenderen  over  os  alle 
vide  at  vurdere;  men  den  Tid  kommer  vel  ogsaa, 
da  Kongen  vil  belønne  Deres  Handling.« 

»Sligt   forfængeligt  Haab    nærer  jeg   ikke,«    tog 

Ridderstad  efter  en  Pavse  til  Orde.  ^Det  er  mig 
en  Trøst,  at  De  viser  mig  Sympathi,«  fortsatte  han; 
;  De  vil  ogsaa  støtte  mig  overfor  Onkel  Storch,  der 
vel  vil  vredes  paa  mig.  Han  var  saa  inderlig  glad 
over  min  nye  Ansættelse.  De  vil  ogsaa  paa  Deres 
Vis  fremstille   Sagen  for  Madam   Fohlmann?« 

»Det  vil  jeg,  Ridderstad!  Stol  paa.  De  har  mit 
Hjertes  hele  Sympathi!«   .... 

Inden  Marie  fik  sagt  mere,  greb  han  Ordet  og 
sagde  med  et  bittert  Smil:  »Lykkeligvis  har  jeg  hele 
Deres  Sympathi  i  det  mindste  i  denne  Sag.«  Navnet 
Fohlmann  ledede  hans  Tanke  hen  paa  Prokurator 
Heises  Tur  til  Roskilde,  hvori  Marie  havde  deltaget. 

»Hvad  mener  De,  Ridderstad?  De  har  ikke 
blot  i  denne  Sag,  men  overhovedet  min  Sympathi. 
Jeg  siger  det  frit:  jeg  betragter  mig  som  Deres 
Veninde,  og  jeg  nærer  for  Dem  den  Højagtelse,  De 
som  Personlighed  kan  gøre  Krav  paa.«  Disse  Ord 
udtalte  hun  med  Varme. 

»Det  har  altid  været  mig  en  Glæde  at  kunne 
betegne  Dem  som  min  virkelige  Veninde.  Men 
jeg  har  i  den  senere  Tid  været  ængstelig  for,  at  en 
anden,  med  hvem  jeg  staar  paa  en  spændt  Fod, 
var  i  Færd  med  at  berøve  mig  Deres  fulde  Sym- 
pathi ....  Tilgiv  mig,  at  jeg  taler  saaledes  til 
Dem;  men  jeg  følger  i  dette  Nu  mit  Hjertes  Til- 
skyndelse.« 

Marie  tog  imod  hans  udstrakte  Haand,  og  han 
beholdt  hendes  et  Øjeblik.  En  let  Rødme  gled  over 
hendes  Kinder.   Hun  sagde  efter  nogen  Overvejelse: 

>Jeg  ved,  hvem  De  sigter  til!  Det  er  Proku- 
rator Heise.«   .... 

Ridderstad  gjorde  en  bekræftende  Bevægelse  og 
betragtede  hende  opmærksomt. 

»Nu  vel,«  vedblev  hun;  »Heise  overvældede 
mig  med  Opmærksomheder,  ja  med  Gaver,  der  efter 
Foregivende  kom    fra  det  Firma,   hos  hvem  jeg  var 

Translatrice;  da  jeg  blev  klar  over  de  Følelser,  han 
nærede  for  mig,  erkendte  jeg  efter  Selvprøvelse,  at 
jeg  ikke  kunde  gengælde  dem.  For  personlig  at 
unddrage  mig  hans  Efterstræbelser,  —  lad  mig 
bruge  dette  Udtrj^k  —  forlod  jeg  København  og  tog 
denne  Plads. <^  Marie  tav;  hun  aandede  som  befriet 
for  en  Byrde. 

vDe  har  væltet  en  Sten  fra  mit  Hjerte,  Marie!« 
udbrød  Ridderstad.  »De  forstaar  mig,  ikke  sandt?* 
Han  saa  paa  hende  med  et  Blik,  fra  hvilket  Hjerte- 
ligheden lyste. 

»Det  var  med  Tanken  henvendt  paa  Dem,  at 
jeg  handlede,  som  jeg  gjorde  !- 

:>Tak,  min  egen  kære  Veninde!*  Han  tog  hendes 
Haand  og  trykkede  den,  medens  han  kyssede  hende 
paa  Panden.  Hun  blev  dybt  bevæget,  idet  den  jom- 
fruelige Blyhed  farvede  hendes  Kinder.  Nogle  Øje- 
blikke hengik  i  Tavshed. 

Jeg  har  meget  mere  at  sige  Dem,  Marie,«  tog 
han  igen  til  Orde;  »jeg  har  et  afgørende  Spørgs- 
maal  at  rette  til  Dem;  men  under  de  nuværende 
Forhold  vil  jeg  opsætte  det.  Vi  kender  altsaa  vore 
gensidige  Følelser  og  venter  paa  hinanden.« 

Hun  saa  ham  ind  i  Øjet;  de  gav  hinanden 
Haanden  til  Bekræftelse  derpaa. 

Da  de  traadte  ind  i  Præstegaardens  Dagligstue, 
meddelte  Pastorinde  Kruse,  at  der  nu  var  givet 
Karlen  Ordre  til  at  spænde  for;  hun  gav  Jomfru 
Agerskov  en  Opskrift  til  Købmanden  i  Køge  Medens 
Marie  gik  til  sit  Værelse  for  at  gøre  sig  i  Stand  til 
Afrejsen,  underholdt  Pastorinden  Ridderstad.  Hun 
talte  om  sit  Hjem  paa  Frederiks  Hospital  i  Køben- 
havn, ved  hvilket  hendes  Moder  havde  været  ansat. 
Det  interesserede  hende  gennem  Ridderstad  at  er- 
fare noget  nærmere  om  afdøde  Kopist  Fohlmann, 
hvem  hun  ikke  havde  set,  siden  hun  for  otte  Aar 
siden  flyttede  ud  paa  Landet.  Samtalen  blev  afbrudt 

ved,  at  Vognen  kørte  op  foran  Døren,  og  Pastor 
Kruse  kom  rejsefærdig  ud  fra  sit  Studereværelse. 

Kort  efter  tog  Ridderstad  Afsked  med  Pastor- 
inden,  der  besvarede  hans  Tak  med  en  Indbydelse 
til  at  komme  igen.  Hs.  Velærværdighed  var  selv 
Kusk,  medens  Kandidat  Ridderstad  og  Jomfru  Ager- 
skov satte  sig  i  Bagsædet.  Et  Piskesmæld,  en  for- 
nyet Afskedshilsen,  og  Vognen  rullede  ud  af  Præste- 
gaarden.  Pastor  Kruse  lagde  Vejen  om  gennem 
Store  og  Lille  Salbj^  og  kørte  forbi  Gammel  Lellinge- 
gaard,  for  at  Ridderstad  ret  skulde  faa  Lejlighed 
til  at  betragte  Omegnen,  der  nu  stod  i  Eftersomme- 
rens hele  Fylde  og  Skønhed.  I  det  fjerne  laa  Køge- 
bugt spejlblank  i  Solen,  der  heldede  mod  sin  Ned- 
gang og  farvede  de  hvide  Skyer  med  en  rødgylden 
Bræm. 

Tankefuld  lod  de  to  unge  deres  Blik  hvile  paa 
det  smukke  Landskab,  der  gled  forbi  dem.  De  følte 
sig  i  dette  Øjeblik  saa  lykkelige  ved  hinanden;  den 
fælles  Glæde  over  Naturen  var  et  forenende  Baand 
til  mellem  dem.  Det  følte  de  begge  dybt  og  inder- 
ligt, da  deres  Blikke  mødtes.  De  sad  som  i  en 
Drøm,  af  hvilken  Pastor  Kruse  vækkede  dem,  idet 
han  opfordrede  Ridderstad  til  at  studere  de  gamle 
Bygninger  i  Køge,  som  baade  fra  et  historisk  som 
arkitektonisk  Synspunkt  var  højst  interessante.  Hs. 
Velærværdighed  fortsatte  sin  Udvikling  om  Køges 
Mærkværdighed,  indtil  Vognen  kørte  ind  i  selve 
Byen.  Foran  en  Stentrappe,  der  førte  op  til  Køb- 
mandsgaardens  Butik,  holdt  han  stille.  De  tre  Pas- 
sagerer steg  op  ad  den;  Gaardskarlen  tog  sig  af 
Befordringen. 

Lige  overfor  Købmanden  boede  Kæmneren,  hos 
hvem  Prokurator  Heise  netop  var,  da  Pastor  Kruse 
kom  kørende.  Kæmneren  drev  Tømmerhandel,  og 
Prokuratoren  havde  sat  Penge  i  hans  Forretning.  I 
Reglen  havde   de   haft  Held    med  deres  Indførsel  af 

Tømmer  fra  Kristianssand;  men  de  havde  i  dette 
Øjeblik  faaet  Efterretning  om,  at  en  Skonnert  med 
en  Ladning  Tømmer  til  dem  var  bleven  tagen  af  et 
engelsk  Krigsskib  udfor  Kullen.  Det  var  et  Tab, 
der  ærgrede  Heise  alvorligt;  thi  Tømmer  var  netop 
for  Tiden  stærkt  efterspurgt  i  København.  Han  sad 
og  trommede  med  Fingrene  paa  Bordet,  da  han  fik 
Øje  paa  Vognen  med  Ridderstad  og  Jomfru  Ager- 
skov. 

Hans  Samtale  med  Kæmneren  gik  i  Staa.  Sjmet 
af  de  to  berørte  ham  stærkt.  Marie  saa  i  sin  mørke- 
røde Kjole  og  med  sin  runde  Straahat  nydelig  ud, 
og  hun  tilnikkede  Ridderstad  med  et  indtagende 
Smil,  da  han  hjalp  hende  af  Vognen.  Heises  Elskovs- 
følelse  for  hende  blussede  op.  Det  Haandtryk,  hun 
gav  Ridderstad,  vakte  hans  Skinsyge  i  en  saadan 
Grad,  at  han  blev  bleg.  »Jeg  vilde  give  alt  for  at 
eje  hende,«  tænkte  han ;  »kunde  jeg  blot  blive  ham 
kvit,  skulde  hun  nok  blive  min.« 

Kæmneren,  der  kunde  se,  at  der  gik  ham  noget 
imod,  henførte  dette  til  den  mislykkede  Handels- 
affære.  »De  skal  saamænd  ikke  tage  Dem  det  Tab 
for  nær,  gode  Prokurator!  det  faar  vi  sagtens  gen- 
oprettet.« 

»Det  gør  vi  nok,«  svarede  Heise.  »Sig  mig, 
hvis  Vogn  var  det?« 

»Pastor  Kruses  fra  Højelse.  Det  var  Præsten 
selv,  som  kørte.  Damen  var  Lærerinden ;  den  unge, 
kønne  Herre,  der  sad  ved  Siden  af,  kendte  jeg 
ikke.« 

»Unge,  kønne  Herre,«  gentog  Heise  med  Bitter- 
hed for  sig  selv.  »Han  har  altsaa  opsøgt  Jomfru 
Agerskov  i  Præstegaarden!  han  vil  krydse  mine 
Planer.  Men  fra  nu  af  skal  jeg  følge  hans  Spor  og 
søge  paa  en  eller  anden  Maade  at  gøre  ham  ufarlig 
for  mig.<- 

>Der  har  vi  min  Sandten  Agent  Lind,«   udbrød 

Kæmneren    uvilkaarligt    og    pegede    ud    paa    Gaden. 
Den  nævnte  Person  interesserede  ham  øjensynligt. 

Lind,  som  vi  kender  fra  det  foregaaende,  kom 
gaaende  forbi  Kæmnerens  Hus  og  standsede  ved 
Købmandens  Stentrappe,  hvor  han  kom  i  Passiar 
med  en  Skipper  ude  fra  Havnen. 

»Ham  kender  jeg  fra  København,«  sagde  Heise. 
»Han  er  Søn  af  en  gammel  Kaperkaptajn,  og  han 
har  selv  været  Kapergast.  Jeg  har  været  nogle 
Gange  sammen  med  ham.« 

»Det  skal  være  et  forslagent  Hoved,«  ytrede 
Kæmneren.  »Vi  kalder  ham  Agent,  men  han  er 
Probenreuter.  Købmand  Post  henne  paa  Hjørnet  af 
Bjerggade  og  Møllergade  er  hans  Fætter«    .   .   . 

»Det  er  et  kontant  Firma,«   faldt  Heise  ind. 

»Det  skulde  jeg  mene,«  vedblev  Kæmneren. 
5>Men  det  gaar  næppe  rigtigt  til  med  den  Forret- 
ning. Han  smugler,  siger  man,  og  Lind,  Fætteren 
er  hans  Hjælper.  Altid  har  han  de  Varer,  Folk 
ønsker,  og  stadig  kan  han  sælge  dem  til  de  billigste 
Priser. « 

Men  har  man  da  ikke  kunnet  komme  paa 
det  rigtige  Spor  efter  de  Rævestreger?«  spurgte 
Heise. 

»Endnu  ikke,«  svarede  Kæmneren,  »der  maa 
være  flere  Medvidere,  hvorfor  Bedragerierne  bliver 
saa  godt  skjulte.« 

^Smugleriet  drives  naturligvis  med  de  engelske 
Konvoyer  her  ved  Kysterne,«  bemærkede  Heise. 

»Ja,  vist,«  ytrede  Kæmneren.  »Jeg  ved  for- 
øvrigt ikke  noget  med  Sikkerhed,  og  en  Smugler- 
bande, der  driver  sit  Spil  i  Mørket,  er  farlig  at 
komme  nær,  hvis  man  vil  hytte  sin  Pels.  Rygtet 
siger,  at  Banden  har  et  af  sine  Tilholdssteder  i 
Billesborg  Skov  her  i  Nærheden.« 

»Billesborg  Skov,«  gentog  Heise;  han  vilde  have 
haft    noget    mere    at    vide    om    Rygtet;    men    i    det 

samme  saa  han  Ridderstad  komme  ned  ad  Køb- 
mandens Stentrappe  lige  overfor.  Lind,  der  lige 
havde  endt  sin  Samtale  med  Skipperen,  fik  Øje  paa 
Kandidaten,  hvem  han  hilste  paa  med  et  fornøjet 
Smil. 

»Det  var  morsomt,  at  jeg  traf  Dem,  Kandidat! 
Er  De  paa  Vejen  til  Gæstgivergaarden?  saa  kan  vi 
maaske  følges  ad. 

»Jeg  gaar  ikke  straks  derhen,  da  jeg  først  har 
en  lille  Kommission,  jeg  skal  besørge.  Men  jeg  er 
paa  Gæstgivergaarden  i  Aften.« 

»Saa  kigger  jeg  ind  til  Dem  og  faar  en  Passiar 
med  Dem  om  gammel  Tid;  i  Morgen  skal  jeg 
rejse.« 

»Gør  det.  Lind!  De  er  velkommen!«  Ridder- 
stad saa  op  mod  et  af  Købmandsgaardens  Vinduer, 
ved  hvilket  Marie  Agerskov  viste  sig.  De  nikkede 
smilende  til  hinanden.  Han  gik  derpaa  sammen 
med  Lind  et  Stykke  hen  ad  Gaden. 

Prokurator  Heise  var  traadt  ud  i  Kæmnerens 
Gang  for  at  tage  Hat  og  Stok  og  havde  hørt  det 
sidste  Ordskifte  mellem  Kandidaten  og  Lind.  »Det 
er  altsaa  den  Ridderstad,  der  bor  ved  Siden  af  mig 
i  Gæstgivergaarden, «>  tænkte  han.  Han  sagde  F'arvel 
til  Kæmneren  og  begav  sig  til  sit  Logis.  Efter  at 
Heise  var  kommen  ind  i  sit  Værelse,  aabnede  han 
sit  Rejsechatol  og  skrev  et  Brev  til  sin  Broder, 
Mægleren,  i  København.  Han  gav  ham  deri  det 
Hverv  at  undersøge,  hvorledes  det  forholdt  sig  med 
den  saakaldte  Depositokasses  Status,  og  om  der  var 
Udsigt  til,  at  dens  Sedler  snart  vilde  blive  indløste. 
Mægleren  skulde  fremdeles  hos  Fuldmægtig  Hjorts 
skaffe  sig  Underretning  om,  naar  de  ventede  Jomfru 
Agerskov  ind  til  B3^en.  Endelig  bebudede  Heise,  at 
han  kom  til  København  om  et  Par  Dage. 

Da  Prokuratoren  havde  endt  sit  Brev,  hørte 
han  Fodtrin    ude    paa  Gangen.     To  Herrer  gik    ind 

i  Værelset  ved  Siden  af.  Han  kendte  Stemmerne: 
det  var  Ridderstad  og  Lind.  I  Gæstestuen  havde 
de  truffet  hinanden,  og  den  første  havde  indbudt 
den  sidste  til  sig.  Væggen,  der  adskilte  de  to  Væ- 
relser, var  saa  tynd,  at  Heise  kunde  høre  hvert 
Ord,  der  blev  talt,  især  da  Samtalen  ikke  blev  ført 
dæmpet.  Ridderstad  ringede  paa  Opvarteren  og 
bestilte  en  halv  Flaske  Portvin.  Da  denne  var  bragt, 
tændte  de  deres  Piber  og  tog  Plads  hver  i  sit 
Hjørne  af  Sofaen.  Det  var  Aften,  men  endnu 
ikke  saa  mørkt,  at  Lysene  behøvede  at  tændes. 
Heise  lagde  Øret  til  Væggen  og  lyttede  opmærk- 
somt. 

»De  rejser  altsaa  i  Morgen,  Lind?«  spurgte 
Ridderstad. 

»Jeg  skal  til  Store  Heddinge  og  Præstø  for  at 
gøre  Forretninger  paa  min  Fætters  Vegne.  Han 
ligger  inde  med  en  større  Beholdning  af  Shawler, 
Tørklæder,  Kniplinger  og  Tafter,  der  netop  i  denne 
Tid  er  meget  efterspurgte.« 

Heise,  der  kom  til  at  tænke  paa,  hvad  Kæm- 
neren havde  fortalt  om  Linds  formentlige  Smugleri, 
sagde  ved  sig  selv:  »Det  er  Varer,  hvis  Indførsel 
for  nylig  er  strengt  forbudt.« 

Da  Ridderstad  hørte  Tøjerne  nævne,  erindrede 
han,  at  Marie  Agerskov  havde  ønsket  sig  en  Dragt  af 
Musselin.  Han  mente  nu,  at  han  burde  gribe  Lejlig- 
heden til  at  forære  hende  en  saadan  i  Anledning  af 
hendes  Fødselsdag,  der  var  forestaaende. 

»Jeg  vilde  gerne  købe  Musselin  til  en  Kjole  hos 
Dem,<  sagde  Ridderstad;  :»men  det  skal  være  fint 
Stof,  for  jeg  vil  gøre  en  Present  med  det.« 

Den  Tanke  for  Heise  gennem  Hovedet,  at  det 
skulde  være  til  Marie  Agerskov. 

»For  gammelt  Bekendtskabs  Skyld  skal  De  faa 
det  billigt;  det  er  ellers  en  meget  dyr  Artikel.  Men 
skal    vi    handle    med    hinanden,    maa  De  i  Morgen 

Eftermiddag  komme  ud  til  mig  ved  Billesborg  Skov. 
Jeg  boer  i  Lars  Fiskers  Hus.  Der  har  jeg  mine 
Varekister  staaende.« 

»Se,  se,«  sagde  Heise,  »ved  Billesborg!  Der 
har  Smuglerne  formodentlig  et  af  deres  Tilholds- 
steder. « 

»Det  Hus  er  vel  ikke  vanskeligt  at  finde?« 
spurgte  Ridderstad. 

»Det  ligger  mellem  Skovens  nordlige  Udkant 
og  Stranden,  omhegnet  af  Træer  og  Buskads.  Huset 
er  stort  med  rødmalede  Vinduer,  og  en  høj  Stang 
med  Dueslag  staar  lige  ved  det.  Det  er  kun  en 
halv  Times  Gang  her  fra  Byen.  De  kan  jo  spørge 
Dem  for,  saa  finder  De  det  med  Lethed.« 

»Saa  kommer  jeg  ganske  bestemt  i  Morgen 
Eftermiddag,«   sagde  Ridderstad. 

»Det  er  et  Ord,«  svarede  Lind.  »Er  jeg  der 
ikke,  naar  De  indtræffer,  saa  er  det  en  Forretning, 
der  har  holdt  mig  tilbage;  men  jeg  møder,  lige  saa 
sikkert  som  Konvoyen  ligger  derude.«  De  sidste 
Ord  kom  Lind  ligesom  paatværs  i  Halsen ;  han 
holdt  ikke  af,  at  han  havde  sagt  det.  Men  for  lige- 
som at  forfl3^gtige  det  mulige  Indtryk,  tog  han 
Glasset,  stødte  det  mod  Ridderstads  og  sagde  leende: 
»Paa  Gensyn  i  Morgen  Eftermiddag!  Tak  for  Gæst- 
friheden.^ 

»De  skal  selv  have  Tak,  Lind!  altsaa  ses  vi! 
Jeg  stoler  paa,  at  De  leverer  mig  et  rigtigt  ud- 
mærket Stof.« 

»Det  skal  blive  en  vellykket  Forretning  baade 
for  Dem  og  for  mig,«  udbrød  Lind.  De  sagde  hin- 
anden Farvel  og  skiltes. 

»Lad  os  se,  hvor  vellykket  den  bliver,«  hvi- 
skede Heise  ved  sig  selv.  Her  gælder  det  om  at 
handle  resolut  og  hurtigt,  og  jeg  har  baade  ham  og 
Ridderstad  i  Saksen!« 


173 


Endnu  samme  Aften  sendte  Prokurator  Heise 
et  Brev  til  Byfogden,  Kancelliraad  Crell,  i  hvilket 
han  udbad  sig  en  Samtale  med  ham  tidlig  den  føl- 
gende Morgen  angaaende  en  Sag  af  kriminel  Be- 
skaffenhed. Byfogden  blev  saa  stærkt  paavirket  ved 
denne  Meddelelse,  at  det  var  lige  ved,  at  han  straks 
selv  havde  begivet  sig  til  Prokurator  Heise;  men 
da  han  følte  sig  anstrengt  efter  Overværelsen  af  en 
Prøve  med  Byens  Sprøjte,  besluttede  han  at  samle 
Kræfter  og  gav  blot  de  to  Politibetjente  Befaling  til 
at  møde  næste  Morgen  Kl.  7.  Crells  Nattesøvn  var 
urolig;  Tanken  om  en  eller  anden  grufuld  Begiven- 
hed, som  maaske  ventede  ham,  greb  med  korte 
Mellemrum  forstyrrende  ind  i  hans  Hvile. 

Kort  efter  at  Politibetjentene  var  komne,  ind- 
fandt Heise  sig  hos  Byfogden,  der  ventede  ham 
med  Spænding.  Prokuratoren  saa  meget  alvor- 
lig ud. 

»Jeg  kommer  til  Dem,  Hr.  Kancelliraad,«  sagde 
han,  »saavel  i  Retfærdighedens  som  i  Byens  Inter- 
esse.    Det  drejer  sig  om  Smugleri.« 

Byfogden  saa  stift  paa  ham.  »Vil  De  behage 
at  tage  Plads,  Hr.  Prokurator!  jeg  er  rede  til  at 
høre  Deres  Melding.«  De  satte  sig  overfor  hin- 
anden. 

»Jeg  har  ikke  ligefremme  Kendsgerninger  at 
støtte  mig  til,  men  en  begrundet  Mistanke.  Per- 
sonerne, der  er  indviklede  i  Smugleriet,  er  vist  nok 
en  Lars  Fisker  nede  ved  Billesborg  Skov  og  en 
Probenreuter  ved  Navn  Lind,  der  fungerer  som  en 
Slags  Prokurist  hos  en  Slægtning  her  i  Byen,  en 
Købmand  Post.< 

»Lars  Fisker  har  jeg  hørt  nævne,«  sagde  By- 
fogden,  »den  anden  er  mig  ubekendt.« 

»Lind  har  tidligere  været  Kaper  og  er  sikkert 
et  forslagent  Hoved,«  ytrede  Heise. 


174 


»Hvor  finder  Smugleriet  Sted,  og  hvad  smugles 
ind?«   spurgte  Crell. 

»Lind  er  efter  min  Overbevisning  i  Forbindelse 
med  de  engelske  Konvoyer,  naar  de  af  Vindstille 
tvinges  til  at  ankre  her  i  Nærheden  af  Kjesten.  For 
Øjeblikket  ligger  der  jo  netop  en  Konvoy  udenfor 
Billesborg  Skov.  Saa  smugler  han  engelske  Manu- 
fakturvarer ind,  og  Fiskeren  er  hans  Hjælper.  Lars 
har  vel  endog  et  Slags  Lager  af  det  indsmuglede 
Gods  i  sit  Hus.« 

Byfogden  noterede  sig  de  opgivne  Navne  og 
Steder.  »Sagen  skal  øjeblikkelig  blive  undersøgt,« 
sagde  han. 

»Jeg  har  en  Formodning  om,  at  De  i  Efter- 
middag vil  kunne  gribe  Smuglerne  paa  fersk  Ger- 
ning, eller  i  Færd  med  Trafiken  i  Lars  Fiskers 
Hus.^ 

vi  Eftermiddag?  —  Der  skal  øjeblikkelig  blive 
sendt  Anmodning  til  Kaptajn  Bassewitz  om  at  stille 
nogle  Mand  af  Kystmilitsen  til  min  Disposition. 
Politibetjent  Winkelschenk  skal  da  fra  et  Punkt  i 
Nærheden  af  Fiskerens  Hus  føre  hemmeligt  skarpt 
Tilsyn  med,  hvad  der  foregaar  omkring  dette.  Op- 
dager han  noget  mistænkeligt,  tilkalder  han  Milits- 
soldaterne og  lader  Gerningsmændene  gribe.« 

»De  handler  med  Energi,  Resoluthed  og  Klog- 
skab, Hr.   Kancelliraad,«    sagde  Heise  indsmigrende. 

»Kun  i  Overensstemmelse  med  min  Embeds- 
pligt,«  ytrede  Crell  med  en  vis  Selvfølelse. 

»Smugleren,  hvad  enten  han  nu  er  det  umid- 
delbart eller  middelbart,«  bemærkede  Heise,  »over- 
træder for  det  første  Landets  Love  og  skader  for 
det  andet  Forretningsstanden.« 

»Forordningen  af  30.  Oktober  1807  sætter,  som 
De  ved,  Hr.  Prokurator,  streng  Straf  for  enhver 
Slags  Handel  med  engelske  Undersaatter,  ja,  endog 
Livsstraf.     »Alt  Samkvem    og  Handel   med  Kongens 

og  Landets  Fjender«,  hedder  det  i  Forordningen, 
»er  i  sig  selv  en  Forbrydelse«.«  Byfogden  var  i 
sit  stille  Sind  stolt  af,  at  han  saaledes  kunde  citere 
Forordningen  ordret. 

»Nu  har  jeg  afgivet  min  Rapport,  Hr.  Kancelli- 
raad,«  sagde  Heise. 

»De  har  handlet,  som  Pligt  og  Samvittighed 
byder,  Hr.  Prokurator.  Nu  træder  Politiet  i  Aktion. 
Jeg   venter   Dem   her   i   Morgen  i  Embeds   Medfør.« 

Ligesom  Prokuratoren  traadte  ud  af  Byfogdens 
Port.  traf  han  paa  Kæmneren,  der  just  gik  forbi. 
Heise,  der  helst  havde  set,  at  hans  Gang  til  dette 
Sted  var  forbleven  ubekendt,  berørtes  ubehageligt 
af  Mødet. 

»Allerede  ude  i  Forretninger!«  sagde  Kæmneren. 
>De  benytter  sandehg  hver  Time  paa  Dagen. 

»Jeg  traf  desværre  ikke  Fuldmægtigen,  med 
hvem  jeg  vilde  tale,«  svarede  Heise.  >Nu  skal  jeg 
hen  paa  Postgaarden.  Et  Brev,  som  jeg  ventede  i 
Gaar  Aftes,  er  maaske  nu  kommet!« 


Politibetjent  Winkelschenk  blev  straks  instru- 
eret af  Byfogden  og  afsendt  med  en  Skrivelse  til 
Kaptajn  Bassewitz,  der  laa  i  Kvarter  i  Svansbjerg. 
Kaptajnen  stillede  tolv  Mand  af  Kystmilitsen  under 
en  Delingsfører  til  Winkelschenks  Assistance,  og 
disse  skulde  begive  sig  enkeltvis  ad  forskellige  Stier 
til  det  af  Buskads  og  Trægrupper  opfyldte  Terræn 
omkring  Lars  Fiskers  Hus.  De  skulde  have  Pro- 
viant med  for  Dagen  og  holde  sig  skjulte.  Paa  et 
givet  Tegn,  et  Bøsseskud,  skulde  de  i  Løb  samles 
ved  Lars  Fiskers  Hus  og  omringe  dette.  De  fik 
Befaling  til  strengt  at  adlyde  Delingsføreren  og 
bringe    hans  Ordrer    til  Udførelse.     Efter    at  Politi- 

betjenten  og  Føreren  havde  konfereret  med  hin- 
anden, og  det  var  vedtaget,  at  hin  skulde  give  Sig- 
nalet, skred  man  til  Operationen.  Winkelschenk 
havde  forbeholdt  sig  to  Mand  af  den  udkomman- 
derede Styrke.  Med  den  listede  han  sig  bag  Hegn 
og  Hække  til  et  Tjørnekrat,  der  havde  en  aaben 
Plet  i  Midten  og  laa  et  Bøsseskud  fra  Fiskerens 
Hus.  Delingsføreren,  hvis  Mandskab  var  samlet  i 
et  Hasselbuskads  Sj^d  for  Huset,  lod  det  skiftevis 
holde  Udkig  med  Strandbredden,  hvor  der  laa  en 
Baad. 

Blandt  Konvoyens  Skibe  ude  i  Bugten  herskede 
Liv  og  Bevægelse,  idet  Joller  sejlede  frem  og  tilbage 
mellem  dem.  Koffardifartøjernes  Besætninger  søgte 
at  adsprede  sig  paa  forskellig  Vis  under  den  tvungne 
Uvirksomhed.  Fra  Fregatten  og  Orlogsbriggen  lød 
af  og  til  Kanonskud,  og  Signaler  hejstes  paa  Maste- 
toppen: sligt  tydede  paa,  at  der  holdtes  Exercits  og 
Øvelser  med  Marinesoldaterne.  Det  saa  iøvrigt  ud 
til,  at  Konvoyen  snart  kunde  komme  til  at  lette; 
thi  mørke  Skyer,  som  trak  op  i  Horizonten,  kunde 
være  et  Forbud  paa  uroligt  Vejr.  Omkring  Huset 
var  alt  stille.  Lars  Fisker  viste  sig  kun  et  Øjeblik 
udenfor  Huset,  idet  han  paa  en  Huggeblok  kløvede 
et  Par  Stj^kker  Brænde,  mens  Konen  hængte  et  For- 
klæde til  Tørring  paa  en  Snor.  Derefter  gik  de 
ind.     Fra  Skorstenen  steg  en  Røgsøjle  i  Vejret. 

De  to  Beboere  af  det  lille  Hus  anede  ikke,  at 
mangfoldige  Blikke  fra  det  skjulte  lurede  paa  dem. 
Herman  Ridderstad  havde  heller  ingen  Formodning 
om,  at  han  var  Genstand  for  spændt  Opmærksomhed, 
da  han  kom  ud  af  Skoven  og  efter  at  have  set  til 
Siderne  for  at  erkyndige  sig,  om  der  var  andre 
Vaaninger,  gik  hen  til  Fiskerens  Hus,  bankede  paa 
Døren  og  lodes  ind.  Gennem  et  usseligt  Køkken 
traadte  han  ind  i  en  lille  lav  Stue  med  Lergulv  og 
et  meget  simpelt  Træbohave ;  men  det  undrede  ham, 

at  der  paa  en  gammel  klodset  Dragkiste  stod  et 
Par  værdifulde  Krj^stalkrus  med  massive  Sølvlaag, 
nogle  fine  Porcellænskopper  og  flere  Sølvbægere, 
Ting,  der  kunde  tyde  paa  en  vis  Velstand.  En 
jernbeslagen  Dør  med  en  mægtig  Laas  førte  ind  til 
et  Kammer  ved  Siden  af. 

Ridderstad  tog  Plads  paa  en  lille  Bænk  ved 
Vinduet  og  fik  paa  Spørgsmaalet,  om  Lind  ikke 
ventedes  her,  det  Svar,  at  han  vilde  komme  senest 
om  en  Time.  Ridderstad  underholdt  sig  med  Lars 
om  Fiskeriet,  hvormed  det  efter  dennes  Udsagn  var 
smaat  bevendt,  hvorimod  der  stadig  var  noget  Ar- 
bejde at  faa  i  Køge  Havn.  Under  Samtalen  be- 
gyndte det  at  mørknes,  og  Himlen  blev  overtrukken. 
Endelig  kom  Lind. 

»De  maa  nu  blive  her,  Kandidat  Ridderstad, 
til  jeg  vender  tilbage  fra  Stranden,  hvor  jeg  skal 
se  Baaden  efter.« 

»Varer  det  længe,  Lind?  for  Aftenen  falder  jo 
paa ! « 

»Jeg  skal  skynde  mig  alt,  hvad  jeg  kan;  men 
tænd  en  Pibe  og  drik  en  Kop  Kaffe  imedens.  Brj-g 
noget  af  de  Bønner,  I  fik  af  mig,  MorU  sagde  Lind 
til  Fiskerens  Kone,  der  til  Svar  nikkede  grinende. 

Snart  dampede  Kaffekedlen  paa  Bordet. 

Ridderstad  tændte  Piben  og  blev  snart  ene  med 
Konen;  thi  først  fjernede  Lind  sig,  og  kort  efter 
forlod  ogsaa  Fiskeren  Stuen,  Kandidaten  fik  sig  en 
Passiar  med  Konen,  der  fortalte  om  den  Tid,  hun 
havde  tjent  hos  den  rige  Justitsraad  Scavenius  paa 
Gjørslev,  »han,  der  kom  hjem  fra  Ostindien  med 
de  mange  Penge«. 

Lind  og  Lars  Fisker  var  imidlertid  naaede  ned 
til  Stranden,  hvor  de  havde  halet  Baaden  ind  og 
var  stegne  i  den.  Enhver  af  deres  Bevægelser  var 
bleven  fulgt  af  Winkelschenk  og  Kystmilitsen,  for 
-saa  vidt  Mørket  tillod  at  skelne  dem  tydeligt. 
Eros  og   Mammon.  12 


178 

Her  maa  vi  foretage  en  lille  Afstikker  fra 
Hovedsagen  til  Forklaring  af,  hvad  der  nu  skete. 

Lind,  der  var  en  kvik  og  dygtig  Matros,  havde 
efter  Udbrudet  af  Krigen  med  England  ladet  sig 
hyre  af  en  Kaper,  og  han  havde  under  dennes 
Farter  vist  Mod,  Dristighed  og  Snarraadighed. 
Kapervæsenet  var  et  fra  Statens  Side  lovhjemlet 
Sørøveri,  der  tiltalte  Søfolk,  som  følte  Trang  til  det 
Eventyrlige  og  higede  efter  at  vinde  Bytte  og  Penge. 
Men  det  havde  den  Skyggeside,  at  det  svækkede 
Deltagernes  Følelse  for  Ejendomsrettens  Hellighed 
og  for  den  Agtelse,  der  skjddtes  fremmede  Nationers 
Love.  Under  Paakaldelsen  af  Kærligheden  til  sit 
eget  Fædreland  for  man  paa  Røvervis  frem  mod 
andre  Landes  Søfolk  og  Skibsfart,  og  da  slig  Færd 
fremkaldte  Repressalier,  blev  Havene  Skueplads  for 
Kampe,    der   gensidig   havde  en  barbarisk  Karakter. 

Det  store  Bytte,  Kaperne  hyppigt  gjorde,  ind- 
bragte dem  betydelige  Pengesummer,  der  fristede 
dem  til  Nydelsessj^ge  og  Sorgløshed,  idet  de  ødslede 
med  Penge  i  Forventningen  om,  at  den  følgende 
Uge  vilde  bringe  dem  rig  Erstatning  for  de  Summer, 
der  bortkastedes  den  foregaaende.  Lind  havde  i 
Lighed  med  saa  mange  andre  tjent  store  Penge; 
han  havde  ført  en  flot  Sømandstilværelse  i  Land, 
og  denne  Levemaade  var  bleven  til  Natur  for  ham. 
Da  han  nu  oplevede  det  ene  Uheld  efter  det  andet 
i  Kaperiet,  da  han  kom  til  at  gaa  ledig,  og  da  han 
havde  forbrugt  sine  Penge,  slog  han  sig  paa  Smug- 
leriet. 

Han  følte  som  snedig  Kaper  en  vis  Tilfreds- 
stillelse ved  at  kunne  undgaa  Toldvæsenet  eller  føre 
det  bag  Lyset,  og  i  Forening  med  sin  Fætter,  Køb- 
manden, som  var  en  dreven  Forretningsmand,  tjente 
han  mange  Penge,  hvad  han  betragtede  som  sin 
væsentlige  Livsopgave. 

Med   de   engelske  Konvoyer,    der  af  og   til    laa 

for  Anker  udenfor  Stevnsherred  enten  tvungen  der- 
til af  Vindstille  eller  for  at  oppebie  andre  Skibes 
Tilslutning,  havde  Lind  længe  staaet  i  hemmelig 
Forbindelse,  hvortil  hans  Færdighed  i  Sproget  gjorde 
ham  kvalificeret.  I  Nattens  Mørke  roede  han  fra  et 
skjult  eller  ubevogtet  Punkt  paa  Kysten  ud  til  Kon- 
voyen,  kom  efter  Parlamentering  om  Bord  i  et  af 
Koffardiskibene  og  købte  her  for  billig  Pris  Varer, 
hvis  Indførsel  var  forbudt.  Et  Par  Matroser  var 
ham  behjælpelig  med  Godsets  Transport  til  Kysten, 
hvor  han  da  havde  Oplagssteder  til  det,  som  eks- 
empelvis her  i  Lars  Fiskers  Hus. 

Hvad  Varerne  angik,  da  hed  det,  at  Fætteren 
havde  Forraad  af  dem  fra  gammel  Tid,  og  da 
de  var  meget  attraaede,  solgtes  de  med  en  stor 
Avance. 

Den  Konvoy,  Lind  i  dette  Tilfælde  stod  i  For- 
bindelse med,  var  bestemt  til  russiske  Østersøhavne. 
Styrmanden  paa  en  Skonnert,  der  var  fragtet  med 
Kjolestoffer  og  andre  Manufakturvarer,  ventede  ham 
netop  denne  Aften,  hvad  der  maaske  ogsaa  var  den 
yderste  Tidsgrænse;  thi  der  var  Tegn  paa,  at  det 
hidtil  herskende  Vindstille  nu  \ilde  ophøre. 

Da  Lind  og  Lars  Fisker  havde  naaet  Skonnerten, 
firedes  der  herfra  et  Par  Kister  ned  i  Jollen;  men 
en  tredie,  som  skulde  med,  kunde  Jollen  ikke 
rumme.  Kisten  maatte  derfor  lades  i  en  af  Skon- 
nertens Baade,  og  to  Matroser  kommanderedes  til 
at  ro  den  i  Land.  Lind  betalte  Styrmanden  i 
Speciesmynt,  hvorefter  de  to  Baade  stødte  fra  og 
roede  med  næppe  hørlige  Aareslag  mod  Kysten, 
skjulte  i  Mørket. 

Inde  fra  Buskadset  og  Krattet  havde  Politi- 
betjenten og  Kystmilitssoldaterne  længe  stirret  ud 
over  Søen ;  men  de  havde  ikke  kunnet  se  noget. 
Endehg  skimtede  deBaadene;  snart  saas  disse  tyde- 
ligere.     De    to    Baade    sattes    paa  Grund,    hvorefter 

Lind  med  Mandskabet  steg  ud;  de  vadede  med  de 
to  Kister  ind  paa  Strandbredden.  Den  ene  engelske 
Matros  blev  tilbage  ved  Baadene,  medens  Kisterne 
førtes  ind  i  Lars  Fiskers  Hus.  Da  det  var  sket, 
lukkedes  Døren  til  dette.  Alt  blev  igen  stille;  kun 
af  og  til  gik  en  Luftning  hen  gennem  Skovens  Træ- 
toppe. 

Winkelschenk,  der  gav  sine  to  Ledsagere  Til- 
hold om  at  passe  paa  Matrosen  ved  Baadene,  listede 
sig  hen  foran  Husets  oplyste  Vinduer.  Han  kiggede 
ind.  To  Mand  sad  i  det  ene  Værelse  ved  et  Bord, 
hvorpaa  der  stod  en  Flaske  med  et  Par  Glas ;  Mæn- 
dene røg  af  Kridtpiber.  I  det  andet  Værelse  stod 
to  Mænd  —  det  var  Lind  og  Ridderstad  —  foran  en 
aaben  Kiste,  der  var  fuld  af  Tøjer.  Den  ene  holdt 
mellem  sine  udstrakte  Hænder  en  aaben  Æske, 
hvori  der  laa  noget  lyserødt.  Hvad  det  var,  vidste 
Politibetjenten  ikke,  men  han  kunde  af  de  tvendes 
Bevægelser  se,  at  det  drejede  sig  om  en  Forretning. 
At  alle  Kfsterne,  der  stod  i  Værelset,  var  indsmuglet 
Gods,  var  han  fast  overbevist  om. 

Winkelschenk  betragtede  nogle  Øjeblikke  dette 
Optrin.  Derpaa  skred  han  til  Handling.  Han 
spændte  Hanen  paa  sin  Bøsse  og  trykkede  af.  Et 
Skud  lød  i  Nattens  Stilhed.  I  samme  Nu  styrtede 
Delingsføreren  frem  med  sine  ti  væbnede  Mand, 
der  opløftede  et  Raab  og  spærrede  Udgangen  fra 
Dør  og  Vinduer.  Den  engelske  Matros  ved  Strand- 
bredden vadede  pilsnart  ud  i  Baaden.  Et  Par  af 
Militssoldaterne  afskød  deres  Bøsser,  medens  Winkel- 
schenk og  Førerne  gik  ind  i  Huset.  Lars  Fisker  og 
den  engelske  Matros,  der  lige  havde  tømt  et  stort 
Glas  Brændevin,  for  op. 

»Hva  Fa'en  er  her  paa  Færde!«  skreg  Fi- 
skeren. 

»ZoundsU  brummede  Engelskmanden  og  holdt 
sig  parat  til  at  lange  ud  med  Næven. 

»Staar  Satan  i  Jer!«  raabte  Lind  de  indtræn- 
gende i  Møde  og  slap  Laaget  paa  en  af  Kisterne. 
Ridderstad  tabte  i  Overraskelsens  Øjeblik  Æsken 
med  Kjoletøjet  af  Hænderne.  Militsen  udenfor  hylede 
igen.  Konen  gav  et  Skrig  fra  sig  og  faldt  om  paa 
Sengen. 

»I  Kongens  og  Lovens  Navn,  I  er  Arrestanter!« 
raabte  Winkelschenk  med  gennemtrængende  Stemme. 
»Tag  dem!«  kommanderede  han  ud  til  Militssolda- 
terne, hvoraf  Halvdelen  trængte  ind  i  Køkkenet. 

MedRaabet:  »Go  to  heil!«  kastede  den  engelske 
Matros  sig  mod  dem  og  brød  med  Bokserstød  gen- 
nem dem.  Et  Par  Kugler  susede  ham  om  Ørene 
paa  Vejen  til  Baaden.  Her  vilde  de  to  Kystmilits- 
soldater  gribe  ham  ;  men  med  Lynets  Fart  var  han 
ude  i  Vandet.  De  affyrede  deres  Bøsser;  men  traf 
ham  ikke  i  Mørket.  Et  Øjeblik  efter  roede  de  to 
Engelskmænd,  under  høj  Haanlatter,  af  alle  Kræfter 
ud  til  Konvoyen. 

Imidlertid  overmandedes  i  Huset  Lind  og  Fi- 
skeren; deres  Hænder  blev  bundne  paa  Ryggen. 
Ridderstad  led  samme  Skæbne  uden  at  gøre  Mod- 
stand. 

Med  tre  Militssoldater  foran  og  tre  bag  efter 
førte  Winkelschenk  dem  til  Køge,  hvor  de  indsattes 
i  x\rresthuset.  Med  Resten  af  Kystmilitssoldaterne 
holdt  Delingsføreren  Huset  besat  og  vogtede  paa 
Fiskerkonen. 

Om  Formiddagen  gik  i  Køge  Rygtet  om,  at  tre 
Smuglere  var  grebne  ved  Billesborg  Skov  og  sad 
fængslede  i  Arresthuset.  Samme  Dag  forsvandt 
Købmanden  paa  Hjørnet  af  Bjerggade  og  Møllergade 
sporløst  fra  Byen. 

IX. 


Iigesom  Byfogden,  Kancelliraad  Crell,  den  følgende 
^  Morgen  stod  i  Begreb  med  at  begive  sig  til 
Retslokalet  for  at  holde  Forhør  over  de  to  Arre- 
stanter, modtog  han  et  Brev  fra  Prokurator  Heise. 
Denne  meddelte  ham,  at  han  om  Aftenen  var  bleven 
overfalden  af  et  heftigt  Ildebefindende,  der  mulig 
kunde  gaa  over  til  en  Sygdom.  Han  havde  derfor 
ikke  taget  i  Betænkning  at  benytte  en  bekvem  Be- 
fordring til  København,  der  just  tilbød  sig.  Skulde 
Kancelliraaden  ønske  en  gentagen  Erklæring  af  ham 
i  den  formodede  Smuglersag,  skulde  han  bem^^ndige 
sin  Fuldmægtig  til  at  afgive  en  saadan. 

»Prokuratoren  er  bleven  syg,«  sagde  Byfogden 
ved  sig  selv;  >mon  det  er  Virkelighed  eller  For- 
stillelse?« Mistænksomhed  var  et  fremtrædende  Træk 
i  denne  Øvrighedspersons  Karakter. 

Crell  holdt  først  Forhør  over  Lind;  Byfogden 
kom  hurtig  til  Erkendelse  af,  at  han  her  havde  en 
klog  og  snedig  Person  overfor  sig.  Arrestanten 
vidste  ikke,  at  hans  Fætter,  Købmanden,  var  for- 
svunden, men  det  havde  været  en  Aftale  mellem 
dem,  at  den  ene  øjeblikkelig  skulde  flygte  bort, 
hvis  der  paakom  den  anden  et  Uheld.  Lind  gik  nu 
stiltiende  ud  fra,  at  Fætteren  havde  absenteret  sig. 
I  Forhøret  nægtede  han  bestemt,  at  han  bevidst 
liavde  giort  sig  skyldig  i  Smugleri.  Lind  erklærede, 
at  han  stod  i  Tjenesteforhold  til  Købmanden,  at 
denne  var  hans  Principal,  og  at  han  lydigt  havde 
udført  dennes  Ordre  uden  at  tænke  over  Sagens 
nærmere  BeskaS'enhed.  Købmanden  havde  befalet 
ham  at  hente  Varer,  der  foreløbig  henlaa  i  Lars 
Fiskers  Hus,  og  idet  han  havde  besørget  det  ham 
paalagte  Hverv,  havde  han  efter  sin  Overbevisning 
kun   gjort   sin  Pligt.     Naar  Bj^fogden    anførte  de  to 


I 


183 

engelske  Matroser,  Ekspeditionen  med  Baadene  frem 
og  tilbage  mellem  Konvo^^en  og  de  landsatte  Kister 
som  Indicier  mod  ham,  svarede  han  fast  og  be- 
stemt, at  han  ganske  vist  i  Forening  med  Lars 
Fisker  var  roet  ud  paa  Søen,  men  det  var  kun  for 
at  møde  en  anden  Baad,  der  kom  fra  Stevns  Klint 
med  et  Par  Kister  Varer,  som  nok  skrev  sig  fra  en 
Forretning  i  Storeheddinge  og  var  bestemt  til  Køb- 
manden, hans  Fætter.  Matroserne  kendte  han  ikke 
noget  til;  han  formodede,  at  de  var  Holstenere; 
Engelsk  havde  han  kun  talt  med  dem  paa  Sømands- 
skabets Vegne.  løvrigt  nægtede  Lind  aldeles  afgjort, 
at  han  nogensinde  sig  selv  bevidst  havde  haft  med 
Smugleri  at  gøre.  Han  havde  adlydt  sin  Principals 
Befalinger,  uden  Indvendinger  og  Ræsonnementer, 
saaledes  som  en  disciplineret  Kommis  burde  gøre 
det.  Skønt  Indicierne  var  bestemt  imod  Arrestanten, 
formaaede  Byfogden  dog  ikke  at  liste  nogen  Tilstaa- 
else  ud  af  ham.  Fætterens  Forsvinden  var  i  dette 
Tilfælde  en  Omstændighed  af  den  største  Betydning 
for  ham. 

Medens  Lind  i  Byfogdens  Øjne  var  den  legem- 
liggjorte Frækhed  og  Forstokkethed,  gjorde  Lars 
Fisker,  da  han  kom  i  Forhør,  Indtryk  af  Dumhed 
og  Indskrænkethed.  Lind  havde  i  sin  Tid  paalagt 
ham,  hvis  de  skulde  falde  i  Politiets  Klør,  at  an- 
stille sig  fuldstændig  uvidende  om,  hvad  der  egent- 
lig gik  for  sig.  Han  skulde  blot  hævde,  at  han  for 
Betaling  havde  hjulpet  Lind;  men  Omstændighedernes 
Beskaffenhed  kendte  han  slet  ikke  noget  til.  Lars 
Fiskers  Kone  udtalte  sig  paa  tilsvarende  Vis.  By- 
fogden  følte  sig  overbevist  om,  at  de  trods  al  aande- 
lig  Sløvhed  for  med  Løgn;  men  han  var  ikke  i 
Stand  til  at  komme  nogen  Vej  med  dem.  Imidlertid 
vedblev  de  alle  tre  at  hensidde  i  Arresten. 

Paa  Herman  Ridderstad  havde  Arrestationen  og 
det  hele  Optrin  gjort  et  meget  nedslaaende  Indtryk. 

Vel  vidste  han  sig  fri  for  enhver  forbryderisk  Hen- 
sigt, og  han  kunde  gøre  Ed  paa,  at  han  kun  til- 
fældigt, ham  selv  uafvidende,  var  kommen  i  For- 
bindelse med  Smugleri;  men  han  følte  alligevel,  at 
han  var  kompromitteret,  og  dette  pinte  ham.  I  sin 
Samvittighed  følte  han  sig  brødefri;  men  han  var 
dog  overbevist  om,  at  der  nu  i  Verdens  Øjne  var 
sat  en  Plet  paa  ham,  at  der  over  hans  Navn  var 
kastet  et  Mistænksomhedens  Skær,  som  kunde  ud- 
nyttes af  dem,  der  ikke  vilde  ham  det  godt.  I  Ar- 
restens Ensomhed,  medens  han  længselsfuldt  imøde- 
saa  Daggrj^et,  var  hans  Tanke  skiftevis  henvendt 
paa  Marie  Agerskov  og  Storch ;  midt  under  hans 
Forstemthed  og  Ærgrelse  over  det  skete,  over  Fængs- 
lingen og  den  Sigtelse,  der  nu  rettedes  imod  ham, 
fandt  han  Beroligelse  i  Overbevisningen  om,  at  disse 
to  vilde  dømme  ham  rigtigt  og  formode,  at  han 
her  kun  ved  et  ulj^kkeligt  Tilfælde  havde  faaet 
Skinnet  imod  sig. 

I  Forhøret  hos  Bj^fogden  forklarede  han  i  sine 
Svar  Sagen  i  Overensstemmelse  med  dette  Syns- 
punkt. Det  krænkede  ham,  at  Crell  betonede  det 
mærkelige  i,  at  en  theologisk  Kandidat  var  kommen 
ind  i  en  saadan  Situation  og  havde  slige  Forbin- 
delser; men  han  erklærede  blot,  at  han  ingensinde 
havde  hørt  noget  uhæderligt  om  Lind,  og  at  Tra- 
fiken  i  Lars  Fiskers  Hus  havde  været  ham  aldeles 
ukendt.  Æsken  med  Kjoletøjet,  som  han  havde 
holdt  i  Haanden  i  det  Øjeblik,  Arrestationen  fandt 
Sted,  havde  Winkelschenk  overleveret  Byfogden. 
Den  var  fremstillet  under  Forhøret.  Spørgsmaalet, 
om  han  vedkendte  sig  den,  besvarede  Ridderstad 
bekræftende.  Da  Byfogden  vilde  have  at  vide,  hvad 
han  havde  haft  i  Sinde  at  gøre  med  Tøjet,  erklæ- 
rede Ridderstad,  at  han  havde  haft  i  Sinde  at  gøre 
en  Present  dermed.  Yderligere  Oplj^sninger  vilde 
han  ikke  give.     Han  kunde    af  Byfogdens  Miner  se, 

at  denne  Forklaring  mødte  Mistro.  Crell  havde 
ham  mistænkt  for,  at  han  drev  Forretning  med 
slige  Tøjer  og  her  kun  havde  udtaget  sig  en  Prøve. 
Byfogden  vedblev  derfor  at  holde  ham  fængslet. 
Gennem  fortsatte  Forhør  skulde  Sandheden  nok 
komme  frem,  mente  Crell. 

Nogle  Dage  efter  var  Sognepræsten  i  Køge,  den 
velærværdige  Rasmus  Fog,  i  Besøg  i  Højelse  Præste- 
gaard.  Han  interesserede  sig  levende  for  Fængsels- 
væsenet og  fandt  i  den  Retning  Samstemning  og 
Sympathi  hos  Pastor  Kruse,  der  ligesom  han  h}^- 
dede  de  af  den  engelske  Fængsels-Reformator,  John 
Howard,  udtalte  Anskuelser.  Der  var  nu  netop 
Tale  om  at  forsyne  Arresterne  med  nye  Opbj^ggelses- 
skrifter,  og  Fog  vilde  konferere  med  Kruse  om  An- 
skaffelsen af  »Paradisets  Urtegaard«  til  Fængslet  i 
Køge.  De  to  Præster  havde  drøftet  Sagen  under 
en  Spadseretur  i  Haven  og  traadte  nu  ind  i  Daglig- 
stuen for  at  afvente  Budskabet  om,  at  Frokosten 
var  færdig.  Fog  hilste  paa  Marie  Agerskov  og 
hendes  ældste  Elev  blandt  Husets  Døtre.  Han 
spurgte  spøgende  denne,  hvad  '>det  er  mig«  hedder 
paa  Engelsk,  og  fik  øjeblikkelig  et  rigtigt  Svar, 
hvorefter  han  komplimenterede  Jomfru  Agerskov 
som  Lærerinde.  Hans  Velærværdighed  gjorde  dette 
med  en  saa  inderlig  Velvilje,  at  hun  rødmede. 
Pastorinde  Kruse  viste  sig  nu  i  Døren  og  indbød 
til  Frokosten. 

De  to  Præster  fortsatte  under  denne  Samtalen 
om  Fængselsvæsenet.  Fog  kom  derved  til  at  tænke 
paa  de  nylig  foretagne  Arrestationer  ved  Billesborg 
Skov.  Han  fortalte  nu,  hvad  Politibetjent  Winkel- 
schenk  havde  meddelt  ham  derom  og  nævnte  Delin- 
kventerne .... 

»Hvad  siger  De,  Pastor,«  udbrød  Pastorinde 
Kruse,  »er  Kandidat  Ridderstad  arresteret  for  Smug- 
leri?   Det  er  jo  rædselsfuldt!« 

»Hartad  utroligt,«  tilføjede  Pastor  Kruse.  »Han 
er  jo  Theolog,  en  dannet  ung  Mand  med  ædle 
Grundsætninger.  Jeg  kender  ham  personlig;  han 
har  været  her!« 

»Det  bliver  vist  en  slem  Historie  for  ham,« 
bemærkede  Pastor  Fog;  »Strafifen  kan  blive  Tugt- 
hus«  .... 

Næppe  var  disse  Ord  udtalte,  før  Jomfru  Ager- 
skov blev  dødbleg,  begyndte  at  skælve  over  hele 
Legemet  og  maatte  øjeblikkelig  føres  bort.  Pastor- 
inden  og  Datteren  støttede  hende. 

Hs.  Velærværdighed  blev  ulykkelig  over  denne 
Virkning  af  sin  Udtalelse.  Pastor  Kruse  fortalte 
ham  nu,  at  Ridderstad  var  en  Ven  af  Jomfru  Ager- 
skov og  hendes  Omgangskreds  i  Hovedstaden. 

Et  Kvarterstid  efter  vendte  Pastorinden  og  Dat- 
teren tilbage.  De  meddelte,  at  Jomfruen  var  kommen 
til  sig  selv  igen,  men  trængte  foreløbig  til  fuld- 
stændig Ro.  Derpaa  begav  Præsterne  og  de  to 
Damer  sig  ud  i  Lysthuset,  hvor  Fog  berettede,  hvad 
han  havde  hørt  om  Lind,  den  anden  af  Arrestan- 
terne. 

Præstefamilien  undgik  i  den  følgende  Tid  en- 
hver Hentydning  til  Ridderstad;  thi  man  saa,  hvad 
Marie  Agerskov  i  Stilhed  led.  Det  var,  som  om 
alt  Livsmod  var  veget  fra  hende.  Efter  Samtalen 
med  Ridderstad  i  Haven  og  hans  Erklæring  havde 
Fremtiden  stillet  sig  saa  lys  for  hendes  Tanker; 
men  nu  var  der  blevet  Mørke  i  hendes  Sind.  Den 
Mand,  til  hvem  hun  havde  set  hen  med  Tillid  og 
Anerkendelse,  stod  nu  i  hendes  Revidsthed  som 
plettet  med  Vanære.  Næppe  havde  hun  dog  ytret 
dette  for  sig  selv,  før  hun  med  Indignation  afviste 
dette  hæslige  Regreb.  Han  kunde  umuligt  have 
gjort  sig  skyldig  i  en  lav  Forbrydelse;  det  var  kun 
Skinnet,  der  var  imod  ham.  Men  alligevel:  han 
var  jo  bleven   greben    og  fængslet!   ....     Saaledes 

kæmpede  Tro  og  Mistanke  i  hendes  Indre.  Hun 
var  fortvivlet  og  forvirret.  Hun  maatte  have  Vished. 

Da  hun  under  Taarer  havde  aabnet  sit  Hjerte 
for  Pastorinde  Kruse  og  af  hende  faaet  at  vide,  at 
Ridderstad  tiUigemed  sin  Medfange  var  transporteret 
til  Gammelholms  Vagt  i  København,  udbad  hun  sig 
Frihed  i  nogle  Dage.  Pastor  Kruse  opf3ddte  bered- 
villigt hendes  Ønske. 

Marie  Agerskov  vilde  ind  til  Hovedstaden  og 
tale  med  Bogholder  Storch.  Af  ham  vilde  hun 
maaske  kunne  faa  de  nærmere  Oplysninger,  som 
hun  med  dyb  Bekymring  attraaede. 

Pastor  Kruse  skaffede  hende  Befordring  med 
Forvalteren  paa  Lellingegaard ;  han  skulde  just  køre 
til  København  i  et  Forretningsanliggende. 


Fra  Gæstgivergaarden  »Skibet«  paa  Vestergade, 
hvor  Vognen  holdt,  begav  Marie  Agerskov  sig 
hen  til  Fuldmægtig  Hjorts,  hvor  hun  ankom  uan- 
meldt. Men  hendes  Veninde,  Madam  Hjort,  tog  imod 
hende  paa  den  elskværdigste  Maade.  Efter  at  de 
havde  genopfrisket  gamle  Minder,  talte  de  om  Maries 
nuværende  Stilling.  Madam  Hjort  lagde  Mærke  til, 
at  der  var  et  sørgmodigt  Udtryk  i  hendes  Venindes 
Ansigt,  at  der  ligesom  svævede  en  Sky  over  hendes 
Pande.  Madam  Hjort  spurgte  ligefrem,  om  der  var 
noget,  som  pinte  hende.  Marie  fik  Taarer  i  Øjnene 
og  skjulte  ikke  sin  Sorg.  Hun  fortalte  aabenhjertigt 
om  sit  Forhold  til  Ridderstad  og  om  den  Ulykke, 
hvoraf  han  var  bleven  ramt.  Hun  tilføjede,  at  hun 
var  kommen  til  Byen  for  at  betro  sig  til  Bogholder 
Storch  og  tale  nærmere  om  Sagen  med  ham.     Hun 

bad  sin  Veninde  om  Tilladelse  til  at  maatte  opholde 
sig  nogle  Timer  om  Dagen  hos  hende;  hun  havde 
ellers  bestilt  et  Værelse  i  Gæstgivergaarden. 

Madam  Hjort  beklagede,  at  hun  ikke  kunde 
byde  hende  Huslj^;  det  Værelse,  Marie  i  sin  Tid 
havde  haft,  var  igen  lejet  ud.  For  Tiden  beboedes 
det  af  Mægler  Heise,  Broder  til  Prokuratoren.  Ham 
kendte  Marie  Agerskov  jo  godt. 

Navnet  Heise  gjorde  en  ubehagelig  Virkning 
paa  Marie;  men  hun  fremtvang  et  Smil  og  j^trede: 
»Med  ham  stod  jeg  jo  i  Forretningsforbindelse,  da 
jeg  var  Handelskorrespondent.« 

Hvad  Bogholder  Storch  angik,  da  havde  Madam 
Hjort  ikke  hørt  noget  om  ham,  siden  han  havde 
været  sammen  med  hendes  Mand  i  Klubben  »det 
borgerlige  Selskab«.  Storch  havde  der  fortalt,  at 
Agent  Erichsen  havde  anbefalet  ham  som  Privat- 
sekretær hos  Ministeren,  Grev  Schimmelmann. 

Marie  gik  nu  ud  i  Byen  for  at  opsøge  Storch. 
Paa  Trappen  mødte  hun  Mægler  Heise,  der  øje- 
blikkelig standsede  og  hilste  med  den  største  Fore- 
kommenhed paa  hende,  spurgte  til  hendes  Befin- 
dende og  fik  at  vide,  at  hun  netop  havde  været  i 
Visit  hos  Hjorts.  Marie  var  ked  af,  at  hun  havde 
sagt  ham  dette,  men  Synet  af  ham  havde  overrasket 
hende,  hvorfor  hun  i  Øjeblikket  ikke  kunde  foretage 
Overvejelser. 

En  bitter  Skuff'else  for  hende  var  det,  at  hun 
ikke  traf  Storch.  Hun  erfarede  af  hans  Værtinde, 
at  han  var  ude  paa  Sølyst  ved  Strandvejen  hos 
Grev  Schimmelmann,  men  han  ventedes  hjem  den 
følgende  Dag  ved  Ettiden.  Marie  aflagde  derefter 
en  Visit  hos  Institutbestyrerinderne,  Søstrene  Elkins 
i  Dronningens  Tvergade,  hos  hvilke  hun  havde 
været  Lærerinde.  Hun  besørgede  et  Par  Smaa- 
indkøb,  nød  et  Maaltid  i  »Skibet«  og  begav  sig  der- 
fra til  Hjorts. 

Her  modtoges  hun  af  Fuldmægtigen,  der  lige 
var  kommen  hjem  fra  Kontoret.  Han  bevidnede 
sin  Glæde  over  at  se  hende.  Snart  var  de  inde  i 
en  livlig  Samtale.  Hjort  var  nemlig  vel  kendt  i 
Køges  Omegn,  Han  havde  en  nær  Slægtning  paa 
Vallø  Godskontor,  med  hvem  han  havde  gjort  Ud- 
flugter til  Giørslev  og  Bregentved.  Hjort  talte  med 
Begejstring  om,  hvad  Justitsraad  Scavenius  til  Giørs- 
lev havde  gjort  for  Kridtproduktionen  ved  Stevns. 
Marie  Agerskov  havde  ogsaa  hørt  ham  berømme 
derfor;  men  i  Højelse  Præstegaard  rostes  Justits- 
raaden  dog  især  for  den  Interesse,  han  viste  Viden- 
skaben. 

Efter  at  dette  Emne  var  drøftet,  spurgte  Hjort 
Jomfru  Agerskov,  om  hun  vilde  gøre  hans  Kone 
og  ham  den  Fornøjelse  at  gaa  med  dem  i  Theatret 
den  følgende  Dags  Aften  for  at  høre  Dupuy's  S^^nge- 
stykke  »Ungdom  og  Galskab«.  Marie,  der  ikke  følte 
Lyst  til  at  besøge  Theatret  netop  paa  dette  Tids- 
punkt, takkede  for  Indbydelsen,  men  bad  om  at 
maatte  have  det  til  gode  til  en  anden  Gang.  Hjort 
vilde  imidlertid  ikke  tage  imod  et  Afslag.  Da  hun 
selv  var  saa  musikalsk,  sagde  han,  vilde  den  for- 
træffelige Musik  være  hende  en  dobbelt  Nydelse. 

Næppe  havde  Hjort  sluttet  Samtalen,  før  det 
bankede  paa  Døren,  og  Mægler  Heise  traadte  ind. 
Han  meddelte,  at  hans  Broder,  Prokuratoren,  var 
inde  hos  ham  og  udbad  sig  en  Samtale  med  Jomfru 
Agerskov.  Hjort  svarede,  at  hans  Stue  stod  til  Pro- 
kuratorens Raadighed  og  tilføjede,  med  et  Blik  paa 
Marie,  »om  det  var  Jomfruen  belejligt«.  Hun  var 
bleven  bleg;  men  skønt  hun  helst  havde  givet 
et  Afslag,  indvilligede  hun  i  at  tale  med  Proku- 
ratoren. 

Faa  Øjeblikke  efter  var  Marie  Agerskov  og 
Prokurator  Heise   ene  i  Værelset.     Han  havde  efter 

hendes  Opfordring  taget  Plads  i  en  Lænestol;  hun 
sad  lige  overfor  ham. 

Da  nogle  ligegyldige  Bemærkninger  var  ud- 
vekslede, ytrede  han,  at  hendes  Udseende  havde 
vundet  særdeles  meget  ved  Landopholdet.  »Und- 
skyld, at  jeg  siger  det,  Jomfru  Agerskov,  De  er 
bleven  fyldigere  og  smukkere.«  Han  betragtede 
hende;  den  kønne  Pige,  der  var  høj  og  vel  propor- 
tioneret, gjorde  Indtryk  paa  ham. 

Marie,  der  hurtigst  muligt  ønskede  at  komme 
bort  fra  dette  Emne,  slog  sine  store  blaa  Øjne  und- 
seligt ned  og  bemærkede  blot,  at  Landluften  jo  altid 
plejede  at  virke  styrkende. 

Derpaa  konverserede  Heise  og  hun  en  lille 
Stund  om  Køge,  hvor  hin,  hvad  han  meddelte, 
havde  en  god  bekendt  i  Byens  Kæmner. 

»Siden  vi  saas.  Jomfru  Agerskov,  er  der  jo 
desværre  sket  en  for  os  begge  tung  Begivenhed,« 
udbrød  Heise. 

»Hvad  mener  De,  Hr.  Prokurator?« 

»Eftersom  De  nu  lever  lige  ved  Køge,  har  De 
vel  nok  hørt,  hvorledes  det  er  gaaet  vor  fælles  Ven, 
Ridderstad?  Han  er  bleven  arresteret  som  skjddig 
i  Smugleri.  Og  Lind,  som  vi  begge  kender,  er 
greben  sammen  med  ham.«  Heise  sagde  dette  med 
et  ondskabsfuldt  Smil,  der  gjorde  et  yderst  frastø- 
dende Indtryk  paa  Marie. 

»Der  er  fortalt  mig  noget  derom,«  sagde  hun 
med  Blikket  fæstet  paa  ham.  »Er  De  ikke,  ligesom 
jeg,  overtydet  om,  at  Ridderstad  er  en  ren  og  ædel 
Karakter?« 

Disse  Ord  virkede  ubehageligt  paa  Heise;  de 
vidnede  om  varm  Deltagelse  for  Ridderstad.  Marie 
havde  udtalt  dem  med  en  Sympathi  og  Ynde,  der 
gjorde  hendes  Personlighed  dobbelt  tiltrækkende; 
Heises  Skinsyge  begyndte  at  blusse  op. 

»Ren  og  ædel  Karakter!^    gentog  Prokuratoren. 

»Nej,  han  forstaar  at  blænde  Folk;  han  hykler  Yd- 
myghed, men  er  hovmodig;  han  gaar  for  at  være 
ærlig,  men  er  falsk«   .... 

»Det  bør  De  ikke  sige  om  Ridderstad,  Hr.  Heise !  < 
afbrød  Marie  ham. 

»Ikke!«  vedblev  Prokuratoren  med  stigende 
Affekt.  »Under  Skinhellighedens  Maske  æreskænder 
denne  Theolog  sine  Medmennesker  og  søger  at  bore 
sig  ind  i  Kvindernes  Hjerte.  Mig  har  han  i  Klubben, 
i  agtværdige  Mænds  Paahør,  stemplet  som  en  listig, 
egennyttig  og  hensynsløs  Person«   .... 

>Men  har  De  da  ikke  ophidset  ham,  Hr.  Heise?« 
faldt  Marie  ind,  »har  De  ikke  irriteret  ham  ved  en 
overlegen  haanlig  Tone?  Undskyld,  at  jeg  siger 
det;  men  De  kan  stundom  være  noget  udæskende 
af  Væsen.«  Blodet  steg  hende  til  Kinderne;  det  var 
aabenbart,  at  hun  antog  sig  Ridderstads  Sag  med 
levende  Interesse. 

»Hans  Overfald  paa  mig  var  efter  min  Mening 
umotiveret.  Enfm!  denne  Dydsprædikant  og  Med- 
broder i  Kristo  har  nu  gjort  sig  skyldig  i  lave 
Kæltringestreger,  og  forhaabentlig  vil  Tugthuset 
sætte  Skik  paa  ham«   .... 

»Tugthuset!«    udbrød  Marie,    »det  er  umuligt!« 

»Nej,  det  er  tværtimod  meget  muligt,«  svarede 
Heise  med  et  spodsk  Smil  om  Læben.  »Plakaten 
af  30.  Oktober  1807  betegner  Handel  med  Englæn- 
derne under  den  nuværende  Krig  som  en  særlig 
graverende  Forbrydelse,  der  straffes  med  haardt 
Fængsel  eller  med  Døden«   .... 

Næppe  havde  Heise  udtalt  disse  Ord,  før  Marie 
grædende  skjulte  Ansigtet  i  sine  Hænder. 

»De  maa  berolige  Dem,  kære  Jomfru  Agerskov,« 
sagde  Heise,  idet  han  lagde  sin  Haand  paa  hendes 
Skulder. 

»Ulykkelige   Herman  Ridderstad,«    sagde   Marie 

med  taarekvalt  Stemme.  »De  ved  ikke,  Hr.  Heise, 
hvor  meget  jeg  holder  af  ham!< 

»Jeg  nærer  saamænd  ogsaa  venskabelige  Følelser 
for  ham,  skønt  han  har  fornærmet  mig  dybt,«  sagde 
Heise.  »Men  Ridderstad  er  perdu.  Slaa  nu  ham  af 
Tankerne,  kære  Jomfru  Agerskov  og  slut  Dem  til 
mig:  Jeg  elsker  Dem  og  kender  ingen  højere  Lykke 
end  at  kunne  blive  forenet  med  Dem.  Ræk  mig 
Deres  Haand  og  giv  mig  et  Kj^s,  elskede  Marie!« 

Heise  var  i  den  stærkeste  Affekt.  Elskovs- 
gløden stod  paa  hans  Kinder;  han  greb  Marie  Ager- 
skov om  Livet  og  trykkede  hende  lidenskabeligt  ind 
til  sig. 

»De  glemmer  Dem  selv,  Hr.  Heise,«  udbrød 
Marie,  idet  hun  frigjorde  sig  for  ham. 

»Deres  venskabelige  Følelser  for  Ridderstad  skal 
jeg  tage  særlig  Hensyn  til,  naar  De  blot  vil  være 
min.  Naar  han  kommer  ud  af  Fængslet,  skal  jeg 
støtte  ham  med  Penge,  saa  han  kan  komme  bort 
fra  Landet.« 

»Rejser  han,  følger  jeg  med,«  udbrød  Marie, 
der  traadte  nogle  Skridt  tilbage  og  med  et  fast 
Blik  paa  Heise  tilføjede:  »Ridderstad  og  jeg  skilles 
aldrig!« 

»De  afviser  altsaa  mig!«  raabte  Heise  ligesom 
forbløffet;  derefter  gentog  han  dirrende:   >mig!* 

»Ja,«  sagde  Marie  roligt  og  fattet;  »jeg  kan 
ikke  nære  Hengivenhed  eller  Kærlighed  for  Dem. 
Hvorfor,  det  vil  jeg  ikke  gøre  Dem  Rede  for! 
Ridderstads  Skæbne  har  kun  vakt  Deres  Skade- 
fryd; jeg  kunde  have  Dem  mistænkt  for,  at  De 
selv  har  medvirket  til  at  styrte  ham  i  Ulj^kken.« 

»Behold  De  Deres  Ridderstad,  Jomfru  Agerskov ! 
Med  en  Kvinde,  der  foretrækker  Kæltringer  for  hæder- 
lige Mænd,  hverken  vil  eller  kan  jeg  have  noget  at 
^øre.  Det  gør  mig  blot  ondt  for  Dem,  at  De  er 
sunken  saa  dybt  i  moralsk  Henseende.« 

Med  disse  Ord  forlod  Prokurator  Heise  Værelset. 
Marie  kastede  sig  ligesom  forvirret  i  en  Lænestol  og 
holdt  Haanden  for  Øjnene.  Da  hun  havde  siddet 
saaledes  en  Stund,  stak  Madam  Hjort  Hovedet  ind 
ad  Døren  og  nikkede  til  hende. 

»Sikken  Glæde  for  Bogholder  Storch,«  sagde 
hun,  »min  Mand  fortæller,  at  han  er  bleven  Sekretær 
hos  Minister  Schimmelmann.« 


Den  følgende  Eftermiddag  sad  Marie  Agerskov 
bleg  og  lidende  i  Storchs  Værelse.  Optrinet  med 
Heise  havde  angrebet  hende  stærkt;  Bekymringer 
og  Sorg  over  Ridderstads  Skæbne  havde  forstyrret 
hendes  Nattesøvn.  Da  hun  havde  aabenbaret  Storch 
sin  hemmehge  Forlovelse  med  Ridderstad  og  meddelt 
ham,  hvad  hun  havde  hørt  om  Ridderstad  i  Højelse 
Præstegaard,  tav  hun  et  Øjeblik.  Derefter  spurgte 
hun,  om  der  var  noget,  der  kunde  udrettes  for  at 
hjælpe  Ridderstad  ud  af  Ulykken.  Hendes  Blik 
hvilede  paa  Storch,  der  snart  satte  sig,  snart  gik  i 
livlig  Bevægelse  frem  og  tilbage  paa  Gulvet,  idet 
han  fortalte  hende  følgende,  hvad  hun  med  spændt 
Opmærksomhed  lyttede  til: 

Storch  erklærede,  at  han  ikke  blot  havde  hørt 
om  Sagen,  men  ogsaa  handlet  i  den,  da  den  natur- 
hgvis  havde  berørt  ham,  der  betragtede  Ridderstad 
som  sm  Plejesøn,  uhyggeligt  og  smerteligt.  Efter- 
retnmgen  om  hans  og  Linds  Paagribelse  som  Smug- 
lere ved  Køge,  havde  han  faaet  i  Klubben  >det 
borgerlige  Selskab«,  hvor  der  samledes  en  hUe 
Kreds,  der  stadig  var  underrettet  om  alt,  hvad  der 
faldt  ind  under  Begreberne  Ulykker  og  Skandaler 
Han  havde  dernæst  begivet  sig  til  Køge;  men  ved 
Ankomsten  dertil  erfarede  han,  at  Arrestanterne 
Eros   og  Mammon.  10 

nylig  var  førte  til  Gammelholms  Vagt.  Han  havde 
derpaa  talt  med  Politibetjent  Winkelschenk,  og 
denne  havde  givet  ham  en  Skildring  af  Optrinene 
ved  Fængslingen.  I  Gæstgivergaarden  ved  Torvet, 
hvor  Storch  var  tagen  ind,  havde  han  i  en  Samtale 
med  Værten  erfaret,  at  Prokurator  Heise  havde 
været  i  Byen,  netop  da  Arrestationen  havde  fundet 
Sted.  Winkelschenk  havde  været  af  den  Mening,  at 
det  var  Heise,  der  havde  foranlediget  Anholdelsen; 
Politibetjenten  havde  tilføjet,  at  Kæmneren  havde 
set  Heise  forlade  Byfogdens  Hus  om  Morgenen,  som 
Paagribelsen  fandt  Sted  om  Aftenen. 

»Den  afskyelige  Heise  har  nok  været  Angiveren,« 
udbrød  Marie.  »En  Anelse  sagde  mig  det,  da  jeg 
talte  med  ham  i  Gaar.« 

»Har  De  mødt  ham?« 

»Nej,  han  søgte  mig.  Dem,  Storch,  kan  jeg 
fortælle  det  hele.«  Hun  gav  ham  nu  en  Beretning 
om,  hvad  der  var  passeret  mellem  ham  og  hende 
hos  Hjorts.  Hun  kom  i  Affekt  og  talte  sig  ganske 
varm. 

»Heise  har  to  Lidenskaber,«  sagde  Storch, 
»Kvinder  og  Penge.  Vogt  Dem  fremtidig  for  ham, 
Jomfru  Agerskov!  Han  er  ondskabsfuld  og  hævn- 
gerrig. Han  har  her  af  Skinsyge  villet  ødelægge 
Ridderstad  og  gøre  ham  umulig;  men  jeg  haaber, 
at  Ridderstad  skal  blive  frelst.«   .  .  . 

»Disse  Ord  kaster  en  Lj^sstraale  i  mit  Sind,« 
sagde  Marie. 

»I  Virkeligheden  er  Hermann  Ridderstad  uskyl- 
dig.«  .  .  . 

»Det  har  jeg  ikke  et  Øjeblik  tvivlet  om,«  ud- 
brød Marie.     »Hvor  ved  De  det  fra?« 

Storch  fortsatte  sin  Fortælling.  »Gennem  Politi- 
direktøren, Justitsraad  Bagger,  skaffede  jeg  mig  Ad- 
gang til  Ridderstad  i  Holmens  Vagt.  Mødet  mellem 
os  gjorde  det  dybeste  Indtryk  paa  os  begge.     Hvad 

der  pinte  ham,  var  navnlig  det,  at  han  nu  stod 
vanæret  i  Verdens  Øjne;  thi  han  erklærede  straks, 
at  han  ikke  var  sig  nogen  egentlig  Brøde  bevidst. 
Denne  sidste  Ytring  væltede  ligesom  en  Sten  fra 
mit  Bryst;  for  jeg  tilstaar,  at  jeg  troede  ham  ikke 
skyldfri,  lige  da  jeg  traadte  ind  til  ham.  Men  nu 
skal  De  høre  Ridderstads  Fremstilling  af  Sagen,  min 
kære  Jomfru  Agerskov!« 

Storch  gengav  nu  Ridderstads  Beretning  om, 
hvorledes  det  hele  var  gaaet  til  mellem  ham  og 
Lind. 

Da  Marie  hørte,  at  Ridderstad  var  kommen  i 
Ulykke,  fordi  han  havde  villet  give  hende  en  Fødsels- 
dagspræsent,  brast  hun  ud  i  Taarer.  Hun  følte  sig 
i  dette  Øjeblik  endnu  inderligere  knyttet  til  ham. 

»Herman  har  heldigvis  altsaa  kun  Skinnet  imod 
sig,  hvad  Kancelliraad  Crell  i  Køge  ikke  vilde  tro. 
Derimod  forholder  det  sig  desværre  ganske  ander- 
ledes med  Lind.«   .  .   . 

»Stakkels  Lind!«  udbrød  Marie  deltagende,  »ved 
De,  hvorledes  han  har  det?« 

»Han  har  faaet  Gigtfeber  og  er  bragt  til  Sø- 
kvæsthuset.  Han  har  utvivlsomt  drevet  Smugleri 
efter  en  større  Maalestok.« 

»Men  kan  De  nu  udrette  noget  for  Ridderstad?« 
spurgte  Marie.  »Hvilken  Glæde,  om  jeg  kunde 
vende  tilbage  til  Højelse  med  Haab  om  hans  Fri- 
findelse.« 

»Jeg  tror  nok,  at  jeg  skal  finde  en  formaaende 
Talsmand  for  ham  paa  højere  Sted,«  ytrede  Storch. 
»Mere  kan  jeg  i  Øjeblikket  ikke  sige.  Men  nu  skal 
De  nære  det  bedste  Haab,  Jomfru  Agerskov!« 

Hun  rakte  ham  sin  Haand,  idet  hun  varmt 
takkede  for  hans  Medfølelse. 

»Skulde  De  se  Heise,«  sagde  Storch,  »saa  vær 
tavs.     Siden   han   er  bleven  afvist  af  Dem,    er    han 

hadefuld  paa  Ridderstad.  Jeg  ved  det  af  nogle 
skarpe  Udtalelser,  som  han  i  Gaar  Aftes  har  ladet 
falde  i  Klubben.« 

Da  Marie  forlod  Storch,  gik  hun  til  Gæstgiver- 
gaarden,  hvor  hun  udhvilede  sig,  forinden  hun 
begav  sig  til  Hjorts. 


X. 

Hovedstaden  var  i  Efteraaret  1812,  trods  de 
mørke  politiske  Konjunkturer  og  Befolknin- 
gens uheldige  økonomiske  Forhold,  Skueplads  for 
eu  Række  Fester,  dels  ved  Hoffet,  dels  i  de  Sam- 
fundsklasser, der  stod  dette  nær.  I  Kongefamilien 
havde  der  baade  været  Bryllup  og  Forlovelse.  I 
Slutningen  af  August  var  nemlig  Arveprins  Frederiks 
ældste  Datter,  Prinsesse  Juliane,  paa  Amalienborg 
bleven  viet  til  Prins  Wilhelm  af  Hessen  Filipsthal, 
og  midt  i  September  deklareredes  Forlovelsen  mellem 
Kongens  Datter,  Kronprinsesse  Karoline,  og  Prins 
Wilhelm  af  Hessen.  Det  var  særlig  denne  sidste 
Begivenhed,  der  vakte  Publikums  Interesse.  Loyali- 
teten overfor  Kongehuset  stod  den  Gang  i  fuld 
Blomst,  hvor  fortvivlede  de  ved  Politiken  hidførte 
materielle  Forhold  end  var;  hvad  der  foregik  ved 
Hoffet,  vakte  den  inderligste  Deltagelse,  og  hver 
glædelig  Tildragelse  paa  Amalienborg  fandt  i  hvert 
Borgerhjem  en  Genklang,  som  om  det  kunde  være 
en  Begivenhed  i  Familiens  eget  Skød. 

Der  var  mellem  de  nyforlovede  en  betydelig 
Aldersforskel ;  thi  Prinsessen  var  en  nittenaarig  Pige, 
medens  den  høje  Brudgom  gik  i  sit  seks  og  tredivte 
Aar.  Da  Prins  Kristian,  kommanderende  General  i 
Fyen,  var  Dronning  Maries  Broder,  fremkom  derved 


197 


det  mærkelige  Familieforhold,  at  Dronningen  blev 
sin  egen  Datters  Svigerinde.  Prinsessen  var  som 
Følge  af  sit  vennesæle  Væsen  meget  populær,  og 
Prins  Kristian  af  Hessen  var  almindelig  agtet  som 
en  dygtig  og  pligttro  Officer. 

I  Anledning  af  de  officielle  Festligheder  var  der 
i  Hovedstaden  samlet  et  Antal  af  Aristokratiets  Med- 
lemmer fra  Kongeriget  og  Hertugdømmerne.  I  de 
fire  Aar  Dronning  Marie  havde  opholdt  sig  paa 
Slottet  i  Kiel  før  sit  højtidelige  Indtog  i  Kjøbenhavn 
i  Efteraaret  1809,  var  Hoff'et  traadt  i  nærmere  og 
stadig  Forbindelse  med  den  holstenske  Adel,  og 
denne  var  netop  nu  talrig  repræsenteret  i  Hoved- 
staden. Her  saas  saaledes  Grev  Brockdorf  til  Kleth- 
kamp.  Kammerherre  Levetzow  til  Ehlersdorf  og  flere 
andre  Godsejere  med  deres  Damer.  Vi  omtalte  dem 
i  sin  Tid  ved  Bryllupet  paa  Giildenstein.  Kammer- 
herre Neergaard  til  Farve,  Baron  Selby  og  Baro- 
nesse samt  Hofjægermester  Rosen,  hvilke  vi  sidst 
mødte  paa  Bækkeskov,  havde  Festerne  ogsaa  kaldt 
til  Kjøbenhavn.  Det  fashionable  Selskab  omtaltes 
meget  i  de  finere  Kredse,  og  Storch  fik  derved 
at  vide,  at  HoQægermester  Rosen  befandt  sig  i 
Hovedstaden.  Da  han,  hvad  der  i  det  foregaaende 
er  meddelt,  en  Gang  i  Holsten  havde  set  Lejlighed 
til  bogstavelig  at  række  Rosen  en  hjælpende  Haand 
i  en  meget  kritisk  Situation,  var  det  jo  muligt,  at 
Hofjægermesteren  nu  vilde  yde  ham  et  Slags  Gen- 
gæld ved  at  benytte  sin  personlige  Indflydelse  til 
Fordel  for  hans  ulykkelige  Plejesøn,  Herman  Ridder- 
stad. Storch  havde  desuden  hørt,  at  Rosen  var 
meget  yndet  af  Kong  Frederik  den  Sjette.  Lige  saa 
snart  Storch  havde  faaet  Nys  om,  at  Rosen  var  her, 
havde  han  iøvrigt  tænkt  paa  at  henvende  sig  til 
ham;  efter  Synet  af  Marie  Agerskovs  stille  Lidelse 
var  han  bleven  bestyrket  i  sit  Forsæt. 

Storch    lod    sig    melde    hos    Hofjægermesteren, 

der  boede  i  Hotel  du  grand  Nord  paa  Kongens  Ny- 
torv. Det  var  tidlig  Formiddag.  Rosen  sad  ved 
Storchs  Indtræden  iført  en  mørk  Fløjlsslobrok  og 
læste  i  »Altonaer  Merkur«.  Han  røg  paa  en  Mer- 
skumspibe. Denne  lagde  han  fra  sig  ved  Storchs 
Indtræden  og  gik  frem  imod  ham. 

»Jeg  er  Købmand  Storch,  Hr.  Hofjægermester. 
For  Tiden  Bogholder  hos  Agent  Erichsen,  men  jeg 
er  lige  nu  bleven  engageret  af  Statsministeren,  Grev 
Schimmelmann,  som  hans  Privatsekretær.« 

»Købmand  Storch,«  gentog  Rosen  og  betragtede 
ham  nøje.  »Jeg  synes,  at  jeg  skulde  kende  Dem.< 
Han  tog  sin  Tegnebog,  der  laa  paa  Bordet,  og  be- 
gyndte at  blade  i  den. 

»For  over  et  Aar  siden,  Hr.  Ho^ægermester, 
mødtes  vi  ved  Hansiihn  i  Holsten.  De  kom  ridende, 
jeg  spadserende  fra  Baron  Selby  paa  Gulden- 
stein*  .  .  . 

»Rigtigt,«  afbrød  Rosen  ham,  »et  Bøsseskud 
gjorde  min  Hest  sky,  den  sprang  til  Siden,  jeg  fik 
Overvægt .  .  .  Donner  und  Dorin !  min  gode  Sekretær 
Storch,  jeg  havde  maaske  brækket  Halsen,  var  De 
ikke  behjertet  sprungen  til  og  havde  faaet  Stj^r  paa 
Hesten.« 

»HoQægermesteren  svævede  øjensjmlig  i  stor 
Fare.« 

»Jeg  vil  altid  være  Dem  forbindtlig  for  den 
Undsætning,  De  saaledes  bragte  mig.  løvrigt  vilde 
jeg  have  aflagt  Dem  en  lille  Visit.  Her  har  jeg 
Deres  Navn  i  min  Tegnebog.«  Han  holdt  den  hen 
for  Storch. 

»Det  var  overordentlig  venligt  af  Hr.  Hofjæger- 
mesteren. Nu  er  jeg  paa  en  Maade  kommen  Dem  i 
Forkøbet.  Jeg  er  saa  dristig  at  henvende  mig  til 
Dem  for  at  paakalde  Deres  Interesse  og  Medvirk- 
ning i  en  Sag,  som  ligger  mig  overordentlig  stærkt 
paa  Hjerte.« 

»Tag  Plads,  Hr.  Storch,  og  lad  mig  høre.  Det 
vilde  være  mig  usigelig  kært,  om  jeg  kunde  gøre 
Dem  en  Tjeneste.«     De  satte  sig. 

Storch  fortalte  nu  kort  sin  Plejesøn,  Herman 
Ridderstads  Livskrønike.  Da  han  berørte  hans  Stilling 
som  Sekretær  hos  Justitsraad  Leigh  Smith  paa  Bække- 
skov,  bøjede  Rosen  sig  fra  en  tilbagelænet  Stilling  i 
Armstolen  forover  og  udbrød  med  et  livligt  Blik: 
»Ridderstad!  Sekretæren  paa  Bækkeskov!  Deres 
Plejesøn,  ja!  Han  er  en  fortræfifelig  ung  Mand  med 
Hjertet  paa  rette  Sted;  men  han  er  ilter!« 

»HoQægermesteren  kender  ham  altsaa  per- 
sonlig ?& 

>Jeg  har  været  sammen  med  ham  paa  Bække- 
skov  et  Par  Uger.     Han  omtalte  Dem.« 

Storch  gik  videre  i  sin  Fortælling  om  Ridder- 
stad.  Med  spændt  Opmærksomhed  lyttede  Rosen 
til  Skildringen  af  hans  Fængsling  og  Transport  til 
Gammelholms  Vagt.  Hofjægermesterens  Ansigtsudtryk 
blev  mørkt,  saa  ofte  Storch  bragte  Begrebet  Smug- 
leri paa  Bane,  men  det  opklaredes,  da  han  hørte, 
at  Ridderstad  kun  uforsætlig  var  kommen  med  i  en 
Smugleraffære  og  blot  havde  Skinnet  imod  sig. 

»Smugleri  i  Kommunikation  med  Engelskmænd 
er  unægtelig  en  højst  betænkelig  Historie  i  vor  Tid,« 
bemærkede  Rosen,  »men  Deres  Plejesøn  er  jo  i  dette 
Tilfælde  egenlig  uskyldig.  Det  er  Amors  Luner,  som 
her  har  været  paa  Spil,«  tilføjede  han  med  et 
Smil. 

»Kun  Hs.  Majestæts  Naade  kan  hjælpe  Ridder- 
stad ud  af  den  pinlige  Situation,«  ytrede  Storch. 
»Jeg  har  hørt,  Hr.  HoQægermester,  at  Kongen  har 
meget  tilovers  for  Dem,  og  at  Deres  Ord  skal  have 
Vægt  hos  ham.  Nu  beder  jeg  Dem  om  at  paakalde 
Kongens  Naade  til  Fordel  for  min  Plejesøn.  De 
vredes  ikke  over  min  Bøn,  Hr.  Hofjægermester.« 

»Paa    ingen    Maade;    jeg    skylder    Dem   jo    en 

Gentjeneste.«  Rosen  lænede  sig  tilbage  i  Stolen,  tog 
sig  med  Haanden  til  Panden  og  reflekterede  nogle 
Øjeblikke  med  lukkede  Øjne.  Derpaa  rejste  han  sig. 
»Jeg  skal  netop  i  Dag  have  Audiens  hos  Hs.  Majestæt 
og  skal  benytte  Lejligheden  til  at  virke  for  Ridder- 
stad. De  træff*er  mig  i  Eftermiddag  her  paa  Væ- 
relset. « 

HoQægermesteren  rakte  Haanden  til  Storch,  der 
takkede  ham  varmt  og  trak  sig  tilbage. 


I  Kongens  Forgemak  paa  Amalienborg  vrimlede 
det  af  røde,  højrøde  og  karmoisinrøde,  mørkeblaa 
og  grønne  Uniformer  med  Guld-  eller  Sølvbroderi, 
eftersom  det  nu  var  Officerer,  Diplomater,  Kammer- 
herrer eller  Hofjægermestere.  Der  var  en  højtidelig 
Stilhed  over  hele  Forsamlingen,  hvis  Blikke  vendte 
sig  mod  Fløjdøren,  hver  Gang  denne  gik  op  og  en 
Audienssøgende  traadte  ind.  Vedkommende  saa  sig 
om,  nikkede  med  et  Smil  og  en  let  Bøjning  til  dem, 
han  personlig  kendte  og  stillede  sig  op  med  den 
trekantede  Hat  i  venstre  Haand,  efter  at  han  hurtigt 
havde  betragtet  sig  selv  i  Spejlet.  Hele  Forsam- 
lingen kom  i  Bevægelse,  da  Overhofmarskal  Hauch 
og  Kabinetsekretær  von  Jessen  viste  sig  ved  Siden 
af  hinanden  og  skred  gennem  Gemakket  hen  mod 
den  jourhavende  Adjudant  og  vekslede  dæmpet  nogle 
Ord  med  ham.  Disse  to  Hofembedsmænd  hilstes 
med  dyb  Ærbødighed,  idet  Forsamlingen  gjorde 
Plads  for  dem:  de  var  jo  Hs.  Majestæts  Fortrolige 
og  muligvis  var  de  i  Besiddelse  af  Hemmeligheder, 
som  efter  en  Kammerherres  Opfattelse  forhøjede 
deres  personlige  Værdi  uendelig.  Pludselig  hen- 
lededes Opmærksomheden  paa  Audiensgemakkets 
Dør,    ud    fra    hvilken    Generaladjudanten   for  Land- 

etaten,  Generalmajor  Frans  v.  Bulow  traadte.  Om 
hans  Læber  spillede  et  Smil,  hans  Holdning  var 
rank,  og  i  hans  Ansigtstræk  prægede  sig  Bevidst- 
heden om  at  være  Hs.  Majestæts  altformaaende 
Yndling.  Han  gik  igennem  Rækkerne,  der  bukkende 
veg  tilbage  for  ham,  og  forsvandt  i  et  tilstødende 
Kabinet,  fulgt  af  alles  Blikke. 

Audienserne  tog  deres  Begyndelse  og  fulgte  Slag 
i  Slag,  da  hver  enkelt  kun  var  ganske  kort.  Kongen 
stod  midt  i  Audiensgemakket.  Han  var  iført  Generals- 
uniform  og  støttede  sine  Hænder  paa  Fæstet  af 
Sablen,  han  havde  stillet  foran  sig.  Han  vekslede 
kun  faa  Ord  med  enhver  af  de  Indtrædende,  der 
kom  at  takke  ham  enten  for  en  Titel,  en  Orden 
eller  et  Gratiale.  Frederik  den  Sjette  var  den  Dag 
mørk  i  Sindet.  Han  havde  om  Morgenen  gennem 
Udenrigsminister  Rosenkrans  faaet  de  første  sikre 
Efterretninger  om  den  Ulykke,  der  havde  ramt 
Napoleon,  hans  Forbundsfælle,  paa  Toget  i  Rusland. 
Udenrigsministeren  havde  tillige  meddelt  ham,  at 
Kejser  Alexander  og  den  svenske  Kronprins  Karl 
Johan  under  et  Møde  i  Åbo  havde  sluttet  en  Trak- 
tat med  hinanden,  ifølge  hvilken  Rusland  garan- 
terede Sverrig  den  fremtidige  Besiddelse  af  Norge. 
Gesandten  i  St.  Petersborg,  Kammerherre  Blome,  var 
med  Anvendelse  af  fin  diplomatisk  Kløgt  kommen 
til  Kundskab  om  denne  Bestemmelse  i  Traktaten. 
Frederik  den  Sjette  var  opbragt  over  Czarens,  sin 
tidligere  Allieredes,  Troløshed.  Kongen  havde  i  sin 
Harme  med  Bitterhed  mindet  om,  hvorledes  Czaren 
havde  udnyttet  ham  under  hans  sidste  Krig  med 
Sverrig  og  til  Slutning  ladet  ham  i  Stikken.  Rosen- 
kranses Meddelelser  kredsede  under  Audienserne  af 
og  til  Kongens  Tanker  og  bevirkede,  at  han  var 
uoplagt  til  at  indlade  sig  paa  noget  længere  Ord- 
skifte. Den  Hjertensgodhed,  som  lyste  ud  af  hans 
Blik,    bragte    imidlertid    de    Audienssøgende    til    at 

glemme  hans  Haardhed  i  Tonen  og  det  Abrupte  i 
Talen. 

Kongens  Ansigt  opklaredes,  da  HoQægermester 
Rosen  traadte  ind,  og  et  Smil  gik  hen  over  hans 
Læber. 

»Hjertelig  Tak,  min  gode  HoQægermester,  for 
det  frivillige  Offer,  De  har  givet  til  Flaaden.  For 
den  Sum  kan  en  Kanonjolle  jo  armeres.« 

>Det  var  kun  det  mindste  af,  hvad  jeg  skylder 
mit  Fædreland.  Deres  Majestæt  har  været  saa  naadig 
at  lægge  Mærke  dertil.« 

»I  disse  Prøvelsens  Tider  er  Troskab  mod 
Kongen  og  Kærlighed  til  Fædrelandet  Egenskaber, 
jeg  sætter  dobbelt  Pris  paa.  Forhaabenlig  skal  jeg 
kunne  belønne  Dem.« 

»Jeg  vover  at  paakalde  Deres  Majestæts  Naade 
straks,«  sagde  Rosen  dristigt.  >En  loyal  og  brav 
Undersaat  er  kommen  uforskyldt  i  Ulykke,  han  er 
fængslet  som  mistænkt  for  Smugleri  med  engelske 
Varer«   .... 

»For  Smugleri,«  afbrød  Kongen  ham  og  ryn- 
kede Øjenbrynene,  »med  Landets  værste  Fjender, 
hæsligt,  afskyeligt!«  Han  saa  med  et  strengt  Blik 
paa  Rosen. 

»Men  det  er  uforskyldt,«  gentog  Hofjæger- 
mesteren. »Deres  Majestæt  har  ikke  nogen  tro- 
fastere og  mere  hengiven  Undersaat  end  ham.  Det 
viste  han  over  for  den  russiske  Fyrst  Woronzow, 
da  han  harmfuld  afviste  dennes  nedsættende  Ytringer 
om  Deres  Majestæts  Politik  og  derved  ofrede  sin 
indbringende  borgerlige  Stilling.  Jeg  har  personlig 
været  Vidne  dertil.« 

»Fyrst  Woronzow,«   sagde  Kongen.    >Lad  høre!« 

Hofjægermester  Rosen  fortalte  nu  i  en  Skynding 
og  med  saa  faa  Ord  som  muligt  det  tidligere  skil- 
drede Optrin  paa  Bækkeskov.  Derpaa  bad  han 
Kongen  om  Tilgivelse  for  sin  Frimodighed. 

»Den  Kandidat,*  ytrede  Frederik  den  Sjette,  »er 
en  ung  Mand  med  Hjertet  paa  rette  Sted.  Men 
Smugleriet!     Lad  høre!* 

Rosen  gengav  nu  Kvintessensen  af  Storchs  Be- 
retning. Hotjægermesteren  tilføjede,  at  Forelskelsen 
i  en  ung,  smuk  Pige  havde  været  Tilskyndelsen  til, 
at  Ridderstad,  ham  selv  uafvidende,  var  kommen  i 
Berøring  med  Smuglere. 

»En  Kvinde  plejer  jo  i  Reglen  at  være  med  i 
Spillet,«   bemærkede  Kongen;  han  lo  tørt. 

»Men  nu  beder  jeg,  om  Deres  Majestæt  naadigst 
vil  give  Befaling  til,  at  Fangen,  Herman  Ridderstad, 
sættes  paa  fri  Fod  og  faar  Tilladelse  til  at  følge 
med  mig  til  Pløen.« 

»Efter  hvad  jeg  har  hørt,  og  siden  det  er  Dem, 
der  beder,«  ytrede  Kongen,  »har  Kandidaten  sin 
Frihed.  Det  nærmere  vil  De  erfare  gennem  min 
Generaladjudant,  Kommandør  Lindholm.« 

Hofjægermester  Rosen  takkede  Hs.  Majestæt 
varmt.     Audiensen  var  til  Ende. 


En  Uge  senere  var  der  om  Formiddagen  en 
lille  selskabelig  Sammenkomst  hos  Sekretær  Kaspar 
Storch  i  Strandstræde.  Selskabet  bestod  af  Kaptajn 
Therkelsen  og  Fuldmægtig  Hjort  med  Hustru,  Madam 
Fohlmann,  Jomfru  Marie  Agerskov  og  Herman  Rid- 
derstad. Denne  sidste  var,  uden  anden  Forklaring 
end  den,  at  Sagen  mod  ham  var  bortfalden,  bleven 
sat  paa  fri  Fod.  Fra  Fængslet  havde  han  sporen- 
stregs begivet  sig  til  Storch,  der  ved  Synet  af  ham 
fik  Glædestaarer  i  Øjnene.  Derpaa  havde  de  begge 
i  Forening  været  hos  Rosen  og  bragt  ham  deres 
inderhgste  Tak.  Hofjægermesteren  var  bevæget  over, 
at    det    var    lykkedes    ham    at    udrette    noget    for 

Ridderstad.  Han  bragte  nu  denne  et  Budskab,  som 
foreløbig  aabnede  ham  en  god  Fremtidsudsigt.  Grev 
Achatz  V.  Brockdorf  til  Klethkamp  havde  en  stor 
Bogsamling,  der  befandt  sig  i  den  værste  Forvirring, 
og  han  ønskede  en  akademisk  dannet  Mand,  som 
kunde  ordne  den  og  optage  en  Katalog  over  den. 
Dette  erfarede  Rosen,  han  anbefalede  Ridderstad  til 
Greven,  der  øjeblikkelig  efter  Hofjægermesterens 
Rekommendation  erklærede  sig  rede  til  at  over- 
drage Kandidaten  Hvervet.  Ridderstad  kunde  hen- 
vende sig  til  ham  i  hans  Bolig  i  Bredgade. 

Storch  havde  straks  skrevet  til  Marie  Agerskov, 
der  var  rejst  tilbage  til  Højelse  og  havde  selvføl- 
gelig tilbragt  Mellemtiden  i  en  af  Sorg  og  ængstelig 
Forventning  opfyldt  Sindsstemning.  Hendes  Glæde 
efter  Modtagelsen  af  Storchs  Brev  var  ubeskrivelig. 
Hun  meddelte  Præstefamilien  Efterretningen  om,  at 
Ridderstad  var  fuldstændig  fri.  Pastorinden,  der 
havde  vist  hende  megen  Deltagelse,  tillod  hende 
straks  at  modtage  Storchs  Indbydelse  til  at  komme 
ind  til  København.  Marie  Agerskov  fik  sit  tidligere 
beboede  Værelse  i  »Skibet«,  men  hun  traadte  nu 
over  dets  Tærskel  med  Tanker,  der  var  lette  og 
lyse  i  Modsætning  til  dem,  der  havde  optaget  hende, 
da  hun  første  Gang  satte  sin  Fod  dér.  Morgenen 
efter  Ankomsten  til  Hovedstaden  havde  hun  hos 
Storch  haft  en  Samtale  med  Ridderstad.  Gensynet 
havde  naturligvis  været  præget  af  en  Glæde  og 
Hjertelighed,  der  fandt  sit  dybeste  Udtryk  i  Følel- 
sens stille  Sprog. 

Ved  Sammenkomsten  hos  Storch  var  Kaptajn 
Therkelsen  og  Hustru  de  første,  der  indfandt  sig. 
Da  Parret  havde  taget  Sæde,  fortalte  Therkelsen,  at 
Ludvig  Lind,  hans  gamle  Vens  Søn,  var  død  af 
Gigtfeber  paa  Søkvæsthusets  Hospital.  Kaperkaptajnen 
tilføjede,  at  Lind  var  arresteret  for  Smugleri,  og 
efter  hvad  Rj^gtet  vilde  vide,  havde  nok  Prokurator 

Heise  haft  Part  i  hans  Anholdelse.  Storch  tog  blot 
Meddelelsen  til  Efterretning,  men  vilde  ikke  indlade 
sig  nærmere  paa  Sagen.  »Heise  synes  at  være  paa 
Spil  allevegne,«  bemærkede  han. 

Madam  Therkelsen  nikkede  bekræftende.  »Pro- 
kurator Heise,«  sagde  hun,  »har  begyndt  at  vise 
vor  Datter  Sigrid  saa  megen  Opmærksomhed.  Hun 
var  til  Bal  i  »det  borgerlige  Selskab«  forleden  Aften. 
Der  var  han  ogsaa.  Han  dansede  meget  med  hende, 
roste  Fa' er  saa  meget  og  var  virkelig  saa  elsk- 
værdig. « 

»Jeg  har  tidligere,«  ytrede  Therkelsen,  »brugt 
Heises  Hjælp  i  et  Par  Vekselaffærer,  men  ellers  har 
jeg  ikke  haft  noget  med  ham  at  gøre.  For  et  Par 
Dage  siden  blev  jeg  lidt  forbavset  over,  at  han 
standsede  mig  paa  Gaden.  Han  havde,  hvad  der 
var  rigtigt,  hørt  mine  Tab  med  »Perlen«  og  »Mage- 
løs«; nu  spurgte  han  mig,  om  jeg  kunde  ha'e  Lyst 
til  Udrustning  af  en  ny  Kaper  og  tilbød  mig  et 
Laan«   .... 

»Det  skulde  Du  faa  i  Stand,  lille  Fa'er,«  faldt 
Madam  Therkelsen  ind;  »Sigrid  mener  det  ogsaa! 
Nu  kan  Du  se,  hvordan  det  gikAmundsen;  han  var 
sandelig  ogsaa  herunter,  da  Engelskmanden  snubbede 
»Havkatten«,  men  ih  bevar's,  hvor  han  kom  op 
igen ! « 

»Ja,  ja,  lille  Kone,«  sagde  Therkelsen,  »Proku- 
ratoren og  jeg  gør  saamænd  nok  Forretning  sammen. 
Han  ser  op  til  mig  en  af  Dagene.« 

Denne  sidste  Ytring  skrev  Storch  sig  bag  Øret. 
»Nu  er  Heise  paa  Jagt  efter  Sigrid  Therkelsen,« 
tænkte  han  i  sit  stille  Sind. 

Fuldmægtig  Hjort  og  hans  Kone  traadte  ind  ad 
Døren.     Storch  forestillede  dem  for  Therkelsens. 

»Deres  Datter  Sigrid  kender  jeg  godt,«  ytrede 
Madam  Hjort,  »jeg  har  set  hende  flere  Gange,  da 
Jomfru  Agerskov  boede  hos  os.   For  en  halv  Times 

Tid  siden  hilste  jeg  paa  hende.  Hun  stod  ved  Porten 
til  Madam  Thonboes  Institut  og  talte  med  Prokurator 
Heise.« 

»Prokurator  Heise!«  udbrød  Storch  uvilkaarlig. 

»Hun  er  bleven  Lærerinde  der,«  sagde  Madam 
Therkelsen.  »Da  hun  maatte  passe  Timerne,  kunde 
hun  ikke  gaa  med  her  hen.  I  Eftermiddag  skal  hun 
til  Kammerherre  Thranes.« 

»Ja,  det  er  kedeligt,  at  vi  ikke  faa  hende  at  se 
her  i  Dag,«  bemærkede  Storch;  »hun  er  jo  Jomfru 
Agerskovs  Elev  og  Veninde.« 

Herman  Ridderstad  og  Marie  Agerskov  viste  sig 
i  det  samme  i  Døren.  Han  modtoges  med  et  al- 
mindeligt Udbrud  af  Glæde. 

>De  var  nok  sejlet  paa  Grund,  gode  Hr.  Ridder- 
stad,« ytrede  Therkelsen,  »men  De  klarede  Skæret. 
Ja,  jeg  ved  det  fra  min  gamle  Yen  Thrane.« 

»Det  hele  var  en  Misforstaaelse,  brave  Kaptajn,« 
sagde  Ridderstad.  »Hvorledes  gaar  det  Deres  Søn, 
Adolf?« 

»Han  er  saamænd  rigtig  flink  i  Skolen.  Men 
det  kan  han  takke  Dem  for;  De  har  rigtig  nok 
herset  med  ham.« 

»Vi  er  ogsaa  Dem,  Jomfru  Agerskov,  erkendtlig 
for  den  Undervisning,  De  gav  Sigrid,  bemærkede 
Madam  Therkelsen.  »Ellers  var  hun  ikke  bleven 
Lærerinde  ved  Thonboes  Skole.« 

Marie  Agerskov  kom  straks  i  livlig  Samtale  med 
Damerne,  der  gerne  vilde  vide  noget  om  Køge  og 
Omegn.  Ridderstad  lyttede  til  Storch,  Therkelsen 
og  Hjort,  der  drøftede  de  stigende  Torvepriser  og 
Sedlernes  faldende  Kurser.  Storch  mindede  om,  at 
Pengeforholdene  tit  bragte  ham  til  at  tænke  paa 
Frankrigs  finansielle  Situation  i  Direktoriets  Tid. 
Hans  Fader  havde  et  Aarstid  opholdt  sig  i  Nantes 
og  der  oplevet  forbavsende  Svingninger  i  Assignaternes 
Værdi.     Tyve  Francs  i  Valuta  var  en  Gang  lig  med 

3000  Francs  i  Papir.  Therkelsen  bemærkede,  at 
hans  Kaptajn  i  de  Tider  havde  givet  halvandet 
hundrede  Francs  for  et  Pund  Lys. 

Ved  Aftensbordet  deklarerede  Storch  Kandidat 
Ridderstads  og  Jomfru  Agerskovs  Forlovelse.  Da 
det  unge  Pars  tidligere  Livsvilkaar  og  nuværende 
Stilling  var  Selskabet  bekendt,  vilde  han  ikke  dvæle 
derved.  Han  vilde  kun  fremhæve,  at  Ridderstad 
for  nylig  var  bleven  frelst  fra  onde  Anslag  ved  en 
kongelig  Naadesbevisning,  der  gjorde  Hs.  Majestæts 
ædle  Hjerte  og  bekendte  Retsind  Ære.  Nu  ventede 
der  Ridderstad  en  god  Stilling  i  Holsten  som  Sekretær 
hos  Grev  Brockdorf  til  Klethkamp.  Storch  ønskede 
ham  Held  i  den  og  anbefalede  ham  at  prædike  i 
Kirken.  Det  vilde  for  ham  sikkert  blive  Vejen  til 
et  Kald,  og  da  kunde  han  føre  Jomfru  Marie  ind  i 
Præstegaarden  som  sin  Hustru.  Hun  vilde  visselig 
ved  sin  elskværdige  Personlighed  og  sin  Dj^gtighed 
blive   ham   en  væsenlig  Støtte  over  for  Menigheden. 

Storch  var  bevæget,  medens  han  udtalte  disse 
Ord,  og  hans  Stemning  meddelte  sig  til  hele  Sel- 
skabet. De  Forlovedes  Skaal  blev  drukken  med 
den  største  Sympathi.  Ikke  blot  i  Damernes,  men 
ogsaa  i  Therkelsens  Øjne  tindrede  en  Taare. 

Dagen  efter  skiltes  Ridderstad  og  Marie  Ager- 
skov. Hun  vendte  tilbage  til  Højelse  Præstegaard. 
Han  begav  sig  over  Vordingborg  og  Nysted  paa 
Lolland  til  Heiligenhafen  i  Holsten,  hvorfra  Grevens 
Befordring  kørte  ham  til  Klethkamp. 


XL 

Som    Privatsekretær    hos    Finans-  og   Kommerce- 
minister   Grev  Schimmelmann   var   Storch    saa 
heldig    at    vinde  Hs.  Excellences  Yndest   og  i   visse 

Retninger  hans  Fortrolighed.  Han  havde  ledsaget 
Greven  paa  en  Rejse,  som  denne  foretog  til  sit 
Grevskab  Lindenborg  Sj^d  for  Aalborg,  og  han  havde 
under  de  lange  Køreture  bidraget  til  at  forkorte 
Hs.  Excellence  Tiden  ved  de  Karakteristiker,  han 
formaaede  at  give  af  flere  Chefer  for  bekendte  Han- 
delshuse i  København,  saasom  de  Coninck,  Ter  Borch, 
Hemmert,  Tutein  og  Romeis.  Schimmelmann  maatte 
vel  allerede  ifølge  sin  ministerielle  Stilling  have 
Interesse  for  dette  Æmne,  men  hvor  højt  han  end 
var  stegen  op  ad  Rangstigen,  saa  glemte  han  dog 
aldrig,  at  hans  Familie  skyldte  Handelen  sin  Op- 
komst. Den  lille  fine  Mand,  Baggesens  og  Øhlen- 
schlægers Ven  og  Kunstens  Beskj^tter,  var  fordoms- 
fri nok  til  selv  at  tilstaa  det.  Han  gav  Storch  et 
Bevis  paa  sin  Yndest  ved  at  skaffe  ham  Titlen 
Kammersekretær.  Hr.  Kaspar  Storch,  der  nu  var 
Numer  otte  i  Rangforordningens  niende  Klasse,  havde 
den  Ære  at  blive  indbudt  som  Gæst  til  Soireer  i 
det  Schimmelmannske  Palais.  Her  saa  han  en 
Mængde  Stjerner  baade  paa  Aandens  og  Statens 
Himmel.  Her  havde  han  den  Nydelse  at  høre 
Adam  Øhlenschlæger  læse  sin  Tragedie  >Corregio« 
op.  Med  Interesse  lyttede  han  til  en  animeret  Sam- 
tale mellem  Husets  Værtinde,  den  aandrige  Grevinde 
Charlotte,  en  født  Schubart,  og  vor  Legationssekretær 
i  Stockholm,  Kammerjunker  Baudissin,  der  havde 
et  indtrængende  Kendskab  til  den  engelske  Litteratur. 
Samtalen  drejede  sig  om  Shakespeare  og  Schiller, 
der  efter  Grevindens  Opfattelse  stod  lige  højt  paa 
Parnasset. 

Naar  Storch  saa  var  vendt  tilbage  til  sit  lille 
Hjem  i  Strandstræde,  gik  Billederne  af  Dagens  be- 
vægede Liv  snart  ud  af  hans  Forestillingskreds,  og 
han  dvælede  da  i  Tanken  hos  Herman  Ridderstad, 
Marie  x\gerskov  og  deres  Bekendte.  Han  havde  i 
længere  Tid  ikke  set  Therkelsen  og  længtes  efter  at 

tale  med  ham.  Storch  havde  i  Klubben  »det  borger- 
lige Selskab«  hørt,  at  Therkelsen  i  Forening  med 
et  Par  Andre  havde  udrustet  et  Kaperfartøj,  med 
hvilket  han  skulde  gaa  ud  som  Kaptajn.  Det  stod 
klart  for  Storch,  at  Therkelsen  maatte  være  bleven 
hjulpet  med  Penge,  da  han  selv  ikke  havde  nogen 
Sum  til  sin  Raadighed;  men  hvem  kunde  have  for- 
strakt ham  med  disse?  Medens  Kammersekretæren 
spekulerede  over  dette  Problem,  faldt  det  ham  plud- 
selig ind,  at  han  havde  set  Prokurator  Heise  og 
Sigrid  Therkelsen  spadsere  sammen  gennem  Kongens 
Have.  »Mon  det  skulde  være  Prokuratoren,«  spurgte 
han  sig  selv,  »der  har  forstrakt  vor  brave  Ther- 
kelsen med  Mammon,  og  er  Eros  her  igen  paa 
Spil?« 

Efter  at  Storch  var  bleven  ansat  hos  Gehejme- 
statsminister  Schimmelmann  og  havde  faaet  Titlen 
Kammersekretær,  lagde  man  i  Klubben  langt  mere 
Mærke  til  ham  end  tidligere.  Flere  velhavende 
Borgere,  som  forhen  havde  stillet  sig  noget  køligt 
og  forbeholdent  overfor  ham,  viste  sig  nu  imøde- 
kommende og  elskværdige  overfor  Kammersekretæren. 
Flere  Gange  traf  Storch  i  Læseværelset  sammen  med 
Prokurator  Heise.  Denne  hilste  ham  med  et  tvun- 
gent Smil  og  henkastede  blot  en  ligegyldig  Ytring 
om  Vejret.  Storch  fik  Indtryk  af,  at  han  helst 
undgik  ham.  Det  var  Affæren  med  Ridderstad,  der 
laa  Prokuratoren  paa  Sinde.  Heise  nærede  den 
Overbevisning,  at  Storch  ifølge  Efterretninger  fra 
Køge  havde  ham  mistænkt  for  at  være  Angiveren  i 
Smuglerhistorien.  Storch,  der  i  Prokuratoren  saa 
sin  kære  Hermans  onde  Aand,  ønskede,  at  han 
maatte  kunne  faa  Lejlighed  til  at  hævne  sig  paa 
ham,  helst  ved  at  tilføje  ham  et  pekuniært  Tab,  da 
Mammon  var  hans  Afgud. 

En  Aften  mødte  Storch  og  Fuldmægtig  Hjort 
hinanden    i    Klubben.     De    spillede    et    Par    Partier 

Domino,  som  Hjort  vandt.  De  havde  sat  en  Specie 
ind  paa  Partiet,  og  Gevinsten  blev  derfor  efter  den 
gældende  Kurs  36  Rigsdaler  Kurant  i  Papir.  Hjort 
straalede  af  Glæde,  da  han  fik  de  to  Møntstj^kker  i 
Haanden.  Han  bød  Storch  en  Cigar  og  rekvirerede 
to  Glas  Grog,  hvorpaa  de  satte  sig  til  at  passiare 
med  hinanden  om  den  sidste  Tids  Tildragelser  baade 
i  den  store  Politik  og  paa  Forretningsmarkedet. 
Storch  berørte  Rygterne  om,  at  Napoleon  var  paa 
Tilbagemarsch  i  Rusland  og  havde  lidt  frj^gtelige 
Tab,  nærmest  som  Følge  af  Kulden.  Hjort  fortalte 
om  et  Par  Amtsforvaltere  i  Jylland,  der  var  bleven 
arresterede,  fordi  de  havde  benj'ttet  for  store  Tønde- 
maal  ved  det  Skattekorn,  Bønderne  skulde  levere 
dem,  og  stukket  Indtægten  deraf  i  deres  egen 
Lomme.  Samtalen  kom  derefter  til  at  dreje  sig  om 
Kaperiet.  Storch,  der  kom  til  at  tænke  paa  Ther- 
kelsen, spurgte  Hjort,  om  han  havde  hørt  noget 
nærmere  om  denne. 

Fuldmægtigen  meddelte  nu,  at  Therkelsen  førte 
en  Kaperskonnert  ved  Navn  »Ulken«.  I  Forening 
med  to  Skibsprovianteringshandlere  ved  Nj^havn 
havde  han  købt  og  armeret  den  og  stillet  den  af 
Regeringen  fordrede  Kaution  paa  ti  tusinde  Daler. 
Hjort  tilføjede,  at  Therkelsen,  der  før  havde  været 
nedtrykt  og  forknyt  i  Sindet,  nu  var  ganske  stolt 
og  frejdig;  men  nu  havde  han  jo  ogsaa  Ret  til  at 
føre  Gjøs  med  kongeligt  Navnechiffer. 

»Men  hvor  mon  Therkelsen  har  faaet  Pengene 
fra?«   spurgte  Storch. 

»Fra  paalidelig  Side  ved  jeg,  at  det  er  Pro- 
kurator Heise,  der  har  forstrakt  ham  med  dem.« 

»Jeg  troede  ikke,  at  Heise  indlod  sig  paa  slige 
Spekulationer,  siden  han  i  Sommer  i  Forening  med 
Kæmneren  i  Køge  havde  det  store  Tab.  Engelsk- 
mændene tog  jo  den  Gang  en  Skonnert,  de  to  havde 
ladet  med  Korn.« 

»Men  en  Kvinde  er  med  i  Spillet,  min  gode 
Kammersekretær.  Heise  gaar  paa  Jagt  efter  den 
kvikke  og  kønne  Sigrid  Therkelsen,  vor  fælles  Be- 
kendt. Jeg  har  det,  mellem  os  sagt,  fra  min  Kone. 
Heise  er  voldsom  forelsket  og  for  at  faa  Datteren 
fuldstændig  i  sin  Magt  har  han  vel  maattet  laane 
Faderen  Pengene.« 

»Det  kan  jeg  ikke  tro  om  Jomfru  Therkelsen,« 
udbrød  Storch.  »Hun  er  en  anstændig  Pige  med 
faste  Grundsætninger.« 

»Man  møder  dem  sammen  paa  flere  Steder,« 
ytrede  Hjort.  »Paa  Baller  og  Koncerter  har  de  for 
et  Skalkeskjuls  Skjald  Moderen,  der  er  en  godtroende 
Kone,  med  sig;  men  de  er  set  alene  i  Charlotten- 
lund og  i  Roskilde.  Formodenlig  har  de  sat  hin- 
anden Stævne  hos  Madam  Fohlmann.« 

Storch  blev  forbavset  ved  at  høre  dette.  Han 
kom  til  at  tænke  paa,  at  han  havde  set  Heise  og 
Jomfru  Therkelsen  gaa  med  hinanden  under  Armen 
i  Filosofgangen.  »Men  hvad  mon  Therkelsen  dog 
siger?«  spurgte  han. 

»Han  er  naturligvis  saa  optagen  af  »Ulken«,  at 
han  hverken  har  Tid  eller  Sans  for  at  tænke  paa 
andet.  Desuden  er  han  hyppig  fraværende  i  Hel- 
singør. « 

»Faar  Therkelsen  at  vide,  at  Heise  lægger  an 
paa  Datteren  for  at  forføre  hende,  bliver  han  ra- 
sende, ja  ligefrem  uvan,«  sagde  Storch.  »Den  gode 
Kaperkaptajn  forguder  sine  Børn.« 

»Men  Heise  tøjler  ham  naturligvis  ved  Hjælp 
af  de  laante  Penge.« 

»Den  Prokurator,«  bemærkede  Storch,  »fortjente 
en  Snært,  der  kunde  svie  ordenlig.« 

Gehejmestatsminister  Schiramelmann  stod  paa 
en  vis  fortrolig  Fod  med  sin  Privatsekretær,  men 
Fortroligheden  strakte  sig  kun  til  økonomiske  Fa- 
milieanliggender. Det  faldt  aldrig  Hs.  Excellence 
ind  at  berøre  et  politisk  Spørgsmaal  overfor  Storch, 
end  sige  indlade  sig  i  en  politisk  Diskussion  med 
ham.  Men  da  Kammersekretæren  havde  sit  Kontor 
i  Forværelset  til  Schimmelmanns  Arbejdsværelse,  og 
da  han  til  enhver  Tid  havde  uhindret  Adgang  til 
dette,  kunde  det  ikke  undgaas,  at  han  af  og  til 
hørte  og  saa  noget,  der  kun  maatte  kendes  af 
særlig  Indviede.  Hen  imod  Slutningen  af  1812  be- 
mærkede Storch,  at  Ministeren  var  stærkt  optagen 
af  skriftligt  Arbejde,  og  næsten  daglig  forhandlede 
han  med  sine  Kollegaer,  Gehejmestatsministrene 
Pevecllow  og  Rosenkrans.  Paa  den  Tid  var  man  i 
København  bleven  underrettet  om,  hvorledes  det  i 
Virkeligheden  forholdt  sig  med  Napoleons  Skæbne  i 
Rusland;  man  vidste,  at  han  havde  mistet  sin  Hær, 
altsaa  Støtten  for  sin  Magt,  man  følte  sig  overt3^det 
om,  at  Europa  vilde  rejse  sig  imod  ham,  og  man 
hviskede  derfor  i  Krogene  om,  at  han  var  en  For- 
bundsfælle, man  helst  maatte  se  at  blive  kvit.  Des- 
uden var  den  økonomiske  Situation  her  i  Landet 
fortvivlet.  Misforholdet  mellem  Valuta  og  Papir  var 
saaledes,  at  man  for  en  Specie  fik  atten  Rigsdaler 
Kurant  i  Sedler:  Staten  befandt  sig  paa  Fallitens 
Rand.  Man  var  i  den  daglige  Husholdning  kommen 
saa  vidt,  at  hver  Kartoffel  kostede  en  Skilling,  og 
paa  det  litterære  Felt  følte  man  ogsaa  Virkningerne 
af  den  finansielle  Misere;  thi  en  Bog  Papir  steg  til 
en  Pris  af  48  Rigsdaler.  Det  var  en  Selvfølge,  at 
Befolkningen  længtes  efter  Fredens  Genoprettelse,  og 
snart  meldte  Rj^gtet,  at  Regeringen  vilde  gøre  Skridt 
i  den  Retning. 

En  Formiddag  i  Begyndelsen  af  Januar  1813 
var  Statsministrene  Reventlow,    Rosenkrans   og   Fre- 

derik  Moltke  forsamlede  hos  Schimmelmann.  Storch 
stod  ved  sin  Skrivepult  i  Forværelset  og  bladede  i 
nogle  Regnskaber  fra  Lindenborg.  Udenfor  var  det 
en  stille,  klar  Frostdag;  paa  Gaden  var  der  en 
sjælden  Ro.  Paa  en  Gang  blev  Diskussionen  mellem 
Excellencerne  inde  i  Grevens  Arbejdsværelse  meget 
livlig  og  højrøstet.  Storchs  Nysgærrighed  vaktes  og 
han  lyttede.  Meget  af  Forhandlingerne  var  utydeligt 
for  ham,  men  han  fik  dog  ud  af  det,  at  der  nu 
vilde  blive  aabnet  Fredsunderhandlinger  med  Eng- 
land, og  at  en  Forordning  om  Pengevæsnets  Ordning 
laa  færdig  til  Offentliggørelse.  Schimmelmann  op- 
læste med  stærk  Stemme  et  Par  Paragrafer.  Storch 
kunde  høre,  at  den  ene  drejede  sig  om  et  kgl. 
Reskript  angaaende  Betaling  af  Gager  og  Pensioner 
i  dansk  og  slesvigholstensk  Kurant.  Derpaa  antog 
Diskussionen  en  dæmpet  Karakter,  saa  Storch  for- 
maaede  ikke  at  skelne  mellem  Ordene.  Kort  efter 
gik  Døren  op,  og  Grev  Schimmelmann  viste  sig. 

»Vil  De,  Kammersekretær  Storch,  opsøge  mig, 
i  Reolen  lige  overfor  Skrivebordet,  Jouffroy's  Droit 
des  Gens  maritime  universel.  Jeg  ser  ikke  Bogen, 
men  den  maa  være  der.  De  lægger  den  nok  paa 
mit  Bord,  saa  jeg  kan  benytte  den,  naar  jeg  kommer 
tilbage.« 

Greven  trak  sig  tilbage  og  begav  sig  derefter 
med  sine  Kollegaer,  de  tre  Excellencer,  til  de  indre 
Gemakker.  Her  ventede  dem  en  Frokost,  i  hvilken 
Grevinde  Charlotte  Schimmelmann  og  Hertuginde 
Louise  Augustas  Hofdame,  Baronesse  Pechlin,  del- 
toge. 

Storch  støvede  imidlertid  om  i  Grevens  Reol 
for  at  finde  Jouff'roy's  Søret.  Han  steg  op  paa  en 
lille  Trappestige,  tog  nogle  Bøger  ned  fra  øverste 
Hylde  og  lagde  dem  paa  Skrivebordet.  Heldigvis 
var  Søretten  blandt  dem.  Som  han  vilde  stille  de 
øvrige  Bøger  tilbage  i  Reolen  igen,    faldt  hans  Blik 

paa  et  Dokument,  der  udmærkede  sig  ved  en  sjelden 
smuk  og  tydelig  Haandskrift.  Han  saa  nærmere 
til:  det  var  en  Forordning  om  Forandring  i  Penge- 
væsnet for  Kongerigerne  Danmark  og  Norge.  Den 
var  dateret  den  5.  Januar  1813  og  kontrasigneret  af 
Kancellipræsident  Kaas.  Det  var  en  Kopi.  Storch 
gennembladede  det  med  den  største  Interesse  og 
Opmærksomhed.  Det  var,  tænkte  han,  ganske  sikkert 
den  Forordning,  Rj^gtet  i  nogen  Tid  havde  bebudet. 
Han  gennemlæste  enkelte  Paragrafer.  Kuranten, 
sagde  han  til  sig  selv,  vil  altsaa  blive  afløst  af 
Rigsbankmønt  ....  Se,  se!  Sex  Rigsdaler  dansk 
Kurant  vil  blive  indløst  med  1  Rigsbankdalerseddel! 
....  Storch  reves  uvilkaarlig  med  af  Læsningen, 
Forretningsmanden  kom  op  i  ham,  han  glemte  Om- 
givelserne ....  Per  har  vi  en  interessant  Bestem- 
melse !  udbrød  han  i  sit  stille  Sind :  Naar  Kreditor 
fordrer  Boggæld  eller  Regningsgæld  betalt  snarest 
muligt,  har  Debitor  senest  fire  Uger  efter  denne 
Forordnings  Udstedelse  Ret  til  at  afgøre  Gælden 
med  Betaling  i  dansk  Kurant  eller  i  Rigsbankdaler 
efter  Indløsningsforholdet  1  for  6  ...  .  Altsaa  med 
en  Sjettedel !  ytrede  Storch  og  rynkede  eftertænk- 
somt Øjenbrynene.  Han  stod  en  Stund  fordybet  i 
Betragtninger. 

Pludselig  skræmmedes  han  op :  der  lød  Fod- 
trin i  Værelset  ved  Siden  af.  Storch  lagde  i  en 
Hast  Dokumentet  fra  sig  og  greb  Bogen.  Grev 
Schimmelmann  traadte  ind  ad  Døren. 

»Her  er  Jouffroy's  Droit  des  gens  maritime. 
Vil  Deres  Excellence  behage.«  Storch  rakte  Greven 
Bogen. 

Gehejmestatsministeren  satte  sig  i  sin  Lænestol 
og  begyndte  at  blade  i  det  ansete  Værk.  Storch 
bukkede  og  trak  sig  tilbage  til  sit  Kontor  . 

Karamersekretær  Storch  aabnede  nj^sgærrig 
Statstidenden,  der  udkom  hver  anden  Dag,  for  at 
finde  Forordningen,  men  hidtil  havde  det  været 
forgæves,  skønt  det  var  den  tolvte  Januar.  Stadig 
gik  han  og  spekulerede  over,  hvad  han  havde  læst; 
han  bevarede  det  naturligvis  som  en  dyb  Hemme- 
lighed, da  Aabenmundethed  her  havde  kunnet  faa 
de  værste  Følger  for  ham.  Alligevel  stillede  For- 
holdene sig  saaledes,  at  han  skulde  kunne  gøre  en 
virksom  Brug  af  sin  Viden,  saa  at  denne  skulde 
kunne  hjælpe  ham   til  Opfyldelsen  af  en  Hævn. 

Storch,  hvis  Korrespondance  med  Ridderstad 
havde  været  jævnlig,  havde  nu  faaet  Meddelelse 
om,  at  Grev  Brockdorf  efter  at  have  hørt  ham 
prædike  et  Par  Gange  paa  Tysk  havde  skaffet  ham 
Præstekald.  Han  havde  bestemt  at  holde  Bryllup 
til  Foraaret  og  var  derom  enig  med  Marie  Agerskov, 
som  til  det  Tidspunkt  forlod  Højelse  Præstegaard. 
Storch  gik  hen  til  Fuldmægtig  Hjorts  for  at  med- 
dele dem  den  glædelige  Begivenhed. 

Madam  Hjort  var  allerede  bleven  underrettet 
om  det  hele  af  Jomfru  Agerskov.  »Det  er  en  herlig 
Pige,«  sagde  Madamen,  »hun  gaar  en  lykkelig  Frem- 
tid i  Møde.  Ak!«  her  sukkede  hun,  »gid  man  kunde 
sige  det  samme  om  Sigrid  Therkelsen.« 

»Hvad  mener  De,  Madam   Hjort?« 

»Hun  har  ladet  sig  besnære  af  Prokurator 
Heise.  Han  har  hende  fuldstændig  i  sit  Garn;  hun 
følger  ham  allevegne;  hun  sætter  sit  gode  Rygte 
tiU   .... 

Ligesom  Madam  Hjort  havde  udtalt  disse  Ord, 
traadte  Kaperkaptajn  Therkelsen  ind  ad  Døren.  Han 
saa  mørk  og  alvorlig  ud;  det  var  tydeligt,  at  der 
var  noget,  som  trykkede  ham. 

»De  har  været  i  Helsingør  i  nogen  Tid,«  sagde 
Madam  Hjort.  »Og  nu  skal  De  til  at  gøre  gode 
Forretninger  med  Kaperskonnerten,«  føjede  Storch  til. 

»Men  jeg  gaar  ikke  ud  med  Frejdighed  og 
Lyst,«  sagde  Therkelsen;  »der  er  en  stor  Sorg,  som 
trykker  mig.  Jeg  vil  ikke  skjule  noget  for  Dem« 
—  han  rakte  først  Madam  Hjort,  derpaa  Storch 
Haanden  —  »vi  er  jo  gamle  Venner.  Prokurator 
Heise  har  forhekset  mit  kære  Barn,  min  elskede 
Sigrid;  blot  han  ikke  har  forført  hende.  Han  er  en 
lav  Person!«  Harme  og  Sorg  bemægtigede  sig 
Faderhjertet.  Taarerne  løb  ned  ad  den  gamle  Sø- 
mands Kinder.  Efter  et  Øjebliks  Tavshed  ytrede 
han:  »Sigrid  er  bleven  afskediget  fra  Søstrene 
Elkins  Skole.  Jeg  formoder,  at  det  er  Følgen  af 
hendes  senere  Færd;  men  De,  Madam  Hjort,  vilde 
maaske  vise  min  Kone  og  mig  den  Venskabstjeneste 
at  skaffe  os  Oplysning  om  Grunden  til  Afskedigelsen. 
Therkelsen  fik  Løfte  herom.  Han  takkede,  rejste  sig 
for  at  gaa  og  vilde  sige  Farvel  til  Storch.  Men 
denne  udbrød:  »Jeg  følger  Dem,  Therkelsen;  der  er 
noget,  jeg  ønskede  nærmere  Oplysning  om.« 

De  gik  hen  i  Klubben  »den  borgerlige  Enig- 
hed«. Da  Konversationsværelset  stod  tomt,  tog  de 
Plads  der. 

Therkelsen  fortalte  nu,  hvad  han  vidste  om 
Datteren  og  Heise.  Sigrid  havde  været  i  Besøg  hos 
Madam  Fohlmann  i  Roskilde.  Heise  havde  mødt 
hende  der,  de  havde  været  sammen  et  Par  Dage. 
Paa  Tilbagerejsen  til  København  havde  de  opholdt 
sig  et  Døgn  i  Roskilde  Kro,  hvad  der  var  rj^gtedes. 
Kammerherre  Thrane  havde  set  dem  der,  »Jeg 
frygter  for,«  sagde  Therkelsen  harmfuld,  »at  Pigens 
Rygte  er  spoleret.  Det  er  ham,  der  har  lokket 
hende  paa  Glatis.  Men  hvad  skal  man  gøre.  Man 
er  jo  i  Kløerne  paa  denne  Prokurator,  og  man  maa 
hytte  sig.« 

»Han  har,  efter  hvad  jeg  har  hørt,  forstrakt 
Dem  med  Penge.     Er  det  et  stort  Beløb?« 

'>Han  laante   mig    tolv  tusinde  Daler,    hvormed 

jeg  indbetalte  min  Part  i  Skonnerten  »Ulken«  og  i 
Kautionen.  Jeg  blev  forbavset,  da  han  tilbod  mig 
Summen;  men  nu  kan  jeg  forstaa  det;  det  var  vel 
Pigebarnet,  der  stod  bag  ved.« 

»Har  De  stillet  ham  nogen  Kaution?« 

»Jeg  har  blot  leveret  ham  et  simpelt  Bevis  og 
er  indført  i  hans  Bøger  for  Summen.« 

»Heise  er  en  ondskabsfuld  og  hensynsløs  Person, 
naar  det  drejer  sig  om  Tilfredsstillelsen  af  hans 
personlige  Lyster,«  sagde  Storch.  »Jeg  skal  skaffe 
Dem  ud  af  Gældsforholdet  til  ham,  og  det  paa  en 
nem  Maade,  hvis  De  vil  følge  mit  Raad.« 

»Jeg  vil  være  Dem  usigelig  forbunden.  Kammer- 
sekretær Storch.« 

»Saa  følg  mit  Raad,  Therkelsen,«    sagde  denne. 

Storch,  der  tænkte  paa,  hvad  han  havde  læst  i 
Pengeforordningen,  opfordrede  nu  Therkelsen  til  at 
gaa  til  Heise.  Han  skulde  som  Fader  tilkendegive 
Heise  sin  Harme  og  mage  det  saa,  at  han.  Proku- 
ratoren, øjeblikkehg  opsagde  ham  de  12,000  Daler 
til  Betaling.  Therkelsen  indvendte,  at  han  i  det 
Tilfælde  vilde  blive  en  ulykkelig  Mand ;  men  Storch 
beroligede  ham  med  den  Forsikring,  at  Pengene 
skulde  han  faa  hos  ham.  Therkelsen  burde  sørge 
for  hurtigst  muligt,  helst  straks,  at  skaffe  sig  Pro- 
kuratorens Regninger.  Kaperkaptajnen  vilde  gøre 
Indvendinger,  men  Kammersekretæren  nedslog  disse 
og  fik  hans  Tilsagn  om,  at  han  den  følgende  For- 
middag tidlig  vilde  gaa  til  Heise,  hvis  Forretningstid 
var  mellem  Kl.  10  og  12.  Therkelsen  forstod  ikke 
det  hele;  men  han  stolede  paa  Storch,  der  med  et 
Haandtryk  erklærede,  at  han  vilde  hans  Vel  og  selv 
vilde  paatage  sig  Byrden.  »Tænk  paa  Deres  Datter, 
Therkelsen!«  Det  var  de  Ord,  hvormed  Storch 
forlod  ham,  da  de  skiltes  i  Klubbens  Port. 

Næste  Formiddag,  Vejret  var  koldt  og  sludfuldt, 
traadte  Kaperkaptajn  Therkelsen    ind    i    Prokurator 


218 

Heises  Kontor.  Han  vistes  af  Fuldmægtigen  ind  til 
Chefen,  der  sad  i  et  lille  Værelse  og  grundede  over 
nogle  Regnskaber.  Heise  var  utidig  og  i  daarligt 
Humør.  Han  havde  om  Aftenen,  mod  Sædvane, 
spillet  med  Tab  i  Skipperhuset  >Novilla<  i  Nj^havn ; 
han  var  kommen  sent  i  Seng;  han  havde  i  Øje- 
blikket Brug  for  Penge,  hvis  han  vilde  foreb\'gge 
Salget  af  en  Gaard  i  Herløv,  hvori  han  havde  en 
Prioritet:  Sattes  Gaarden  til  Auktion,  vilde  den 
være  tabt. 

Heise  anmodede  Therkelsen  om  at  tage  Plads. 
»Naa,  hvad  vil  De  mig,  min  gode  Kaptajn?«  spurgte 
han  tørt. 

»Jeg  vil  ikke  ha'e  mere  med  Dem  at  gøre,« 
sagde  Therkelsen.  »Ved  De  hvorfor?«  Her  rejste 
Kaperkaptajnen  sig,  slog  i  Bordet,  saa  Skrivetøjet 
dansede,  stirrede  ham  med  et  lynende  Blik  ind  i 
Ansigtet  og  raabte:    »For  De  er  en  Skurk!« 

Prokuratoren  fløj  op  af  Stolen  og  vilde  flygte 
ind  i  Kontoret,  men  Therkelsen  stillede  sig  for 
Døren. 

»De  har  skændet  min  Sigrids  gode  Navn  og 
Rj^gte,  De  har  maaske  gjort  mere  end  det.  De  er 
en  Usselr^^g,  jeg  vil  ikke  hae  mere  at  gøre  med 
Dem !« 

»Hold  Dem  i  Skindet,«  sagde  Heise  med  skæl- 
vende Stemme  og  hvid  i  Ansigtet  af  Forbitrelse. 
»Skældsord  retorqverer  jeg  ikke.  De  glemmer  nok, 
Kaperkaptajn,  at  De  er  i  min  Gæld?« 

»Kom  med  Deres  Regning  straks,  saa  vi  blot 
kan  bli'e  hinanden  kvit!    Kom  med  den!   siger  jeg.« 

»Min  Fuldmægtig  skal  levere  Dem  den  om  et 
Par  Timer.  Ud-  og  Indbetalinger  finder  Sted  paa 
mit  Kontor  efter  Kl.   2.     Vil  De  saa  forsvinde  !<^ 

Heise  vendte  Rj^ggen  til  Therkelsen,  som  slog 
Døren  i  efter   sig.     Han    stj^rede    sin  Kurs    lige    op 


219 

til  Storch  i  Strandstræde    og   meddelte    ham,    hvor- 
ledes det  var  gaaet. 

»Naar  De  har  faaet  Regningen,  Therkelsen, 
bring  mig  den.« 

Det  skete.  Storch  begav  sig  derpaa  med  Ther- 
kelsen til  Notarius  publicus,  hvor  Regningen  blev 
paategnet. 

»Saa  følges  vi  ad  til  Prokurator  Heise,«  sagde 
Kammersekretæren. 

»Ganske  som  De  vil,«  svarede  Kaperkaptajnen, 
der  trygt  overlod  ham  Sagen. 

»Tag  her  2000  Daler  i  Kurantsedler,«  sagde 
Storch,  idet  han  aabnede  sin  Tegnebog.  »Giv  Heise 
dem;  mere  skal  han  ikke  have.  Vi  to  kan  senere 
ordne  Affæren  med  hinanden.« 

Therkelsen  studsede,  men  takkede  ham  varmt. 
Storch  satte  ham  nærmere  ind  i  Sagen. 

Da  de    traadte    ind    i  Kontoret,    var  Heise    der 
ikke.     Han    sad    inde   i   sit    lille  Arbejdsværelse    og 
gennemlæste    eftertænksomt  Forordningen   af  den  5. 
Januar    1813     om    Forandring    i    Pengevæsenet    for 
Kongerigerne    og    Hertugdømmerne,     der    nu    først 
midt  i  Maaneden    bragtes    til    Offenhghedens    Kund- 
skab gennem   »Statstidende«.     Gentagne  Gange  repe- 
terede   han    Paragraferne    om    de    Kreditorer,     som 
straks    forlangte    deres   Kapitaler    udbetalte    og    saa 
med  Studsen,  hvilket  Tab  de  maatte  underkaste  sig. 
Han    harmedes    ved    Tanken    om,    at    han    fornyhg 
havde  affordret  Therkelsen  det  Reløb,  denne  skyldte 
ham.     Atter    vilde    han    gennemgaa  Bestemmelserne 
om    Prioriteter    og    Obligationer,     da    Fuldmægtigen 
meldte  ham,    at  to  Herrer,    Kaptajn  Therkelsen    og 
Kammersekretær  Storch   var   inde  paa  Kontoret    og 
ønskede  at  afvikle  en  Forretning  med  ham. 

Prokuratoren  gik  øjeblikkelig   ind,    hilste    koldt 
paa  dem  og  blev  staaende  bag  Skranken. 

»Jeg    skylder    Dem    12,000  Daler    Kurant,    Hr. 

Prokurator,  som  De  har  fordret  tilbagebetalt  straks,« 
sagde  Therkelsen.  Han  tav  et  Øjeblik,  Prokuratoren 
ligesaa;  Storch  fæstede  Blikket  stift  paa  ham. 

»Efter  Pengeforordningen  af  5.  Januar  betaler 
jeg  Dem  herved  Beløbet  med  2000  Daler  Kurant, 
og  saa  er  vi  hinanden  kvit.  Deres  Kvittering,  Hr. 
Prokurator,«  ytrede  Kaptajnen,  idet  han  talte  Pen* 
gene  op. 

Heise  skrev  Kvitteringen,  tog  Pengene  og  ka- 
stede dem  med  Uvillie  hen  paa  et  lille  Bord. 

Han  vendte  sig  derefter  mod  Storch  og  sagde 
med  et  bittert  Smil:  »Hr.  Kammersekretæren  har 
maaske  været  Kaperkaptajnen  behjælpelig  med  hele 
denne  Affære.« 

»Ja,<  svarede  Storch,  »Hr.  Therkelsen  vilde 
have  Sagen  bragt  i  Orden,  før  han  med  sin  Datter 
begiver  sig  til  Herman  Ridderstads  Bryllup  med 
Jomfru  Marie  Agerskov,  i  Holsten.  Jeg  skal  vel 
gratulere  Brudeparret  fra  Dem?« 

Prokurator  Heise  sagde  intet.  Han  nikkede 
koldt  til  Tegn  paa  Afsked,  vendte  Kaperkaptajnen 
og  Kammersekretæren  Ryggen  og  gik  hurtigt  ind  i 
sit  Arbejdsværelse. 

